
EVOCARE 


Călătoria cu Snark nu e un simplu incident în aventu- 
roasa biografie a lui Jack London, ci, așa cum declară 
singur, cea mai fericită perioadă a vieţii sale. Și, în ace- 
lași timp, cea mai fertilă pentru că, în numai doi ani, 
scriind cite o mie de cuvinte în fiecare dimineaţă, fie 
soare, fie furtună, în afară de zilele în care zăcea doborit 
de friguri, a reușit să termine cinci cărţi şi să redacteze 
numeroase articole. s X 

Jack London a avut o chemare firească pentru mare; 
în aşa măsură încit una dintre cele mai renumite biogra- 
fii romanțate — cea pe care i-a dedicat-o Irving Stone — 
poartă titlul sugestiv „Un marinar călare“. Micul vaga- 
bond din Oakland — aşezare modestă pe atunci pe malul 
Golfului San Francisco — vindea ziare pe cheurile portu- 
lui şi privea cu jind marile veliere care-şi trăiau ultimele 
zile, legănîndu-se maiestuoase în estuar și mirosind a 
piei de focă, mirodenii, ulei de balenă și mai ales a aven- 
tură. Le dădea tircoale şi era fericit cind i se îngăduia să 
spele punţile sau să tragă cu urechea la poveştile fante- 
ziste ale contrabandiștilor, marinarilor de cursă lungă, 
vînătorilor de bâlene. Adunind o parte din banii cîşti- 
gați din vinzarea ziarelor sau cu alte îndeletniciri oca- 
zionale, puştiul și-a ineropit suma de doi dolari cu care 
şi-a cumpărat q vechitură de barcă, putredă și crăpată. 
Avea doar 13 ani. Doi ani mai tirziu cumpără un schif 
de aproape cinci metri cu care părăseşte malul şi se ìn- 

dreaptă spre largul golfului, pescuieşte, iar în momentele 
de liniște citește cărţi împrumutate de la biblioteca pu- 
blică. Ambiţiile marinărești însă nu-i dau pace şi, cu 
bani împrumutaţi, cumpără un mic iaht — Razzle Dazzle. 
La cincisprezece ani, trăind parcă o replică a cărţii lui 
Jules Verne, băietanul înalt, legat, îndrăzneţ şi chiar pro- 
vocator ajunge faimos printre braconieri şi cei ce vă- 
muiau crescătoriile de stridii, încit își adjudecă porecla 
de „Prinţ al piraţilor de stridii“. În circumstanţe nu prea 
clare, Razzle Dazzle dispare din biografia micului co- 
mandant şi Jack London trece de cealaltă parte, de par- 
tea legii, devenind unul din membrii patrulei de pescuit, 
combatant în războiul forţei de ordine împotriva foştilor 
săi camarazi, piraţii şi braconierii. Amintirile acelor zile 
vor constitui substanța volumului Povestirile Patrulei 
de pescuit (apărut şi în limba română, la Editura Univers, 
în 1986, în versiunea autorului acestor rînduri). 

Dar apele golfului începeau să fie un tărim mult prea 
strîmt faţă de dorul de aventură al lui Jack London 
şi, la 17 ani, îl vedem angajat ca marinar calificat la 
bordul goeletei Sophie Sutherland, cu care călătoreşte în 
Japonia și cunoaște viaţa vînătorilor de foci din Ștrim- 
toarea Bering. Întors din călătorie îşi semnează certifi- 
catul de naştere ca scriitor cu o Relatare a unui taifun 
în largul coastelor Japoniei, cu care cîștigă premiul întîi 
al revistei Morning Call. Din acest moment scriitorul ia 
locul marinarului și cîţiva ani rătăcește pe uscat şi scrie. 

În 1902, tînărul scriitor de numai 26 de ani, nedezme- 
ticit încă bine din euforia succesului literar, își aduce 
aminte de mare şi-şi cumpără un iaht — Spray. Numele 
e elocvent. Comandantul de cursă lungă Joshua Slocum 
întreprinsese cu numai cîţiva ani înainte — între 24 apri- 
lie 1895 și 27 iunie 1898 — o călătorie solitară circum- 
terestră pe un cuter — Spray — de unsprezece metri 

lungime, făcut cu propria-i mînă, dintr-o veche bale- 
nieră, și notase evenimentele acestui peripiu, publicind o 
carte — Navigînd singur în jurul lumii (traducerea a 
apărut în colecţia „Delfin“ a Editurii Meridiane, în 1983). 
La bordul celui de-al doilea Spray, Jack London înfioară 
din nou apele Golfului San Francisco, scrie și visează 
croaziere. 

Slocum rămîne autorul moral al croazierei cu Snark. 
În vara anului 1905, autorul lui Lup Larsen 'citea prie- 
tenilor din cartea comandantului Slocum și, ca un pariu 
cu sine însuşi, a declarat că lui nu-i este teamă de o că- 
lătorie la bordul unui iaht de vreo doisprezece metri, 
Cu impulsivitatea care-l caracteriza, s-a așezat și a făcut 
planurile acestei croaziere de şapte ani, în cursul căreia 
urma să intre și pe gurile Dunării ca să ajungă la Viena, 

Snark s-a născut totuşi sub o zodie mai puţin noro- 
coasă. London a ţinut să facă această călătorie cu un, 
iaht conceput -şi construit după planurile lui, cu toate 
că în golf erau ambareaţii poate mai potrivite, care l-ar 
fi costat mai puţin, şi bani şi timp şi muncă. După ce 
că s-a născut greu, construcţia durind un an, Snark şi-a 
început şirul de neşanse încă din prima zi a întilnirii 
cu apa, cînd a căzut de pe calele de lansare. Pentru ca 
această călătorie fie mai îndoielnică, London s-a 
dovedit la fel de fantezist în alegerea echipajului: 
Roscoe Eames, „comandant“ care nu comandase în viața 
lui nici o ambareaţie, Herbert Stoltz, care a învăţat 
mecanica la bordul lui Snark, Martin Johnson, la fel 
de priceput ca bucătar pe cît erau şi ceilalţi în funcţiile 
lor la bord. Adică pe scurt, London punea în scenă o 
prandioasă piesă nişte bieți amatori care se străduiau, 
fără succes, să joace roluri pentru care nu erau făcuţi 
Dintre toţi doar Martin Johnson, mai apoi celebru ex 
plorator al Africii, chiar dacă n-a strălucit ca bucătar, 

s-a dovedit un tovarăş de nădejde, credincios idealurilor 
expediției. Încă înainte de a porni la drum, Snark ajun- 
sese eroul unor caricaturi din presa vremii, laolaltă cu 
proprietarul său, fiind socotit iarăşi una dintre „nebuniile 
lui London“. Primele zile pe mare au dovedit că ambar- 
caţia nu era pe măsura ambițiilor de Magellan ale lui 
London, echipajul nu era nici el la înălţime, -iar provi- 
ziile se alteraseră. Nu e de mirare că, după o vreme, în 
presa din San Francisco au început să apară articole care 
puneau la îndoială succesul expediției, pentru ca apoi să 
sugereze că eroii ci ar fi dispărut împreună cu iahtul, 
In ciuda tuturor adversităţilor, Snark a ajuns mai de- 
grabă din instinct decît din alte motive în Insulele 
Hawai — capătul primei etape. În vremea asta la San 
Francisco pariurile ajunseseră la 20 la unu, ceea ce în- 
seamnă că erau de douăzeci de ori mai mulţi cei con- 
vinşi că Snark nu va mai ajunge niciodată nicăieri. Au 
apărut chiar articole de evocare a memoriei membrilor 
echipajului. 

Şi, cu aceeaşi îndărătnicie şi sfidare a imposibilului 
(imposibil care însemna lipsă de experienţă şi mijloace 
neadecvate), Jack London a fixat a doua etapă a călă- 
toriei — din Insulele Hawai pînă în Insulele Marchize; 
călătorie socotită imposibilă de cărţile pilot şi instruc- 
ţiunile de navigaţie ale epocii. London a avut împotrivă 
nu numai calităţile mai mult decit modeste ale iahtului şi 
echipajului, oceanul şi lungimea călătoriei, ci și lumea 
presei şi cea a finanţelor, Ajuns în Tahiti, află că pentru 
a doua oară colegii săi, ziariștii, în căutare de senzaţio- 
nal, îl dăduseră dispărut, lucrările nu i se mai publicau, 
cecurile semnate de el nu mai erau acceptate, iar contul 
său la bancă ajunsese doar la cîteva zeci de dolari. 
London îl lasă pe Snark în Tahiti, se îmbarcă pe nava 
Mariposa şi se întoarce la San Francisco spre stupefacs 


ţia tuturor celor care-l socoteau de-acum fantomă, face 
rost de subvenții, împrumută bani de unde poate, în con- 
tul lucrărilor viitoare sau chiar a articolelor privind că- 
lătoria cu Snark, se întoarce după două săptămîni cu 
aceeaşi navă în Tahiti şi expediţia continuă. Dar dacă 
Jack London a înfruntat cu curaj şi optimism toate vici- 
situdinile de pînă atunci, a fost nevoit să se dea bătut 
în cele din urmă în faţa ultimei încercări prin care a 
trecut : boala. Pus în fața imposibilului născut nu din- 
tr-o natură potrivnică, din adversitatea oceanului, inca- 
pacitatea echipajului, inadecvarea ambarcaţiei sau lipsa 
de bani, ci a imposibilului născut din însăși ființa lui 
omenească, Jack London renunţă. Înfrîngere grea. Greu 
de apreciat ce ar fi însemnat cei șapte ani de călătorie în 
jurul globului atit pentru opera lui, cit şi pentru lumea 
iahtingului. 

După plecarea stăpînului, Snark, brusc îmbătrinit, ne- 
îngrijit, lăsat de izbeliște, este vindut cu 3.000 de dolari, 
abia a zecea parte din cît il costase pe constructorul său, 
şi transformat într-o navă de genul Minotei, pentru re- 
crutarea forţată a băştinaşilor pentru plantațiile din 
arhipelag. 

Călătoria cu Snark a însemnat enorm de mult pentru 
Jack London. Multe din paginile sale memorabile s-au 
născut la bordul lui Snark, unde navigatorul și scria 
zilnic — indiferent de vreme — cele o mie de cuvinte, 
Unul dintre cele mai importante romane ale sale — 
Martin Eden — a fost scris de la primul la ultimul cuvînt 
pe Snark, a fost chiar inspirat de Snark, dacă ne-aducem 
aminte că eroul cărţii e un simplu marinar ce ajunge, 
datorită talentului său, pe culmile gloriei, cînd, dezamăgit, 
se întoarce în braţele mării, care-l poartă spre limanul 
liniştii veşnice din adincurile ei. 


Jurnalul călătoriei s-a născut în aceleași chinuri ca şi 
iahtul. Numeroase capitole au fost concepute iniţial ca 
simple corespondențe destinate presei din Statele Unite 
şi publicate ca atare la mari distanţe în timp şi fără o 
legătură prea strinsă între ele. Abia la urmă au fost adu- 
nate de autor şi publicate laolaltă, fără să le dea mai multă 
unitate și fără a elimina unele repetiţii. 

Dar chiar și așa, paginile acestui periplu au mai întîi 
o deosebită valoare pentru biografia autorului, iar apoi 
constituie prima relatare a unei astfel de, călătorii ieșite 
de sub pana unui scriitor care s-a dovedit și un bun cu- 
noscător al mării. Iar dragostea adevărată pe care a pur- 
tat-0 m şi acestui iaht care a intrat astfel în istoria 
navigaţiei scuză unele din neajunsurile unei relatări nu 
întotdeauna sclipitoare, nu întotdeauna coerente. Anul 
1909 se vede că nu a fost un an favorabil călătoriilor în 
jurul lumii. La 23 iulie 1909 Jack London se întorcea 
la San Francisco cu gustul eșecului pe buze, iar în no- 
iembrie, același an, comandantul Joshua Slocum pornea 
în a doua sa călătorie circumterestră de unul singur la 
bordul lui Spray pentru a nu se mai auzi niciodată nici 
de iaht, nici de comandantul lui. ` 

În anii care aveau să vină, London s-a aşezat la ti- 
mona altor iahturi, dintre care cel mai îndrăgit a fost 
Roamer, dar pe nici unul nu l-a iubit ca pe Snark. În 
biografia pe care i-o consacră Irving Stone evocă astfel 
despărţirea lui Jack London de iahtul celor mai îndrăz- 
neţe planuri ale sale : „În seara de dinaintea plecării, s-a 
dus singur la bordul lui Snark. Luna plină poleia puntea 
iahtului care se născuse din mintea lui şi crescuse sub 
mîna lui. lubea fiecare bucăţică din el, chiar şi slăbiciu- 
nile și cusururile i le îndrăgise, fiindcă şi acestea se da- 
torau tot celui care-l concepuse. Meritase fiecare dolar pe 


care-l cheltuise pentru el, fiecare picătură de energie 
pe care i-o dăruise, toate atacurile şi tot ridicolul pe 
care-l îndurase din pricina lui. Uneori iahtul se dovedise 
nesupus şi îndărătnic, alteori slab şi incompetent, dar îl 
slujise cu credinţă, îl purtase tea! şi nevătămat mii 
şi mii de mile pe fața oceanului, îi dăruise momente de 
mare fericire, aventura, îi imbogăţise mintea cu peisaje 
exotice, generoase, din care amintirea avea să se adape în 
zilele lipsite de inspirație. Înfruntaseră moartea im- 
preună, fără să clipească, se luptaseră cu furtuni, Tuse- 
seră biciuiţi de vînturi şi ploi, zăcuseră neputincioşi în 
calmurile ecuatoriale, se încălziseră şi se bucuraseră de 
lumina unui soare puternic și curat, de aerul sărat al 
oceanului. Snark îi fusese un tovarăș bun și acum, la des- 
părţire, îşi trecu cu dragoste mîna chircită de durere 
peste balustradă, peste cabluri și palancurile greementu- 
lui, vărsînd lacrimi adevărate şi pline de durere sufle- 
tească, așa cum simţea că trebuie s-o facă toţi prietenii 
adevăraţi la despărțire.“ 


ALFRED NEAGU 


Capitolul I 
- ÎNCEPUTUL 


Totul a început la bazinul de înot de la Glen Ellen. Între 
două băi, ne făcusem obiceiul să ieşim afară și să ne tolă- 
nimpe nisip, ca pielea să respire în aerul fierbinte şi să 
ni se scalde în razele soarelui. Roscoe era iahtman. Puțin 
bătusem şi eu marea. Așa că era cit se poate de firesc 
să ajungem să trăncănim despre bărci. Discutam despre 
ambarcaţii mici, despre felul în care ţin marea bărcile 
acestea mărunte, Aminteam de căpitanul Slocum şi de 
călătoria lui de trei ani de zile în jurul lumii cu Spray. 

Am ajuns să declarăm că nouă nu ne era frică să dăm 
ocol lumii cu o barcă mică de, să zicem, patruzeci de 
picioare lungime. Ba mai mult, am ajuns să declarăm 
apoi că tare am avea chef să facem și noi una ca asta: Și, în 
cele din urmă, am spus sus și tare că nimic nu ne-ar atrage 
pe lumea asta mai mult decit şansa de a Dior apa o 
astfel de ispravă. 

— Atunci hai s-o facem, ne-am spus noi în glumă... 

Apoi am întrebat-o pe Charmian, între patru ochi, dacă 
într-adevăr i-ar face plăcere o astfel] de torie, iar ea 
mi-a răspuns că ar fi prea frumos ca să fie și adevărat, 

Cînd ne-am întîlnit din noù ca să ne aerisim pielea 
pe nisip lingă bazin, i-am spus lui Roscoe : 

— Atunci hai să ne apucăm s-o facem şi pe asta. 

Vorbeam serios şi el la fel, pentru că mi-a zis : 

— Cînd începem ? 

Eu aveam de ridicat o casă la fermă, de plantat e 
livadă, o vie, mai multe garduri vii şi alte cîteva lucruri 
de împlinit. Am făcut socoteala că ne vom apuca de 
barcă în vreo patru, cinci ani. Apoi a început să ne ade- 
menească gustul aventurii. De ce să nu pornim ime- 
diat la treabă ? Nici unul dintre noi nu va mai întineri. 
Mai bine ar fi ca livada, via şi gardurile să crească in 
vreme ce noi sîntem departe. Iar cînd ne vom întoarce, 
toate vor fi crescut şi ne vor aştepta, iar.noi o să ne 
aciuăm într-un hambar pînă cind terminăm de ridicat 
casa. ; 

Aşa că ne-am. hotărît pentru călătorie, și construc-' 
ţia lui Snark a început. Am botezat ambarcația Snark 
pentru că n-am fost în stare.să ne gîndim la alt nume. 
Informația asta e furnizată pentru folosul celor care 
altfel s-ar putea gîndi că numele acesta ar avea ceva 
ocult 1. a 

Prietenii nu pot pricepe cu nici un chip de ce între- 
prindem călătoria asta. Se cutremură, gem, și ridică mîi- 
nile spre înalturi. Oricît am încerca să le explicăm, nu-i 
putem face să înțeleagă că mergem în direcţia minimei 
rezistențe, că mai ușor ne este s-o pornim pe mare cu 
o ambarcaţie minusculă, decît să răminem la uscat, tot așa 
cum lor le é mai la îndemină să rămînă la uscat, decit 
s-o pornească pe mare cu o minusculă ambarcaţie. Modul 
acesta de înțelegere provine dintr-o exagerată proiecţie 
a eului. Nu sînt în stare să-și iasă din pielea lor. Nu sint 
în stare să-și iasă din piele destul de mult încit să pri- 
ceapă că linia minimei lor rezistențe nu coincide cu linia 
minimei rezistențe a tuturor celorlalţi. Din vălmăşagul 
lor de dorințe, lucruri plăcute şi neplăcute, fac un fel 
de etalon cu care măsoară dorinţele, lucrurile plăcute 


+ Snark — cuvint dialectal cafe are sensul de a sforăi, sfòräit. 

și neplăcute ale tuturor celorlalte fiinţe. Nu e cinstit. Şi 
asta le şi spun. Dar nu-s în stare să treacă dincolo de 
cul lor mărunt destul de mult ca să mă audă. Socotese 
că sînt un aiurit. În schimb eu sînt înţelegător. E o stare 
mintală care mi-e cunoscută. Toţi sîntem înclinați să 
credem, că ceva nu e în regulă cu mintea celor care nu 
sint de aceeaşi părere cu noi. 

Ultimele cuvinte sint: așa îmi place mie. Și stau 
deasupra filozofiei, se confundă cu însuşi miezul vieţii, 
După ce filozofia îşi răceşte plicticoasă gura o lună în- 
treagă spunindu-i insului ce trebuie să facă, insul răs- 
punde într-o clipită : așa îmi place mie, şi face pe dos, 
şi toată filozofia se năruie. Acest aşa îmi place mie îl 
face pe beţiv să bea, pe martir să îmbrace cămașa peni- 
tenţei, pe unul petrecăreţ, pe altul ascet, pe unul să caute 
celebritatea, pe altul aurul, sau dragostea, sau divinitatea. 
Foarte adesea filozofia e un mod de a justifica acest 
așa îmi place mie. 

Dar să ne întoarcem la Snark şi de ce eu unul vreau 
să călătoresc cu el în jurul lumii. Lucrurile pe care mi 
le doresc form scara mea de valori. Cel mai mult 
doresc să mă realizez ca om, şi asta nu de`dragul aplau- 
zelor celorlalţi. ci pentru propria mea bucurie. Este acel 
vechi : am reùşit ! Am reuşit! Am reuşit! Eu cu miinile 
astea ale mele am izbutit! Dar pentru mine realizarea 
ca om trebuie să fie ceva concret. Prefer o confruntare 
bărbătească intr-un bazin de înot sau să mă ţin în spinarea 
unui bidiviu care se tot străduie să scape de sub mine 
decit să scriu cel mai grozav roman din literatura ame- 
vicană. Fiecare om gu plăcerile lui. Un altul ar putea 
să dorească mai degrabă să scrie cel mai mare roman 
american decit să cîştige o confruntare în -bazinul de 
înot sau să stăpînească un cal nărăvaş. 

Probabil că cea mai mare realizare a vieţii mele, mo- 
mentul celei mai înalte trăiri s-a petrecut cînd aveam 
șaptesprezece ani. Eram pe o goeletă? cu trei catarge, 
în largul coastelor Japoniei. Ne aflam în mijlocul tai- 
funului. Tot echipajul petrecuse cea mai mare parte a 
nopții pe punte. Dimineaţa la șapte am fost sculat din 
cușetă ca să trec la timonă. Nu era ridicat nici un petec 
de pînză. Goneam cu furtuna*din spate și toate catargele 
goale, și cu toate astea goeleta spinteca valurile cu iu- 
țeală. Între un talaz și altul era o optime bună de milă 
şi vîntul smulgea spuma de pe crestele lor, ridicînd în 
aer o perdea atît de densă de picături de apă încît era 
imposibil să zărești două valuri în același timp. Goeleta 
era aproape de nestăpinit, îngropindu-și cînd balustra- 
dele din tribord, cînd cele din babord în valuri, luînd am- 
bardee ? și girînd în toate chipurile între sud-est și sud- 
vest, iar cînd o sălta un val imens dintr-o parte, ame- 
ninţa să se aşeze travers pe vint. Dacă s-ar fi întîm- 
plat una ca asta, apoi ar fi fost dată dispărută cu echipaj 
cu tot, fără urmă. 

Am luat timona. O vreme comandantul nu m-a scăpat 
din ochi. Îi era teamă că sînt prea tinăr, că n-am să am 
forţa și stăpînirea de sine trebuincioase. Dar cînd m-a 
văzut stăpinind cu succes goeleta prin mai multe asalturi 
de valuri, a coborit sub punte să-și ia micul dejun. Nici 
la pupa, nici la prova nu mai era nimeni, toţi coboriseră 
la masă. Dacă nava s-ar fi răsucit travers pe vînt, nici 
unul dintre ei n-ar mai fi ajuns vreodată nici măcar să iasă 
pe punte. Vreme de patruzeci de minute am rămas sin- 


 Goeletă — corabie cu doi, trei, uneori pînă la şapte arbori, 
cu vele aurice (în formă de trapez neregulat). 

+ Ambardee — abatere involuntară a unei nave de la drum, 
dat ă unei erori a timonierului, vîntului sau a valurilor pu- 
ternice, 

gur la timonă, ţinînd în mînă soarta goeletei care gonea 
nebunește, şi vieţile a douăzeci şi doi de oameni. La un 
moment dat am fost acoperiţi de valuri. Am văzut talazu. 
venind, și pe jumătate înecat și strivit de tonele de apă 
n-am lăsat goeleta să se răsucească și să cadă între valuri 
cum avea chef. După un ceas, transpirat şi sfîrșit, eram înlo- 
cuit la timonă de un altul. Dar izbutisem ! Cu. miinile 
acelea ale mele făcusem serviciul la timonă și. condu- 
sesem o sută de tone de lemn şi fier prin citeva milioane 
de tone de vinturi și valuri ! 

Eram fericit că izbutisem, și nu că douăzeci şi doi 
de oameni știau că izbutisem. În numai un an de zile, 
jumătate din ei erau morţi și duşi de pe lumea asta, dar 
mîndria de-a fi reuşit nu a fost redusă la jumătate din 
pricina asta. Trebuie să mărturisesc că totuşi nu-mi dis- 
place să am și cîţiva spectatori. Dar foarte puţini specta- 
tori, dintre cei pe care-i iubesc şi mă iubesc. lar cînd 
reușesc să fac într-adevăr cîte ceva, trăiesc sentimentul 
că le-am îndreptăţit dragostea pe care mi-o poartă. Dar 
asta e ceva în plus pe lîngă bucuria reușitei în sine. Bucu- 
ria îmi aparţine numai mie și nu depinde de faptul că 
am sau nu martori. Cînd îmi izbutește cite o ispravă de 
asta sînt în culmea fericirii. Radiez. Sint conștient că există 
în mine o mîndrie a mea, ce-mi aparţine numai mie. 
Ceva organic. Fiecare fibră din mine se scaldă în mîn- 
dria asta. E cît se poate de naturală. E satisfacția de a 
mă adapta la împrejurări. Izbînda ! 

Viaţa, cînd e viaţă, înseamnă izbîndă, izbînda e chiar 
suflarea ei. Împlinirea, unei isprăvi dificile înseamnă o 
izbutită adaptare la condiţiile nemilos de pretențioase 
ale mediului. Cu cît e mai dificilă isprava, cu atit mai 
mare bucuria împlinirii ei. Așa se întîmplă și cu cel 
care sare de la trambulină în bazin și, cu o mișcare de 
răsucire jumătate pe spate, intră în apă mai întîi cu 

capul. De îndată ce părăsește scîndura trambulinei, me- 
diul devine sălbatic de ostil, şi la fel de sălbatică va fi 
şi pedeapsa dacă nu va reuşi mișcarea și se va lovi cu 
burta de apă. Ar fi putut să rămînă pe mal, bucurîndu-se 
de blindeţea și liniștea aerului de vară, de soare, de echi- 
libru. Numai că individul nu a fost creat în chipul ăsta. 
În clipa aceea grăbită, cînd pluteşte în aer, el trăiește 
aşa cum n-ar fi trăit niciodată dacă ar fi rămas pe mal. 
„Tar eu unul prefer să fiu în pielea celui ce sare, decît 
în a indivizilor care stau tolăniți pe mal și-l privesc. 
De asta m-am hotărît să-l fac pe Snark. Așa sint eu 
eroit. Aşa îmi place mie, astă-i tot. Călătoria în jurul 
lumii înseamnă să trăieşti momente mari. Îngăduiţi-mă 
o clipă și cîntăriți. lată-mă-s, un neînsemnat animal 
numit om, o fărimă de materie însufleţită, o sută șaizeci 
şi cinci de livre de carne, singe, nervi, mușchi, oase şi 
creier, toate gingașe şi slabe, ușor de rănit, supuse gre 
şelii, fragile. Lovesc cu dosul miinii botul unui cal nără- 
vaş şi mi se și friînge un os în palmă. E de ajuns să bag 
capul în apă și să stau cinci minute şi m-am înecat. 
Alunec şi cad prin aer de la douăzeci de picioare și m-am 
zdrobit. Sint un animal cu singe cald. Sint suficiente cîteva 
grade sub zero şi degetele de la miini şi de la picioare 
şi urechile se înnegrese și cad. Citeva grade peste zero, 
şi pielea îmi crapă și se jupoaie de pe carnea vie, prinsă de 
frisoane. Și încă vreo cîteva grade în plus sau în minus şi 
viața în mine și lumina se sting. Ajunge o picătură din 
veninul unui şarpe și nu mai mișc, nu mai mișc în vecii 
vecilor. E suficient ca o ţandără de plumb, pornită din- 
tr-o pușcă, să-mi intre în ţeastă și mă înveşmint în veş- 
nicul întuneric, 

Asta sìnt: gingaș și supus greșelilor, 6 fărimă de 
viaţă (remurătoare, gelatinoasă. În jurul meu există 

marile forțe ale naturii — ameninţări imense, titani ai 
distrugerii, monştri lipsiţi de sentimente, cărora le pasă 
de mine mai puţin decit îmi pasă mie de firele de 
pisip pe care le strivesc sub talpă. Adică cicloanele şi 
tornadele, trăznetele, ruperile de nori, valurile defer- 
Jante‘ și valurile de maree, curenţii submarini şi trom- 
bele de apă, marile virtejuri şi bulboane, curenţii de 
maree, cutremurele de pămînt şi vulcanii, talazurile ce 
bubuie izbindu-se de țărmurile apărate de stînci, munții- 
de“ apă care se năruie asupra celor mai mari nave ce 
străbat mările, strivind oamenii pînă ajung de nerecu- 
noscut, sau măturîndu-i în valuri, în moarte, iar toți 
aceşti monştri lipsiţi de simţire nici nu au habar de exis- 
tența unei sensibile ființe, toată numai nervi şi slăbi- 
ciuni, căreia ceilalți oameni îi spun Jack London, și care 
se socotește om întreg şi chiar ființă superioară. 

Şi chiar în haosul și confuzia confruntării dintre 
acești imenși și năuci titani îmi croiesc şi eu drumul ne- 
însemnat. Atunci fărîma de viaţă care sînt, atita timp 
cit reușește să înfrunte totul sau să le inhame pe toate 
în slujba sa, se închipuie asemeni zeilor. Și îndrăznesc să 
spun că e mai mare gloria unui grăunte tremurător și 
gelatinos de viaţă să se simtă asemeni zeilor, decît a zeilor 
cînd se simt ei zei. $ 

Iată marea, vintul și valul. lată mările, vînturile și 
valurile lumii. întregi. Iată natura dezlănfuită. Şi iată 
apare şi dificultatea de a te adapta, ceea`ce stîrnește 
plăcerea măruntei și tremurătoarei mindrii care mă re- 

4 Deterlare — fenomen care. are loc în momentul cînd baza 
unui val se împiedică de un obstacol sau o zonă cu fund mic în 
apropierea coastelor, provocind prăbuşirea spectaculoasă a cres- 
telor de val; valurile produse astfel) se numese deferlante, bri- 
zanţi, berbeci sau chiar surf. 

prezintă. Așa îmi place mie. Așa sînt eu croit. E forma 
mea personală de mîndrie, atita tot. 

Călătoria cu Snark mai are și o altă latură. Fiindcă 
deocamdată sînt viu, vreau să văd, și să vezi toată lumea 
e o ispravă mult mai mare decit să colinzi un orăşel sau 
o vilcea. Nu ne-am trasat decit în general drumul călăto- 
viei. Doar un singur lucru e definitiv hotărît : primul 
port de popas va fi Honolulu. În afara unor idei foarte 
vagi, după Hawai nu ne-am gindit în ce port vom ancora. 
O să ne hotărim cînd o să ne mai apropiem de momen- 
tul respectiv. Ca idee generală știm că o să colindăm 
Mările Sudului, o să poposim în Samoa, Noua Zeelandă, 
Tasmania, Australia, Noua Guinee, Borneo şi Sumatra, 
şi o să o luăm apoi printre Insulele Filipine către Japonia. 
Apoi vor urma Coreea, China, India, Marea Roșie și Me- 
diterana. Mai departe călătoria devine prea vagă pentru 
a o mai putea urmări, deşi ştim o seamă de lucruri pe 
care cu siguranță le vom face, şi socotim că avem să 
ne petrecem în fiecare ţară europeană de la una la mai 
multe luni. S$ 

Dar mai întîi să pornească Snark la drum. La bord 
va exista și un motor cu benzină, dar nu va fi folosit 
decit în caz de forță majoră, în ape primejdioase, printre 
recifuri şi bancuri de nisip, unde căderea bruscă a vintului 
intr-o zonă de curenţi puternici poate lăsa velierul la 
voia întîmplării. Snark va avea un greement de keci, 
cum se spune. Greementul de keci e un compromis între 
yawl5 şi goeletă. În ultimii ani greementul de yawl s-a 
dovedit cel mai nimerit pentru croazieră. Keciul păstrează 
calitățile de croazieră ale yawlului, şi în plus reușește 


` Keci și yawl — ambareaţii de agrement cu doi arbori, la 
cea dintii arborele pupa este mai mare și se află plasat în fața 
timonei, la cea de-a doua se află în spatele timonei, chiar la 
extrema pupa, de unde şi denumirea bate pupa. 

să-şi însușească și cîteva dintre virtuțile de navigaţie 
ale goeletei. Cele spuse mai înainte nu trebuie luate 
drept literă de lege ; e doar o teorie în capul meu. N-am 
navigat niciodată cu un keci, nici măcar n-am văzut 
vreunul în viața mea. Teoria mi-a venit de la sine. Aștep- 
taţi pînă cînd am să ies pe ocean, și atunci am să vă pot 
împărtăși mai multe despre calitățile nautice şi de croa- 
zieră ale unui keci. 

După planurile de la început, Snark urma să aibă 
patruzeci de picioare“ lungime la linia de plutire. Dar 
ne-am dat seama că în felul acesta nu rămînea loc sufi- 
cient pentru baie, şi din acest motiv am mărit lungirea 
la patruzeci și cinci de picioare. La cuplul maistru? are 
cincisprezece picioare. Nu are nici ruf5, nici cală, înăl- 
țimea în cabină e de șase picioare, iar puntea e continuă, 
întreruptă doar de cele două intrări și de un spirai? la 
prova. Neavînd nici un fei de ruf care să slăbească rezis- 
tenţa punţii, o să ne simțim mat în siguranţă atunci cînd 
talazurile imense îşi vor prăvăli bubuind tonele lor de 
apă peste bord. Cockpitul 0 larg şi încăpător, construit 
sub nivelul punţii, cu balustradă înaltă în jur, autodever- 
sant, ne va face zilele şi nopţile de veghe pe, vreme rea 
mai confortabile. 

Şi nici echipaj propriu-zis nu va exista. Doar dacă 
Charmian, Roscoe şi eu ne socotim echipaj. O să trebu- 
iască să ne descurcăm bizuindu-ne numai pe brațele 


6 Picior — unitate de măsură pentru lungimi egală cu 
0,3048 m. a 
7 Cuplu maistru — secțiune transversală principală a navel, 


lăţimea maximă. 

8 Rut — suprastructură pe puntea unei nave, 

8 Spirai — luminator de punte: 

10 Cockpit — spațiu la pupa unui iaht unde se află intrarea 
ta câbină și locul timonierului 

noastre, şi astfel o să navigăm în jurul pămîntului. O să 
facem nava să navigheze sau o s-o scufundăm, bizuindu-ne 
numai pe propriile noastre braţe. Bineînţeles că vor 
mai exista un bucătar și un băiat de cabină. De ce să 
ne chinuim noi asupra plitei, cu spălatul vaselor și, pusul 
mesei ? Dacă ăsta era țelul nostru, atunci puteam “foarte 
bine să rămînem pe uscat. În plus, va trebui să facem 
carturi 4 și să împlinim serviciile la bord. Şi va trebui 
să mă ocup și cu ale scrisului, ca să avem ce mînca, 
să facem rost de vele noi, de cele necesare greementului, 
pentru ca Snark să aibă tot ce-i trebuie ca să meargă 
ca lumea. Şi mai e și ferma, și trebuie să fac în aşa fel încît 
viţa, livada şi gardul viu să crească între timp. 

După ce-am sporit lungimea lui Snark pentru a face 
loc și unei cabine de baie, am descoperit că nu întreg 
spaţiul era necesar pentru asta. Atunci am crescut dimen- 
siunile motorului. Motorul nostru are șaptezeci de tai, 
putere nu glumă, și. cum ne așteptăm să ne poarte cu o 
viteză de nouă noduri, n-am aflat încă numele fluviului 
care să aibă un curent atît de năvalnic încît să ne înfrunte, 

Sperăm să- pătrundem mult în adîncimea uscatului. 
Faptul că Shark e mic ne îngăduie una ca asta. Iar cînd 
pătrundem pe apele interioare, jos cu catargele, pornește 
motorul! Şi există canale în China, pe lan-ţi. O să 
petrecem luni întregi pe ele dacă obţinem aprobarea gu- 
vernului. Uite, asta va fi una dintre piedicile în calea 
călătoriei pe apele interioare — aprobitea guvernului. 
Dar dacă vom obţine această aprobare, atunci nu va mai 
exista nici o limită în calea călătoriilor pe care le vom 
putea face. 

Cind o să ajungem la Nil, păi o să urcăm pe Nil. Pe 
Dunăre o să suim pînă la Viena, pe Tamisa pînă la Lon- 


11 Cart — serviciu la bordul unei nave cu durata de patru ore. 

dra, la Paris vom ajunge pe Sena şi vom acosta vizavi 
de Cartierul Latin, legindu-ne cu barbeta prova de Notre 
Dame şi cu cea de la pupa de Morgă. Ba putem părăsi 
apele Mediteranei şi să urcăm pe Ron pină la Lyon, 
de acolo s-o luăm pe Saône, să traversăm de la Saône la 
Marna prin canalul de Bourgogne, şi din Marna să in- 
trăm în Sena, și să ieșim din Sena ca să ajungem 
la Le Havre. După ce vom traversa Atlanticul ca 
să ajungem în Statele Unite, putem s-o luăm pe 
Hudson în sus, să trecem prin canalul Erie, să tăiem 
Marile Lacuri, să părăsim Lacul Michigan la Chicago, 
să. ieşim în Mississippi prin rîul Illinois şi canalul 
de legătură, şi apoi pe Mississippi pînă în Golful Mexicu- 
lui. Şi mai sînt şi marile fluvii ale Americii de Sud. Iar 
cînd o să ne întoarcem din nou în California cu sigu- 
ranţă că-o să ştim geografie, nu glumă. 

Cei ce-şi construiesc o casă cad adesea doboriţi ; dar 
dacă le face plăcere efortul de a construi, atunci îi sfă- 
tuiesc să-și construiască o ambarcaţie ca Snark. Uite, preţ 
de o clipă, să cîntărim efortul necesar doar pentru unele 
amănunte. Să luăm motorul. Care e cel mai bun tip 
de motor? În doi timpi? Trei timpi? Patru timpi? 
Mi-am schimonbsit buzele cu tot felul de cuvinte ciu- 
date, mi-am stilcit mintea cu și mai ciudate idei, și mi-a 
obosit de cînd tot îşi rănește picioarele călătorind prin 
tărîniul numai bolovani al acestor gînduri. Sistemele de 

aprindere ! Să adoptăm sistemul de aprindere cu magne- 
tou sau baterie ? Să folosim baterii uscate sau din cele 
care se încarcă ? Se.impune o baterie care se încarcă, dar 
asta cere un dinam. Și un dinam cît de puternic? Și 
după ce ţi-ai instalat un dinam şi baterie e pur şi sim- 
plu ridicol să nu-ţi luminezi barca cu becuri &lectrice, 
Şi aici începe discuţia asupra numărului-de becuri şi a 
waţilor fiecăruia. O idee minunată. Dar dacă e vorba 

de lumină electrică, atunci e nevoie de o baterie de pu- 
tere mai mare care, la rîndul ei, necesită un dinam mai 
puternic. | r 

Și dacă tót am ajuns aici, de ce să nu avem şi un re- 
flector ? Ar fi nemaipomenit de folositor. Dar un re- 
flector înghite atita curent încît atunci cînd îl aprinzi se 
sting toate celelalte becuri. Și din nou o pornim pe dru- 
mul trudnice în căutarea unui surplus de energie pentru 
baterie şi dinam. lar apoi, cînd am rezolvat totul, se tre~ 
vește unul să întrebe : „Dar dacă te lasă motorul ?“ Şi 
ntunci totul se prăbușește. Și: mai există și luminile de 
poziție, luminile de la habitaclu !2 şi cele de ancoră. Iar 
de ele depinde chiar viața noastră. Așa că trebuie să ne 
inzestrăm iahtul și cu lămpi cu gaz peste tot. 

Dar încă n-am terminat cu motorul. Motorul e puter- 
nie. La bord nu sîntem decit doi oameni neputincibşi şi 
n femeie neputincioasă. Ar însemna să ne fringem şi 
inima şi spinarea ca să ridicăm ancora cu propriile noas- 
Ire miini. Atunci treaba s-o facă motorul. Și intervine 
problema modului cum să facem să ajungă puterea asta 
la prova, de la motor la cabestan. Iar cînd am rezolvat 
i chestiunea asta, trebuie să regîndim spaţiul destinat 
motorului, cambuzei, camerei de baie, cabinelor, salo- 
nului şi totul începe de la capăt. Iar atunci cînd am mu- 
tat motorul, să fiu nevoit să expediez o telegramă de neîn- 
oles constructorilor de la New York care sună cam așa; 
„Renunţat articulațiile sferice mutat dispozitivul de 
fixare carespunzător cu distanța, de la partea din față 
volantă la etambou șaisprezece picioare şase țoli“. 

la încercaţi să vă pierdeţi oleacă vremea alergînd 
după cel mai bun mecanism de cîrmă, sau încercaţi să 
vă hotăriţi dacă fixaţi greementul cu întinzători de tip 


itaclu — suportul compasului magnetic. 

vechi ta scripeți, sau cu întinzători metalici cu filet, 
dacă vreți să gustaţi puțin din beleaua pe care ţi-o pot 
da amănuntele. Habitaclul trebuie plasat în faţa timonei, 
în centrul punţii, sau mai bine să [ie aşezat într-o parte, 
în fafa timonei ? Şi în privința asta există o bibliotecă 
întreagă pe marginea căreia să se poarte controverse. 
Apoi vine problema benzinei, vreo mie cinci sute de 
livre %. Care e cel mai sigur mod de a o depozita şi 
pompa ? Şi apoi, care e cel mai bun extinctor atunci cind 
ai de-a face cu un incendiu cu benzină ? Urmează micile 
probleme ale bărcii de salvare şi felul în care poate fi 
aşezată la bord. Iar după ce termini cu toate astea, vine 
problema bucătarului şi a camarodului, suficientă ca să te 
pună în fața unui coşmar întreg de posibilităţi. E o am- 
barcaţie mică și vom sta înghesuiți cu toţii, claie peste 
grămadă, astfel încît problema femeii de serviciu pe 
care trebuie s-o rezolve cei de la uscat păleşte atit de 
tare încît nici nu mai există aproape. Alesesem un cama- 
rod, așa încit măcar în privința -asta eram scutiţi de 
necazuri. Dar curînd camarodul s-a îndrăgostit şi şi-a 
dat demisia. 

lar în vremea asta cum să-ți mai găsești timp să 
studiezi şi navigația, cînd trebuie să te împarţi între 
toate aceste probleme și să mai cîştigi și banii cu care să 
le rezolvi ? Nici Roscoe, nici eu nu știam boabă de navi- 
gaţie, vara, uite, a trecut, sintem pe cale s-o pornim la 
drum, problemele se îngrămădesc mai multe ca niciodată 
şi visteria-i goală. Ei, în orice caz pentru ca să înveţi 
marinăria îţi trebuiesc ani de zile, și amindoi sîntem 
marinari. Dacă nu vom găsi timpul necesar, o să ne apro- 
vizionăm cu cărţi şi instrumente şi o să învăţăm navi- 
gaţia pe ocean, între San Francisco şi Hawai. 


4 Livră — unitate de măsură egală cu 453 grame, 

Călătoria lui Snark a trecut printr-o fază nefericită şi 
îngrijorătoare. Roscoe, care urmează să fie conavigatorul 
meu, este adeptul unui oarecare Cyrus R. Teed, Cyrus R. 
Teed este adeptul unei cosmologii diferite de cea general 
acceptată, iar Roscoe îi împărtășește vederile. În conse- 
cinţă, Roscoe socotește că suprafața pămîntului e con- 
cavă, iar noi trăim pe partea interioară a acestei sfere 
goale pe dinăuntru. Așa incit cu toate că vom naviga 
amindoi pe aceeași navă, pe Snark, Roscoe va călători 
În jurul pămîntului pe partea de dinăuntru, în vreme ce 
eu voi face 'aceeași călătorie pe partea din afară. Dar 
despre asta vorbim noi îndată. Ne ameninţăm reciproc că 
pînă la urmă vom ajunge la aceleași vederi înainte de a 
se încheia călătoria. Eu sînt încredințat că-l voi convinge 
să facă această călătorie pe faţa exterioară, în vreme 
ce el e la fel de încredințat că, înainte de a ajunge din nou 
la San Francisco, eu voi exista în interiorul sferei pămîn- 
tului. Cum o să mă facă să trec prin coaja pămintului 
nu prea ştiu, dar Roscoe e, oho, om dibaci. 

P.S. Motorul ! Dacă tot îl avem, şi mai avem și dinam 
şi baterie, de ce să nu facem rost și de o maşină de 

heaţă ? Gheaţă la tropice ! E mai necesară decit pîinea. 

g uite, apare şi maşina de gheață. Acum m-am scufun- 
dat cu totul în chimie, mi-am stilcit buzele, mi-am stilcit 
mintea și atunci cum să mai am vreme şi de studiat 
navigația ? 


Capitolul II 
DE NEÎNCHIPUIT ŞI 
MONSTRUOS 


„Nu cruța banii, i-am spus eu lui Roscoe. Pe Snark totul 
să fie de cea mai bună calitate. Şi nu-ți bate capul cu 
zorzonele. Scindurile de pin curat mie mi se par a avea 
o faţă destul de onorabilă. Dar nu cruța banii pentru con- 
strucție. Snark să fie mai solid şi mai trainic decît oricare 
ambareaţie plutitoare. Nu contează cit costă ca Snark 
să fie solid şi trainic. Ai grijă să [ie solid şi trainic, iar eu 
am să scriu mai departe şi am să ciștig banii necesari 
pentru a plăti.“ y 

Şi aşa am făcut... cît m-au ținut puterile, fiindcă Snark 
înghițea banii mai iute decit eram eu in stare să-i cîştig. 
De fapt, adesea eram nevoit să imprumut bani cu care să 
completez ceea ce cîştigam. Acum împrumutam o mie de 
dolari, acum două mii, acum cinci. Şi în toată vremea asta 
continuam să muncesc pe rupte, zi de zi, şi să-mi îngrop 
bani în afacerea asta. Am muncit și duminicile, fără să-mi 
îngădui nici o vacanţă. Dar merita. De cite ori mă gîndeam 
la Snark ştiam că merita sacrificiul. 

Şi află, iubite cititor, cît de solid e Snark. Are patruzeci 
şi cinci de picioare la linia de apă. Fila de galbord !* are 
trei țoli * grosime, filele de bordaj doi țoli și jumătate, 


1 File — rînd orizontal de scinduri sau de șipci care formează 
bordajul unei ambarcaţii. Fila de galbord este fila de lingă 
chilă, elementul principal longitudinal de rezistență. 

1% Tol — unitate de măsură reprezentind a 12-a parte dintr-ua 
picior, circa 2,54 em. 

cele de punte doi țoli, şi nici o filă cu noduri. Știu bine, 
fiindcă eu am comandat filele .special din Strimtoarea 
Puget. Apoi Snark are patru compartimente etanșe. Ceea 
ce înseamnă că are trei pereți etanşi transversal. Astfel 
încît nu contează cît de mare e gaura de apă, numai un 
singur compartiment poate fi inundat. Celelalte trei com- 
partimente vor menţine ambarcaţia în stare de plutire, 
dîndu-ne în plus prilejul de a repara spărtura. Pereţii 
etanși mai au și alt avantaj. Ultimul compartiment, chiar 
la pupa, e format din șase tancuri cu o capacitate de o mie 
de galoni de benzină. Benzina e o materie destul de pe- 
riculoasă cînd e în cantităţi mari pe o mică ambarcaţie 
pierdută în largul oceanului. Dar atunci cînd cele şase 
rezervoare, fără nici un fel de scurgeri, sînt într-un com- 
partiment ermetic închis și separat de restul ambarcațici, 
se înțelege că pericolul e mult mai mic. 

Snark e un velier. A fost construit pentru a naviga 
cu vele. Dar, între altele, a fost instalat pe el şi un motor 
de șaptezeci de cai ca un auxiliar. E un motor bun și 
puternic. Și sint cel mai în măsură s-o știu: am plătit 
pentru a-mi fi trimis tocmai de la New York. Apoi, pe 
punte, deasupra motorului, se află un vinci. Treabă mi- 
nunată. Cîntărește mai multe sute de livre şi ocupă o mare 
parte din punte. Știţi, e caraghios să ridici ancora la mînă 
cînd ai la bord un motor de șaptezeci de cai putere. Așa 
că am instalat şi un vinci, cuplat cu motorul printr-un 
sistem de transmisie turnat special la o turnătorie din San 
Francisco. 

Snark a fost gîndit ca o ambarcaţie confortabilă şi în 
privința asta nu s-a precupeţit nici o cheltuială. De exem- 
plu, are cabină de baie, mică şi înghesuită, e drept, dar 
beneficiind de toate înlesnirile pe care le poate avea orice 
baie de pe uscat. Baia asta e un vis, plină de soluţii mi- 

nunate, instalaţii și pompe, de pirghii și valve marine. Ei 
bine, în timpul montării, stăteam adesea nopţi întregi cu 
ochii deschiși' gindindu-mă la cabina aceea de baie. lar 
lingă cabina de baie erau amarate barca de salvare şi barca 
mică. Sînt plasate pe punte şi ne iau și puţinul spaţiu ce 
ne-a mai rămas și nouă pentru a ne mișca. Dar astea sînt 
poliţa noastră de asigurare, şi cine-i prudent, chiar dacă 
și-a durat o ambarcaţie zdravănă şi trainică precum Snark, 
va avea mare grijă să aibă la bord şi o barcă de salvare 
ca lumea. Iar barca noastră de salvare e ca lumea. E o 
frumuseţe. La început ne-am înțeles să mă coste o sută 
cincizeci de dolari, dar cînd a sosit nota de plată am văzut 
că ajunsese la trei sute nouăzeci și cinci de dolari. Asta şi 
dovedește ce barcă de salvare minunată e. 

Aș putea să continui să vorbesc pe larg despre dife- 
ritele calităţi şi însușiri ale lui Snark, dar mă abţin. M-am 
lăudat destul pînă acum, și m-am lăudat cu un scop anume, 
așa cum se va vedea încă înainte de a se încheia capitolul. 
Și vă rog să vă amintiţi titlul : „De neînchipuit şi mon- 
struos“. Fusese planificat ca Snark să pornească la drum 
la întîi octombrie 1906. Faptul că n-a pornit la drum atunci 
a fost de neînchipuit și monstruos. Și nu exista nici un alt 
motiv serios să nu o pornească decii acela că iahtul nu era 
gata, şi nu era nici un motiv să nu fi fost gata de drum. 
Apbi au venit promisiuni pentru întii noiembrie, pentru 
cincisprezece noiembrie, pentru întîi decembrie şi totuşi 
iahtul nu era terminat. La întii decembrie, eu și Charmian 
am părăsit minunata și curata Sonoma pentru a ne muta în 
orașul înăbușitor, o, dar nu pentru mult timp, nu, numai 
pentru două săptămîni, pentru că la cincisprezece decem- 
brie avem să pornim pe mare. Și eram încredințat, pentru 
să aşa ne spusese Roscoe și la sfatul lui sosisem în oraș 
pentru două săptămîni. Și, vai, cele două săptămini au 

recut, au trecut apoi patru, au trecut ele chiar şase şi s-au 
lăcut pînă la urmă opt săptămîni și eram mai departe de 
momentul plecării decît oricînd. Să explic ? Cine ? Eu? 
Eu nu-s în stare. E unul dintre puţinele lucruri din viaţa 
mea în faţa cărora m-am dat de-o parte. Și nu există 
explicaţie. Dacă ar fi fost, aș fi reușit să explic și eu 
situația. Eu, care sînt un artist al cuvîntului, îmi mărtu- 
risese incapacitatea de a putea explica de ce Snark nu 
era gata de drum. Aşa cum am zis, era de neînchipuit şi 
monstruos. 

Cele opt săptămîni s-au făcut șaisprezece și, în fine, 
într-una din zile, Roscoe reridică moralul spunînd : 

—— Dacă nu pornim la drum înainte de întîi aprilie, 
pun capul jos în loc de minge de fotbal. 

Două săptămîni mai tîrziu insistă : 

— M-am apucat să-mi antrenez căpăţina pentru meciul, 
acela, ştii. 

— Nu contează, ne-am spus eu și Charmian unul altuia. 
Ciindeşte-te numai ce minunată barcă va fi atunci cînd va 
fi terminată. 

După care, numai pentru încurajare reciprocă, am 
trecut în revistă numeroasele însuşiri minunate ale lui 
Snark. De asemenea, am mai împrumutat bani şi am fost 
nevoit să mă aplec şi mai tare asupra biroului meu și să 
scriu şi mai din greu, şi am refuzat cu eroism să mă bucur 
de vreo duminică liberă și să pornesc pe dealuri împreună 
cu prietenii mei, Construiam o barcă și în numele a ce-i 
mai sfint, avea să fie o barcă ! O barcă scrisă cu majuscule : 
BARCĂ şi, indiferent cît mă costa, nu-mi păsa, atita 
vreme cît avea să fie o B A RC A. 

Ei, în fine, nu există lucru mai minunat la Snark cu 
care să mă pot lăuda mai tare decît prova. Nici un val nu 
va cuteza să treacă peste prova aceea. Îşi ride de valuri 

prova aceca. Îşi rîde de valuri prova asta, le sfidează, le 
ride în nas. Şi toată în tot e o prova minunată. Are nişte 
linii ca de vis, nu altceva, şi mă îndoiesc foarte tare dacă 
a mai existat vreodată un iaht binecuvintat cu o prova mai 
frumoasă și mai de nădejde. Era făcută să dea cu tifla 
furtunilor. Cînd atingi prova aceea e ca și cum ţi-ai 
odihni mîna pe miezul tuturor lucrurilor. lar cînd te uiţi la 
ea înţelegi că nici o cheltuială nu-i prea mare. Și ori de 
cîte ori se amina plecarea, sau apărea necesitatea unor noi 
cheltuieli, ne gindeam la prova aceea și eram fericiți. 

Snark e un iaht mic. Cind m-am gîndit la şapte mii de 
dolari, socotind că atit ar fi un preţ destul de bun, fu- 
sesem atît generos cît și exact. Pînă atunci ridicasem ham- 
bare şi case, şi știam înclinarea aceea deosebită a tuturor 
lucrurilor de a depăşi cheltuielile preliminate. Și doar 
aveam experienţa asta, aveam experiența asta cînd am 
apreciat cheltuielile pentru construcţia lui Snark la şapte 
mii de dolari. Ei bine, m m-a costat treizeci de mii. Și nu mă 
întrebaţi cum, vă rog. Asta-i adevărul. Am semnat cecu- 
rile și am ridicat banii ăștia. Bineînțeles că nu se poate 
explica. Era de neînchipuit şi monstruos, asta-i, după 
cum veţi fi și dumneavoastră de acord, știu bine, înainte 
de a se încheia acest capitol. 5 

Şi acum să ne întoarcem la întîrzierile acelea. Am avut 
destul de mult de furcă cu reprezentanții a patruzeci și 
şapte de societăţi diferite și cu o sută cincisprezece între- 
prinderi. Dar nici un reprezentant al vreunei societăţi sau 
întreprinderi, dintre toți oamenii societăţilor și întreprin- 
derilor, nu şi-a onorat angajamentul la timpul convenit 
şi nu s-a arătat la vreme decit atunci cind a fost vorba de 
chitanţe şi de ridicat bani. Reprezentanţii și-au pus la 
bătaie sufletul lor nemuritor promiţind că vor livra un 
anumit lucru la un anumit termen şi. ca de obicei după 

astfel de promisiuni, niciodată nu au izbutit să întîrzie 
cu mai puţin de trei luni furnizarea. Şi așa au continuat 
toate, iar Charmian și cu mine ne consolam reciproc amin- 
lindu-ne ce minunată navă era Snark atît de zdravănă și 
trainică, şi porneam adesea să vislim în barca cea mică 
în jurul lui Snark şi ne minunam în faţa etravei de ne- 
crezut, 

— Ia gîndeşte-te, îi îi spuneam eu, la o furtună în largul 
coastelor Chinei şi pe Snark stînd la capă şi frumusețea 
asta de etravă înfruntînd dezlănțuirea. Nici o picătură de 
apă nu va trece peste prova asta. Va rămîne uscată ca un 
fulg, iar noi toți vom sta sub punte, jucînd whist, în 
vreme ce furtuna va urla afară. 

Iar Charmian mă strîngea de mînă cu entuziasm şi 
exclama : 

—.A meritat să îndurăm totul... întîrzierile şi chel- 
tuielile, și grijile, și toate celelalte. Ah, ce iaht cu adevărat 
minunat ! 

Ori de cîte ori mă uitam la prova lui Snark sau mă 
gîndeam la compartimentele sale etanșe, simţeam. că-mi 
revine curajul. Dar nimeni altcineva nu-mi împărtăşea 
acest curaj. Prietenii mei începuseră să pună pariuri cu 
mine mizînd împotriva diferitelor date la care socoteam că 
Snark va porni la drum. Domnul Wiget, cel care a fost în- 
sărcinat cu supravegherea fermei noastre de la Sonoma, a 
fost primul care și-a încasat banii. I-a primit în ziua reve- 
lionului, 1907. După aceea pariurile au dat buzna unul 
după altul, cu furie. Prietenii m-au încolţit ca o hoardă de 
bharapii, mizînd împotriva oricărei date fixam eu. Eram ne- 
săbuit și încăpăţinat. Pariam mereu, pariam și am conti- 
nuat să pariez şi am plătit toate pariurile. Ei bine, femeile 
din familiile prietenilor mei ajunseseră atit de îndrăzneţe 

încît pînă şi cele care nu puseseră un pariu în viața lor 
pariau acum cu mine. Şi le-am dat și lor banii. 

— Nu contează, îmi spunea Charmian. la gindeşte-te 
tu la prova aceea și cum o să fie cînd o să stăm la capă 
în largul coastelor Chinei. 


— Ştiţi voi, le-am spus eu prietenilor mei după ce 
mi-am achitat și ultimele rămășaguri, pentru ca Snark să 
devină cea mai grozavă ambarcaţie de mare care a ieșit 
vreodată prin Golden Gate 16, nu 's-a cruțat nimi: 
eforturi, nici bani. Şi din cauza, asta toată întîr 

În vremea asta, editorii şi ziariștii cu care aveam con+ 
tracte de publicare mă încolţiseră cerindu-mi explicaţii. 
Dar cum să le fi esplicat lor cind nu eram în stare să-mi 
explic nici mie, şi cînd nu exista muritor, nici măcar 
Roscoe, în stare să-mi explice mie măcar de ce. Ziarele 
începură să facă haz de mine, şi să publice poezii cu pri- 
vire la plecarea lui Snark în care revenea refrenul „Nu 
încă, dar curînd !“, Dar Charmian îmi ridică moralul amin- 
tindu-mi de etravă, drept care m-am dus la o bancă şi am 
ridicat cinci mii de dolari. Deci exista totuşi o răsplată şi 
pentru întirzierea aceea. Un prieten de-al meu care în- 
timplător era critic, a scris un amplu articol în care mă 
desființa, cu tot ce făcusem pină atunci și tot ce aveam să 
mai fac eu vreodată, articol plănuit să apară de fapt după 
ce eu voi fi plecat în largul oceanului. Dar eu eram încă 
pe mal cind a apărut, drept care a avut şi el probleme, 
trebuind să se tot explice. 

Și timpul trecea mai departe. Doar un singur lucru 
deveni evident: nu voi reuşi l] termin niciodată pe 
Snark în San Francisco. Construcția lui debutase cu atita 
vreme în urmă încît incepuse să cam crape și să îmbătri- 


1 Golden Gate — Poarta de Aur, ieşirea din Golful San 
Francisco. 

nească. Ca să spun drept, ajunsese la stadiul acela în care 
stricăciunile apăreau mai iute decit puteau fi reparate. 
Devenise o glumă. Nimeni nu mai lua ambarcaţia aceea 
în serios, iar cel mai puţin chiar cei care lucrau la ea. 
Atunci am hotărît să pornim cu Snark aşa cum se afla şi 
să terminăm ce mai era de terminat în Honolulu. Dar, ca 
prin farmec, apăru o spărtură care trebuia dreasă cumva 
înainte de a pleca. L-am pornit pe Snark spre cala de 
lansare, dar încă înainte de a ajunge acolo a fost prins 
între două șlepuri uriaşe şi strivit fără milă. L-am pus 
cu chiu cu vai pe cală, și în vreme ce luneca la vale calele 
s-au depărtat, Snark a căzut printre ele cu pupa înainte, 
înfigîndu-se în mil. 

Frumoasă treabă, mai degrabă pentru cei care recu- 
perau epave decît pentru constructorii de iahturi. La 
fiecare douăzeci şi patru de ore erau două perioade de 
maree înaltă şi de fiecare dată cînd se ridicau apele, ziua 
şi noaptea, vreme de o săptămînă încheiată, două remor- 
chere cu aburi trăgeau și împingeau de Snark. Dar Snark 
se proptise bine, căzut între cale, înfipt cu pupa în mil. 
Pe cînd încă mai eram în situaţia asta disperată am în- 
cercat să folosesc instalaţiile şi sistemul de transmisie 
turnat în fabrica din localitate prin care se cupla forţa 
motorului la vinci. Era prima dată cînd probam vinciul. 
Piesele turnate aveau defecte, au pleznit una după alta, 
roţile angrenajelor s-au mîncat una pe alta, și vinciul a 
ieșit din funcţie, drept urmare, motorul de șaptezeci de 
cai putere a murit şi ei. Motorul fusese trimis de-la New 
York, ĉa şi plăcile postamentului. Postamentul avea un 
defect, o groază de defecte avea postamentul acela, așa că 
motorul de șaptezeci de cai putere se smulse de pe posta- 
mentul sfărîmat, se înălță în aer, rupse toate legăturile şi 
angrenajele şi se răsturnă pe-o parte. Iar Snark continuă 

să zacă între calele răşchirate, iar cele două remorchere 
continuară să tragă zadarnic de el. 

— Nu te necăji, îmi spuse Charmian. Gîndeşte-te ce 
navă solidă și trainică e Snark. 

— Da, i-am răspuns eu, și ce prova minunată are: 

Aşa că ne-a venit inima la loc şi am mers mai departe. 
Motorul distrus a fost legat de postamentul șubrezit, iar 
piesele turnate și sparte, ca și roţile de transmisie, au fost 
scoase şi depozitate cu grijă, ca să le luăm cu noi în Hono- 
lulu unde urma să executăm reparaţiile şi să turnăm alte 
piese. Cîndva, în tinereţe, Snark avusese parte pe dinafară 
de un strat de vopsea albă. Cînd priveai iahtul într-o lu- 
mină potrivită, se mai putea distinge ceva din culoarea 
vopselii. În interior Snark nu fusese vopsit, ba din contra, 
era căptușit, de vreun deget grosime, cu unsoare și zeamă 
de tutun rămasă de la nenumăraţii muncitori care lucra- 
seră acolo. Nu contează, ne-am spus noi, unsoarea și mur= 
dăria puteau fi răzuite mai tirziu cînd aveam să ajungem 
în Honolulu, Snark putea fi vopsit în același timp în care 
se executau lucrările de refacere. 

Cu mult efort și sudoare am reuşit să-l smulgem. pe 
Snark dintre calele defecte și să-l tragem la cheul de la 
Oakland City. Cu carele am transportat tot echipamentul 
de acasă, cărţile, păturile, bagajele personale. Odată cu 
acestea, la bord se abătură în avalanşă confuză : lemn şi 
cărbune, apă şi rezervoare de apă, legume, provizii, ulei, 
barca de salvare şi cea de serviciu, toţi prietenii şi toţi 
prietenii prietenilor noştri, ca şi cei ce pretindeau a fi 
prieteni ai celor din urmă. ca să nu mai spunem nimic 
despre prietenii prietenilor prietenilor celor din echipaj. 
Şi se mai iviră şi reporteri, fotoreporteri, oameni necunos- 
cuţi și tot felul de indivizi ciudaţi şi, ca să pună vîrf la 
toate, nori întregi de praf de cărbune de pe cheu. 

Urma să pornim la drum într-o duminică, la ora 
unsprezece, şi veni și după-amiaza zilei de sîmbătă. Pe 
cheu îmbulzeala şi praful de cărbune erau mai abitir ca 
niciodată. Într-un buzunar aveam un carnet de cecuri, 
un stilou, o ştampilă cu data şi o sugativă, iar în celălalt 
între o mie şi două mii de dolari în bancnote şi monede de. 
aur. Eram pregătit să fac faţă creditorilor, bani gheaţă 
pentru cei mărunți și cecuri pentru barosani, și-l mai 
așteptam doar pe Roscoe să vină cu totalul socotelilor 
celor o sută cincisprezece firme care mă făcuseră să 
întîrzii atitea luni. Și atunci... 

Și atunci faţa acelui de neînchipuit şi monstruos se 
arătă din nou. Înainte de a sosi Roscoe, se ivi altcineva. 
Un ofiţer de poliţie, din poliţia Statelor Unite. Lipi un 
anunţ pe viteazul catarg al lui Snark în aşa fel încit toţi 
cei de pe cheu să poată citi că Snark era poprit pentru 
datorii. Ofiţerul îl lăsă pe Snark în grija unui mărunțel, 
după care se duse. Din clipa aceea nu mai ceram stăpin 
pe Snark, nici pe minunata lui prova. Acum mărunțelul 
era domnul și stăpinul lui Snark, şi am aflat că pentru 
ca el să-i fie domn şi stăpiîn tot eu urma i plătese 
cîte trei dolari pe zi. Am aflat și numele celui e pusese 
poprire pe Snark. Era Sellers. Datoria se ridica la două 
sute treizeci şi doi de dolari. Iar gestul era pe măsura 
unuia care avea un astfel de nume: Sellers ! Da, zci, 
Sellers. 

Dar cine naiba era Sellers ? M-am uitat în carnetul 
meu de cecuri şi am văzut că înainte cu două săptămîni 
îi eliberasem un cec de cinci sute de dolari. Alte carnete 
mi-au dezvăluit că în decursul multelor luni cit durase 
construcţia lui Snark îi plătisem mai multe mii de dolari. 
Atunci de ce, în numele decenţei obişnuite, n-a încercat 
individul ăsta să-şi recupereze nenorocita lui de sumă 

neînsemnată “în chip normal, fără să pună poprire pe 
Snark? Am băgat mîinile în buzunare, şi într-unul din 
ele am dat de carnetul de cecuri, ştampila cu data şi stiloul, 
iar în celălalt de monedele de aur şi bancnote. Existau 
posibilități de rezolvare a nenorocitei de datorii nu numat 
o: dată, ci de mai multe ori. De ce, pentru Dumnezeu, 
nu-mi oferise prilejul înainte ? Nu exista nici o explicaţie. 
Era doar acelaşi de neînchipuit şi monstruos din totdeauna. 

Ca lucrurile să fie şi mai nenorocite, Snark fusese pus 
sub poprire sîmbătă după-amiaza tirziu şi, deşi mi-am 
trimis avocaţii şi agenţii peste tot prin Oakland şi San 
Francisco, nu au fost de găsit nici judecătorul oficial, nici 
mai marele poliţiei, nici domnul Sellers, nici avocatul 
domnului Sellers. Toţi erau plecaţi din oraş să-şi petreacă 
week-end-ul. Aşa că Snark nu şi-a ridicat velele duminică 
dimineaţa la unsprezece. Mărunţelul era încă în exerciţiul 
funcţiunii şi ne spuse: „Nu se poate.“ Aşa că eu şi 
Charmian am plecat şi ne-am postat pe cheul din partea 
opusă și ne-am consolat cu imaginea minunatei etrave a 
lui Snark și ne-am gîndit la furtunile şi taifunurile pe 
care le va sfida. E 

— Şmecherie de. burghez, i-am spus eu lui Charmian 
privitor la domnul Sellers’ şi poprirea lui. Panică de 
negustor mărunt. Dar nu contează. Toate necazurile 
poastre se încheie în momentul în care plecăm de aici şi 
ieşim în largul oceanului. 

"Şi, în cele din urmă, am plecat, joi dimineaţă, 23 aprilie 
1907. Am pornit cu oarecare stingăcie, mărturisese. Am 
fost nevoiţi să ridicăm ancora la mină, pentru că sistemul 
de transmitere a puterii motorului era o epavă. Iar ce mai 
rămăsese din motorul nostru de şaptezeci de cai putere a 
fost amarat în fundul calei lui Snark în loc de balast, 
Dar' ce contează ? Totul putea fi reparat în Honolulu, şi 


în vremea asta ia gîndiţi-vă ce linişte minunată va domni 
ie navă !.E drept că nici motorul bărcii de serviciu „nu 
“uncţiona, iar barca de salvare lua apă ca o sită.. Dar 
acestea nu însemnau Snark ! Erau doar. nişte accesorii, 
Ceea ce conta erau compartimentele etanşe, filele solide, 
fără un nod, instalaţiile de baie. Acestea, da, făceau parte 
din ființa lui Snark. Și deasupra tuturor, minunata etravă 
«are înfrunta vînturile. 

Am ieşit prin Golden Gate și am pus capul spre. sud, 
spre acea zonă a Pacificului unde puteam spera să întîlnim 
alizeele de nord-est. Și deodată au început să se întîmple 
tot felul de lucruri. Socotisem că, într-o călătorie ca a lui 
Snark, trebuia să mizăm pe. tinereţe, așa că ambarcasem 
cu noi trei tineri: mecanicul, bucătarul și camarodul. 
Socotelile mele nu erau corecte decit în proporţie de dauă 
treimi. Uitasem să pun la socoteală şi faptul că tinereţea 
suferă de rău de mare, şi doi dintre ei erau doboriţi : 
bucătarul, şi camarodul. S-au întins de îndată în cușetele 
lor, și doar cu asta ne-am ales de pe urma lor în urmă- 
toarea săptămină. Din cele spuse mai înainte e lesne de 
înţeles că n-am avut parte de mincare caldă, așa cum s-ar 
fi cuvenit, şi nici de prea multă curățenie şi ordine în 
cabină. Dar toate astea nu contau mare lucru, fiindcă 
am descoperit curind că lada în care tineam portocalele 
avusese parte cindva de binefacerile gerului, merele 
prinseseră mucegai şi se stricaseră, provizia de varză 
fusese alterată încă înainte de a ni se livra, aşa că a 
trebuit s-o aruncăm- peste bord, peste. morcovi căzuse gaz, 
napii erau tari ca lemnul, sfecla putredă, în vreme ce 
surcelele erau dintr-un lemn nenorocit care nu voia:să 
ia foc, iar cărbunele furnizat în saci putrezi de cartofi 
se împrăștiase peste tot pe punte şi îl spălau: valurile, 
măturîndu-l spre saborzii de scurgere a apei. 

Dar ce importanță aveau toate astea ? Nu erau decît 
amănunte. Important era iahtul, şi el nu avea nimic, nu-i 
așa ? Am făcut un rond pe punte şi, într-un singur minut, 
am numărat cincisprezece noduri în minunatele file 
comandate special în Strîmtoarea Puget, cu condiţia să nu 
existe nici urmă de nod. În plus, puntea lăsa apă să treacă 
înăuntru, şi nu aşa în glumă, ci bine de tot. L-a inundat 
pe Roscoe, făcîndu-l să se dea jos din cuşetă şi ə distrus 
instalaţiile din cabina motorului, ca să nu mai pomenim de 
proviziile pe care le-a stricat în cambuză. De asemenea 
și filele bordajului făceau apă, ba chiar şi santina lui 
Snark tăcea apă, încît eram nevoiţi să pompăm în fiecare 
zi ca să nu se scufunde iahtul. Podeaua din cambuză e cu 
cîteva picioare mai sus decît fundul interior al lui Snark, 
şi cu toate astea am stat în cambuză, încercînd să încropese 
ò gustare rece, şi m-am udat pînă la genunchi în apa care 
se bălăcea de colo-colo, la numai patru ceasuri după ce 
terminaserăm de pompat. r 

În ce priveşte acele minunate compartimente etanșe, 
care au costat atit timp şi bani, ei bine, nu prea erau 
etanșe. Apa se plimba la fel de liberă ca şi aerul dintr-unu! 
în altul, ba, mai mult, un miros puternic de benzină exal- 
tînd din compartimentul pupa m-a făcut să bănuiesc că 
unul, sau chiar mai multe dintre cele douăsprezece rezer- 
voare fixate acolo începuseră să curgă. Rezervoarele deci 
aveau scurgeri și nici nu erau închise ermetic în compar- 
timentul lor. Apoi camera de baie, cu pompele, instala- 
tiile și valvele sale, a ieşit din funcţie după primele două- 
zecl de ceasuri. Levierele solide din fier se rupeau pur şi 
simplu în mînă cînd încercai să pompezi cu ele. Camera de 
baie a fost prima care a devenit repede o epavă la bordul 
lui Snark. 

Şi cam tot ce era făcut din fier la bordul lui Snark, 
indiferent de proveniența sa, s-a dovedita fi moale ca o 
brînză. De exemplu plăcile de postament erau de la New 
York şi erau de brînză, ca de altfel şi părțile turnate şi 
riesele pentru cabestan venite de la San Francisco. Apoi 
mai erau piesele forjate pentru greement, care au început 
să zboare în toate părţile de îndată ce au fost puse la efort. 
Şi, ţineţi minte, erau din fier forjat şi au pleznit ca niște 
macaroane. j 

O articulație metalică de pic a randei s-a frînt dintr-o- 
dată. Am înlocuit-o cu o articulație de ghiu de la randa de 
furtună și a pleznit și asta după numai cincisprezece minute 
de funcţionare și, ţineţi minte, o luasem de la ghiul 
;andei de furtună pe care trebuia să ne bazăm în vreme 
de vijelie ! În momentul de faţă Snark îşi ie randa ca 
pe o aripă frintă, pentru că am înlocuit articulaţia meta- 
ă cu o legătură de parimă. O să vedem, poate găsim şi 
noi nişte fier ca lumea in Honolulu. 

Oamenii ne trădaseră şi ne expediaseră pe mare într-o 
strecurătoare, dar se pare că Dumnezeu ţinea încă la noi, 
pentru că am avut parte de o vreme bună şi liniştită ce ne-a 
îngăduit să învăţăm trebuie să pompăm apa afară în 
fiecare zi pentru ca iahtul să plutească, şi că mai multă 
încredere puteam avea într-o scobitoare de lemn decit cea 
mai masivă piesă de fier aflată la bord. Și pe măsură ce 
trăinicia și soliditatea lui Snark își pierdură din faimă, 
Charmian şi cu mine ne puneam tot mai mult nădejdea în 
minunata etravă a lui Snark. În altceva nu mai aveam ce 
nădăjdui. Era de neinchipuit şi monstruos, știam amîndoi, 
dar prova aceea cel puţin era ca la carte. Şi, în fine, într-o 
seară, veni vremea să punem la capă. 

Cum să vă descriu manevra asta ? Mai întîi, pentru uzul 
ageamiilor, trebuie să explic că a pune la capă e acea 

manevră prin care, cu ajutorul velelor terțarolate 17 şi echi- 
librate intr-un anumit fel, un velier e obligat să stea cu 
prova în vînt și spre valuri. Cînd vintul e prea puternic, 
sau valurile prea înalte, un velier de mărimeă lui Snark 
poate fi pus la capă cu ușurință, după care pe punte nu 
mai are nimeni nimic de făcut. Nu e nevoie de nimeni la 
cîrmă. Omul de veghe e de prisos. Tot echipajul poate 
cobori sub punte ca să doarmă sau să joace whist. 

Ei bine, se pornise un început de furtună de vară cînd 
i-am zis lui Roscoe că trebuie să punem la capă. Se apro- 
pia seara. Eu stătusem la cîrmă toată ziua aproape, toţi cei 
de pe punte, adică Roscoe, Bert şi Charmian, erau frînți de 
oboseală, iar cei din cabină zăceau doborîţi de rău de 
mare. Din întîmplare luasem două terţarole la randă, focul 
săgeţii şi focul mare fuseseră strînse, și luasem o terțarolă 
şi la trinchetin 18. De asemenea strînsesem şi randa artimon, 


La vremea asta, săgeata bompresului se afundă într-un 


val și se frînse. Am început să rotesc timona pentru-a pune 
cârma într-un bord, ca să aduc iahtul în vint. În clipa 
aceea Snark se afla în gol de val ! şi continuă să se legene 
între talazuri. Am pus cirma într-un bord pînă la capăt, 
dar iahtul nici nu arătă semne că vrea să iasă din golul 
valurilor, (Golul de val, drag cititor, e cel mai primejdios 
loc în care se poate afla o ambarcaţie.) Am sucit timona şi 


11 A lua terțarole — a reduce suprafaţa unei vele cu o pors 
țiune denumită terţarolă. 

15 Velatura iahtului Snark de la prova la pupa — focul săgeți! 
(velă triunghiulară pe straiul bompresului), foc (următoarea velă 
triunghiulară pe straiul bompresului), trinchetin (velă învergată pe 
un strai al arborelui mare), randa mare (vela învergată pe primul 
arbore şi pe ghiul mare), randa arțimon (velă învergată pe arbo- 
rele artimon), 

19 Gol de val — zona depresionară dintre două valuri, toni? 
periculoasă pe vreme de furtună pentru orice fel de navă, _ 

mai mult, dar Snark se bălăcea mai departe în golul valului. 
N-am reușit să-l urnesc pe Snark decit cu opt sferturi de 
cart spre vînt. I-am trimis pe Roscoe şi Beri la randa cea 
mare. Snark se legăna mai departe în golul valului, cînd cu 
o balustradă, cînd cu cealaltă înfigindu-se în apă. 

Din nou acel ceva monstruos şi de neînchipuit își arătă 
capul uricios. Trăiam un moment grotesc, imposibil. Refu- 
zam să cred. Cu randa cea mare cu două terţarole la ea şi 
cu trinchetinul cu o terţarolă luată, Snark refuza să vină 
în vînt. Am întins randa mare mai bine, dar manevra asta 
nu a schimbat direcţia lui Snark nici cu o zecime de grad. 
Am slăbit școta randei cu totul, dar fără nici un folos. Am 
pus o randă de furtună peartimon şi am coborit randa 
mare. Nici o schimbare. Snark se bălăbănea în același gol 
de val. Minunata lui etravă refuza să se rotească şi să în- 
frunte vintul. 

Atunci am strîns trinchetinul. În felul acesta singura 
velă care mai rămăsese ridicată era randa de furtună de pe 
artimon, Și dacă ceva putea întoarce iahtul cu prova în 
vînt, atunci numai pînza asta putea. N-o să mă credeţi dacă 
am să vă spun că n-a reușit, dar trebuie să vă spun că 
n-a reușit, şi nu pentru că eu credeam că n-a reuşit. Era 
de necrezut, dar nu vă spun ce credeam eu atunci, ci ceea 
ce am văzut, 


Ei, stimate cititor, ce-ai face dumneata dacă ai fi pe 
o măruntă ambareaţie, bălăbănindu-te într-un gol de val, 
cu o mică randă de furtună la pupa care nu e în stare să 
sucească iahtul în vint ? Ai scoate ancora de furtună. Exact 
asta am făcut și noi. Aveam una brevetată şi garantată că 
nu se scufundă. Închipuiţi-vă un cere de oţel care are 
menirea de a ţine deschisă gura unui sac mare, conic, din 
pînză, și atunci aveți imaginea unei ancore de furtună. 
Ei bine, am legat un capăt de parimă de ancora de fur- 

tună, iar celălalt de prova lui Snark şi apoi am aruncat 
ancora peste bord. S-a dus la fund ca plumbul. Ancora 
avea şi o barbelă, așa că am tras-o iute sus. Am legat de 
ancora de furtună o bucată mare de lemn şi am arun- 
cat-o din nou în mare. De data asta a plutit. Parîma de 
la prova s-a întins, randa de furtună de pe artimon avea 
intenţia de a suci iahtul în vînt, dar, în ciuda acestei inten- 
ţii, Snark, cu tot calmul, a trecut cu prova peste ancora de 
furtună, a luat-o înaintea ei și a început s-o tiriie după el, 
bălăngănindu-se tot în golul de val. În situaţia asta eram. 
Am strîns chiar şi randa de furtună de pe artimon, am 
ridicat randa normală în locul ei și am întins-o cît am 
putut, dar Snark se bălăbănea tot în golul de val, tîrind 
ancora de furtună după el. Nu mă credeţi. Nici mie nu-mi 
vine să cred, dar nu vă spun decît ceea ce am văzut cu 
ochii mei. 

Credeţi ce vreţi. Cine a mai auzit vreodată ca un velier 
să nu vrea să vină în vînt ? Care să nu vrea să vină în vînt 
nici măcar cu o ancoră de furtună ! Din scurta mea expe- 
riență cu bărcile pe care le-am cunoscut, nu mi s-a întîm- 
plat niciodată una ca asta. Și am rămas pe punte şi m-am 
uitat drept în faţa acelui ceva monstruos și de neînchipuit : 
Snark nu voia să vină în vînt. Veni o noapte de furtună în 
care luna'se arăta doar din cînd în cînd. În aer dăinuia un 
fel de veală, iar dinspre partea din vînt se simţea pro- 
misiunea unor averse de ploaie, Iar în plus mai era şi 
golul acela de val în care Snark se legăna mulţumit de 
sine. Atunci am tras la bord ancora de furtună, am coborit 
randa de pe artimon, am ridicat trinchetinul cu o terţarolă: 
şi l-am făcut pe Snark s-o pornească cu vîntul din spate, 
după care am coborit sub punte, dar nu ca să ne bucurăm 
de o masă caldă care ar fi trebuit să ne aștepte, ci ca să 
patinăm pe mizga şi mizeria de pe podeaua cabinei, unde 


40 


bucătarul și camarodul zăceau ca morţi în cuşetele lor și; 
înæele din urmă, ne-am întins și noi pe cuşete, fără să ne 
mai dezbrăcăm, pentru a fi 1 în caz de nevoie, și ascul- 
tam plescăitul apei de santină i şcînd încoace şi-ncolo 
prin cambuză, unde ajunsese pină la genunchi. 

În Clubul Bohemian din San Francisco sînt cîţiva: mari- 
nari neîntrecuţi. Ştiu pentru că i-am auzit dîndu-și cu 
părerea asupra lui Snark în vreme ce se construia. Nu i-au 
găsit decît un singur cusur serios, asupra căruia au fost cu 
toţii de acord şi anume că iahtul nu va fi în stare să meargă 
bine cu vînt de pupa. Era perfect în toate privinţele, spu- 
neau ei, numai că nu aveam să fiu în stare să-l stăpinese 
pe un vînt zdravăn și cu talazuri mari din spate. „Liniile 
iahtului, îmi explicau ei misterioşi, numai din cauza lini- 
ilor lui. Pur şi simplu nimeni n-o să-l facă să gonească cu 
vînt de pupa. Asta-i tot.“ Ei bine, tare aș fi vrut să-i văd 
pe acei neîntrecuţi marinari de la Clubul Bohemian la 
bordul lui Snark în noaptea aceea pentru a se convinge cu 
ochii lor că singura lor obiecţie fundamentală, exprimată 
în unanimitate, fusese răsturnată cu totul. Să gonească cu 
vînt de pupa ? E singurul lucru pe care Snark îl face la 
perfecţie. Să gonească cu vînt de pupa ? Păi pornise așa 
chiar şi cu o ancoră de furtună legată la prova și cu randa 
artimon toată, întinsă cît se putea. În momentul de fală, 
cînd scriu aceste rînduri, alergăm cu vreo șase noduri, 
miînaţi din spate de alizeele de nord-est. Și se fac și ni 
valuri frumuşele. Dar nu e nimeni la timonă, timona nici 
măcar nu e legată cu ceva şi cîrma e cu jumătate de cavilă 
în bordul din vinf. Ca să fiu mai exact, trebuie să spun că 
vintul e din nord-vest, randa artimon e strinsă, randa mare 
e întinsă, cu şeota largată spre tribord, şcotele focurilor 
întinse bine, iar drumul lui Snark e sud-sud-vest. Şi sint 
unii care âu bătut mările vreme de patruzeci de ani şi sus- 

ţin că nu există ambarcaţie care să meargă cu vînt de pupa 
şi să nu fie nevoie să stea cineva permanent la timonă. Cînd 
o să citească rîndurile astea o să-mi spună că sînt un min- 
cinos, și la fel au spus și de comandantul Slocum cînd a 
afirmat același lucru despre Spray. 

În ceea ce priveşte viitorul lui Snark, habar n-am ce 
să zic. Nu știu. Dacă aș avea credit sau bani, aș construi un 
alt Snark care să vină în vint. Dar sînt la capătul posibili- 
tăților. Trebuie să mă descurc cu iahtul pe care-l am sau 
să mă las păgubaș, dar păgubaș nu pot lăsa. Aşa încît 
cred că am să fiu nevoit să încerc să mă descurc cum oi 
putea, punîndu-l la capă pe Snark cu pupa înainte. Aştept 
să vină furtuna următoare ca să văd cum o să meargă 
manevra asta. Cred că va reuși. Totul depinde numai de 
felul cum o să ţină pupa la. valuri. Și, cine ştie dacă într-o 
dimineață nebună, pe Marea Chinei, vreun bătrîn coman- 
dant n-o să se holbeze, o să se frece la ochi pentru ca să 
facă din nou ochii mari, nevenindu-i să creadă, urmărind 
spectacolul unei mici ambarcaţii ciudate, foarte asemănă- 
toare cu Snark, pusă la capă cu prova înainte şi înfruntînd 
furtuna ! 

P.S. La întoarcerea din călătorie, în California, am aflat 
că Snark avea linia de apă de patruzeci și trei de picioare, 
în loc de patruzeci şi cinci. Și asta numai deoarece construc- 
torul era cam certat cu ruleta sau cu metrul de timplărie, 

Nu, Aventura nu a murit, și asta în ciuda motorului cu 
aburi şi a firmei Thomas Cook and Son. Cind a fost fă- 
cută cunoscută vestea viitoarei călătorii a lui Snark, 
tineri cu „boala călătoriilor“ păreau să fie cu nemiluita, la 
fel tinere cu ateleași înclinații, ca să nu mai pomenim 
nimic de femei şi bărbaţi în virstă care s-au oferit de 
bunăvoie să pornească în acest voiaj. Ei bine, printre 
prietenii mei personali existau cel puţin o jumătate de 
duzină care regretau că se căsătoriseră de curind, sau 
erau pe cale de a se căsători, iar despre una dintre căsă- 
torii știu și eu că era gata-gata să nu se mai facă din 
cauza lui Snark. 

De fiecare dată poștașul era încărcat de scrisori din 
partea unor solicitanți care se sufocau în „oraşele mișu- 
nînd de oameni“, și curînd mi-a devenit limpede că un 
Ulise al secolului XX are nevoie de un serviciu întreg 
de stenografe pentru a-i rezolva corespondenţa înainte de 
a ridica velele. 

Nu, cu siguranță că aventura nu a murit, atîta timp 
cît primeşti scrisori care încep cu: „Fără îndoială că 
atunci cînd veţi citi această confesiune din partea unei 
femei necunoscute din New-York...“ etc, şi din care 
afli, puţin mai departe, că această necunoscută are nu- 
mai nouăzeci de livre, vrea să fie camarod, şi „jinduieşte 
să vadă ţările lumii“, 

E Unul dintre solicilanți îşi exprima dorinţa de a hoi- 
nări prin lume spunînd că e stăpinit de „o neostoită pa- 
giune pentru geografie“, în vreme ce altul nota: „sînt 
blestemat să doresc mereu să fiu în altă parte, și conse- 
cinţa e această scrisoare pe care v-am adresat-o“. Dar cel 
mai reuşit a fost individul care spunea că vrea să vină în 
călătorie pentru că are mincărime la picioare. 

Au fost și cîțiva care și-au trimis scrisorile anonim, 
insinuînd numele unor prieteni și pomenind și de pregă- 
tirea așa-numiţilor prieteni. Dar procedeul mi s-a părut 
atit de groaznic, încit nu l-am încurajat. 

Cu două sau trei excepţii, sutele de oameni care s-au 
oferit să facă parte din echipajul meu erau de bună cre- 
dință. Mulţi și-au trimis şi pozele. Nouăzeci la sută dintre 
ei s-au oferit să lucreze în orice funcție, iar nouăzeci şi 
nouă fără nici un fel de salariu. „Gindindu-mă la călă- 
toria dumneavoastră cu Snark, spunea altul, fără să ţin 
seama de primejdiile care pindese, mă gîndesc că pentru 
mine ar fi culmea ambi vă întovărășesc, în orice 
calitate.“ Ceea ce îmi aminteşte de tînărul care avea 
şaptesprezece ani se simţea ambițios, şi la sfîrşitul 
scrisorii mă implora din tot sufletul: „dar vă rog să 
nu lăsaţi ca cele scrise de mine să ajungă prin ziare sau 
reviste“, Cu totul altfel era cel care-mi scria : nt dornic 
să mă căznesc ca în infern și nu cer să fiu plătit pentru 
asta“, Aproape cu toţii voiau să le telegrafiez, pe cheltu- 
iala lor, pentru a le comunica vestea că le acceptam 
serviciile, și destul de mulţi se ofereau să încheie o con- 
veñție care să le garanteze prezenţa în ziua plecăr 

Unii nu prea aveau habar cam ce fel de treburi erau 
de făcut pe Snark, precum, de exemplu, cel care-mi 
scria : „Îndrăznesc să vă scriu aceste rînduri pentru a 
vedea dacă există vreo posibilitate de a mă imbarca drept 

membru al echipajului iahtului dumneavoastră pentru a 
face schiţe şi ilustraţii“. Alţii, fără să ştie cam ce e de 
lucru la bordul unei ambareaţii mici ca Snark, s-au ofe- 
rit să fie, după cum spunea unul, „secretar pentru strîn- 
gerea şi fișarea materialului necesar în vederea realizării 
unor cărţi şi romane.“ Aşa pățeşte cine-i prea prolific. 

„Daţi-mi voie să vă spun ce pregătire am pentru 
această slujbă, scria altul. Sînt orfan și locuiesc cu un- 
chiul meu, care e un înfocat revoluţionar socialist și care 
spune că cel ce n-are în el sîngele roșu al aventurii e doar 
o biată cîrpă de vase însufleţită.“ Iar altul: „Înot, deşi 
nu cunosc noile stiluri. Dar mai important decît noile 
stiluri e faptul că apa e prietena mea“. „Dacă m-ar pune 
cineva într-o barcă cu vele, aş fi în stare s-o duc unde 
poftesc“, își etala priceperea un al treilea, pricepere care 
o depăşea pe a celui care argumenta : „am urmărit de 
asemenea cum se descarcă bărcile de pescuit“. Dar poate 
că ptemiul ar trebui oferit celui care atît de subtil su- 
gera adinca sa cunoaştere a lumii şi vieţii cînd spunea 3 
„lar ca vîrstă, socotită în ani, am douăzeci și doi“. 

Apoi urmau scrisori simple, fără mofturi, directe, ne- 
împopoţonate ale unor băieţi, care nu străluceau prin 
calitatea expresiei, e drept, dar care se vădeau foarte dor- 
nici să facă această călătorie. Acestea erau cel mai greu 
„de respins, și răspunsul negativ pe care eram nevoit să-l 
trimit mi se părea ca o palmă peste fața tinereţii. 
Erau atît de înflăcăraţi aceşti băieţi, voiau atît de mult 
să meargă. „Am şaisprezece ani, dar sînt dezvoltat pentru 
vîrsta mea“, spunea unul, iar altul completa : „Șaptespre- 
zece ani numai, dar sînt zdravăn şi sănătos“ ; „Sînt la fel 
de solid ca oricare altul de virsta mea“, spunea unul 
evident cam şubred ; „Nu mi-e frică de nici un fel de 
muncă“, ziceau cei mai mulţi, în vreme ce un altul, ca să 

mă momească şi el cu ideea economiei, scria : „Pol să-mi 
plătesc singur drumul pînă pe coasta Pacificului, așa încât 
chestia asta o să vă convină.“ „Dacă vreau să fac ceva. 
atunci vreau să merg în jurul lumii“, sublinia unul şi 
se pare că tocmai asta voiau cîteva sute dintre ei. „Ni- 
mănui nu-i pasă dacă am să plec în călătoria asta sau 
nu“, încercă un altul o notă .patetică. Altul și-a trimis 
fotografia şi vorbind despre a comenta : „Am o mutră 
foarte comună, dar nu contează mare lucru cum arăţi.“ 
Şi sint convins că flăcăul care-mi scria următoarele s-ar 
fi descurcat de minune : „Am nouăsprezece ani, e drept 
că sînt cam mărunțel şi în consecinţă n-am să ocup prea 
mult loc, în schimb sint voinic nevoie mare.“ Şi a mai 
fost un solicitant de vreo treisprezece ani de care eu şi 
Charmian ne-am îndrăgostit şi am simţit că ni se rupe 
inima aproape cind am fost nevoiţi să-l refuzăm. 

Să nu-și, imagineze nimeni că cei mai mulţi dintre 
cei care se ofereau să pornească alături de noi în “călă- 
torie” erau băieţi, ba din contra, aceştia formau o pro- 
porţie destul de redusă. Au fost şi bărbaţi și femei de 
toate virstele. Numeroși chirurgi, medici generalişti şi 
dentişti s-au arătat dispuși să vină, fără să fie plătiţi în 
vreun 'îel, să se angajeze .în orice fel de muncă, ba chiar 
să plătească ei pentru privilegiul de a munci la bord. 

Să nu mai vorbim de numărul mare de compozitori 
şi reporteri care voiau să ne însoţească, fără să mal po- 
menim de valeți cu experiență, șefi de sală și chelneri 
de meserie. Chiar și nişte ingineri constructori se arătau 
dornici să pornească la drum ; o groază de dame de com- 
panie şi-au, oferit serviciile lui Charmian, în vreme “ce 
eu eram sufocat de cereri din partea unor posibili 'secre» 
“tari particulari. O mulţime de elevi de gimnaziu şi stu- 
denţi ardeau de dorul 'de a întreprinde călătoria, şi din 

fiecare meserie au apărut cel puțin cîţiva solicitanţi, cei 
mai dornici fiind mecanicii, electricienii și inginerii.. Am 
fost mirat de numărul mare al celor din birourile prăfuite 
de avocatură care au simţit chemarea aventurii, dar şi 
mai uimit am fost.de numărul comandanților de marină 
în vîrstă, ieşiţi la pensie, robiţi încă de mare. Mai mulţi 
tineri, care urmau să moștenească mai apoi milioane, se 
arătau înnebuniți să încerce această aventură, ca şi cîţiva 
inspectori școlari. 

Voiau să vină uneori și taţii cu fiii lor, bărbaţii cu 
nevestele, ca să nu mai spunem prea multe despre tînăra 
stenografă care nota: „Serieţi-mi imediat dacă aveţi ne- 
voie de mine. Îmi iau mașina de scris și vin cu primul 
tren.“ Dar cele mai reușite rînduri sînt următoarele (ob- 
servaţi felul delicat în care i-a făcut loc soției lui): 
„M-am gîndit să vă fac o întrebare asupra posibilităţii de 
a face această călătorie împreună cu dumneavoastră. Am 
douăzeci şi patru de ani, sînt căsătorit şi lefter şi o astfel 
de călătorie ar fi tocmai ceea ce ne doream şi noi.“ 

Cînd stau și mă gindesc la asta, cred că omului obiş- 
nuit îi vine foarte greu să serie o scrisoare în care să se 
prezinte ca lumea. Unul dintre cei ce mi-au scris își în- 
cepea scrisoarea astfel : „E o grea încercare“ și, după ce 
s-a străduit zadarnic să-și, scoată în evidenţă calităţile, a 
încheiat : „E greu să Serii despre tine însuţi.“ Cu toate 
astea a fost şi unul care și-a făcut un portret cit se poate 
de strălucit, zugrăvindu-se pe larg, şi în concluzie a de- 
clarat că i-a făcut mare plăcere să scrie despre sine. 

„Dar ia închipuiţi-vă că băiatuj dumneavoastră de 
cabină e în stare să pornească motorul, să-l dreagă atunci 
cînd se strică, închipuiţi-vă că poate să facă de cart la 
timonă, poate împlini orice treabă de dulgher sau meca- 
nic, închipuiţi-vă că e puternic, sănătos şi dornic de 
treabă. Nu l-aţi îmbarca mai degrabă pe unul ca acesta 

decit pe vreun ţingău care mai suferă şi de rău de mare 
şi nu-i în stare decit să spele vasele ?* Îmi părea rău ori 
de cîte ori trebuia să răspund negativ la astfel de seri- 
sori. Cel care scria următoarele rînduri, om ce învățase 
singur limba engleză, deşi stătea de numai doi ani de zile 
în Statele Unite, spunea : „Nu doresc să pornesc cu dum- 
neavoasiră la drum ca să-mi cîştig existenţa, ci ca să văd 
şi să învăţ.“ La vremea cînd îmi scria era desenator la 
una dintre marile companii constructoare de motoare, fu- 
sese destul de mult pe mare și toată viața se plimbase cu 
mici ambarcaţii. 

„Am o situaţie bună, dar pentru mine nu contează 
prea mult, întrucît prefer să călătoresc“, scria un altul. 

„lar în ceea ce priveşte salariul, uitaţi-vă la mine, şi 
dacă merit un dolar sau doi, e bine, iar dacă nu merit 
nimic, atunci nici o supărare. Cît despre onestitatea şi 
caracterul meu, mi-ar face plăcere să vă prezint patronii 
pe care i-am avut. N-am băut niciodată, tutun nu, dar, 
ca să fiu cinstit, intenţionez şi eu, după ce voi dobindi oa- 
recare experiență, să mă apuc să seriu,“ 

„Pot să vă asigur că sînt întru totul om respectabil, 
dar ceilalți oameni respeclabili mi se pare tare plicti- 
coşi.“ Cel care a scris rîndurile de mai sus m-a cam băgat 
la idei, și acum mă întreb dacă m-ar fi găsit şi pe mine 
plicticos, sau ce naiba a vrut să spună individul. „Am cu- 
noscut vremuri mai bune la viața mea decit cele prin 
care trec astăzi, imi seria un bătrîn marinar, dar am cu- 
noscut și perioade mai rele decit astea“. Însă dorinţa de 
sacrificiu vădită de cel care mi-a trimis cele de mai jos 
era atît de emoţionantă încit n-am putut accepta : „Am 
şi mamă şi tată, și fraţi şi surori, prieteni scumpi mie, 
precum şi o situaţie convenabilă, şi cu toate astea aş sa- 

crifica totul numai peniru a deveni membru al echipa- 
jului dumneavoastră.“ 

Un alt voluntar pe care nu l-aș fi acceptat vreodată 
a fost tînărul mofturos care, pentru a-mi arăta cit de 
imperios necesar era să-i ofer o șansă, sublinia că „n-ar 
fi deloc bine să pornesc la drum cu vreo ambarcaţie 
obișnuită, fie ea goeletă sau vapor, pentru că aş fi nevoit 
să am de-a face cu marinari obișnuiți, să trăiesc printre 
ei, ceea ce de regulă nu-ţi oferă şansa unei vieţi prea 
curate,“ 

Apoi a mai fost și tînărul de douăzeci și șase de ani 
„trecut prin toată gama de emoţii omenești“, care se în- 
deletnicise „cu de toate, de la meseria de bucătar la cea 
de student al Universităţii Standford“ şi care, în momen- 
tul în care-mi scria, era „crescător de vite la o fermă 
de cincizeci şi cinci de mii de acri“. Exact opusă se arăta 
a fi modestia celui care spunea : „Nu știu să am vreuna 
dintre însuşirile mai deosebite care să mă recomande 
atenţiei dumneavoastră. Dar dacă totuși v-a atras ceva 
atenţia, aţi putea să vă rupeţi cîteva minute pentru a-mi 
răspunde. Ştiu bine că totdeauna e cîte ceva de făcut. 
Fără a mă aștepta la prea mult, dar sperind totuşi, rămîn 
al dumneavoastră“ etc. 

De cînd am citit, stau cu capul în miini, încercînd 
să-mi închipui cam care ar fi înrudirea intelectuală din- 
tre mine și cel care a scris următoarele : „Cu mult înainte 
de a afla de dumneavoastră, am studiat economia poli- 
tică şi istoria și din ele am concluzionat multe din ideile 
dumneavoastră în mod concret.“ 

Iar această scrisoare, în felul ei, e una dintre cele mai 
reușite întrucit e și dintre cele mai concise din cîte 
am primit : „Dacă pe vreunul dintre tovarășii dumnea- 
voastră de acum, care s-au angajat pentru această călă- 
torie, îl apucă cumva spaima, iar dumneavoastră aveţi 

nevoie totuși de un om care să se priceapă la bărci, mașini 
etc. aş fi încîntat să ptimesc de la dumneavoastră etc. 
ete.“ Şi iată încă una scurtă : „Ca să mergem drept la 
țintă, aș dori să obţin slujba de băiat de cabină pentru 
călătoria pe care o faceţi în jurul lumii, sau oricare alta 
la bord. Am nouăsprezece ani, @ sută patruzeci de livre 
și sînt american sadea“. 

Acum una bună din partea unuia care abia de depă- 
şeşte cinci picioare : „Cînd am citit despre planurile 
dumneavoastră bărbătești de a porni în jurul lumii cu 
un mic velier, împreună cu doamna London, am fost atît ° 
de încîntat de parcă eu le-aș îi pus la cale, şi am soco- 
tit necesar să vă scriu pentru a candida fie la slujba de 
bucătar, fie la cea de băiat de cabină, dar din anumite 
motive totuși nu v-am scris, și am venit de la Oakland 
la Denver, luna trecută, pentru a mă întovărăși cu un 
prieten în afaceri, dar totul a ieșit prost, nu ne-a mers. ? 
Din fericire, dumneavoastră v-aţi amiînat plecarea din 
cauza marelui cutremur de pămînt, așa încît, în cele 
din urmă, m-am hotărit să vă propun să mă acceptaţi să 
ocup unul din cele două posturi. Nu sînt chiar puternie 
din cale-afară, fiind un om ce depășește abia cu puţin” 
cinci picioare, deși sînt sănătos şi muncitor,“ 

„Cred că la instalațiile dumneavoastră aş putea veni 
și eu cu o metodă suplimentară de a folosi puterea vîn- 
tului, scria un binevoitor, care, fără să împiedice cu nimic 
navigația cu pînze pe vreme cu vinturi blinde, o să vă 
îngăduie să folosiţi întreaga putere a vintului atunci 
cînd e el în culmea puterii,.aşa încît chiar cînd puterea 
lui ajunge atît de mare incit vă obligă să stringeţi şi 
ultimul căpeţel de pinză după sistemul, obișnuit de navi- 
gaţie, cu metoda mea veţi putea întrebuința toate pinzele, 


Dacă voi fi şi eu acolo, nava dumneavoastră nu va putes 
fi RĂSTURNATĂ.“ 

Scrisoarea de mai sus a fost redactată la San Fran- 
cisco, la data de 16 aprilie 1906, iar două zile mai tîr- 
ziu, la 18 aprilie, a venit marele cutremur. Şi cu asta 
m-am ales și eu de pe urma cutremurului: cel tare 
mi-a scris scrisoarea probabil că s-a refugiat prin alte 
părți şi astfel am fost împiedicaţi să ne mai întilnim. 

Mulţi dintre tovarășii mei socialiști au protestat îm- 
potriva călătoriei, și rîndurile de mai jos sînt tipice: 
„Cauza socialistă şi milioanele de victime ale opresiunii 
capitaliste au drepturi asupra vieţii dumneavoastră, asupra 
celor ce împliniţi. Dacă totuşi stăruiți în această idee, 
atunci cînd veţi da pe gît ultima bucată de mîncare sărată 
pe care o veţi mai avea înainte de a vă duce la fund, 
amintiţi-vă că noi cel puţin am protestat“, 

Unul dintre cei călătorii mult prin lume, care „dacă 
s-ar ivi prilejul ar putea să vă povestească numeroase 
scene și întîmplări nemaipomenite“, a umplut mai multe 
pagini în încercarea de ajunge în cele din urmă la scopul 
acestei scrisori pentru a-mi împărtăși următoarele : „Ei, 
uite că am uitat motivul ce m-a îndemnat să vă scriu. 
Vă mărturisesc că s-a comunicat în scris că dumneavoastră 
i încă una sau două persoane o să faceţi o croazieră în 
ficu lumii într-o ambarcație mică, de vreo cincizeci sau 
şaizeci de picioare. Eu totuși nu mă pot împăca cu gindul 
că un om cu capacitatea şi experiența dumneavoastră o să 
încerce o astfel de ispravă, care e ca și cum ați căuta 
moartea cu luminarea. Și-chiar dacă o vreme o să scăpaţi 
cu viaţă, ființa dumneavoastră întreagă și a celor ple- 
'caţi cu dumneavoastră va fi numai vinătăi de la continua 
mișcare a unei nave de aceste dimensiuni, chiar dacă ar fi 
căptușită pe dinăuntru, treabă nu prea obișnuită pe 

mare.“ Mulţumesc, prietene, mulţumesc mult pentru pre- 
cizarea „treabă nu prea obișnuită pe mare“. Şi acest om 
nu e un necunoscător într-ale mării. După cum singur 
spune, „nu-s unul din. cei ce bat țărmurile, ci am călătorit 
pe toate mările și oceanele“, Și îşi încheie scrisoarea cu : 
„Nu vreau să vă supăr cu ceva, dar vă spun că e nebunie 
curată să iei vreo femeie pe o astfel de ambarcaţie dincolo 
de gura golfului.“ 

Şi cu toate astea, în clipa în care scriu aceste rînduri, 
Charmian e în cabina ei la mașina de scris, Martin pre- 
găteşte cina, Tochigi pune masa, Roscoe şi Bert călăfă- 
tuiese puntea, iar Snark merge fără nimeni la timonă, 
făcînd vreo cinci noduri la oră pe o mare minunată, şi 
Snark nu e capitonat pe dinăuntru. 

„După ce am văzut cîteva rînduri despre plănuita 
dumneavoastră călătorie, vrem să știm dacă v-ar interesa 
un echipaj strașnic, fiindcă sîntem şase flăcăi, toţi buni 
marinari, cu bune recomandări din partea marinei mi- 
litare şi a celei comerciale, toţi americani get-beget, între 
douăzeci și douăzeci şi doi de ani, şi care în prezent 
sîntem instalatori la Union Iron Works, şi dorim foarte 
mult să pornim cu dumneavoastră la drum.“ Și astfel de 
scrisori mă făceau să regret că ambarcaţia mea nu e mai 
mare. 

lată acum şi ce scrie singura femeie, în afară de 
Charmian, pe care aș fi luat-o în călătorie: „Dacă nu 
ați angajat pe nimeni ca bucătar, dori foarte mult 
să fac această călătorie în această calitate. Sînt o femeie 
de vreo cincizeci de ani, sănătoasă și capabilă de muncă, 
şi aș putea să mă achit de obligaţiile ce-mi revin pentru 
un echipaj atît de mic ca cel de pe Snark. Sînt bună bucă- 
tăreasă și foarte bună şi în ale marinăriej, îmi place 
călătoria, iar durata voiajului, chiar dacă va fi de zece 

ani, îmi convine mai mult decit dacă ar fi de numai un 
singur an. Referinţe... etc.“ 

Cîndva, cînd mă voi căpătui cu o groază de bani, am 
să construiese o navă mare, să încapă în ea o mie de 
oameni dornici de călătorie. Şi ei o să împlinească toate 
treburile necesare navigaţiei în jurul lumii, dacă nu, mai 
bine să stea acasă. Dar eu știu că se vor descurca cu nava 
aceea în jurul lumii fiindcă sînt convins că Aventura 
nu a murit încă. Și ştiu că Aventura nu a murit pentru 
că am întreținut o lungă și “intimă corespondență cu 
Aventura. 


Capitolul IV E 
CĂUTÎNDU-ŢI DRUMUL 


„Dar cum oare“, obiectau prietenii noștri, „îndrăzneşti să 
porneşti pe mare fără să ai un navigator la bord ? Tu doar 
nu știi navigaţie, aşa-i ?* 

Trebuie să mărturisesc că nu știu navigaţie, că nu 
m-am uitat printr-un sextant în viața mea, și mă îndoiesc 
că sînt în stare să deosebesc un sextant de un almanah 
nautic. Iar cînd m-au întrebat dacă Roscoe știe navigație, 
a trebuit să clatin din cap. Roscoe s-a simţit jignit : el îşi 
aruncase ochii asupra Compendiului cumpărat în vederea 
călătoriei, aflase cum se foloseşte un tabel de logaritmi, 
cîndva zărise cum arată un sextant şi, ţinind seama de toate 
astea şi de strămoşii săi care bătuseră mările, ajunsese la 
concluzia că știa şi el navigaţie. Dar Roscoe se înşela şi 
insist asupra acestei idei. Pe cînd era încă un ţinc, Roscoe 
călătorise de la Maine în California, pe la Istmul Panama 
și a fost singura dată cînd s-a aventurat în larg atit de 
mult încît să nu mai vadă pămîntul. N-a călcat niciodată 
la vreo școală de navigaţie, și nici n-a trecut vreun exa- 
men de specialitate, așa cum nu pornise în largul mărilor 
ca să deprindă această artă de la vreun alt navigator, Era 
un iahtman şcolit în Golful San Francisco, unde pămîntul 
se află întotdeauna la numai cîteva mile depărtare, iar arta 
navigaţiei nu slujeşte la nimic. 

Aşa că Snark a pornit în lunga sa călătorie fără să 
aibă la bord un cunoscător în ale navigaţiei. Pe 23 aprilie, 
am räzbit prin Golden Gate şi ne-am îndreptat spre Insulele 

Hawai, aflate la două mii o sută de mile depărtare în linie 
dreaptă. Iar rezultatul este o justificare : am ajuns ! Şi, 
mai mult, am ajuns fără nici o dificultate, după cum veţi 
vedea, adică fără să ne pască vreo nenorocire. Ca totul să 
aibă un început, Roscoe s-a apucat cu entuziasm de navi- 
gaţie. Teoria o știa el, dar era pentru prima oară că o punea 
în aplicare, lucru evident după comportarea aiurită a lui 
Snark. În ce-l priveşte, Snark era cit se poate de cuminte 
pe mare, 'poznele însă le făcea pe hartă. Cînd se nimerea 
o zi cu o briză ușoară, pe hartă făcea cite un salt care ar 
fi indicat „pinze ude, şcote nărăvașe“, iar în altă zi, cînd 
iahtul gonea cu adevărat pe fața oceanului, pe h ubia 
dacă-şi sehimba poziţia. Şi atunci cînd lohul iahtului arăta 
şase mile la oră, vreme de douăzeci şi patru de ore, e incon- 
testabil că a 'parcurs o sută patruzeci şi patru de mile pe 
ocean. Şi mici oceanul şi nici lohul nu o luaseră razna, 
iar cît priveşte viteza se putea vedea cu ochiul liber. În 
consecință, doar calculele nu erau în regulă, numai ele 
refuzind să-l împingă pe Snark pe hartă. Bineînţeles că 
nu se întimpla în fiecare zi una ca asta, dar se întîmpla. 
Dar şi asta era de înţeles, cum de înţeles era să se întimple 
atunci cînd încerci pentru prima oară să pui în practică 
o teorie. 

Însuşirea cunoștințelor de navigaţie are un efect ciudat 
asupra minţii oamenilor. Navigatorii modești vorbesc cu 
adînc respect despre navigație. Pentru profan, arta navi- 
gației constituie un adinc și cumplit mister, sentiment care 
s-a născut în el din respectul adînc şi cumplit pe care l-a 
văzut afișat de către navigatori. Am cunoscut tineri mo- 
deşti, deschişi la fire, nevinovaţi şi senini ca albastrul 
corului care, din momentul în care au învățat navigația, au 
început să vădească semne de oameni rezervaţi, apăsaţi de 
secrete și importanţă, de parcă ar fi atins cine ştie ce statut 

intelectual nemaipomenit.. Navigatorul obișnuit îl impre- 
sionează pe profan ca un preot al unui sfint ritual. Na- 
vigatorul amator, abia respirind, invită pe cîte unul să-i 
admire cronometrul. Aşa s-a întîmplat că prietenii noştri 
au încercat o adevărată groază la gindul că vom porni la 
drum fără un om care să cunoască navigația. 

In timpul construirii lui Snark, eu şi Roscoe am avut o 
înţelegere care suna cam așa : „Eu fac rost de cărţi şi de 
instrumente, i-am zis eu, iar tu te apuci să studiezi navi- 
gaţia încă de pe acum. Eu am să fiu mult prea ocupat ca 
să învăţ ceva. Apoi, cînd o să ajungem pe mare, o să mă 
înveţi tu pe mine ce ai prins.“ Roscoe a fost încîntat. În 
plus, Roscoe era modest, deschis la fire şi nevinovat, la fel 
ca tinerii de care am vorbit. Dar cînd am ieşit totuşi pe 
mare şi Roscoe a început să practice sfintul ritual, com- 
portarea lui a suferit o subtilă și evidentă schifhbare. Cînd 
lua înălțimea soarelui la amiază, minunea acestei reușite 
îi împrumuta o aură strălucitoare. Apoi cobora sub punte, 
calcula observaţiile făcute, ieșea apoi pe punte şi anunța 
latitudinea şi longitudinea cu o voce în care se simţea o 
notă cu totul nouă de autoritate. Şi-asta nu era cel mai rău. 
Începu să fie plin de informaţii pe care nu ni le putea co- 
munica, lar pe măsură ce descoperea motivele acelor ciu- 
date salturi ale lui Snark pe hartă, în vreme ce Snark în 
fapt nu sărea deloc, informaţiile sale erau tot mai secrete, 
mai sfinte şi mai cumplite. Aluzia mea destul de blîndă 
că ar cam fi fost vremea să învăţ şi eu ceva a fost întîm- 
pinată cu răceală, şi nu s-a oferit deloc să mă ajute. Nu 
vădea nici cea mai mică intenţie de a onora înţelegerea 
dintre noi. 

Ei bine, nici nu era Roscoe de vină, pentru că nici n-ar 
fi avut cum. Nu păţise decit ce păţiseră toţi cei care stu- 
diaseră navigația înaintea lui. Printr-o lesne de înţeles şi 

*scuzabilă. confuzie de valori, la care se adăuga pi 
măsurii, se simți deodată copleșit de răspundere 
gustul puterii care părea să-l transforme într-un fel de 
zeu. Toată viața lui, Roscoe nu călcase decît pe pămînt, 
şi nu se depărtase prea mult de țărm. Călcînd mereu pe: 
pămînt şi avînd şi indicatoare după care să se orienteze, 
reuşise, în ciuda unor rare încurcături, să-și conducă per- 
soana pe uscat. Acum se trezise pe ocean, întins cît vezi cu 
ochii şi mărginit doar de veşnicul cerc al orizontului. Şi 
acest cere arăta mereu același. Nu exista nici un indicator 
nicăieri. Soarele se ridica la răsărit și cobora la apus, iar 
stelele se roteau deasupra întreaga noapte. Şi cine ar fi 
în stare să se uite la soare sau la stele şi să spună : „În 
clipa de faţă poziţia mea pe faţa pămîntului e la patru mile 
şi trei sferturi est de prăvălia lui Jones din Smithresville“ ? 
Sau : „Acum ştiu unde mă aflu, deoarece Carul Mic îmi 
arată că Bostonul se află la trei mile după prima curbă la 
dreapta“ ? Roscoe era în stare tocmai de una ca asta. Şi ar 
insemna să fim blinzi dacă am spune că omul cra doar 
năucit de această ispravă. Era cuprins de un cutremurător 
respect faţă de sine, reuşise un miracol. Descoperirea locu- 
lui unde se afla el pe faţa apelor deveni un ritual şi se 
socoti o ființă superioară faţă de noi toţi ceilalţi care nu 
cunoşteam acest ritual și depindeam de el pentru a fi păs- 
toriţi pe aceste nesfirşite întinderi mișcătoare, pe drumurile 
mărilor care leagă continentele și pe care nu există pietre 
indicatoare. Cu sextantul în mînă, el îl făcea pe zeul soa- 
relui să i se supună, apoi se apleca asupra învechitelor 
tomuri cu caractere magice şi începea rugăciuni într-o 
limbă ciudată, care suna cam așa : indezulerorilorrefrac- 
țieideparalază, mîzgălea apoi niște semne cabalistice pe 
hirtie, aduna unu, unu ţinea minte, şi apoi, cu mîna pe 
scriptură, invoca spiritul sfînt, vreau să zic harta, punea 

degetul într-un loc care sărea în ochi prin pustietatea lui și* 
glăsuia : „Aici ne aflăm !“ Iar cînd ne uitam la întinderea 
aceea pustie şi întrebam : „Dar unde-i locul acesta ?“, 
ne răspundea în graiul cifrat al mai înaltei sale demnități 
sacerdotale : „31-15-47 nord, 133-5-30 vest“. Iar noi excla- 
mam „Ooo !“ şi ne simţeam cumplit de neinsemnaţi. 

Așa încît mărturisesc că nu era vina lui Roscoe. El 
devenise un fel de zeu și ne purta pe toţi în căușul miinii 
pe deasupra pustiilor întinderi ale hărţii. Începusem să simt 
un respect deosebit faţă de Roscoe, și acest respect spori 
atit de mult încît dacă mi-ar fi poruncit : „Îngenunchează și 
venerează-mă !“ știu bine că m-aş fi aruncat pe brînci pe 
punte şi aş fi început să mă rog. Dar, într-o zi, mi se 
năzări un gind firav care-mi şopti: „Ăsta nu e zeu, e 
Roscoe, un biet om la fel ca şi mine. Ce a reuşit el să facă, 
am să reușesc şi eu. Cine l-a învățat pe el tot ce știe ? El 
însuşi. Atunci apucă-te şi tu și fă la fel, fii propriul tău 
profesor.“ Şi din clipa aceea Roscoe s-a dezumflat, nu mal 
era marele preot de pe Snark. Am dat buzna în altarul lul 
şi am cerut vechile tomuri şi tabelele magice, precum și 
sfinta sfintelor, adică sextantul. 

Ei și acum, pe înţelesul oricui, am să povestesc cum am 
învăţat eu navigația. O după-amiază întreagă am stat în 
cockpit, ținînd cu o mînă timona şi cu cealaltă logaritmii, 
Alte două după-amiezi, cîte două ore, am studiat teoria 
generală a navigaţiei şi felul în care se ia înălțimea meri 
dianului. Apoi am pus mina pe sextant, am umblat la 
indexul erorilor şi am luat înălţimea soarelui. Calcularea 
datelor acestei observaţii era acum o' joacă de copil. În 
Compendiu şi Almanahul nautic erau sute de tabele isteţa, 
toate lucrate de matematicieni şi astronomi. Ca și cum al 
fi folosit tabele pentru calcularea dobinzilor sau sisteme de 
calculare-instantanee, cum folosim cu toţii. Misterul nu 

mai constituia nici un mister. Am pus degetul pe hartă şi 
àm adus la cunoștință tuturor că acolo ne aflam. Şi aveam 
dreptate, sau cel puţin tot atita dreptate cît şi Roscoe, 
are indicase un punct la vreun sfert de milă distanţă de 
A) meu. Chiar şi el era acum dispus să cădem la înţelegere 
iupra acestei diferenţe. Distrusesem mitul şi cu toate 
tea persista ceva atît de miraculos, încit eram conștient 
o nouă putere în ființa mea, simțeam emoția și mîndria 
şitei. Iar cînd Martin m-a întrebat, la fel de plin de 
pect și umilinţă cum făcusem şi eu înainte cu Roscoe, 
e ne aflăm, i-am răspuns plin de exaltare, umflindu-mi 
ptul, și murmurînd în graiul cifrat al înaltei demnități 
erdotale şi am auzit exclamaţia plină de venerație și 
uşenie a lui Martin : „Ah !“ Iar în ceea ce o privea 
Charmian, mi se părea că, într-un chip cu totul nou, îmi 
îndisem drepturi asupra ei, și mă încerca și un alt sim- 
înt şi anume acela că era una dintre cele mai norocoase 
ei pentru că găsise un om ca mine. 

Și nu aveam ce face. Mărturisesc asta ca un fel de răz- 
are a lui Roscoe şi a tuturor celorlalți care învâțaseră 
igaţia. Otrava puterii începea să-și facă efectul asupra 
. Nu mai eram la fel ca ceilalţi oameni, ca cei mai mulţi 
tre oameni. Ştiam acum ceea ce ei habar nu aveau — 
retul secretelor, care-ţi arată drumul pe deasupra adin- 
or. Și gustul puterii lucra mai departe, Cu o mină 
timona, ceasuri întregi, cu cealaltă cercetam mis- 
Je. După o săptămînă de învăţat de unul singur, eram 
stare să fac mai multe lucruri. De exemplu am țintit 
aua Polară în una din nopţi, bineînţeles, i-am găsit 
lțimea, am adus corecţiile necesare după indexul ero- 
r, am aflat înclinația și am descoperit la ce latitudine 
. Iar această latitudine coincidea cu cea luată la amiază 
nfruntată cu poziţia estimată pînă în acel moment. 


Í gion 


Mindru ? Ei bine, am fost şi mai mindru de următorul 
miracol înfăptuit de mine. Urma să mă culc la ora nouă. 
Am rezolvat problema pe care o aveam, instruindu-mă de 
unul singur, şi am aflat ce stea de primă mărime va trece 
la meridian la ora opt jumătate. Se nimeri să [ie steaua 
Alfa Crucis. Nu mai auzisem de steaua asta înainte, Am 
căutat-o pe harta stelelor. Era unul dintre astrele Conste- 
Jaţiei Crucii Sudului. Cum ! mi-a trecut mie prin minte, am 
ajuns să navigăm noaptea sub Crucea Sudului și noi habar 
nu avem ? Nerozi mai sintem ! Neam de găgăuţi și orbeţi 
ce sîntem ! Nu-mi venea să créd. Am verificat calculele din 
nou. În seara aceea, de la'opt la zece era de cart Charmian. 
I-am spus să facă ochii mari şi se uite spre sud ca să 
zărească Crucea Sudului. Şi cînd s-au arătat stelele, iată 
şi Crucea Sudului strălucind jos la orizont. Mindru ? Nici 
un vraci, nici vreun mare preot n-a fost vreodată mai 
mindru decit mine. Ba mai mult, cu sfinta sfintelor am 
ţintit spre steaua Alfa Crucis şi din înălţimea ei am calcu- 
lat latitudinea noastră. Şi încă şi mai mult, am luat și 
înălțimea Stelei Polare şi ea mi-a confirmat ce-mi spusese 
Steaua Sudului. Mindru ? Cum nu, dacă limbajul stelelor 
îmi aparținea, am stat şi le-am ascultat șoptindu-mi 
calea pe care o urmam pe deasupra adincurilor ! 

Dacă eram mindru ? Eram stăpinul miracolelor. Am 
uitat cît de ușor am învățat totul de pe paginile scrise, am 
uitat că toată munca — și ce muncă cumplită — fusese 
făcută de minţi luminate înaintea mea, de astronomi şi 
matematicieni care descoperiseră şi elaboraseră o întreagă 
ştiinţă a navigaţiei şi întocmiseră tabelele din Compendiu. 
Nu-mi aminteam decit de miracolul ce se înfăptuise și 
anume că ascultasem glasul stelelor care-mi spuseseră unde 
mă aflam pe drumurile acelea ale mărilor. Charmian habar 
nu avea, Martin habar nu avea, Tochigi, camarodul, nici el 

nu avea habar. Şi le-am spus eu. Eu eram mesagerul 
zeului. Eu stăteam între ei şi infinit. Şi am tradus înaltul 
grai celest în vorbe pe măsura înţelegerii lor modeste. 
Eram călăuziţi de ceruri şi eu eram cel care citea indica- 
toarele de circulaţie din înalturi ! Eu !Eu ! 

Iar acum, într-un moment în care sînt mai stăpîn pe 
mine, mă grăbesc să destăinui întreaga simplitate a tainei, 
să-i dau în vileag pe Roscoe și pe toţi ceilalți navigatori și 
toată tagma de preoți, și asta numai de teama dea nu 
ajunge și eu ca ei, înconjurat de taine, lipsit de modestie 
și copleșit de respect faţă de mine însumi. Iar acum atît 
mai vreau să subliniez : orice tînăr cu obișnuita materie 
cenuşie, obișnuita educaţie şi cu cea mai slabă umbră de 
chef de studiu poate pune mîna pe cărţi, pe hărţi şi instru- 
mente şi poate deprinde singur navigația. Să -nu mă 
înţelegeţi greşit. Ştiinţa marinăriei e cu totul alt lucru. 
Nu se învaţă într-o zi, nici în mai multe zile. E nevoie de 
ani întregi. De asemenea navigația estimată cere studiu 
îndelungat şi practică. Însă navigația după observaţii 
asupra soarelui, lunii şi stelelor e o joacă de copil mulţu- 
mită astronomilor şi matematicienilor. Orice tînăr obiş- 
nuit o poate învăţa într-o săptămînă. Din nou spun că 
trebuie să nu fiu înţeles greşit. Nu vreau să afirm că după 
o săptămînă orice tînăr poate să-și asume răspunderea de 
a comanda un vapor de cincisprezece mii de tone, care vîn- 
tură saramura cu douăzeci de mile la oră, gonind de la un 
continent la altul, fie că e vremea bună sau nu, cer senin 
sau noros, navigînd după gradele rozei compasului şi ate- 
rizînd pe punctul ales cu o uluitoare precizie. Am vrut să 
spun însă următoarele : un tînăr obișnuit, așa cum l-am 
înfățișat mai înainte, se poate sui pe un velier de nădejde 
ca să pornească în largul oceanului fără să aibă habar de 
navigaţie, şi după o săptămînă va şti suficient de multe 

pentru a calcula unde se află pe hartă. Va fi în stare să ia 
înălțimea meridianului cu destul de multă exactitate, şi, 
eu aceste observaţii, în zece minute de calcul poate afla 
latitudinea şi longitudinea.: Şi dacă nu are nici încărcătură, 
nici pasageri, nefiind deci grăbit să ajungă la destinaţie, 
poate merge mai departe :după bunul său plac, iar dacă 
în vreun moment se îndoiește de propriile sale calcule şi 
se teme să nu dea peste pămint, poate sta la capă toată 
noaptea și ,să pornească mai departe la drum dis-de- 
dimineaţă. 

Joshua Slocum a făcut înconjurul lumii acum cîţiva ani 
cu un iaht de treizeci și şapte de picioare făcut de mîna 
lui. N-am să uit niciodată partea din relatarea călătoriei 
sale în care îndeamnă, din toată inima, pe tineri să facă 
călătorii similare în bărci similare. Și eu am sprijinit ideea, 
și încă cu atita înfocare, încît mi-am luat şi soţia cu mine, 
O astfel de ispravă'nu numai că transformă expediţia lui 
Cook într-o treabă de idoi 'franei, ci, pe lingă faptul că 
oferă momente de distracţie şi bucurie, constituie un minu- 
nat prilej, de educaţie pentru un tînăr, o, nu doar o 
ocazie de a cunoaște lumea din afară, tărimuri noi, oameni, 
climaturi, ci şi un mijloc de educaţie a lumii dinlăuntru, 
un fel de autoeducaţie, un prilej de a te cunoaște pe tine 
însuţi, de a ajunge să te înţelegi cu propriul tău suflet. În 
plus mai oferă' şi prilejul antrenării şi deprinderii disci- 
plinei. La început bineînțeles că tînărul va afla care-i sînt 
limitele, pentru ca apoi, inevitabil, să înceapă să împingă 
tot mai departe aceste limite. Și nu va reuși să se întoarcă 
dintr-o astfel de călătorie decit ca om mai format, mai 
bun. Iar dacă ne gîndim în termeni sportivi, atunci călă- 
toria e-un sport al capetelor încoronate, pentru că-ţi îngă- 
duie să inconjuri lumea, să faci asta numai cu propriile tale 

mîini, fără să depinzi de nimeni decît de tine, iar, la sfîrşit, 
întors la punctul de plecare, să ai posibilitatea să contempli 
cu o nouă viziune interioară planeta rotindu-se prin spaţii 
și să-ți spui : „Am reușit, am reușit isprava asta cu pro- 
priile mele mijloace. Am mers de jur împrejurul acestei 
sfere ce se roteşte mereu ameţitor, şi pot călători fără dă- 
dăceala niciunui comandant de marină care să-mi călău- 
zească pașii pe mări. S-ar putea să nu ajung niciodată să 
zbor spre alte planete, dar pe planeta asta sînt 

În vreme ce scriu aceste rînduri, îmi ridic ochii şi mă 
uit spre mare. Sînt pe plaja Waikiki, de pe insula Oahu. 
Departe, pe azurul cerului, norii de alizee lunecă la mică 
înălțime pe deasupra albastrului verzui, ca de turcoază, 
al oceanului. Mai aproape de mine, mare e de smarald și de 
un galben verzui deschis, Apoi vin recifurile unde apa are 
tonuri purpurii cu tente roșietice. Iar și mai aproape, devine 
de un verde deschis și cafeniu, în dungi alternative, indi- 
cînd locurile unde bancurile de nisip se ridică printre 
bancurile de corali. Iar peste toate aceste culori minunate, 
se prăvălesc bubuind talazurile măreţe ale resacei. După 
cum spuneam, îmi ridic ochii: contemplind toate astea, și, 
deodată, pe creasta albă a unui brizant, apare o siluetă 
pi ei în picioare, a unui om-pește, sau a unui zeu al 


mării, acum e chiar pe fața. dinainte a talazului, acolo 

nde creasta lui se prăvălește înainte, îndreptîndu-se spre 
“țărm, acum îngropat pînă la şolduri în stropii care formează 
un fel de ceaţă, țintuit parcă de talaz şi aruncat spre mal, 
Ma un sfert de milă depărtare. E un băștinaș călărind o 

lanșă de surfing. Şi mai știu că atunci cînd voi sfirşi 
Aceste rînduri mă voi arunca şi eu în dezmăţul acela de 
culori şi descătușare a surfului, încercînd să călăresc bri- 
gzanţii ca şi el, căzînd mereu, aşa cum el n-a căzut niciodată 
şi trăind din plin viaţa aşa cum s-ar putea s-o trăiască cei 

mai buni dintre noi. lar imaginea acelei mări pline de 
nuanţe şi a băștinaşului zeu devine un nou motiv pentru 
ca un tînăr s-o apuce spre vest, tot mai spre vest, dincolo 
de tărîmul amurgului, și tot mai departe spre vest pînă ce 
se întoarce din nou acasă. 

Dar să revenim. Să nu vă închipuiţi cumva că stăpînesc 
navigația pe deplin. Nu deţin decit citeva noţiuni rudi- 
mentare. Mai am încă imens de multe de învăţat. Pe 
Snark există citeva zeci de cărţi de navigaţie fascinante 
care mă aşteaptă. Aşa de pildă, afli despre unghiul peri- 
culos al lui Lecky, despre linia lui Sumner, care atunci 
cînd habar nu ai unde te afli îţi arată, cit se poate de 
convingător, unde eşti şi mai ales unde nu poţi fi. Există 
zeci și zeci de metode de a-ţi determina poziția pe întinsul 
oceanului, și ai nevoie de ani întregi înainte de a ajunge 
să stăpînești ştiinţa navigaţiei în toate subtilităţile ci. 

Chiar şi în puţinul pe care l-am învăţat există încă 
lacune care explică comportarea aparent ciudată a lui 
Snark. De exemplu, joi, 16 mai, alizeele ne-au părăsit. 
In cursul celor douăzeci și patru de ore care s-au încheiat 
vineri la prinz,-conform estimei % n-am făcut nici douăzeci 
de mile. Cu toate astea, iată poziţia noastră la amia: 
cele două zile, calculată după observaţiile făcute de noi: 

joi 20 grade 57 minute 9 secunde nord 
152 grade 40 minute 30 secunde vest 
vineri 21 grade 15 minute 33 secunde nord 
154 grade 12 minute vest 

Distanţa dintre cele două poziţii e cam de vreo optzeci 
de mile. Și cu toate astea ştiam bine că nu făcusem nici 


1 Metodă pentru stabilirea punctului navei folosind ca eles 
mente drumul şi distanța parcursă. 

măcar douăzeci de mile. Însă calculele noastre erau cît se 
poate de exacte. Le-am verificat de cîteva ori. Greșite erau 
observaţiile făcute. Pentru o observaţie corectă e nevoie de 
practică şi pricepere, cu atît mai mult pe o ambarcaţie de 
mici dimensiuni ca Snark. Barca ce se clatină continuu și 
ochiul celui care face observaţiile, aflat mult prea aproape 
de faţa apei, sînt de vină. Un val mai mare ce se ridică 
la o milă distanță e în stare să se substituie orizontului. 

Numai că, în cazul nostru, apăruse un alt factor de 
eroare. În mersul lui anual în înalturi spre nord, declinaţia 
soarelui creştea. La paralela 19, în latitudinea nordică, în 
luna mai, soarele e aproape exact deasupra capului. Un- 
ghiul arcului e între optzeci şi opt şi optzeci și nouă de 
grade. Dacă ar fi ajuns la nouăzeci de grade, ar fi fost 
chiar deasupra capului. În altă zi am învățat însă cîteva 
lucruri noi despre felul în care se ia înălțimea soarelui cînd 
se' află aproape perpendicular deasupra noastră. Roscoe 
începu să măsoare înălțimea soarelui luînd reper estul, și 
rămase neclintit la acel punct cardinal, în ciuda faptului 
că soarele avea să treacă meridianul prin sud. Eu, pe de 
altă parte, am pornit să iau înălțimea soarelui spre sud-est, 
şi apoi m-am sucit spre sud-vest, După cum vedeţi, tocmai 
învățam și noi fiecare în legea lui. Drept urmare, la ora 
douăsprezece şi douăzeci și cinci, după ora navei, am 
anunţat ora douăsprezece după soare. Asta însemna că ne 
schimbasem poziţia pe fața pămîntului cu douăzeci și cinci 
de minute, ceea ce echivala cu circa şase grade de longitu- 
dine sau trei sate și cincizeci de mile. Ceea ce indica faptul 
că Snark făcuse în ultimele douăzeci şi patru de ore cite 
cincisprezece mile la oră, şi noi nici măcar nu băgasem 
de seamă ! Era absurd şi caraghios. Insă Roscoe, care încă 
viza spre est, susținu că încă nu era amiază. Ţinea morţiș 

să ajungem la douăzeci de mile la oră. Apoi am început să 
pe învîrtim cu sextantul în mînă ca niște bezmetici de jur 
împrejurul orizontului, și ori încotro vizam cu instrumentul, 
acolo părea să fie şi soarele, şi ne încurca arătindu-se cînd 
foarte aproape de linia orizontului, cînd deasupra ei, cind 
dedesubt. Într-o direcţie soarele proclama a fi dimineață, 
în altă direcţie după-amiază. Soarele stătea cuminte la 
locul lui, ştiam noi asta, așa încît numai noi putusem 
greşi. Iar restul după-amiezii l-am petrecut în cockpit, tre- 
cînd în revistă materialul din cărți ca să descoperim unde 
era greșeala. În ziua aceea am pierdut momentul potrivit 
pentru observaţii, nu însă şi în ziua următoare. Învă- 
fasem ! 

Şi am învățat bine, chiar mai bine decît am crezut noi 
o vreme. La începutul celei de-a doua părți a cartului scurt, 
într-una din după-amieze, eu şi Charmian stăteam pe 
ruful cabinei și jucam o partidă de cribbage. Aruncîn- 
du-mi din întîmplare ochii înaintea noastră, am văzut nişte 
munți înveşmîntaţi în nouri ridicîndu-se din mijlocul ape- 
lor. Eram încîntaţi să vedem pămîntul, dar m-a apucat 
disperarea gîndindu-mă la navigaţie. Crezusem că ceva- 
ceva mai învăţasem noi, numai că poziţia noastră la amiază, 
Ja care adăugasem drumul făcut de atunci încoace, nu ne 
plasa la mai puţin de o sută de mile de uscat. Și totuși 
uscatul era dinaintea noastră, estompiîndu-se ușor în flă- 
cările amurgului. Uscatul era acolo unde trebuia să fie şi 
asupra acestui lucru nu era nici o îndoială, În consecinţă 
numai cunoștințele noastre de navigaţie nu erau cum 
trebuie, Și totuși nici ele nu erau vinovate cu nimic. Uscatul 
care se vedea acum era vîrful Haleakala, Casa Soarelui, 
cel mai înalt vulcan stins din lume. Se ridica cu zece mii 
de picioare deasupra suprafeţei mării, şi se afla la o sută 
de mile bune depărtare. Am navigat toată noaptea cu şapte 

mile la oră, și dimineaţă Casa Soarelui se afla tot înaintea 
noastră, și a mai fost nevoie de cîteva ore de navigaţie 
pentru a ajunge în traversul nostru. 

— Aceea e insula Maui, am spus noi verificînd pe hartă. 
Cealaltă insulă ce se ițește e Molokai, unde sint leproșii. 
lar următoarea e Oahu. Acela-i Capul Makapuu. Miine 
sintem în Honolulu. Cunoştinţele noastre de navigaţie sînt 
corecte. 


Capitolul V 
PRIMUL POPAS PE USCAT , 


— Să nu credeţi că va fi chiar attî de monoton pe mare, 
le-am spus eu tovarășilor ide călătorie de pe Snark. 
Marea e plină de viaţă. Și e atit de populată încît în fiecare 
zi se întimplă cîte ceva. De îndată ce o să trecem de Golden 
Gate şi o să ne îndreptăm spre sud o să începem să dăm 
de peşti zburători. Q să prindem bonite şi dorade, iar de 
pe bompres o să străpungem mar: inii cu harponul. Să 
nu mai vorbim de nenumărații ri 

Şi am trecut prin Golden Gate şi ne-am îndreptat spre 
sud. Munţii Californiei au coborit dincolo de orizont, şi cu 
fiecare zi soarele devenea mai fierbinte. Dar nu se arătă 
nici un pește zburător, nici o bi i o doradă. Oceanul 
era lipsit de viață. Nicibc nu mai navigasem pe o mare 
atît de pustie. Înainte întotdeauna la aceeaşi latitudine 
întilnisem peşti zburători. : 

— Nu contează, am zis eu. Aşteptaţi pînă ajungem în 
largul coastelor Californiei de Sud. Atunci o să prindem 
noi și peşti zburători. 

Am ajuns şi în dreptul Californiei de Sud, apoi în drep- 
tul Peninsulei Californiei de Jos, apoi in dreptul coastelor 
Mexicului, și nici urmă de pești zburători. Dar nici nimic 
altceva. Nici urmă de viaţă. Pe măsură ce zilele treceau una 
după alta, absența oricărui semn de viaţă i începu să devină 
aproape tulburătoare, 

œ> Nu contează, am zis eu. Atunci cînd o să întîlnim 
peşti zburători o să întilnim de toate. Peştii zburători sînt 


condiţia existenţei tuturor celorlalte fiinţe. Atunci o să 
vină toate bulue cînd o să dăm de peşti zburători. 

Cînd ar fi trebuit să-l îndrept pe Snark spre sud-vest, 
către Hawai, eu am continuat să țin capul spre sud. Aveam 
de gind să dau odată de peştii aceia zburători. Și, în 
cele din urmă, veni şi momentul cînd, dacă voiam să ajung 
totuși în Honolulu, trebuia să-l îndrept pe Snark spre 
vest curat. Dar am ţinut mai departe sudul. Și primul 
peşte zburător l-am întilnit abia la latitudinea de 19 grade. 
Era singur de tot. Eu l-âm văzut, Alte cinci perechi de 
ochi foarte curioşi s-au zgîit pe mare toată ziua, dar n-au 
mài zărit nici măcar urma altui pește zburător. Atit de 
rari erau încît a mai trecut aproape o săptămînă încheiată 
pînă cînd şi ultimul om de la bord să vadă un peşte zbură- 
tor. Cit despre dorade, bonite, marsuini şi toate celelalte 
ființe ale oceanului — nici zare. 

Nici măcar vreun rechin n-a binevoit să spargă oglinda 
apei cu ameninţătoarea lui aripă dorsală. În fiecare zi Bert, 
se muia în apă ţinîndu-se de straiurile bompresului şi lăsîn- 
du-se să fie țirit prin valuri, și în fiecare zi îl chinuia ideea 
de a-şi da drumul de straiuri ca să facă şi el o, baie ca 
lumea. Am făcut tot'ce mi-a stat în putinţă să-l abat de 
la gîndul ăsta, dar totodată mi-am pierdut toată trecerea 
pe care o aveam ca autoritate în privința vieții marine. 

— Dacă există şi rechini pe aici, de ce nu se arată ? 
m-a întrebat el. 

L-am asigurat că de-şi va da#drumul de pe iaht şi va 
începe să înoate, rechinii vor apare imediat. Era o cacialma 
din partea mea. Nici eu nu credeam una ca astă. Vreme de 
vreo două zile argumentul l-a astîmpărat. Dar în a treia 
zi vîntul căzu cu totul şi se făcu foarte cald. Snark înainta 
cu vreun nod la oră. Bert se lăsă în jos pe bompres şi-şi 
dădu drumul în apă. Și acum să vedeţi marea perversitate 
a lucrurilor. Navigasem vreo două mii de mile sau chiar 

mai mult pe faţa oceanului și nu văzusem nici umbră de 
rechin. La cinci minute după ce Bert şi-a terminat baia, 
dorsala unui rechin brăzda suprafaţa apei aima tîrcoale 
lui Snark. 

Ceva nu era în regulă cu rechinul acela. Mă obseda. 
Nu avea dreptul să fie taman acolo, în oceanul acela 
pustiu. Cu cît mă gindeam mai mult la treaba asta cu atit 
totul devenea mai de neînțeles. Dar două ore mai tîrziu 
am zărit pămîntul şi misterul fu lămurit. Venise dinspre 
țărm şi nu din adincul nepopulat. Prevestise apropierea 
uscatului, fusese un mesager al pămîntului. 

După douăzeci şi şapte de zile de la plecarea din San 
Francisco, am ajuns la Insula Oahu, teritoriul Hawai. 
Dimineaţa devreme am dublat, navigînd alene, Capul 
Diamantului, după care ne apăru în toată măreţia sa portul 
Honolulu. Şi din clipa aceea oceanul parcă explodă de 
viaţă. Peştii zburători tăiau aerul în escadroane străluci- 
toare, în cinci minute am văzut mai mulţi decît în întreg 
voiajul de pînă atunci. În aer zvicneau şi alți pâşti, mai 
mari, de diferite neamuri, viața se făcea simțită pretutin- 
deni, în apă, pe țărm. Vedeam catargele şi coşurile navelor 
din port, hotelurile şi pe cei ce veniseră să facă baie pe plaja 
de la Waikiki, fumul ridicîndu-se din hornurile caselor 
spre înalturi, pe fundalul pantelor vulcanice ale munți- 
lor Punch Bawl și Tantalus. Remorcherul vameşilor venea 
gonind spre noi, şi o ceată mare de marsuini se ivi sub 
prova noastră și toți îneepură să execute cele mai cara- 
ghioase tumbe. Şalupa sanitară se repezi spre noi, în 
vreme ce o broască ţestoasă uriașă ieşi la suprafaţă, 
spărgînd oglinda apei cu carapacea ei întunecată, scoase 
capul şi se uită la noi. Niciodată viața nu fremătase mai 
puternic în jurul nostru. Pe puntea iahtului se iviră 
chipuri ciudate, glasuri ciudate prinseră a sporovăi, şi 
dinaintea ochilor noştri se deschiseră exemplare ale ziare- 

lor chiar din acea dimineață, cu informaţii transmise din 
toată lumea. Ca o curiozitate am citit ştirea că iahtul 
Snark, împreună cu întregul său echipaj, dispăruse în 
larg, ambarcația dovedindu-se una dintre cele mai nepotri- 
vite pentru o călătorie pe mare. Şi în timp ce noi citeam 
această știre, adunarea congresului reunită pe virful 
Haleakala primi prin radio vestea că Snark a intrat teafăr 
şi ne mat în port. 

ra pentru prima oară cînd Snark întilnea pămîntul, şi 
ce întilnire ! Vreme de douăzeci și şapte de zile plutifem 
deasupra abisului pustiu, şi era.destul de greu să te 
acomodezi cu ideea că exista atita viaţă pe lumea asta. 
Eram ameţiţi. Nu puteam înghiţi totul. Eram ca Rip 
Van Winkle 2! şi ni se părea că visam. Într-o parte, oceanul 
albastru se topea în albastrul cerului, de cealaltă parte 
același ocean se umfla în niște brizanţi imenşi de smarald 
care se prăbușeau într-o spumă ca de zăpadă asupra plajei 
albe de corali. Dincolo de linia plajei, plantaţii verzi de 
trestie de zahăr unduiau ușor, urcînd pantele tot mai 
abrupte, care, la rîndul lor, se transformau în creste vul- 
canice ascuţite, scăldate în aversele tropicelor şi acoperite 
de masele uluitoare ale norilor de alizee. Era un vis minu- 
nat. Snark se suci şi se îndreptă direct spre brizanţii de 
smarald, şi o ţinu așa pînă cînd îi simţi săltindu-l și învol- 
burîndu-i-se și de o parte și de alta, pentru ca, şi de o parte 
şi de alta, la o aruncătură de piatră, recifurile să-şi arate 
colții prelungi, de un verde deschis, ameninţători. 

Și deodată, într-o explozie verde oliv, cu mii de 
nuanţe, pămîntul însuşi își întinse braţele şi-l cuprinse pe 
Snark între ele. Nu mai existau nici pasajul primejdios 
printre recifuri, nici brizanţii de smarald, nici marea de 

21 Rip Van Winkle, eroul cărții cu același nume a scriitorului 


american Washington Irving (1783—1859), care se izolează în mun- 
ţii Catskill, adoarme şi se trezeşte după douăzeci de ani. 

azur, nimic, nimic decit pămîntul încins, molcom, o 
lagună neclintită, şi porţiuni de plajă îngustă lingă care 
apa foia de trupurile întunecate ale copiilor tropicelor, 
Marea dispăruse. Ancora lui Snark făcu lanţul să-i zornăie 
prin nări, şi am rămas încremeniţi, ancoraţi pe un fund 
neted, fără o cută. Totul era atît de frumos şi straniu încît 
nu ne veneg să credem că era adevărat. Pe hartă locul 
era numit Pearl Harbour (Portul Perlei), dar noi l-am 
numit Dream Harbour (Portul Visului). 

O șalupă veni spre noi; în ea se aflau membrii! 
Clubului hawaian de iahting veniţi în întimpinarea 
noastră, să ne ureze bun sosit şi, cu adevărata ospitali- 
tate a acestei insule, să ne pună la dispoziţie tot ce aveau. 
Erau oameni obişnuiţi, din cap pînă-n picioare, dar nu 
voiau să ne spulbere visurile. Uitimele amintiri despre 
oameni le aveam din Statele Unite, cu poliţai şi mărunți 
negustori speriați, avînd în loc de suflet nişte dolari rugi- 
niţi, care, în atmosfera îmbicsită de funingine şi praf de 
cărbune, și-au pus mîinile lor soioase pe Snark, întîrziin- 
du-i plecarea în această aventură în jurul lumii. Însă cei 
care ne întimpinau acum erau oameni curați. Pe feţele 
lor se așternuse un bronz sănătos, iar ochii nu le erau 
înceţoșaţi și nici nu purtau ochelari, obosiţi de atita uitat la 
grămezile sclipitoare de dolari. Nu, veniseră doar să 
verifice acest vis, pe care l-au încercat cu sufletul lor 
neîntinat. 

Şi am pornit cu ei pe marea nemişcată şi strălucitoare, 
către minunatul verde al țărmului. Am coborit pe un 
debarcader mic, și visul deveni şi mai minunat acum după 
ce douăzeci şi șapte de zile ne legănasem pe faţa oceanului 
pe neînsemnatul Snark. În toate cele douăzeci şi şapte de 
zile n-am cunoscut o clipă de linişte, o clipă în care 
legănarea să se oprească. Această continuă mişcare ne 
intrase în toată fiinţa. Trupul şi creierul ni se legănaseră 

atît de multă vreme încît atunci cînd ne-am urcat pe 
debarcader am continuat să ne legănăm şi să ne clătinăm. 
Noi am atribuit mişcarea debarcaderului. Dar era doar o 
reacție psihologică. M-am întins cît eram de lung pe 
debareader şi era cît pe-aci să cad în apă. M-am uitat: 
la Charmian şi felul în care mergea m-a întristat. Debar- 
caderul părea să fie o punte de barcă. Sălta, se clătina şi 
se lăsa, şi cum- n-avea nici măcar o balustradă, eu şi 
Charmian trebuia să ne străduim să nu ne prăvălim, 

N-am întîlnit niciodată un debareader mai caraghios. 

Cînd mă uitam mai atent la el nu se mài clintea, dar de 
îndată ce nu mă mai uitam la el, iar pornea să se bălăngăne 
la fel ca Snark. La un moment dat l-am prins asupra 
faptului, taman cînd se săltase, m-am uitat în lungul lui, 
preţ de două sute de picioare și, fir-ar să fie, era exact 
ca o punte de corabie pe cale să se afunde cu prova într-un 
imens talaz. 

În cele din urmă, sprijiniți de însoțitorii noştri, am par- 
curs debarcaderul şi am ajuns la mal. Dar nici pămîntul 
nu era mai breaz. Din prima clipă a dat să se aplece într-o 
parte, și cît vedeam cu ochii se lăsase în partea aceea 
totul, pînă şi spinarea zimţuită a vulcanilor, ba chiar și 
norii de deasupra se porniseră într-o parte. Deci nu ajun- 
sesem pe un pămînt stabil, ferm, altfel nu văd cum am fi 
putut face nişte tumbe ca acelea. Era la fel de ireal ca şi 
întîlnirea noastră cu el. Părea un tărim de vis. Se putea 
spulbera în orice clipă ca un abur înșelător. Mi-a trecut 
prin minte că -poate era. vina mea, că numai capul meu 
era ameţit, sau poate că mincasem ceva şi nu-mi priise, 
Dar m-am uitat la Charmian și la mersul ei întristător, şi 
chiar cînd o priveam am văzut-o cum se poticneşte, împie- 
dicîndu-se de un iahtman alături de care mergea. Am 
vorbit cu ea şi mi s-a plins de ciudata purtare a acelui 
pămint. 

Am traversat o pajişte întinsă, minunată, am luat-o pe 
un, bulevard cu palmieri regali de o parte şi de alta, apoi 
am pășit pe o altă pajişte pe la umbra blindă a unor 
copaci falnici. Aerul tremura de cîntecul păsărelelor şi 
părea îngreunat de miresmele bogate, calde — valuri de 
parfum dinspre crinii imenşi, inflorescenţele strălucitoare 
de hibiscus, şi alte luxuriante flori tropicale. Visul deve- 
nise imposibil de frumos pentru nişte oameni ca noi, care 
atita vreme nu văzuseră nimic, decit întinderea sărată a 
mării neostoite. -Charmian întinse mina și se agăţă de mine, 
căutînd sprijin în faţa acestei inefabile frumuseți, am 
socotit eu. Dar nu. Ca s-o susțin, m-am proptit bine în 
picioare, în vreme ce pajiştea şi florile se legănau şi 
săltau în jurul nostru. Era ca la un cutremur de pămînt, 
numai că a trecut de îndată, fără să producă pagube. Era 
destul de greu să prinzi momentul în care pămîntul se 
apuca de astfel de giumbușlucuri. Cînd mă concentram şi 
eram atent la cele din jur, nu se întîmpla nimic, dar de 
îndată ce îmi abăteam atenţia de la asta, toată priveliștea 
începea să salte şi să se clatine în toate chipurile. Totuşi 
la un moment dat am întors capul bruse şi am surprins 
silueta unui imens palmier regal pe cînd trasa un mare 
arc de cere pe cer. Dar în aceeași clipă a și încremenit, 
iar totul redeveni acelaşi vis placid. 


Apoi am intrat într-o casă a răcorii, cu o verandă mare, 
ce se legăna ameţitor, unde ar fi putut locui lotofagii. 
'Toate ușile și ferestrele erau larg deschise să pătrundă 
briza, iar cîntecele păsărilor și miresmele intrau şi ieșeau 
după voie. Pe pereţi erau atirnate pinze de tapa *, paturi 


2 Tapa sau kapa — coaja unui copac specific insulelor Pa- 
cificului (Mulberry tree) din care, prin prelucrare, se scot fire 
textile cu care se confecţionează o țesătură mai groasă purtind 
acelaşi nume. 

așternute cu rogojini te îmbiau pretutindeni, și mai exista 
şi un pian la care, sînt sigur, nu se interpretau decît cîntece 
de leagăn. Nişte slujnice — fete japoneze îmbrăcate în 
port băștinaş — se mișcau de colo-colo, fără un sunet, 
ca niște fluturași. Pretutindeni era nefiresc de răcoare. 
Nu se mai simţea soarele tropical, dogorind nemilos marea 
neclintită. Prea frumos ca să fie adevărat. Nu putea fi 
realitate. Trăiam un vis. Ştiam bine, pentru că, întorcînd 
capul deodată, am surprins pianul cel mare ţopăind în 
ungherul lui. N-am zis nimic, pentru că exact atunci am 
fost întimpinaţi de o femeie graţioasă, o frumoasă madonă, 
îmbrăcată într-un veşmînt alb, numai falduri, cu sandale 
în picioare, care ne-a urat bun venit de parcă ne-am fi 
cunoscut de cînd lumea. 

Ne-am așezat la masă pe veranda lotofagilor, am fost 
serviţi de fetele fluturași, am gustat niște mîncăruri 
ciudate şi ne-am delectat cu nişte nectar căruia i se spunea 
poi *. Dar visul ameninţa să se spulbere. Începu să pilpîie 
parcă şi să tremure ca un balon de săpun plin de irizări 
pe cale de a se sparge. Tocmai admiram iarba verde, 
copacii magnifici, florile de hibiscus, cînd deodată am 
simţit că masa se clatină. Masa şi madona din faţa mea, 
veranda lotofagilor, florile stacojii de hibiscus, pajiştea 
verde și copacii, toate au prins să salte, s-au clătinat sub 
ochii mei, s-au aplecat pe-o parte şi s-au prăvălit în golul 
unui val monstruos. M-am agăţat de scaun. Aveam senti- 
mentul că mă agăţ în aceeași măsură de scaun și de visul 
meu. N-aş fi.fost uimit deloc dacă ar fi intrat pe uşă 
un talaz şi ar fi acoperit cu apele sale toate acele lucruri 


minunate și m-aș fi trezit la timona lui Snark exact în 


z Poi — pastă obținută din tuberculii unei plante asemănă- 
toare cartofului, taro, uneori chiar din banane, care se diluează 
cu apă şi uneori se lasă să fermenteze, 

clipa cînd mi-aş fi ridicat ochii de pe tabelele de logaritmi, 
Dar visul continuă. M-am uitat pe furiş la madonă şi la 
soţul ei. Nu vădeau nici un semn de tulburare. Farfuriile 
de pe masă nu se clătinară, iar hibiscuşii şi pajiştea cea 
verde erau tot acolo, nimic nu se schimbase, am mai gustat 
puţin nectar şi visul deveni mai adevărat ca niciodată. 

— Mai vreţi nişte ceai de la gheață? mă întrebă 
madona, capătul ei de masă se lăsă uşor in jos, iar eu am 
răspuns afirmativ, înclinat la un unghi de patruzeci şi 
cinci de grade faţă de ea. 

— Ei, dacă vorbim despre rechini, începu soțul ei, la 
Niihau era un om... 

Şi în clipa aceea masa se ridică şi se aplecă, încît am 
continuat să mă uit la cel ce vorbea de jos în sus la 
patruzeci şi cinci de grade. 

Și masa continuă astfel, şi eram fericit că nu trebuia 
să suport calvarul de a o vedea pe Charmian mergînd. 
Deodată, de pe buzele acestor lotofagi ţişni un cuvint 
misterios şi încărcat de spaimă. „Ah, m-am gindit eu, 
acuşi-acuşi visul are să înceapă să se destrame.“ M-am 
agăţat cu disperare de scaun, hotărît să mă întorc în reali- 
tatea lui Snark măcar cu o singură mostră tangibilă din 
această lume a lotofagilor, Am simţit cum întregul vis se 
clatină, trăgînd să dispară. Taman atunci se repetă acel 
cuvînt misterios şi încărcat de spaime, Suna cam ca 
reporterii ! M-am uitat și am văzut trei ziariști traversîind 
pajiștea. Ah, binecuvîntaţi reporteri, deci visul, la urma 
urmei, e adevărat, fără nici o îndoială! Mi-am aruncat 
ochii pe faţa strălucitoare a apei şi l-am văzut pe Snark: 
la ancoră, şi-mi-am amintit că navigasem tocmai de la San 
Francisco pînă în Hawai, că eram acum la Pearl Harbour, 
că tocmai răspundeam prezentăsilor făcute și că la prima 
întrebare începeam să spun: „Da, am avut o vreme 
minunată toată. călătoria.“ 

Capitolul VI 
UN SPORT REGAL 


Da, e un sport regal, rezervat regilor firești ai pămîntului. 
Pe plaja de la Waikiki iarba ajunge aproape pînă la buza 
apei, la cincizeci de picioare de veşnica mare. Chiar şi 
copacii crese lingă malul sărat, și poţi sta la umbra lor 
şi să te uiţi spre larg, la brizanţii maiestuoşi care se sparg 
bubuind pe plajă, la picioarele tale. La jumătate de milă 
mai departe, acolo unde sînt recifuri, talazurile cu creste 
albe se aruncă deodată pînă în înalturi din mijlocul acelui 
albastru turcoaz atit de liniştit, pentru ca apoi să vină 
tăvălug pînă la țărm. Și vin unul după altul, întinzîndu-se 

pe cîte o milă lățime, cu crestele înspumate, batalioanele 
albite ale unei infinite armii a mării. Și stai şi asculţi 
veşnicul vuiet, urmărind procesiunea fără sfîrşit, simţin- 
du-te mărunt şi fragil în fața acestei forțe cutremurătoare 
care se arată a fi numai furie, spumă şi freamăt. Da, te 
simţi aproape microscopic de neînsemnat, şi numai gîndul 
că te-ai putea înfruntă cu marea îți stirnește în minte un 
fior de teamă, aproape de groază, Şi au cîte o milă lungime, 
aceşti monştri cu cap de taur, cîntărind o mie de tone care, 
atunci cînd se reped către țărm, gonesc mai iute decît 
poate fugi un om. Ce șanse poţi avea în fața lor? Nici 
una, sună verdictul sufletului chircit de spaimă, şi stai, 
te uiţi, asculţi și te gîndești că și iarba şi umbra îţi oferă 
un loc minunat unde poţi adăsta. Și deodată, exact unde 
un talaz uriaș, fumegînd, se aruncă brusc spre ceruri, 
apare capul întunecat al unui om, înălţîndu-se ca un zeu 

al mării din mijlocul haosului de spumă şi alb, chiar pe 
creasta instabilă, ameţitoare a talazului care se prăvale. 
Pe neașteptate, se ridică prin năvala aceea de alb. Umerii 
întunecaţi, pieptul, coapsele, picioarele, totul ţi se proiec- 
tează pe retină. Acolo unde cu o clipă înainte era doar o 
dezolantă pustietate şi vuietul de neîntruntat, acum se 
înalţă un om, drept, cît e el de înalt, fără să pară a se 
zbate cu disperare în acel clocot sălbatic, fără să fie înecat, 
zdrobit de acei monștri atotputernici, ci ridicindu-se dea- 
supra lor, calm şi mindru, bine cumpănit pe creasta ameţi- 
toare, cu picioarele îngropate în spuma învolburată, stropii 
ajungindu-i pînă la genunchi, rămînînd cu restul trupului 
liber, în aer, în lumina strălucitoare a soarelui, şi zburînd 
prin aer, zburînd iute ca și talazul pe care-l călăreşte. 
E un Mercur, un Mercur tuciuriu. Are aripi la călciie, şi 
în ele stă chiar agerimea mă Cu adevărat s-a săltat din 
mare, și călărește acum pe spinarea mării care mugeşte, 
urlă și nu-l poate scutura din spate. Şi nu se zbate, nu-şi 
caută un echilibru. .Stă impasiv, neclintit ca o statuie 
dăltuită deodată printr-un miracol din adîncul mării din 
care s-a ridicat. Şi goneşte drept spre țărm, purtat de 
călcîiele sale înaripate şi de creista albită a brizantului. 
Și totul se transformă într-o explozie de spumă şi un 
vuiet prelung cînd talazul se prăbușește înfrînt, ajungînd 
domesticit la picioarele tale și exact acolo, la picioarele 
tale, pășeşte pe țărm un băștinaş, bronzat şi arămiu sub 
soarele tropicelui. Acum cîteva minute era doar un punct 
la un sfert de milă distanţă. li pusese zăbală talazului cu 
cap de taur și-l călărise pînă la țărm, iar mîndria acestei 
isprăvi se vede în felul în care își mişcă trupul minunat, 
cum se uită indiferent pentru o clipă la tine care stai pe 
țărm la umbră. E un kanaka 7, ba mai mult, e un bărbat, 


% Kanaka — băştinaş din Insulele Mărilor Sudului,» 

un reprezentant al speciilor regale care au ajuns să stăpî- 
nească materia şi fiarele, dominînd asupra creaţiei înseși. 

Tar tu stai şi te. gîndeşti la ultima înfruntare a lui 
Tristan * cu marea în dimineaţa aceea fatală, şi te gîndeşti 
chiar mai departe, că acest kanaka a reușit să facă ceea ce 
Tristan n-a izbutit cu nici un chip, și că băştinașul cunoaște 
o bucurie a mării care-i este străină lui Tristan. Și te gîn- 
dești, chiar şi mai departe. Da, e minunat să stai la umbră 
pe plajă, la răcoare, dar eşti bărbat, unul dintre reprezen- 
tanţii speciei regale, şi ceea ce poate un kanaka poţi şi tu. 
Ia-o din loc. Dezbracă-te de veșmintele care în climatul 
acesta blind sînt doar o bătaie de cap. Aruncă-te şi luptă-te 
cu marea, prin puterea și priceperea care sălășluiesc în 
tine fă să-ţi crească aripi la călciie, strunește talazurile 
mării, stăpîneşte-le şi călăreşte pe spinarea lor, aşa cum 
se cuvine să facă un rege. 

Și așa s-a făcut că am ajuns să învăţ călăritul valuri- 
lor. Şi acum că am izbutit să deprind sportul acesta, susțin 
mai tare ca oricînd că e un sport regal. Dar mai întîi 
daţi-mi voie să vă explic mecanismul. Un val e de fapt 
o stare de agitaţie transmisibilă. Apa care formează masa 
valului nu se deplasează. Dacă s-ar deplasa, atunci cînd 
aruncăm o piatră într-o baltă, iar valurile se împrăştie, 
formînd un cerc tot mai larg, acolo la mijloc s-ar forma 
o gaură care s-ar mări mereu. Dar nu, masa apei care 
formează valul stă pe loc. În felul acesta puteţi observa 
o anumită porţiune a suprafeţei oceanului şi o să vedeţi 
că aceeași apă se ridică şi se lasă de o mie de ori, stîrnită 
de agitația transmisibilă a o mie de valuri succesive. 


2% Autorul se referă la scena finală din romanul medieval 
Tristan și Isolda, unde eroul cărţii, rănit mortal, aşteaptă sosirea 
iubitei sale, iar corabia trimisă pentru a o aduce trebuia să ridice 
vele albe dacă Isolda era la bord şi negre în cazul în care n-ar fi 
răspuns acestei disperate chemări. 

Ei, şi acum imaginaţi-vă această agitaţie transmisibilă 
apropiindu-se de țărm. Cind fundul mării se ridică, partea 
de jos a valului se împiedică de pămînt şi se opreşte. 
Dar apa e un lichid, partea superioară nu s-a poticnit 
de nimic aşa încît continuă să-şi transmită starea de agi- 
taţie, se deplasează. Iar atunci cînd creasta unui val con- 
tinuă să se deplaseze, în vreme ce partea de 'jos rămîne 
în urmă, trebuie să se întimple ceva: partea de jos a 
valului, fuge de sub masa lui, iar creasta se prăvăleşte 
înainte, o ia la vale, rostogolindu-se şi vuind. Brizanţii se 
formează din cauză că partea de jos a valului se izbeşte de 
fundul din apropierea țărmului. 

Dar transformarea acelei regulate 'mişcări ondulatorii 
în brizanţi nu se produce așa deodată decit acolo unde 
fundul mării se ridică brusc. Să zicem că fundul se ridică 
treptat, pe o distanță cuprinsă între un sfert de milă şi o 
milă, atunci exact pe distanța asta se produce transforma- 
rea. Un astfel de fund e şi în largul plajei de la Waiki 
ceea: ce produce niște minunate valuri pentru surfing. 
Sari pe spinarea unui brizant chiar cînd începe el să se 
formeze şi rămii călare pe el pină cind îşi încheie prăvăli- 
rea la țărm. 

Şi acum despre mecanismul aparte al surfingului. Caută 
o scîndură de șase picioare lungime, două lăţime şi uşor 
curbată. Întinde-te pe ea ca un puşti pe o sanie şi vis- 
leşte' din miini spre larg acolo unde începe să se formeze 
valul. Stai liniştit, întins pe scîndură. Talaz după talaz se 
sparg înainte, în spate, sub tine, sau peste tine, şi se reped 
spre țărm, lăsindu-te în urmă. Atunci cînd se formează un 
talaz, începe să fie tot mai abrupt. Irnaginează-ţi acum că 
te afli pe scîndura aceea pe fața abruptă a valului. Dacă 
valul ar sta pe loc, atunci ai aluneca la vale, exact cum 
alunecă un puști pe săniuța lui. „Dar, vei obiecta dum- 
neata, valul nu stă pe loc.“ Cit se poate de adevărat. 

Numai masa apei care formează valul stă nemişeată, și 
exact în asta constă secretul. Dacă începi să luneci la vale 
pe fața unui talaz, vei continua să tot aluneci şi niciodată 
nu vei ajunge în partea lui de jos. Te rog nu ride. Panta 
acelui val s-ar putea să aibă numai şase picioare, şi totuși 
vei luneca la vale pe ea preţ de un sfert de milă, sau 
jumătate de milă, fără să ajungi în partea lui de jos. 
Fiindcă, vezi, cum valul e doar o stare de agitaţie transmi- 
sibilă, sau impuls, și cum masa apei care formează un val 
se schimbă în fiecare secundă, mereu altă apă se înalță 
formînd valul, pe măsură ce valul sé deplasează. Şi 
luneci pe această apă mereu înnoită, şi totuși rămii în 
aceeași poziţie pe val, continuînd să 1uneci pe apa mereu 
alta care se ridică formînd valul. Şi înaintezi exact cu 
viteza cu care înaintează și valul. Dacă acesta se deplasează 
cu cincisprezece mile la oră, și tu luneci tot cu cincisprezece 
mile la oră. Între tine şi țărm se întinde un sfert da milă 
de apă. Pe măsură ce valul se deplasează, în mod obliga- 
toriu această întindere de apă se va înălța luînd forma 
valului, gravitația va rezolva restul, aşa că la vale cu tine 
cît e întinderea asta. Dacă totuşi te mai obsedează gîndul, 
în vreme ce luneci la vale, că apa se mișcă odată cu tine, 
vîră-ți brațele în apă şi încearcă să vislești : vei descoperi 
că trebuie să dai foarte iute din brațe pentru ca să visleşti 
măcar o dată, fiindcă apa fuge spre pupa cu aceeaşi 
viteză cu care alergi şi tu înainte. 

Și acum să trecem la o altă fază a mecanismului surfin- 
gului. Toate regulile îşi au excepţiile lor. E adevărat că 
masa apei unui val nu se deplasează înainte, dar există 
totuşi. ceea ce se numește impactul unui val. Apa din 
creasta valului care se prăvăleşte se mişcă înainte, fără 
îndoială, aşa cum poţi vedea de îndată atunci cînd te izbeşte 
în faţă, sau dacă eşti prins de el dedesubt şi încasezi o 
lovitură zdravănă ce te aruncă spre adînc, făcîndu-te 

apoi să gifii jumătate de minut. Masa apei de deasupra 
valului se sprijină pe cea de dedesubt, dar cînd baza 
valului se izbeşte de pămînt se poticneşte, în vreme ce 
creasta merge mai departe, dar nu mai are nici o bază pe 
care să se sprijine. Unde mai înainte era o masă com- 
pactă de apă, acum nu mai e nimic, şi pentru prima oară 
începe să simtă apăsarea gravităţii, se prăbuşeşte, totodată 
fiind frîntă din cauza bazei rămase în urmă și aruncată 
înainte. Tocmai din cauza asta călăritul valurilor e mai 
mult decît o simplă lunecare pe panta unui deal. În fapt, 
te simţi apucat şi aruncat înainte spre țărm de mîna unui 
titan. ` 

Am renunțat la umbra răcoroasă, mi-am pus un costum 
de baie, și am luat o planşă de surfing. Era cam mică planşa 
asta, dar atunci nu ştiam şi nu mi-a spus nimeni. M-am 
alăturat şi eu unui grup de copii kanaka şi ne-am dus în apa 
mică de la țărm unde brizanţii erau secătuiţi, mărunți 
— abia o biată grădiniţă. I-am urmărit pe micuţii kanaka. 
Cînd se apropia vreun talaz care amintea cît de cît de 
brizant, se aruncau cu burta pe scîndurica lor, dădeau ca 
nebunii din picioare şi călăreau talazul pînă la mal. 
Am încercat să fiu mai grozav ca ei. I-am urmărit, m-am 
străduit să fac totul aidoma lor şi... am ratat ruşinos: 
talazul trecea pe sub mine, iar eu nu reuşeam să mă salt 
pe el. Am încercat de nenumărate ori. Am dat din picioare 
de două ori mai nebunește decît ţîncii aceia şi... n-am 
izbutit. Să fi fost vreo şase copii în jurul meu. Cînd se 
apropia cîte un brizant ca lumea, săream cu toţii pe 
scînduri, picioarele băteau apa ca elicea unor vapoare, 
şi ticăloşii aceia mici o porneau cu valul, în vreme ce eu 
rămîneam umilit pe loc. 

Am tot încercat o oră întreagă, fără să reuşesc să 
conving măcar un singur val să-mi dea brînci spre țărm. 
Și s-a arătat deodată unul din prietenii mei, Alexander 


82 


Hume Ford, de meserie globe trotter, mereu în căutarea 
senzaţiilor tari. Şi le-a găsit la Waikiki. Era în drum spre 
Australia şi s-a oprit o săptămînă aici pentru a vedea dacă 
nu cumva surfingul îi poate şi el oferi emoţii, drept care 
s-a trezit că nu se mai poate despărţi de acest sport. De o 
lună de zile se îndeletnicea cu treaba asta zi de zi, şi nu 
vădea semne ca fascinația să se domolească. Îmi vorbi cu 
autoritate : 

— Dă-te jos de pe scîndura aia. Descotoroseşte-te de ea. 
Uită-te şi tu cum voiai să faci surfing ! Dacă vîrful scin- 
durii se poticneşte cumva în pămînt, capătul celălalt îţi 
spintecă burta. Uite, ia scîndura mea. E pentru un om 
ca lumea. 
~ Ori de cîte ori întîlnesc adevărata cunoaştere, devin 
supus. Şi Ford ştia el ce ştia. Mi-a arătat cum trebuie 
să încalec ca lumea scîndura, apoi am așteptat să vină un 
brizant serios, mi-am făcut vînt la momentul potrivit şi am 
pornit. Ah, minunată clipă cînd am simţit valul că mă 
prinde şi mă aruncă spre țărm. Am ţişnit înainte, vreo sută 
cincizeci de picioare, şi am poposit odată cu valul pe nisip. 
Din clipa aceea am fost pierdut. M-am bălăcit din nou prin 
apă pînă la Ford cu scîndura după mine. Era o scîndură 
mare, groasă de mai mulți inci şi să tot fi avut şaptezeci 
și cinci de livre. M-a sfătuit îndelung. El n-a avut pe 
nimeni care să-l înveţe şi tot ceea ce învățase cu trudă, 
vreme de citeva săptămîni, mi-a transmis mie în jumă- 
tate de oră. Am învățat, cum s-ar spune, prin intermediar. 
Și în jumătate de oră am putut să o iau din loc și să 
fac surfing. Am călărit valurile de nenumărate ori la rînd, 
iar Ford m-a aplaudat și mi-a mai oferit nişte sfaturi. 
De exemplu, mi-a spus să urc pe scîndură numai pînă la 
un anumit punct și nu mai mult. Dar probabil că eu am 
urcat mai mult fiindcă atunci cînd am venit val-vîrtej spre 
țărm, scîndura aceea nenorocită şi-a înfipt capătul în nisip, 

s-a poticnit scurt, şi s-a dat peste cap, în același timp 
rupînd cu brutalitate orice relaţii între noi. M-am trezit 
aruncat prin aer ca o surcică şi îngropat cu ruşine sub 
avalanşa talazului care se prăbuşea. Abia atunci am înțeles 
că de nu era Ford aş fi fost spintecat. Ford spunea că 
accidentul acesta face și el parte din natura sportului 
respectiv. S-ar puţea să i se întimple şi lui înainte de 
a pleca din Waikiki, iar atunci, eram sigur, pentru o vreme 
nevoia lui de senzaţii va fi satisfăcută. 

Și, la urma urmelor, convingerea mea fermă e că homi- 
cidul e mai rău decit suicidul, mai ales dacă în primul 
caz e vorba de o femeie. Ford m-a salvat de nefericirea 
de a ajunge homicid. „Închipuieşte-ţi că picioarele îţi 
sînt un fel de cîrmă, mi-a spus el Ține-le strîns lipite şi 
cîrmeşte cu ele.“ Citeva minute mai tirziu, veneam val- 
vîrtej pe creasta unui talaz. Pe cînd mă apropiam de 
țărm, chiar în față, mi-a apărut o femeie, ridicată din 
apă pînă la brîu. Cum naiba să opresc talazul pe spinarea 
ăream ? Femeia părea să fie condamnată. Scîn- 
rea şaptezeci şi cinci de livre, eu o sută şaizeci 
şi cinci. Greutatea aceasta însumată avea o viteză de 
cincisprezece mile la oră. Eu și scîndura eram acum un 
proiectil. Las fizicienilor plăcerea de a calcula forța 
impactului asupra bietei femei atit de fragile. Şi atunci 
mi-am amintit de îngerul meu păzitor, Ford : „Cirmeşte 
cu picioarele“, mi-a trecut prin minte. Am cîrmit cu 
picioarele, am cîrmit mult, brusc, cu toată puterea picioare- 
lor, cu toată forța. Planşa s-a răsucit cu totul, aşezin- 
du-se de-a curmezișul crestei valului. Mai multe lucruri 
s-au întîmplat deodată. În trecere, talazul m-a izbit, o 
izbitură uşoară, aşa cum sînt izbiturile valurilor, dar 
suficientă ca să mă arunce de pe planșă şi să mă tăvălească 
prin avalanșa apei pină la fundul cu care am intrat în 

iziune zdravăn, şi pe care am fost dat de-a dura. Am 
izbutit să scot capul afară să trag un gît de aer și m-am 
ridicat în picioare. Dinaintea mea iată şi/femeia. M-am 
simțit ca un erou. Îi salvasem viața. Ea, în schimb, s-a pus 
pe ris. Nu era o criză de isterie, nici prin minte nu-i tre- 
cuse în ce pericol se aflase. Dar şi eu m-am mai potolit 
puţin : nu eu, ci Ford o salvase, aşa că nu aveam nici um 
motiv să mă simt erou. În plus, cîrmitul cu picioarele “îţi 
dădea o senzaţie minunată. După alte citeva minute de 
practică, eram în stare să-mi tai drum într-o parte şi-n 
alta printre mulţi din cei ce se scăldau şi să rămin totuşi 
călare pe talazul meu, fără să mă bage sub el. 

— Miine, îmi spuse Ford, am să te iau în larg, unde-i 
marea albastră ! . 

M-am uitat în larg. încotro îmi arăta el, şi am văzut 
deferlanţii imenşi, fumegind, faţă de care brizanţii pe 
care ci em pînă atunci arătau ca nişte biete încrețituri 
ale apei. Nu ştiu ce aș îi spus dacă nu mi-aş fi adus 
aminte taman atunci că fae parte dintr-o specie regală. 
„Așa că n-am zis decît atit : 

* — Bine, mă ocup eu de ei miine... 

Valurile care se sparg pe plaja Waikiki sînt aceleaşi 
valuri care spală țărmurile tuturor celorlalte insule din 
arhipelagul hawaian, şi în multe privinţe, mai ales din 
punctul de vedere al înotătorului, constituie o apă minu- 
nată : suficient de rece ca să fie plăcută, în acelaşi timp 
suficient de caldă ca să îngăduie unui înotător să stea în 
apă toată ziua, fără să i se facă frig, Sub lumina soarelui 
sau a stelelor, la prînz sau la miezul nopţii, în mijlocul 
verii sau al iernii, apa asta are aceeaşi temperatură, nici 
prea caldă, nici prea rece, ci exact cum e mai bine. E o 
apă minunată, la fel de sărată ca bătrînul ocean, curată, 
pură ca şi cristalul. Şi atunci cînd luăm în considerare cali- 


Dă 


85 


tatea acestei ape, nu mai e un fapt atît de remarcabil că 
băștinașii sînt printre cei mai pricepuţi înotători. 

Şi aşa s-a făcut că a doua zi dimineaţă, cînd s-a ivit și 
Ford, m-am aruncat în apa aceea minunată ca să înot 
fără să mă gîndesc la timp. Călare pe planşele noastre, 
sau cel mai adesea întinși pe ele pe buri am vislit 
din mîini prin grădinița unde se jucau băştinași. 
Curînd am ajuns spre larg, la apă adincă, unde veneau 
vuind imenşii deferlanţi. Era un sport sadea chiar numai 
înfruntarea cu ei, cînd le stăteai în cale şi visleai spre 
larg peste ei, prin mijlocul lor. Şi trebuia să fii cît se 
poate de inteligent, fiindcă înaintarea asta era o luptă 
permanentă în care se administrau lovituri zdravene, 
de oparte, iar de alta era nevoie de iscusinţă, o luptă între 
forța brutală şi minte. Curînd am învăţat cîte ceva. Cind 
un deferlant își rostogolea creasta deasupra capului meu, 
preţ de o secundă zăream lumina zilei prin masa lui de 
culoarea smaraldului. Apoi buf ! se prăvălea asupra capu- 
lui meu, cînd mă agăţam de planșă cu toată nădejdea. 
Urma după aceea izbitura, şi cei de pe țărm, care se 
uitau la mine, mă vedeau dispărînd. În realitate eu şi 
planșa treceam prin creasta aceea de talaz şi ieşeam în 
partea cealaltă, bucurîndu-ne de un răgaz. Celor mai 
delicaţi sau invalizilor nu le recomand să intre sub ploaia 
aceea de izbituri care parcă te striveau. Au o greutate 
considerabilă și impactul apei care se repede la tine 
seamănă cu lovitura unui sac cu nisip. Uneori eşti nevoit 
să treci prin jumătate de duzină de deferlanţi la rînd, 
venind scurt unul după. altul, şi abia atunci soseşte cu 
adevărat vremea cînd descoperi noi calități pămîntului 
ferm şi noi motive pentru a sta numai pe țărm. 

Și tocmai cînd eram în mijlocul unei astfel de succesiuni 
de deferlanţi care veneau spumegînd, lingă noi apăru 
și al treilea individ, un oarecare Freeth. În vreme ce-mi 

scuturam apa ce-mi intrase în ochi, ieşind dintr-un val, 
şi pe cind mă uitam să văd cum arăta următorul, l-am 
văzut pe individ ţișnind spre țărm, pe spinarea acestuia, 
stind drept în picioare pe scîndură, cumpăninău-se dega- 
jat-— zeu tinăr, ars de soare. Am trecut prin valul pe 
creasta căruia călărea acesta. Ford l-a strigat. De pe culmea 
valului său, făcu un. salt prin aer, își prinse scîndura, 
smulgînd-o din ghearele talazului, visli spre noi şi, împre- 
ună cu Ford, începu să-mi arate şi alte lucruri. De la 
Freeth am învăţat mai ales un lucru: cum să fac faţă 
varilor deterlanţi de mărimi cu totul ieşite din comun 
care se prăvăleau spre țărm. Deferlanţii aceştia erau cu 
adevărat cumpliţi, şi nu prea era bine să-i întrunţi călare 
pe planşă. Freeth mi-a arătat ce să fac, aşa încit, ori de 
cite ori vedeam cîte unul de mărimea asta rostogolindu-se 
spre mine, mă lăsam să lunec pe capătul dinapoi al scîn- 
durii, și toboram spre fund, cu mîinile întinse deasupra 
capului, ținînd scîndura. Astfel încît dacă talazul acela 
îmi smulgea scîndura din miini şi încerca să mă pocnească 
apoi cu ea (șmecherie obișnuită a acestor valuri), aveam 
un strat de apă de vreun picior grosime sau chiar mai mult 
deasupra capului care să amortizeze lovitura. După ce 
trecea valul, mă căţăram pe planșă și visleam mai departe. 
Mulţi fuseseră răniţi rău, fiind loviți chiar de propria lor 
scîndură, 

Tot secretul călăritului pe deferlanţi şi confruntării cu 
ei e să nu le opui rezistenţă. Evită lovitura care ţi-e menită, 
Scufundă-te în faţa valului care încearcă să te pleznească. 
Lasă-te la fund, cu picioarele în jos, mult sub fața apei, 
îngăduie acelui talaz imens, care voia să te strivească, 
să treacă pe deasupra, cît mai departe de tine. Să nu fii 
încordat niciodată, fii relaxat. Lasă-te în voia valului care 
se prăvale nebuneşte spre tine. Cînd curentul de fund 
te prinde şi te tirăşte spre larg, nu te lupta cu el. Dacă i te 

împotriveşti, ai mari şanse să te îneci, fiindcă e mai 
puternic decît tine. Lasă-te în voia lui, înoată în direcția 
lui, nu împotrivă, şi ai să vezi că apăsarea lui slăbeşte. 
Iar dacă înoţi în direcţia lui, păcălindu-l în aşa fel încît 
să nu te mai tragă spre adînc, încearcă totodată să înoți 
oblic spre suprafaţă. Ai să vezi că nu vei întîmpina nici o 
piedică să ieşi deasupra. 

Cel ce vrea să învețe călăritul valurilor trebuie să fie 
un înotător de forță, obişnuit să se afunde. În afară de 
asta, mai are nevoie de putere şi de bun simț. Energia 
unui deferlant uriaș e neînchipuită. Se întîmplă cite o 
învălmăşeală în care înotătorul și scindura lui sint aruncaţi 
la sute de picioare unul de altul, iar cel ce practică sur- 
fingul trebuie să știe să se descurce singur. Indiferent câţi 
sînt pe planșe în jurul lui, nu te poţi baza pe ajutorul 
nimănui. Închipuita mea siguranţă pe care mi-o dădea 
prezenţa lui Ford şi Freeth m-a făcut să uit că era prima 
dată cînd mă aventuram la'apă-adincă, printre deferlanţi 
uriași. Totuşi m-am dezmeticit pe dată cînd s-a năpustit 
spre mine un talaz imens, iar cei doi oameni s-au lăsat 
purtați de el pînă la m. Puteam să mă înec de zece 
ori înainte de a ajunge ei la mine. 

Bineînțeles, aluneci pe fața deferlantului pe plană, dar 
pentru asta trebuie să porneşti. Şi planşa şi înotătorul 
trebuie să se afle în plină mişcare către țărm înainte de 
a-i ajunge valul. Cînd vezi venind valul pe care vrei să 
încaleci, te întorci cu spatele la el și începi să visleşti din 
braţe cu toată puterea către țărm, mișcîndu-le ca o morișcă, 
Cam așa trebuie să ţișnești în fața unui deferlant. Dacă 
planșa înaintează destul de repede, valul va accelera 
mişcarea și planga își începe lunecarea ei de jumătate de 
milă la vale. 

N-am să uit niciodată primul mare deferlant pe care 
l-am prins departe, în larg. L-am văzut venind, m-am răsu- 

cit cu spatele la el, și am început să dau din mini de 
parcă mi-ar fi fost viața în joc. Planşa îmi luneca tot 
mai iute, pînă cînd am simţit că o să-mi zboare braţele 
din umeri. Habar nu aveam ce se întimplă în urma mea. 
Nu poţi privi înapoi în vreme ce braţele-ţi merg morişcă. 
Am auzit creasta valului vuind şi bolborosind şi deodată 
planșa mea s-a ridicat şi a fost aruncată înainte. Prima 
jumătate de minut n-am ştiut ce s-a întîmplat. Deşi eram 
cu ochii mari deschişi, nu vedeam nimic, fiindcă eram 
îngropat în năboiala spumei crestei valului, Dar nu-mi 
păsa. Nu simţeam decît extazul beţiei de a fi prins valul, 
Totuşi, după jumătate de minut, am început să zăresc cite 
ceva şi să respir. Am văzut că virful planşei mele ieşea de 
trei picioare din apă, zburînd prin aer. Mi-am mutat centrul 
de greutate mai în faţă şi capătul planşei s-a lăsat pe apă. 
După care am zăcut fără să mă mişc în mijlocul acelei 
învălmăşeli nebune, urmărind cum- ţărmul şi cei ce se 
scăldau se vedeau tot mai bine. Dar n-am făcut sfertul 
de milă pe spinarea acelui deferlant, fiindcă, pentru a nu 
lăsa planşa să intre sub apă, iarăşi mi-am mutat greutatea, 
dar spre înapoi, m-am tras însă prea mult şi astfel am 
ajuns pe panta din spate a valului. 

În cea de-a doua zi de surfing, eram foarte mindru de 
mine. Am stat în larg vreo patru ceasuri, şi la urmă m-am 
hotărit ca a doua zi să încep să merg în picioare pe 
planșă. Numai că hotărîrea asta s-a împlinit după multă 
vreme. A doua zi eram în pat. Nu eram bolnav, dar eram 
tare nefericit şi zăceam culcat. Cind am vorbit de apa 
minunată a Hawaiului, am uitat să vorbesc şi de minunatul 
soare din Hawai. E un soare ca la tropice, ba mai mult, 
în prima parte a lui iunie îți stă deasupra capului. În plus 
e un soare înşelător, insinuant. Pentru prima dată în 
viață m-am ars la soare fără să-mi dau seama. Braţele, 
umerii, spinarea mai avuseseră de-a face cu soarele şi 

erau mai rezistente, picioarele însă nu. Și vreme de patru 
ceasuri la rînd îmi expusesem partea delicată din spate a 
picioarelor razelor perpendiculare ale soarelui din Hawai. 
Abia cînd am ajuns la mal am descoperit că mă arsese 
soarele. La.început ai doar senzația de fierbinţeală, apoi 
fierbinţeala creşte și apar şi băşicile. Apoi la încheieturi, 
acolo unde pielea în mod obişnuit se îndoaie, acum refuza 
să se mai îndoaie. Uite, de asta mi-am petrecut a doua zi 
în pat. Nu puteam merge. Și tot de asta astăzi scriu 
aceste rînduri tot în pat. E mai uşor așa decit să stau 
degeaba. Dar miine, ah, miine am să fiu din nou în 
apa aceea minunată, și am să ajung eu să merg şi în 
picioare pe val, la fel de sigur ca şi Ford şi Freeth. Și 
dacă nu reuşesc mîine, am s-o fac poimiine, sau răspoi- 
mîine. De un singur lucru sînt sigur : Snark n-are să ridice 
ancora din Honolulu pînă cînd, din iuţeala talazului, nu-mi 
voi pune aripi la călciie și nu voi deveni un Mercur ars de 
soare, cu pielea luîndu-mi-se rînduri, rînduri. 


Capitolul VII 
MOLOKAI 


Pe cînd Snark naviga pe lîngă coasta din vînt a Insulei 
Molokai, în drum spre Honolulu, m-am uitat pe hartă, 
apoi am arătat cu degetul spre o peninsulă joasă, apărată 
de un perete cumplit de stînci variind în înălțime între 
două și patru mii de picioare şi am zis : „Puţul infernului, 
cel mai blestemat loc de pe pămînt“. Dacă atunci aş fi 
putut să am viziunea a ceea ce voi face o lună mai tirziu 
m-aș fi cutremurat. M-aș fi cutremurat să mă văd coborînd 
pe cel mai blestemat loc de pe pămînt, distrîndu-mă ruşi- 
nos de bine împreună cu opt sute de leproşi care se distrau 
și ei tot atit de bine. Faptul că ei se distrau nu era deloc 
rușinos, dar pentru mine era, pentru că în mijlocul unei 
nenorociri atit de cumplite nu era locul nimerit să mă 
distrez şi eu. Dar aşa am simţit eu atunci şi singura scuză 
e că n-am putut să nu mă distrez. 

De exemplu, în după-amiaza zilei de patru iulie, toți 
leproşii s-au adunat pe terenul de alergări să se distreze. 
M-am îndepărtat de intendent şi de medic pentru a face 
o fotografie a finalului uneia dintre curse. A fost o cursă 
interesantă, iar microbiștii erau înnebuniţi. Trei cai 
fuseseră înscriși în cursă, călăriţi de un chinez, un hawaian 
și un puştan portughez. Toţi cei trei călăreţi erau leproşi, 
la fel ca și arbitrii, ca și mulțimea spectatorilor. Chinezul 
şi hawaianul porniseră deodată, cu caii grumaz lingă gru- 
maz, puștanul portughez tîrîndu-se şi el la vreo două sute 
de metri în urmă. Au făcut o tură, păstrindu-se în aceeași 

poziție. Pe la jumătatea celei de-a doua și ultime piste, 
chinezul s-a opintit în cal și a ciștigat o lungime înaintea 
hawaianului. În același timp, portughezul începu şi el, 
tiriș-grăpiş, să mai cîştige ceva distanţă, dar situaţia lui 
părea fără speranță. Mulțimea parcă înnebunise, Leproşii 
sînt mari iubitori de cai. Portughezul se apropia încet- 
încet, tot mai mult. M-am lăsat şi eu cuprins de aceeași 
patimă. Erau acum pe ultima lungime spre linia de sosire. 
Portughezul l-a întrecut pe hawaian. Se auzi un tunet de 
copite, galopul celor trei cai, acum aproape unul de 
altul, jocheii își foloseau din plin cravașele, şi toți specta- 
torii pînă la unul nu-şi cruțau gitlejurile, chiuind şi 
urlind. Tot mai aproape, inci cu inci, portughezul se 
apropia, şi da, da, l-a întrecut cu numai un cap de cal pe 
chinez. Cînd m-am dezmeticit eram într-o grămadă de 
leproşi : toţi țipau, îşi aruncau pălăriile în aer şi dansau 
ca nişte apucați, și eu la fel ca ei. Cînd m-am dezmeticit, 
am început să-mi fac vint cu pălăria şi să murmur exta- 
ziat : „O, doamne, puştiul a cîștigat ! Puştiul a cîștigat 1“ 

Am încercat să mă stăpinesc. Mi-am spus cu- toată 
convingerea că aveam în față un tre vegle mai groaznice 
privelişti din Molokai şi că, în aceste "condiţii, era o 
ruşine pentru mine să fiu atit de bucuros şi să mă distrez 
atit de bine. Dar nici un folos. A urmat apoi o întrecere 
de cat care tocmai începea, deci altă distracţie. Ulti- 
mul catir sosit la finiş urma să cîştige cursa şi, cesa ce 
complica şi mai mult lucrurile era faptul că nici unul 
dintre călăreţi nu-și călărea propriul animal. Fiecare 
călărea catirul altuia şi se străduia din răsputeri ca să 
facă animalul pe care încălecase să depășească propriul 
lui catîr, călărit de un altul. Bineînțeles că în cursă n-au 
intrat decît cei care aveau catiri foarte leneşi sau neastim- 
părați. Unul dintre ei fusese dresat să-şi îndoaie picioarele 
şi să se așeze jos ori de cite ori cel care-l călărea îl lovea 

cu căiciiele în coaste. Unii catîri se chinuiau să se sucească 
şi s-o ia înapoi, altora le plăcea mai mult marginea pistei, 
unde-și săltau capul peste împrejmuire și se opreau, așa 
că fiecare mergea cum îl tăia capul. La jumătatea pistei, 
unul dintre catîri intră în conflict-cu cel care-l călărea. 
Cind toți ceilalți trecuseră linia de sosire, animalul cu 

'icina încă se mai împotrivea călăreţului. Drept urmare 
“cîştigă întrecerea în vreme ce călăreţul lui pierdu 
şi veni pe jos. Şi în toată vremea asta o mie de leproşi 
rideau de se prăpădeau de caraghioslicul spectacolului. 
Oricine în locul meu s-ar fi distrat laolaltă cu ei, 

Toate cele spuse mai înainte sînt un fel de preambul 
pentru afirmaţia că toate ororile de la Molokai, aşa cum au 
fost ele zugrăvite înainte, nu există. Despre această colo- 
nie s-a scris de mai multe ori de unii plecaţi în căutare de 
senzaţional, și mai ales de acei căutători de senzaţii care 
n-au dat ochii cu ea. Bineînţeles, lepra e lepră, o boală 
„ Dar atitea lucruri groaznice s-au scris despre 

Molokai încît şi bolnavii şi cei care şi-au dăruit viața 
„pentru îngrijirea lor au fost nedreptăţiţi. lată unul dintre 
cazuri.. Un ziarist care, bineînțeles, n-a pus niciodată 
piciorul în colonie, l-a deseris cu multă fantezie pe inten- 
dentul McVeigh stînd ghemuit într-o colibă din frunze, 
asediat noaptea de leproșii aşezaţi în genunchi, morţi de 
foame, care urlau cerind mîncare. Această relatare care-ţi 
făcea părul măciucă a fost reluată de toată presa din 
Statele Unite şi a fost cauza a numeroase editoriale pline 
de- protest şi indignare. Ei bine, eu mi-am petrecut cinci 
zile și am şi dormit în coliba de frunze a domnului 
McVeigh — care de fapt e o construcţie confortabilă 
din lemn, dacă e să vorbim, şi în toată colonia nu există 
nici urmă de colibă din frunze — şi i-am auzit pe bolnavi 
urlind după mîncare — numai că urletul era deosebit de 
armonios şi ritmic şi era acompaniat de instrumente de 

coared, viori, ghitare, ukulele şi banjouri. Urla orchestra 
bolnavilor, urlau două coruri şi, în cele din urmăs s-a 
„produs și un cvintet de voci deosebit de frumoase. Cam 
atîta despre minciuna care n-ar fi trebuit să vadă niciodată 
lumina tiparului. Urletul amintit era de fapt serenada 
cluburilor muzicale, oferită ca de obicei la sosirea din 
Honolulu a domnului McVeigh. 

Lepra nu e chiar atît de contagioasă după cum îşi 
închipuie lumea. Am vizitat colonia vreme de o săptămînă 
încheiată, mi-am luat şi nevasta cu mine, lucru care nu 
s-ar fi întîmplat dacă ne-ar fi fost cît de cît teamă că 
am putea să ne molipsim. Nici n-am purtat mănuși-lungi 
pînă la cot, nici nu ne-am ferit de bolnavi. Din contra, 
ne-am plimbat liberi printre ei şi, înainte de a pleca. 
îi cunoşteam pe mulţi, fie din vedere, fie chiar după 
nume. Se pare că simpla măsură de prevedere necesară 
e curăţenia. Cînd se întore pe la casele lor, după ce s-au 
ocupat de bolnavi, cei care nu-s bolnavi, adică medicii şi 
intendentul, își spală pur și simplu faţa și mîinile cu un 
săpun uşor antiseptic și îşi schimbă hainele. 

Trebuie să se sublinieze mereu că lepra nu e o boală 
obișnuită, iar izolarea bolnavilor, din cauza puţinelor 
cunoştinţe despre afecțiunea respectivă, trebuie respectată 
cu strictețe. Pe de altă parte, groaza cumplită cu care 
această boală a fost privită în trecut şi tratamentul plin 
de cruzime aplicat s-au dovedit inutile şi inumane. Pentru 
a împrăștia puţin teama obișnuită faţă de lepră, vreau 
să spun cîteva cuvinte despre relaţiile dintre cei atinşi 
de boală şi cei sănătoşi, așa cum le-am observat la Molo- 
kai. În prima dimineaţă, după sosirea noastră aici, eu 
şi Charmian am asistat la o întrecere de tir a Clubului de 
vînătoare Kalaupapa, şi pentru prima oară am observat 
democraţia generată de această suferinţă şi mîngiierea pe 
care această comportare o poate aduce. Membrii clubului 

tocmai se întreceau pentru cîştigarea unci cupe oferite 
de domnul McVeigh, membru şi el al clubului, aşa cum 
sînt şi doctorii Goodhue şi Hollmann, medici rezidenţi, 
care, în treacăt fie spus, locuiesc în colonie împreună cu 
soțiile lor, Toţi cei din standurile de tragere erau leproşi. 
Şi bolnavii şi cei sănătoşi foloseau aceleaşi arme, și se 
frecau unii de alţii în spaţiul acela îngust. Cei mai mulţi 
bolnavi erau din Hawai, Lingă mine pe bancă stătea un 
norvegian. Chiar în fața mea în stand se afla un american, 
veteran.al războiului civil, care luptase în armata confede- 
raţilor. Avea șaizeci şi cinci de ani, ceea ce nu l-a împiedi- 
cat să obțină un rezultat destul de bun. Nişte poliţişti 
hawaieni, bolnavi şi ei, cu centuri şi uniforme kaki, tră- 
geau și ei la ţintă de-a valma cu portughezii, chinezii, lao- 
laltă cu așa-numiții kokua — băștinași, angajaţi ca aju- 
toare în colonie, care nu sînt bolnavi. Iar în după-amiaza 
în care eu şi Charmian ne-am căţărat pe acei pali de două 
mii de picioare înălțime şi ne-am aruncat pentru ultima 
oară privirile asupra coloniei, superintendentul, doctorii şi 
cocteilul acela de neamuri, bolnavi şi sănătoşi, toţi erau 
angajaţi într-un emoţionant meci-de base-ball. 

Nu la fel au fost trataţi leproşii şi mult neînțeleasa 
lor boală în Europa Evului Mediu. Pe vremea aceea un 
lepros era considerat, atît din punct de vedere legal, cît şi 
politic, un om mort. Era tirit într-o procesiune funerară 
și îndreptat către o biserică unde i se citea slujba de 
înmormîntare de către preotul oficial. Apoi pe piept i se 
turna o lopată de pămînt şi era mort, un mort în viață. 
Tot acest ritual sever era inutil. Un singur lucru au 
înivăţat însă oamenii. Lepra nu a fost cunoscută în Europa 
decît după ce a fost adusă de cruciații care se întorceau 
acasă, după care s-a răspîndit, încet-încet, pînă cînd s-a 
întins asupra unui mare număr de oameni. Evident, era 
vorba de o boală care se lua prin contactul cu cei bolnavi. 

Era contagioasă și, la fel de evident, putea fi stăvilită prin 
izolarea bolnavilor. Şi, așa groaznic şi monstruos cum 
era pe atunci tratamentul leprei, oamenii au învăţat marea 
lecţie a izolării bolnavilor. Prin aceasta, lepra a fost 
zăgăzuită. 

Prin același mijloc, acum, lepra e în regres în insulele 
Hawai. Dar izolarea bolnavilor la Molokai nu mai are nimic 
din coșmarul cumplit care a fost atît de mult exploatat de 
către scriitorii de cărţi de groază. În primul rînd, bolnavul 
nu e smuls cu forța din mijlocul familiei. Cînd se descoperă 
un suspect, e invitat de către Consiliul medical să se pre- 
zinte la centrul de primire de la Kalihi, Honolulu. Mai 
întîi este supus unor examene microscopice, de bacterio- 
logii din Consiliul medical. Dacă se descoperă la el baciilus 
leprae; pacientul este examinat de Colegiul medical, for- 
mat din cinci doctori. Dacă se constată că e bolnav, paci 
tul este declarat oficial ca atare, fapt confirmat oficial 
apoi şi de Consiliul medical, şi i se ordonă să plece la 
Molokai. În plus, în tot timpul cercetării cazului, pacientul 
are dreptul şă fie reprezentat de un medic pe care şi-l 
alege singur și câre-i slujește cauza. Dar bolăavul nu e 
expediat val-virtej la Molokai de înadtă ce e declara; 
atins de această afecţiune. I se acordă răgaz suficient, 
săptămini și chiar luni uneori, în timpul cărora stă la 
Kalihi şi se ocupă de afacerile sale sau şi le încheie. Iar 
la Molokai poate fi vizitat de rude, de agenţii săi comer- 
ciali etc., cu toate că acestora nu li se îngăduie să doarmă 
şi să mănînce în casa bolnavului, în acsst scop existind 
case pentru vizitatori, întreţinute după toate regulile 
igienei. 

Am văzut o dovadă a cercetării minuţioase a.suspectu- 
lui atunci cînd am vizitat Kalihi împreună cu domnul 
Pinkham, preşedintele Consiliului medical. Suspectul era 
un hawaian în vîrstă de şaptezeci de ani, care vreme de 

treizeci şi patru de ani lucrase în Honolulu ca tipograf, 
Bacteriologul declarase că omul e atins de boală, Consiliul 
medical nu reuşise să se decidă în acest sens, şi în ziua 
aceea toţi veniseră la Kalihi să mai facă o dată examinarea. 

Atita vreme cît mai este la Molokai, bolnavul are 
dreptul de a fi reexaminat şi pacienţii vin adesea în Hono- 
lulu în acest scop. Vaporul cu care am ajuns şi eu în Molo- 
kai aducea înapoi doi bolnavi, două tinere, dintre care una 
fusese în Honolulu pentru a-și rezolva nişte probleme în 
legătură cu o proprietate, iar cealaltă pentru a-şi vedea 
mama care se imbolnăvise. Amîndouă stătuseră la Kalihi 
o lună. 

Colonia din Molokai are avantajul unui climat chiar 
mai plăcut decît Honolulu, fiind așezată în partea din vînt a 
insulei, în calea alizeelor de nord-est, pline de prospețime, 
Peisajul este magnific, de o parte se întinde oceanul albas- 
tru, de cealaltă minunata barieră pali, care ici şi colo 
face loc unor frumoase văi montane. Pretutindeni vezi 
păşuni înverzite pe care pase sute de cai care aparţin 
bolnavilor. Unii au chiar propriile lor căruţe, cabriolete 
sau trăsuri. În micul port Kalaupapa stau la ancoră bărci 
de pescuit şi o șalupă cu aburi, toate fiind proprietatea 
bolnavilor, şi tot ei sînt cei ce le folosesc. Limitele pînă 
la care se pot îndepărta în larg sînt stricte, în rest nu 
li se irigrădește prin nimic dreptul de a se bucura de 
mare. Peştele pe care-l prind e vîndut Consiliului medical, 
iar banii le aparţin. În vreme ce eram acolo, într-o singură 
noapte au prins patru mii de livre de peşte. 

Și în vreme ce unii pescuiesc, alții se ocupă cu agricul- 
tura. Se practică toate’ meseriile. Unul dintre leproşi, 
hawaian curat, e mare calfă a zugravilor. Are opt oameni 
angajaţi și încheie contracte pentru zugrăvirea clădirilor 
cu Consiliul medical. Omul e membru al Clubului ţintașilor 
Kalaupapa, unde l-am şi întilnit de fapt, şi trebuie să 


97 


mărturisesc că era mult mai bine îmbrăcat decît mine. 
Un.alt om la fel de bine situat e şeful dulgherilor. Apoi, 
pe lîngă magazinul Consiliului medical, există şi mici 
prăvălii particulare, unde cei cu instinct comercial îsi 
pot valorifica priceperea. Asistentul intendentului, domnui 
Waiamau, om cu pregătire și priceput, e hawaian get-beget 
şi, pe deasupra, și lepros. Domnul Bartlett, actualul şet al 
magazinului, e un american care s-a ocupat de afaceri în 
Honolulu înainte de a fi atins de boală. Tot ceea ce cîştigă 
se adaugă la veniturile proprii. Dacă nu lucrează defel, 
bolnavii sînt îngrijiţi pe socoteala organelor teritoriale şi 
li se asigură hrana, locuinţa, îmbrăcămintea şi asistenţa 
medicală. Consiliul medical se ocupă de agricultură, creş- 
terea vitelor, asigurarea produselor lactate pentru uzul 
local. Și tuturor celor care doresc să lucreze li se oferă 
salarii convenabile. Nimeni nu e obligat să muncească, 
pentru că sînt în îngrijirea organelor teritoriale. Pentru 
copii, bătrîni şi cei neajutoraţi există cămine şi spitale. 

Pe: maiorul Lee, un american, multă vreme mecanic 
naval al Companiei de vapoare interinsulare, l-am întîlnit 
pe cînd lucra în localul noii spălătorii, unde era ocupat cu 
instalarea maşinilor. După aceea l-am întilnit adesea şi, 
într-una din zile, mi-a.spus : 

— Daţi sfoară-n- ţară despre felul cum trăim aici. 
Pentru Dumnezeu, scrieţi adevărul. Puneţi piciorul în 
prag în fața relatărilor despre așa-zisa cameră a groazei, 
și toate celelalte. Nu ne place să fim prezentaţi altfel decît 
sîntem. Avem şi noi sentimentele noastre. Spuneţi lumii 
exact așa cum trăim aici. 

Aceleași sentimente şi-au exprimat, într-un fel sau 
altul, numeroși bărbaţi şi femei pe care i-am întîlnit în 
colonie. Era evident că toţi suferiseră pentru modul de- 
format, din dorința de senzaţional, în care fusese exploa- 
tată în trecut situaţia lor. 


În ciuda faptului că sînt greu loviți de această boală, 
leproşii formează o colonie veselă, împărţită în două aşe- 
zări, precum şi numeroase locuinţe de ţară sau la malul 
mării, totalizînd circa o mie de suflete. Au şase biserici, 
o clădire a Asociaţiei tineretului, mai multe săli pentru 
întruniri, o orchestră, un teren de alergări, terenuri de 
base-ball, poligon de tragere, un club de atletism, nume- 
roase cluburi muzicale şi două fanfare. 

— Aici sînt atit de mulţumiţi, spunea domnul Pink- 
ham, că nu-i poți alunga nici cu tunul. 

Mai apoi am constatat singur adevărul “spuselor lui, 
În luna ianuarie a acelui an, unsprezece bolnavi, la care 
boala, după o serie de ravagii, nu mai vădea semne de 
activitate, au fost duși înapoi în Honolulu pentru reexami- 
nare. Nu veniseră deloc cu plăcere în colonie, dar, la 
urmă, fiind întrebaţi dacă vor s-o părăsească în cazul în 
care vor fi găsiţi vindecaţi de lepră, unul dintre ei a 1ăs- 
puns : „Înapoi la Molokai“. 

Odinioară, înainte de descoperirea bacilului leprei, un 
oarecare număr de bărbaţi și femei, suferind de cu totul 
alte boli, au fost socotiți atinși de lepră şi trimişi la 
Molokai. După mai mulţi ani au fost cu totul consternaţi 
cînd bacteriologii au declarat că nu fuseseră niciodată 
bolnavi de lepră. S-au luptat cît au putut pentru a nu 
fi îndepărtați din Molokai și, într-un fel sau altul, au 
primit diferite slujbe de la Consiliul medical, ca surori 
sau infirmieri, și au rămas. Actualul temnicer e unul 
dintre ei. După ce a fost declarat neatins de boală, a accep- 
tat salariul acordat şi răspunderea puşcăriei numai pentru 
a nu fi trimis înapoi. 

În Honolulu există un lustragiu, un negru american, 
Despre el.mi-a povestit domnul McVeigh. Cu mult timp în 
urmă, înainte de actualele teste  bacteriologice, fusese 

trimis la Molokai ca lepros. Fiind numit infirmier, salariat 
de stat, omul devenise de o independenţă cam exagerată 
şi se dedase Ia tat felul de mici pungășii. Dar într-o zi, 
după ce ani de zile fusese o sursă permanentă de nemulțu- 
miri, i s-a tăcut şi lui testul bacteriologic şi a fost declarat 
sănătos. f 

— Aha, izbucni încîntat domnul McVeigh, acum al 
meu eşti. Cu primul vapor, valea, adio şi n-am cuvinte ! 

Dar negrul nu voia să plece. S-a însurat de îndată cu'o 
femeie mai în virstă, în ultimul stadiu al bolii, şi începu să 
bombardeze Comisia medicală cu cereri ca să i se îngăduie 
să rămînă și să-și îngrijească soţia boln. Declara cu 
patos că nu există nimeni care să-i poată în; nevasta 
mai bine decit el. Dar i-au prins imediat șmecheria şi a 
fost expulzat cu primul vapor, să fie liber în lumea largă. 
Dar omul voia la Molokai. A debarcat pe coasta cealaltă 
a iusulei, s-a strecurat în colonie trecînd peste peretele de 
stîncă — pali — într-una din nopţi şi şi-a luat în primire 
vechea locuinţă. A fost prins, judecat și condamnat pentru 
că a încălcat terenul unei proprietăţi străine la plata unei 
sume neînsemnate şi din nou expulzat cu vaporul, cu 
avertismentul că, de va mai călca din nou pe pămîntul 
coloniei, va fi amendat cu o sută de dolari şi trimis în 
închisoarea din Honolulu. Iar acum, ori de cîte ori domnul 

i şte în Honolulu, omul nostru îi lustruieşte 

spune : 

— Ehei, boss, bun trai am pierdut eu acolo la dumnea- 
voastră. Da, domnule, bun trai. 

Pentru ca apoi, cu glas scăzut, confidențial, aproape în 
şoaptă, să adauge : 

— Ce zici, boss, nu m-aș putea întoarce ? Nu-mi poţi 
aranja chiar nimic ca să viu înapoi ? 

Petrecuse navă ani în Molokai, cei mai frumoşi ani, cum 
nu avusese el parte dincolo de graniţele coloniei. 

În ceea ce privește groaza de a nu lua lepra, în colonie 
nici bolnavii, nici cei sănătoşi nu vădesc vreun fel de semn 
de teamă. Groaza de această boală dăinuie numai în 
mintea celor care nu au văzut niciodată un bolnav de lepră 
şi nu ştiu nimic despre această boală. La un hotel din 
Waikiki, o doamnă şi-a manifestat cutremurată uimirea 
pentru îndrăzneala de a mă fi dus să fac o vizită în colonie. 
-Din discuţia avută cu ea am înțeles că e născută în 
Honolulu, acolo își petrecuse întreaga viaţă, şi nu văzuse 
niciodată un lepros. Nu acelaşi lucru l-aș putea spune eu 
despre Statele Unite, unde izolarea bolnavilor- de lepră 
nu e atît de drastică, şi adesea am văzut leproşi pe străzile 
marilor oraşe. 

Lepra e o boală cumplită, nu există scăpare faţă de 
ea. Dar din puţinul pe care-l ştiu despre boală şi gradul 
ei de contagiozitate, de departe, de foarte departe aş 
prefera să-mi petrec restul zilelor în Molokai decit în ori- 
care dintre sanatoriile de tuberculoză. În fiecare spital 
orășenesc sau districtual pentru săraci din Statele Unite, 
sau în instituţiile similare din alte ţări, pot fi văzute scene 
la fel de tragice ca cele din Molokai, numai că, luate în 
totul, aceste scene sînt mult mai groaznice. Din pricina 
asta, dacă mi-ar fi dat să aleg între a fi obligat să trăiesc 
în Molokai tot restul vieţii. sau în East End-ul Londrei, 
East Side-ul New Yorkului sau Stockyard-ul Chicago- 
ului, aș alege Molakai-ul fără să şovăi. Aș prefera un singur 
an în Molokai pentru cinci ani de viaţă în oricare din 
celelalte locuri amintite — haznale ale degradării şi mize- 
riei umane. 

În Molokai oamenii sînt fericiţi. N-am să uit niciodată 
sărbătoarea de patru iulie la care am fost martor. La ora 
şase dimineaţă, „nenorociţii“ erau în picioare, îmbrăcaţi 
în cele mai fanteziste feluri, călări pe cai, măgari şi catiri, 

proprietate proprie, făcînd tot felul de giumbușlucuri prin 
toată colonia. Cele două fanfare porhiseră şi ele la treabă. 
Mai erau și călăreţele pa-u, treizeci sau patruzeci la număr, 
numai 'femei din Hawai, superbe în stăpînirea cailor, 
îmbrăcate fastuos în vechi costume băştinaşe de călărie, 
dînd năvală cîte două, cîte trei, sau în grupuri, încoace 
şi-ncolo. După-amiază, eu și Charmian stăteam în loja 
juriului şi acordam premii pentru îndemînarea în stăpîni- 
rea cailor și pentru costume acelor amazoane pa-u. lar 
în jur erau sute de leproși, cu cununi de flori pe cap, 
pe după git, pe umeri, distrîndu-se și dovedind că sint 
fericiţi. Pretutindeni, peste culmea dealurilor, pe pajiștile 
înverzite, apăreau şi dispăreau grupuri de bărbaţi şi femei, 
în costume vesele, galopînd, iar atît caii, cît şi cei care-i 
călăreau erau încărcaţi de ghirlande de flori, şi toată 
lumea ridea, cînta, în vreme ce gonea ca vîntul. Și în 
vreme ce stăteam în loja juriului şi mă uitam la toate 
astea, deodată mi-a venit în minte imaginea lazaretului 
din Havana, unde am văzut cîndva vreo două sute de 
leproși, sortiţi să fie prizonieri ai acelor patru ziduri pînă 
la moarte. Nu, sînt cîteva mii de locuri pe care le. cunosc 
în lumea asta și dacă ar fi să-mi aleg o reşedinţă perma- 
nentă tot Molokai-ul l-aş alege. Seara am fost invitaţi 
la unul dintre localurile de întrunire a” leproșilor, unde, 
în fața unui numeros public, echipele corale s-au întrecut 
care mai de care -să cîştige premiile, pentru ca seara să 
se încheie cu dans. I-am văzut pe băştinaşii hawanezi în 
mahalalele Honolulu-lui şi, după ce i-am văzut cum trăiesc, 
am putut iute înţelege de ce leproşii aduşi din colonie la 
reexaminare strigau toţi ca unul: „Înapoi la Molokai“, 

Un lucru e sigur : bolnavii de lepră de la Molokai o 
duc cu mult mai bine decît cel care stă în cine ştie care 
ascunzătoare. Un astfel de lepros e un paria însingurat, 

trăind cu teama pernianentă că va fi descoperit şi, încet 
și sigur, boala îl macină cu totul. 

Acţiunea morbului leprei nu e continuă. Pune stăpt- 
nire pe cîte o victimă, provoacă niște ravagii, apoi rămîne 
latent pentru o perioadă nedeterminată. S-ar putea ca să 
nu mai atace timp de cinci ani, sau de zece, sau patruzeci 
de ani, vreme în care bolnavul să se bucure de sănătate 
deplină. Dar numai rareori primele atacuri se opresc de 
la sine. E nevoie de un chirurg priceput, iar chirurgul 
prieeput nu poate fi solicitat de un lepros care se ascunde. 
De exemplu, s-ar putea ca acest prim-atac să ia forma unui 
ulcer perforat tocmai în călcii. Cind e atins osul, începe 
necroza. Dacă leprosul se ascunde, nu poate fi operat, 
necroza îşi va face drum mai departe, în susul osului 
piciorului şi, după o scurtă şi cumplită perioadă, bolnavul 
moare din cauza gangrenei, sau din cauza unor alte 
complicaţii cumplite. Pe de altă parte, dacă bolnavul se 
află la Molokai, chirurgul îl operează la picior, înlătură 
ulceraţia, curăță osul și oprește complet evoluţia acelei 
manifestări a bolii. La o lună după operaţie, bolnavul 
poate porni călare, participa la alergări pe jos, înota prin- 
tre deferlanţi, sau se poate urca pe pantele ameţitoare în 
căutare de mere sălbatice. Și, aşa cum”s-a arătat mai 
înainte, boala, sub forma ei latentă, s-ar putea să nu se 
mai manifeste vreme de cinci, zece, sau patruzeci de ani. 

Întăţişările groaznice ale leprei de altădată se datorează 
condiţiilor de tratament de dinaintea perioadei chirurgiei 
septice, și înainte ca 'oameni ca doctorul Goodhue şi 
Hollmann să fi venit în colonie. Doctorul Goodhue a făcut 
chirurgie de pionierat acolo, şi nu i se pot aduce destule 
laude pentru nobila muncă pe care a făcut-o. Mi-am 
petrecut o dimineaţă în sala de operaţii alături de el şi, 
dintre cele trei operaţii, două erau efectuate asupra unor 
bărbaţi, proaspăt veniţi, o dată cu mine, pe acelaşi vapor. 

În fiecare caz boala atacase numai într-un singur loc. 
Unul avea o ulceraţie perforată la gleznă, destul de înain- 
tată, iar celălalt fusese atins de aceeași boală, tot în stadiu 
avansat, dar sub braţ. Amiîndouă cazurile erau foarte 
avansate pentru că oamenii trăiseră în afara coloniei și 
nu fuseseră trataţi la vreme. În ambele situaţii doctorul 
Goodhue oprise de îndată şi complet înaintarea bolii, şi în 
patru săptămîni bolnavii se vor simţi la fel de bine și vor 
fi la fel.de valizi ca înainte. Singura diferenţă dintre ei 
și mine sau dumneata e faptul că în ei boala e latentă şi 
oricînd în viitor poate să provoace alte ravagii. 

Lepra are o istorie lungă. E pomenită în cele mai vechi 
scrieri. Şi cu toate acestea nici astăzi nu se ştie cu mult 
mai mult decit pe acele timpuri..Pe atunci se ştia doar 
atit — că e o boală contagioasă şi că cei atinşi de ea trebuie 
izolaţi. Diferenţa e că acum bolnavul e mult mai strict 
izolat şi tratat mai omeneşte. Dar lepra în sine rămine 
aceeași boală groaznică şi foarte misterioasă. Studiul 
rapoartelor medicilor şi specialiştilor din toate ţările 
dezvăluie aceeaşi înșelătoare natură a bolii. Specialiştii 
nu sînt unanimi asupra niciuneia dintre fazele bolii. Nu 
ştiu. Înainte s-au grăbit să dogmatizeze. Acum nu se mai 
repede nimeni să generalizeze. Singura generalizare posi- 
bilă din toate investigaţiile făcute e aceea că lepra e slab 
contagioasă. Dar cum de e totuşi slab contagioasă nu se 
ştie. Bacilul leprei a fost izolat, prin examen bacteriolo- 
gic se poate determina dacă o persoană este sau nu atinsă 
de boală, dar specialiștii sînt toteatit de departe de cunoaş- 
terea felului în care bacilul își croieşte drum în trupul unui 
om sănătos. Nu se ştie nici care este perioada de incubație 
a bacilului. S-a încercat să se inoculeze lepra la tot felul 
de alte animale şi nu s-a reuşit. 

Nici încercarea de a descoperi un ser cu care să se 
lupte impotriva bolii nu a fost încununată de succes. 

Şi după atîta muncă nu s-au găsit nici cheia bolii, nici 
mijloace de vindecare. Uneori s-au ivit raze de speranţă, 
teorii asupra cauzelor și mult trimbiţate tratamente, dar 
de fiecare dată întunericul eșecului a stins aceste raze. 
Un doctor crede cu încăpăţinare că boala se datorează 
unei diete îndelungate de pește, şi-şi demonstrează pe 
larg teoria pînă cind un medic de pe podişurile indiene 
îl întreabă cum se face că băștinașii acelui district ajung 
să fie loviți de lepră, cînd nici unul nu a mîncat peşte, 
şi nici măcar părinţii și toţi strămoşii de dinaintea lor. 
Un individ administrează unui lepros un fel de ulei sau 
un medicament oarecare şi anunţă că l-a vindecat, ca apoi 
după cinci, zece, sau patruzeci de ani boala să izbucnească 
din nou. Numai caracterul leprei de a sta latentă o 
perioadă nedeterminată în trupul bolnavului e răspunză- 
toare de atit de multe așa- vindecări. Un lucru e 
sigur : pînă acum nu a existat nici un caz real de vindecare 
a acestei boli. 

Lepra e slab contagioasă, dar cum ajunge ea să fie 
contagioasă ? Un chirurg austriac şi-a inoculat şi lui şi. 
asistenților lui lepră, fără să reușească să se îmbolnă- 
vească, Dar cazul nu e concludent, fiindcă mai există 
şi celebrul caz al eriminalului hawanez care a reuşit să 
obţină comutarea pedepsei cu moartea în închisoare pe 
viaţă pentru că a acceptat să i se inoculeze bacillus leprae. 
La un timp după inoculare, lepra şi-a făcut apariţia, 
și omul a murit de lepră la Molokai. Dar nici experimen- 
tul acesta nu a fast concludent pentru că s-a descoper it că 
la vremea cînd i se inocula criminalului lepra, mai mulți 
membri ai familiei sale sufereau deja de această boală 
și se aflau la Molokai. S-ar putea să fi luat boala de la ei 
şi să fi fost de mult în stadiul acela latent de incubație la 
vremea cînd a fost inoculat oficial. Şi apoi mai e şi cazul 
acelui erou al bisericii, părintele Damian, care s-a dus 

la Molokai om sănătos şi a murit de lepză. S-au exprimat 
numeroase teorii asupra felului în care ar fi putut contracta 
lepra, dar nimepi nu ştie nimic sigur. Nici el n-a ştiut 
vreodată. Dar toate riscurile pe care şi le-a asumat el 
şi le-a asumat, cu certitudine, şi o femeie care acum 
locuieşte în colonie, care trăieşte aici de mai mulţi ani 
şi a avut cinci soţi bolnavi de lepră de la care a avut şi 
copii, şi astăzi e la fel ca întotdeauna, adică neatinsă de 
oală. 

Așadar nu s-a făcut deloc lumină în misterul leprei. 
E de așteptat să se găsească un remediu atunci cînd se 
va şti mai mult despre această afecţiune. De îndată ce se 
va descoperi un ser eficient împotriva ei, lepra, din cauza 
contagiozităţii sale reduse, va dispărea iute de pe pămînt. 
Războiul cu această boală va fi atunci scurt şi temeinic. 
Dar cum să se descopere acest ser, sau oricare altă armă 
neîncercată ? Aceasta-i problema serioasă a prezentului. 
Se estimează că numai în India există o jumătate de 
milion de bolnavi de lepră neizolaţi. Bibliotecile Carnegie 
și universităţile Rockefeller şi multe asemenea iniţiative 
sînt foarte bune. Dar nu poţi să nu te gîndești cît de 
bine ar prinde cîteva mii de dolari, să spunem, în colo- 
nia de leproşi de la Molokai. Cei ce locuiesc aici 
sînt nişte victime ale sorții, țapi ispăşitori ai unei miste- 
rioase legi naturale despre care omul nu ştie încă nimic, 
izolaţi de viaţa de bunăstare a semenilor lor care altfel 
ar fi putut ei să fie atinși de cumplita boală, aşa cum 
s-au molipsit şi leproșii şi nimeni nu ştie cum. Și nu numai 
de dragul lor, ci mai ales pentru generaţiile viitoare, cele 
cîteva mii de dolari ar însemna mare lucru pentru cerce- 
tarea ştiinţifică legitimă în vederea vindecării leprei, a 
căutării unui ser, sau a unei descoperiri nevisate care va 
îngădui lumii medicale să extermine bacillus leprae. Acolo 
e destinaţia banilor voştri, filantropilor ! 

Capitolul VIII 
CASA SOARELUI 


Există o groază de oameni cărora le place să bîntuie ca 
niște spirite fără odihnă pe planeta asta în căutarea unor 
privelişti ale pămîntului sau mării, unor minuni şi fru- 
museţi ale naturii. Traversează Europa în cohorte, pot fi 
întîlniţi în turme întregi în Florida şi Indiile de Vest, 
la piramide, pe pantele şi furile Munţilor Stîncoși din 
Canada şi Statele Unite. Numai în Casa Soarelui sînt la 
fel de rari precum dinozaurii în viaţă. Haleakala e nu- 
mele havaian pentru „Casa Soarelui“. E un monument 
nobil, situat pe insula Maui, dar atît de puţini turiști 
și-au aruncat ochii înăuntru şi cu atît mai puţini i-au 
trecut pragul, încît numărul lor ar putea fi considerat 
de fapt zero. Și îndrăznesc să spun că iubitorul de natură 
s-ar putea să întilnească și în altă parte frumuseți şi mi- 
nuni naturale deosebite, la fel de mari ca Haleakala, dar 
nu mai mari, în schimb e sigur că nicăieri nu va con- 
templa ceva' mai splendid și mai fermecător. Honolulu e 
la şase zile de mers cu vaporul de la San Francisco, Maui 
la o noapte de drum de Honolulu și, după alte șase cea- 
suri, dacă e grăbit, călătorul poate ajunge la Kolikoli, 
care se află la zece mii treizeci și două de picioare deasu- 
pra nivelului mării, şi stă neclintit la portalul de intrare 
în Casa Soarelui. Și, cu toate astea, nu prea se arată 
turiştii aici, iar Haleakala doarme în măreţia ei singura- 
tică şi nevăzută de nimeni. i 

Nefiind turiști, noi cei de pe Snark ne-am dus la 
Haleakala. Pe pantele uriaşului munte e o fermă de vaci 
de vreo cinci mii de acri, unde ne-am petrecut noaptea 
la altitudinea de două mii de picioare. A doua zi dimi- 
neaţă am sărit direct în cizme şi pe șa și, împreună cu 
nişte cow-boy şi cai de povară, am urcat spre Ukulele, 
reşedinţa unei ferme de munte, la a cărei altitudine de 
cinci mii cinci sute de picioare dăinuie o climă temperată 
destul de aspră, care te obligă noaptea să te înveleşti cu 
pături și să aprinzi un foc strașnic în salon. Și, fiindcă 
veni vorba, în havaiană ukulele înseamnă şi purece, dar 
şi un instrument muzicăl care s-ar putea asemui oare- 
cum cu o ghitară mai mică. După părerea mea, acel conac 
de fermă de pe munte şi-a primit numele de la instru- 
mentul muzical. Cum nu ne grăbeam, am rămas o zi la 
Ukulele, petrecîndu-ne timpul cu savante discuţii despre 
altitudine și barometre, scuturînd propriul nostru baro- 
metru ori de cîte ori părerile cuiva necesitau o de- 
monstraţie. Barometrul nostru era cel mai ascultător 
instrument pe care l-am văzut vreodată. În plus, am 
cules şi zmeură de munte cu boabele mari cît urn ou de 
găină, am admirat pantele de lavă acoperite cu pășuni 
pînă către piscul Haleakala, la alte cinci mii cinci sute 
de picioare mai sus de noi, şi ne-am uitat la uriaşa con- 
fruntare a norilor care se luptau mai jos, timp în care 
noi ne bucuram de un soare puternic. 

Și lupta asta se dă zi de zi, fără sfîrşit. Ukiukiu e 
denumirea alizeului care se repede dinspre nord-est și se 
aruncă asupra Haleakalei, numai că Haleakala este atit 
de masivă şi înaltă încît abate din drum alizeul de nord- 
est astfel că în partea adăpostită a muntelui nu se simte 
nici fir de vînt, în schimb pe cealaltă parte vintul bate 
în sens contrar, direct în nasul alizeului de nord-est, 
Acest vint e numit Naulu. Zi şi noapte, mereu, Ukiukiu 

şi Naulu se înfruntă, înaintînd, retrăgîndu-se, uneori ata- 
cînd din flanc, sucindu-se și răsucindu-se, dind înapoi 
şi învîrtejindu-se, luptă evidenţiată de masele de nori 
adunate din tării și aruncate într-o parte și-n alta, în esca- 
droane, batalioane şi armii întregi. Din cînd în cînd, 
Ukiukiu, cu răbufniti uriașe, aruncă imense mase de 
nouri chiar asupra piscului Haleakala, cînd Naulu, cu 
dibăcie, le capturează, le aşează din nou în linie de bă- 
taie și le aruncă iar asupra veșnicului său adversar. 
Atunci Ukiukiu trimite o mare armată de nori să oco- 
lească muntele prin partea estică. E o mişcare de flanc, 
bine executată, dar Naulu, din birlogul său de pe 
pantele adăpostite, adună acea armată de învăluire, su- 
cind-o și răsucind-o, chinuind-o pînă îi dă din nou o 
formă, pentru ca s-o. arunce în goană asupra lui Ukiukiu, 
prin partea vestică a muntelui. Şi în tot acest timp, 
deasupra şi mai jos de principalul teren de bătălie, pe 
pantele înalte dinspre plajă, Ukiukiu şi Naulu trimit 
mereu firișoare de nori, în şiruri dezlinate, trupe de 
hărţuială, care se tiriie pe pămînt, printre copaci şi prin 
canioane, şi se aruncă unul asupra altuia în ambuscade 
rapide, luîndu-se prizonieri unii pe ceilalți. Iar uneori 
Ukiukiu sau Naulu trimit deodată cite o coloană grea de 
atac care-i capturează pe răzleţii soldaţi, sau îi alungă 
spre ceruri, sii iri în turbioane verticale, la mii 
de picioare în aer. 

Dar lupta principală se dă pe pantele vestice ale 
Haleakalei. Aici îşi masează Naulu cele mai importante 
formaţii şi tot aici îşi asigură cele mai mari victorii. Tirziu 
după-amiază, Ukiukiu dă semne de slăbiciune, așa cum 
fac toate alizeele, şi e împins înapoi de Naulu. Statul 
major al lui Naulu este-excelent. Toată ziua şi-a strîns 
grămadă imense rezerve de oști şi, pe măsură ce după- 
amiaza înaintează, le transformă într-o coloană com- 

pactă, lungă de mile întregi, lată de încă o milă, groasă 
de sute de picioare și ascuţită spre vîrf. Şi îndreaptă 
această coloană domol înainte spre frontul larg de bătălie 
cu Ukiukiu care încet, dar sigur, vădind semne de slăbi- 
ciune, este alungat cu totul. Dar nu totdeauna bătălia 
se desfăşoară fără vărsare de sînge. Uneori Ukiukiu se 
luptă cu disperare şi cu forțe proaspete, venite dinspre 
nord-estul fără sfîrşit, dă peste cap coloana lui Naulu, 
aruncînd-o înapoi cu cîte o jumătate de milă, și o risipeşte 
cu totul, mînînd-o către West Maui. Alteori, cînd cele 
două armii în plin atac se izbesc frontal, se naşte un 
groaznic virtej perpendicular, masele de nori încleştate 
una de alta urcînd mii de picioare în aer şi învălmăşin- 
du-se mereu. Tactica favorită a lui Ukiukiu e să trimită 
o formaţie subţire dar densă de nori la joasă altitudine, 
ce merge înainte aproape de pămînt şi pe sub Naulu. 
Cind Ukiukiu a ajuns dedesubt, începe să lovească. Pu- 
ternica coloană a lui Naulu, izbită la mijloc, cedează în 
faţa loviturii şi se încovoaie în sus, dar de obicei își 
retrage armia care atacă și începe să o învirtejească. În 
tot-acest timp, nouri mici, zdrenţuiţi și răzleţi, plecaţi ca 
iscoade, se strecoară printre copaci şi canioane, se tiriie 
chiar pe iarbă, şi se surprind unul pe altul cu salturi și 
atacuri neașteptate, în vreme ce deasupra, mult deasupra, 
senină şi singuratică, scăldată în razele soarelui care 
apune, Haleakala priveşte de sus confruntarea. Şi la fel 
noaptea. Apoi dimineaţa, după obiceiul alizeelor, Ukiukiu 
prinde puteri şi trimite trupele lui Naulu de-a berbelea- 
cul, într-o totală debandadă şi derută. În lumea asta a 
bătăliilor între nori, unde Ukiukiu şi Naulu se confruntă 
veșnice pe pantele Haleakalei, o zi seamănă perfect cu 
cealaltă. 

Dimineaţă am sărit din nou în cizme şi pe cai, cu 
băieții de la fermă şi caii de povară după noi, și începu 

din nou urcușul spre vîrf. Unul dintre cai ducea două- 
zeci de galoane de apă, pusă în bidoane de cinci galoane, 
legate de o parte şi de alta, pentru că apa e prețioasă şi 
se întîlnește rar chiar şi în crater, în ciuda faptului că, 
la cîteva mile mai spre nord și est de marginea craterului, 
cade mai multă ploaie decît oriunde în altă parte pe fața 
pămîntului. Urcăm peste nenumăratele scurgeri de lavă, 
fără să se preocupe nimeni de vreo potecă, şi n-am văzut 
niciodată cai mai siguri pe pasul lor ca cei treisprezece 
care formau caravana noastră. Urcau sau coborau pante 
abrupte cu siguranţa și lipsa de emoţii a unor capre săl- 
batice, şi nici un cal nu s-a poticnit cumva, nicicum 
să cadă. 

Toți cei care urcă un pisc izolat de munte încearcă o 
ciudată iluzie optică. Cu cît urci mai sus, cu atît devine 
vizibilă o parte mai mare din întinderea planetei, iar 
efectul acestei privelişti te face să-ţi pară orizontul un- 
deva deasupra ta. Această iluzie optică e cu atît mai 
puternică pe Haleakala, pentru că bătrînul vulcan se 
înalță direct din mare, fără alte lanțuri muntoase de 
care să se sprijine. În consecință, pe măsură ce-i urcăm 
panta mohorită, Haleakala parcă se înalță mai iute decît 
noi, astfel încît şi noi şi tot ce ne înconjoară ne cufundăm 
în centrul unui abis ce pare fără fund. Şi de jur împre- 
jurul nostru se înalţă sus de tot, strivindu-ne, orizontul. 
Faţa oceanului formează o pantă dinspre orizont spre noi. 
Cu cît urcăm mai sus, cu atît mai adînc părem să cobo- 
rîm,-cu atît mai sus străluceşte linia orizontului, și cu 
atit mai abruptă este.panta către linia unde se întîlnesc 
cerul şi oceanul. E ciudat, ireal, și prin minte, îţi trec 
gînduri care te poartă spre Groapa lui Simm și la vul- 
canul prin care Jules Verne a călătorit spre centrul pă- 
miîntului. 


111 


Şi apoi, cînd în cele din urmă am ajuns pe culmea 
acelui munte monstruos, culme ce părea fundul unui 
con răsturnat în centrul unui cumplit puț cosmic, am 
descoperit că nu erani nici pe creastă, nici pe fund. De- 
parte, deasupra noastră, se ridica orizontul tăriilor ; de- 
parte, dedesubt, -acolo unde ar fi trebuit să se afle piscul 
muntelui, se făcea un hău şi mai adinc, imensul crater, 
Casa Soarelui. Peretele ameţitor al craterului se întindea 
pe douăzeci şi trei de mile de jur împrejur. Stăteam pe 
marginea peretelui aproape vertical dinspre vest, şi fun- 
dul craterului se afla la jumătate de milă sub noi. Acest 
fund, denivelat de scurgerile de lavă şi de conurile de 
zgură, era la fel de roşu, proaspăt și neerodat de parcă 
ieri s-ar fi stins flăcările. Conurile de zgură, cele mai 
mici de peste patru sute de picioare înălțime, iar cele 
mai mari de peste nouă sute de picioare, par abia niște 
muşuroaie neînsemnate de nisip, într-atit de magnifică 
e priveliștea înconjurătoare. Două despicături, de mii de 
picioare adîncime, crapă buza craterului, și prin acestea 
se străduie Ukiukiu în zadar să-și ducă turmele nourilor 
scămoșaţi de alizee. De îndată ce pătrund în crater prin 
spărturi, aerul încins dinăuntru îi risipesc în aer, şi cu 
toate că norii înaintează mai departe, nu ajung niciodată 
nicăieri. 

Era priveliștea unei imense pustietăţi și însingurări 
severe, fascinante, care te ţine la distanță. Ne uitam în 
jos, spre locul de unde veniseră focul pămîntului și cu- 
tremurul. Pămîntul își dezvăluise coastele goale dinaintea 
noastră. Era un fel de atelier al naturii unde zăceau încă 
tiparele începutului facerii lumii. Ici şi colo, imense ză- 
gazuri formate din roca primordială răsăreau din pînte- 
cele pămîntului, ivindu-se drept prin plămădeala topită 
de suprafaţă care se răcise cu numai o zi înainte, după 
cum părea. Totul era ireal şi de necrezut. Uitindu-se în 

sus, departe, deasupra noastră — în realitate dedesubtul 
nostru — pluteau norii prinşi în bătălia dintre Ukiukiu 
şi Naulu. Dar şi mai sus, pe panta părelnică a acelui abis, 
deasupra cîmpului de bătălie al norilor, în aer, pe cer, 
spînzurau insulele Lanai şi Molokai. De cealaltă parte a 
craterului, spre sud-est, și parcă tot în sus privind, am 
văzut înălțindu-se mai înții marea de smarald și apoi 
linia albă a deterlanţilor de la țărmul Hawaiului, iar și 
mai sus de insulă, centura de nori de alizee, apoi la opt- 
zeci de mile mai departe, piscurile Mauna Kea și Mauna 
Loa își înălțau masa uluitoare chiar din albastrul cerului, 
cu crestele acoperite de zăpadă, învăluite în nori, tremu- 
rînd ca un miraj, şi păreau să atîrne chiar de peretele 
tăriei. 

Se spune că odată, demult, Maui, fiul Hinei, trăia în 
insula care acum este cunoscută sub numele de West 
Maui. Mama lui, Hina, îşi petrecea vremea făcînd kapa. 
Probabil că le făcea noaptea, fiindcă ziua se chinuia să 
le usuce. Zi de zi, toată dimineaţa se îndeletnicea cu în- 
linsul lor la soare. Dar nu trecea mult de cînd le întin- 
sese, şi se apuca să le strîngă pentru a le putea pune pe 
toate la adăpost înainte de a se lăsa seara, Fiindcă pe 
vremea aceea zilele erau mai scurte decit sînt ele acum. 
Maui urmărea cu privirea munca inutilă a mamei lui şi-i 
părea rău. Se hotărî să facă ceva şi el, nu, nu să se 
apuce şi s-o ajute să întindă și să strîngă acele kapa, nu. 
Era prea isteţ ca să se giîndească la una ca asta. Ideea 
lui era să facă soarele să meargă ceva mai încet. Probabil 
că a fost primul havaian care s-a îndeletnicit cu astro- 
nomia. În orice caz, făcu o serie de observaţii asupra 
soarelui din diferitele puncte ale insulei. A ajuns la con- 
cludia că drumul soarelui trece drept peste Haleakala. 
Spre deosebire de Iosif, el n-a avut nevoie de ajutor 
divin. Strinse o cantitate imensă de nuci de cocos, din 

fibrele lor făcu o funie zdravănă, la un capăt făcu un 
laţ, așa cum fac fermierii din Haleakala pînă în zilele 
noastre. Apoi se urcă pînă la Casa Soarelui și se puse pe 
aşteptat. Iar cînd soarele se arătă gonind pe cărarea lui, 
străduindu-se să-și încheie călătoria în cel mai scurt 
timp posibil, viteazul tînăr aruncă laţul şi prinse una 
dintre cele mai mari şi mai trainice raze. Obligă în felul 
acesta soarele să mai domolească pasul puţin, numai că 
raza se rupse. Băiatul continuă să prindă cu funia și să 
rupă razele pînă cînd soarele socoti că e cazul să asculte 
glasul raţiunii. Băiatul îi comunică condiţia păcii, pe 
care soarele o acceptă, fiind de acord ca de atunci încolo 
să meargă mai încet. Drept urmare, Hina a avut timp 
suficient de atunci să-şi usuce kapa, şi zilele sînt mai 
lungi decît înainte, ceea ce e în deplin acord cu învăţă- 
turile astronomiei moderne. 

La prînz ne-am delectat cu carne de vită la proțap, 
“laolaltă cu niște poi tare, aciuîndu-ne într-un ţare îm- 
prejmuit cu pietre, folosit din vremuri imemoriale ca 
adăpost de noapte pentru vitele care: traversau insula. 
Apoi am mers pe buza craterului vreo jumătate de milă 
şi am început să coborîm în crater. Fundul se afla la 
două 'mii cinci sute de picioare și, pe o pantă abruptă de 
zgură vulcanică ce se desprindea uşor, am împins caii 
foarte siguri pe mersul lor la vale, mai lunecînd, mai po- 
tienindu-se, dar rămînînd mereu în picioare. Cind era 
ruptă de copitele cailor, faţa neagră a zgurii se trans- 
forma într-un praf ocru-gălbui, destul de agresiv de felul 
lui, cu un gust acid, și praful acesta se înălța în nouri 
întregi. Unde am dat de un teren mai drept, am mers 
la galop pînă la gura uneia dintre acele despicături în 
crater, iar coborîrea a continuat în mijlocul norilor de 
praf vulcanic, şerpuind printre conurile de zgură, roşie- 
tice, cărămizii, de culoarea trandafirilor trecuţi, sau de un 

negru roșiatic. Pereţii craterului se ridicau deasupra 
noastră tot mai înalţi, în vreme ce noi traversam nenu- 
mărate scurgeri de lavă, sucindu-ne şi răsucindu-ne în- 
coace și-ncolo, pe un drum întortocheat printre valurile 
de diamant ale unei mări împietrite. Talazuri de lavă, 
ca niște dinţi de fierăstrău, făceau şi mai mohorită faţa 
acestui ciudat ocean, în timp ce, mai departe, se ridicau 
creste ascuţite și găuri de forme fantastice. Drumul nos- 
tru trecea pe lîngă un hău fără fund, apoi de-a lungul 
și peste principalul rîu de lavă din ultima erupție, ce se 
întindea pe vreo şapte mile. 

Locul nostru de popas era în partea cea mai de jos a 
craterului, într-un mic pile de olapa şi kolea, niște copaci 
înghesuiți într-un colţ al craterului, la baza unui perete 
ce se ridica drept, la vreo mie cinci sute de picioare. 
Aici era și un fel de pășune pentru cai, dar nici o pică- 
tură de apă, așa că am luat-o într-o parte, traversiînd o 
întindere de lavă de vreo milă pînă unde se știa că există 
o groapă cu apă, într-o crăpătură a peretelui craterului. 
Groapa de apă era uscată, dar, căţărindu-ne cu cincizeci 
de picioare mai sus pe firul acelei crevase, am dat de o 
băltoacă în care să tot fi fost vreo șase barili % de apă. 
Cineva s-a urcat cu o găleată și curînd de sus începu 
să curgă de-a lungul stîncii un piriiaș de lichid prețios, 
care umplu groapa aflată mai jos, în vreme ce băieţii 
de la fermă se chinuiau să ţină caii la respect fiindcă 
nu era loc suficient decît pentru cîte un singur cal. Apoi 
ne-am ridicat tabăra la piciorul peretelui de piatră de pe 
care o tuliră la goană, behăind, ciopoare de capre sălba- 
tice, astfel încît cortul a fost ridicat în sunetul salvelor 
de împușcături. Drept care meniul nostru a fost compus 
din carne de vită la proțap, poi tare şi carne de ied fiartă. 


„_% Baril — unitate de măsură pentru capacităţi egală cu circa 
160 litri. F 

Peste creasta craterului, chiar deasupra capului nostru, 
se buluceau grămezi de nouri, mînaţi de Ukiukiu. Deşi 
acest ocean de nori năvălea continuu peste buza crate- 
rului, nu reușea nici să acopere, nici să înceţoșeze lumina 
lunii, pentru că fierbinţeala din crater spulbera norii de 
îndată ce apăreau deasupra. Și la lumina lunii, atrase de 
focul nostru de tabără, se strînseră animalele craterului 
să se zgiiască la noi și să-și dovedească curajul. Toate erau 
dolofane, deşi rareori aveau parte, de apă, în locul ei 
folosind roua dimineţii de pe frunze. Și tocmai din cauza 
acestor picături de rouă, cortul nostru a fost o binevenită 
acoperitoare şi am adormit în zvonul acelor hula, cîntate 
de ncobosiţii cow-boy havaieni, în vinele cărora, fără 
îndoială, curgea sîngele lui Maui, curajosul lor strămoș. 

Aparatul fotografic nu e pe măsura Casei Soarelui, 
Chimia complicată a fotografiei s-ar putea să nu mintă 
deloc, dar cu siguranță că nu poate reda lot adevărul. 
Prăpastia Koolau este reprodusă cu fidelitate. așa cum 
s-a prezentat ca 'retinei aparatului de fotogratiat, numai 
că pe fotografia care rezultă lipsește scara gigantică a 
tuturor celor redate, Pereţii aceia eare par să aibă cîteva 
sute de picioare înălţime, au de fapt tot atitea mii de 
picioare, buza de nor care pătrunde în crater are o milă 
și jumătate lățime, în vreme ce dincolo de margine se 
întinde ca un adevărat ocean; iar conul de zgură şi 
cenușă vulcanică, care pare să fie spongios şi fără cu- 
loare, în realitate păstrează nişte minunate tonuri de 
cărămiziu, roz, terra-cotta, galben ocru, și negru roșcat. 
În plus, cuvintele par zadarnice în astfel de cazuri și te 
aduc la disperare. Cînd spui că peretele de piatră al cra- 
terului are două mii de picioare nu comunici decit faptul 
că are două mii de picioare, dar craterul impresionează 
prin mult mai multe decît poate cuprinde o simplă statis- 

tică. Soarele se află la nouăzeci și trei de milioane de 
mile depărtare, dar pentru mintea muritorului de rînd, 
ținutul mărginaș e mai departe. Mintea omenească, atît 
de simţitoare, devine în faţa soarelui indiferentă. Același 
lucru se întîmplă şi în fața Casei Soarelui. Haleakala păs- 
trează pentru sufletul omenesc un mesaj de frumusețe și 
minune care nu poate fi transmis prin intermediari: 
Kolikoli e la șase ore de Kahului, Kahului e la'o noapte 
de drum de Honolulu, Honolulu la șase zile de San 
Francisco şi aţi ajuns. 

Ne-am cățărat pe pereții craterului, am dat pinteni 
cailor îndemnindu-i să treacă peste niște locuri imposi- 
bile, am rostogolit pietre la vale şi am tras în caprele 
sălbatice. Eu n-am doborit nici o capră, pentru că eram 
prea preocupat să împing pietre la vale. Îmi amintesc 
în mod deosebit de un loc anume unde am împins la vale 
un bolovan de mărimea unui cal bun. Porni alene, rosto- 
golindu-se încet, şovăind aproape, amenințind să se 
oprească, dar în cîteva minute, porni şi sări deodată în 
aer, făcînd salturi de cîte două sute de picioare, deveni 
tot mai mic, pină se izbi de o pantă mică acoperită cu 
nisip vulcanic, peste care goni ca un iepure speriat, 
lăsînd în urmă o diîră neînsemnată de praf gălbui. Și 
bolovanul şi dira de nisip se făcură tot mai mici, pînă 
cînd cineva din grup spuse 'că piatra noastră s-a oprit, 
Dar asta numai pentru că nu o mai puteau zări. Bolovanul 
dispăruse dincolo de orizontul lor. Alţii o vedeau rosto- 
golindu-se mai departe — cel puţin eu ştiu bine că o 
vedeam, și convingerea mea fermă e că bolovanul acela 
se mai rostogolește şi acum. 

În ultima zi a șederii noastre în crater, Ukiukiu ne-a 
făcut dovada puterilor sale. L-a zdrobit pe Naulu, obli- 
gindu-l să se retragă pe tot frontul, şi a umplut Casa 

Soarelui dehi cu nouri şi ne-a plouat de ne-a topit. Plu- 
viometrul nostru era format dintr-o cană de o pintă %7 
aşezată sub o gaură mică din cort. În acea ultimă noapte, 
furtuna şi ploaia au umplut cana şi n-am putut măsura 
în nici un fel cîtă apă a curs în așternuturile noastre. Cum 
pluviometrul nostru nu mai funcţiona, nu mai avea nici 
un rost să mai răminem acolo. Aşa că am strîns tabăra 
în umezeala şi cenușiul dimineţii următoare şi ne-am în- 
dreptat spre est, prin lava Breşei Kaupo. Partea de est 
a Insulei Maui nu e nimic altceva decit un vast fluviu de 
lavă care s-a scurs odinioară prin Breșa Kaupo, și am 
pornit la vale pe acest fluviu, de la altitudinea de șase 
mii cinci sute de picioare pînă la nivelul mării. Numai 
drumul ăsta însemna pentru cai o zi întreagă de mers 
şi aşa cai n-au mai existat niciodată : siguri de ei în 
locurile periculoase, fără să se repeadă niciodată, fără 
să-şi piardă capul o clipă, dar de îndată ce dădeau de o 
potecă suficient de netedă şi lată ca să gonească, ei bine, 
o luau la goană. „Și nu se opreau pînă cînd poteca nu de- 
venea din nou aceidentată, iar atunci se opreau singuri. 
Zile în şir, iîmpliniseră cea mai dură muncă, şi nu se 
hrăneau aproape decit cu iarba pe care o.pășteau noap- 
tea în vreme ce noi dormeam, și cu toate astea, în acea 
ultimă au făcut douăzeci şi opt de mile pe un drum 
numai bun de rupt picioarele şi au intrat în Hana galo- 
pind ca niște minji. Printre ei erau şi cîțiva fugari cres- 
cuți în regiunea uscată, adăpostită de alizee, a insulei 
Haleakala, care nu cunoscuseră în viaţa lor ce înseamnă 
potcoavă. Zi de zi, cît era ziua de lungă, fără potcoave, 
merseseră peste lava numai tăișuri, purtind în spate şi 
greutatea suplimentară a unui om, iar copitele lor erau 
într-o stare mai bună decit a bidiviilor cu potcoave. 


2 Pintă — unitate de măsură pentru capacităţi egală cu 0,47 1. 

Priveliștea dintre Vieiras — unde dă Breșa Kaupo 
spre mare — şi Hana, distanță pe care noi am parcurs-o 
în jumătate de zi, merită admirată o săptămînă, dacă nu 
o lună întreagă. Dar chiar şi frumuseţea asta sălbatică 
păleşte și nu mai contează în comparaţie cu minunatul 
tărîm de dincolo de plantațiile de cauciuc dintre Hana și 
Defileul Honomanu. Ne-au trebuit două zile pentru a 
parcurge această preafrumoasă regiune din partea mîn- 
giiată de alizee a muntelui Haleakala. Locuitorii de-acolo 
numesc ţinutul „zona canalului“, nume lipsit de farmec, 
dar altul nu au. Și în afară de ei nimeni nu ajunge acolo. 
Nimeni nu are habâr de ţinutul ăsta ; cu excepția cîtorva 
oameni pe care treburile i-au făcut să treacă pe acolo, 
nimeni altcineva nu a auzit de „zona canalului“ din 
Maui. Un canal e un canal, de obicei milos, traversînd 
un peisaj monoton și neinteresant. Dar Canalul Nahiku 
nu e un canal ca toate celelalte. Partea Insulei Haleakala 
expusă alizeelor e ferăstruită de o mie de defileuri pră- 
păstioase prin care gonese la vale tot atitea torente, fie- 
care torent formînd mai multe zeci de cascade înainte de 
a ajunge la mare. Aici cade mai multă ploaie decit în 
oricare alt loc de pe faţa pămîntului. În 1904, precipita- 
ţiile anuale au fost de patru sute douăzeci de inci. Apa 
înseamnă zahăr, iar trestia de zahăr e coloana vertebrală 
a Insulelor Hawai, așa că acest Canal Nahiku nu e nici- 
decum un canal, ci un șir de tuneluri. Apa merge pe sub 
pămînt, ieșind la suprafaţă doar din cînd în cînd, ca să 
treacă peste cîte o gituitură, călătorind la înălțime pe 
nişte jgheaburi ameţitoare pentru ca să se arunce asupra 
muntelui din faţă pe sub care curge mai departe. Şi acest 
magnific drum al' apelor e numit „canal“, cu aceeași 
dreptate cu care corabia Cleopatrei ar fi numită vagon 
de marfă. 

Prin acest ţinut al canalelor nu există nici un drum 
de căruţe; şi înainte de construirea canalului, sau mai 
bine zis de găurirea lui, nu exista nici măcar o potecă 
pentru cai. Sute de inci de apă de ploaie anual, pe un 
teren fertil, sub un soare tropical, înseamnă o junglă din 
care se înalță mereu aburi. Un om pe jos, croindu 
drum cu maceta, s-ar putea să facă aproximativ o 
pe zi, dar după o săptămină va fi o epavă şi va fi nevoit 
să se tirască iute înapoi dacă vrea să iasă de acolo înainte 
ca vegetaţia să închidă trecătoarea pe care a tăiat-o mai 
înainte. O'Shaughnessy e numele îndrăzneţului inginer 
care a îngenuncheat jungla şi defileurile, a tăiat canalul 
şi a făcut poteca de cai. A construit trainic, în beton şi 
piatră, şi a făcut una dintre cele mai productive salbe 
de lacuri din lume. A fost colectat orice firișor de apă, 
orice piriiaş care, prin canale subterane, a fost dus către 
canalul principal. Dar uneori plouă atit de cumplit încît 
nenumărate guri deversoare lasă preaplinul să se scurgă 
în mare. 

Poteca de cai nu e prea lată. Ca şi inginerul care a 
construit-o, pare să nu se teamă de nimic. Acolo unde 
canalul se aruncă în pîntecul muntelui poteca urcă pe 
deasupra, iar acolo unde canalul irece printr-o conductă 
peste cite un defileu, poteca profită de canal şi trece 
chiar peste conductă. Poteca asta, indiferentă la orice, nu 
se tulbură cînd e vorba să urce sau să coboare pereţii 
prăpăstiilor. Își croiește o asemenea cale atit de îngustă 
săpind în peretele de piatră, ocolind căderile de apă sau 
trecînd pe sub ele, acolo unde acestea se aruncă vuind cu 
"furie albă, în vreme ce, chiar deasupra capului, peretele 
se înalță la sute de picioare, iar drept dedesubt se pră- 
vale la o mie. lar acei minunaţi cai de munte sint la fel 
de nctulburaţi prin acele locuri ca şi poteca. De fapt, 

parcă ar fi antrenați într-un foxtrot, deşi poteca e lune- 
coasă din cauza ploii, iar dacă le îngădui, sînt în stare să 
pornească un fel de galop în care picioarele de dindărăt 
le lunecă peste buza potecii. Nu-i sfătuiesc decit pe cei cu 
nervii tari şi minte limpede să încerce să parcurgă poteca 
de la Canalul Nahiku. Unul dintre băieţii de la fermă 
care ne însoțeau era renumit ca fiind cel mai zdravăn şi 
mai curajos. Bătuse toată viața munţii călare, pe pantele 
accidentate ale vestului insulei. Era neîntrecut în îmblin- 
zirea cailor, iar în ocolul vitelor, cînd toţi ceilalți se 
dădeau înapoi în faţa cîte unui taur sălbatic, abia atunci 
se ducea el să-l înfrunte. Se bucura de faimă. Dar nu 
parcursese niciodată călare poteca de la Canalul Nahiku. 
Acolo şi-a făcut faima de ris. Cînd se văzu în faţă cu 
prima conductă, traversind un defileu care făcea să ţi se 
ridice părul măciucă. o conductă îngustă, fără balustradă, 
cu o cădere de apă car yia de: a lui şi alta care urla 
dedesubt, şi îndată mai jos o dezlănţuită, în aerul 
acela plin de o pulbere de apă, ei bine, cow-boy-ul nostru, 
clătinîndu-se ameţit de năboiala aceea de sunete și miș- 
care, descălecă, explică scurt că are acasă o nevastă şi 
doi copii, şi trecu de partea cealaltă pe jos, ducind calul 
de diriogi după el. 

Dacă voiai să scapi de priveliștea acelor apeducte, 
singura miîngiiere erau prăpăstiile, aşa cum, dacă voiai 
să scapi de prăpăstii, singura mîngiiere erau apeductele, 
în afară de cazul în care canalul nu o lua pe sub pămînt, 
situaţie în care traversam, cite un om şi un cal, pe rînd, 
pe niște podeţe primitive din birne, care se clătinau şi 
se bălăngăneau, amenințind mereu să se prăbuşească. 
Trebuie să mărturisesc că la început am traversat astfel 
de locuri cu piciorul abia virit în scări, iar în dreptul 
pereţilor prăpăstioși am avut grijă, printr-un act con- 

ştient de voinţă, ca piciorul dinspre prăpastia de o mie 
de picioare abia să atingă scara. Zic la început, pentru că, 
la fel cum s-a întimplat și în crater, curînd am pierdut 
sentimentul proporţiilor de-a lungul Canalului Nahiku, 
ca şi teama de înălțime. Permanenta perindare de înăl- 
țimi şi prăpăstii ne-a creat o stare sufletească în care atit 
înălțimea, cît şi prăpastia erau acceptate ca niște obiș- 
nuite date ale existenţei, şi curînd deveni domeniul bana- 
lului ca, stînd în spinarea bidiviului, să priveşti într-o 
parte prăpastia de patru sau cinci sute de picioare, care 
nu-ţi mai stirnea nici un fior. Așa încît, la fel de netul- 
buraţi ca și poteca şi caii, mergeam mai departe prin 
acele locuri ameţitoare și ne aplecam doar atunci cînd 
traversam sau ocoleam o cădere de apă. 

Ce parcurs ! Peste tot erau căderi de apă, călăream 
cînd deasupra norilor, cînd pe sub ei, sau prin masele 
de nori, și adesea cite o rază de soare răzbătea ca lumină 
unui reflector spre hăurile ce se deschideau sub noi, sau 
se oprea pe cite un pisc al buzei craterului la mii de 
picioare deasupra noastră. După fiecare cot al drumului 
ne ieșea în întimpinare o cascadă, sau zeci de cascade 
care se aruncau de la sute de picioare înălțime. În tabăra 
de la Defileul Keanae, unde am poposit prima noapte, 
dintr-un, singur punct de observaţie am numărat treizeci 
și două de cascade. Iar pe terenul acela sălbatic, vegetația 
erupea nestăpinită : păduri de arbori koa%* şi kolea, 
arbori lumînare, ca și așa numiții copaci ohia-ai, % care fac 
niște mere roșii de munte, moi, suculente și deosebit de 
plăcute la gust. Banane sălbatice creșteau pretutindeni, 

23 Koa — copac exotic din Hawai, al cărui lemn este folosit 
pentru r mobilă (Accacia koa): 


Ohia-ai — arbore tropical cu fructe comestibile ABud ia 
malaccensis). 

căţărate pînă și pe pereţii defileurilor, gemînd sub povara 
fructelor ce creșteau mănunchiuri, mănunchiuri, uneori 
căzind pe potecă şi împiedicînd trecerea. Iar peste copaci, 
se ridica o mare de vegetaţie — o mie de feluri de plante 
agățătoare, unele plutind parcă în aer, ca niște franjuri 
de dantele, atîrnînd de cele mai înalte ramuri, altele 
răsucindu-se, încolăcindu-se în jurul copacilor, ca niște 
uriași şerpi, iar una dintre plante, ei-ei, socotită de toată 
lumea un fel de palmier cățărător, răsucindu-se pe un 
trunchi gros din creangă în creangă, și de la copac la 
copac, sugrumînd planta care i-a ajutat să se suie. Și în 
oceanul acesta de verdeață, măreți copaci-ferigă îşi înăl- 
țau frunzele delicate, iar lehua % îşi legăna florile sta- 
cojii. Sub aceste plante agăţătoare, nu mai puţin exube; 
rante, cresc plante în culori calde, ciudate, pe care î 
Siatele Unite le vezi de obicei doar în sere, păstrate cu 
mare grijă. De fapt, ţinutul acela al canalelor din Maui 
e o imensă seră. Toate soiurile cunoscute de ferigi cresc 
luxuriant, ca și toate cele mai puţin cunoscute, și mai 
numeroase, de la micuța păr de fecioară ?!, la imensa 
și devoratoarea corn-de-cerb, spaima tuturor "oamenilor 
pădurii, pentru că își împletește ramurile pînă cînd de- 
vine o masă încîlcită de cinci, șase picioare diametru și 
acoperă astfel mari întinderi. 

N-am pomenit niciodată un astfel de drum făcut cu 
caii. A durat doar două zile pînă cînd am ieşit în zona 
de dealuri, pentru ca pe un drum de ţară să ajungem la 
ferma de unde am plecat, în plin galop. Ştiu că e o do- 
vadă de cruzime să îmboldeşti caii la galop după o călă- 
torie atît de lungă și de grea, dar am făcut bășici la mîini 

% Lehua — copac ornamental din insulele Pacificului (Metro- 
sideros villosa). 

31 Păr de fecioară — ferigă ornamentală, (Adiantum capillus- 
veneris). 

tot trăgînd frîul să mai domolim fugării. Uite, astfel de 
cai se prăsese în Haleakala. La fermă erau în plină des- 
făşurare marile probe de îndeminare în prinderea vitelor, 
insemnarea lor cu fierul înroşit şi doriesticirea cailor. 
Deasupra capului, Ukiukiu și Naulu se luptau cu înver- 
şunare și, mai departe, în tării, se înălța culmea semeaţă a 
Haleakalei. 


Capitolul IX 
O TRAVERSADĂ A PACIFICULUI 


„Din Insulele Hawai pină în Tahiti. Această traversadă e 
foarte greu de făcut prin zona alizeelor. Vinătorii de 
balene și taţi ceilalți nu sfătuiesc pe nimeni să încerce 
să ajungă în Tahiti pornind din Insulele Hawai. Căpitanul 
Brude spune că navele ar trebui să ţină cit mai mult spre 
nord pînă cînd prind bine vîntul înainte de a se îndrepta 
spre această destinaţie. În timpul traversadei între cele 
două puncte, făcută în noiembrie 1837, n-ă avut parte de 
vinturi variabile în apropierea Ecuatorului, pe cînd se 
indrepta spre sud, şi n-a reuşit să înainteze deloc spre 
est, indiferent de aliura de navigaţie, deşi s-a străduit 
în toate felurile.“ 


Aşa glăsuiese indicaţiile îndrumătorului de navigaţie 
pentru Pacificul de Sud şi altceva, în afară de asta, nu 
mai spun, Nici un cuvînt în plus care să-l ajute pe călă- 
torul sleit de puteri să încheie această traversadă prea 
lungă, aşa cun nu se spune nici o vorbă despre traver- 
sada din Hawai pînă la Insulele Marchize, care se află 
la vreo opt sute de mile la nord-est de Tahiti, și ca 
bineînțeles, din cauza distanței sporite, şi mai difițilă, 
Motivul lipsei de informații, după cite îmi închipui cu. 
e faptul că nimeni nu-și imaginează că există vreun călă- 
tor care să se chinuie încercînd să facă această traver- 
sadă imposibilă. Dar Snark nu se sperie de imposibil, 
mai întii şi mai întii pentru că n-am citit paragraful res- 

pectiv din îndrumătorul de navigaţie decît după ce-am 
pornit la drum. Am plecat din Hilo, Hawai, la 7 octom- 
brie, şi am ajuns la Nuka-hiva, în Insulele Marchize, la 
6 decembrie. În linie dreaptă e o distanţă de două mii de 
mile, dar noi am făcut cel puţin patru mii de mile pentru 
a înfăptui traversada asta, dovedind, o dată pentru tot- 
deauna, că distanţa cea mai mică dintre două puncte nu 
e o linie dreaptă. Dacă ne-am fi îndreptat direct spre 
Insulele Marchize s-ar fi putut să facem în schimb cinci 
sau șase mii de mile. 

Asupra unui singur lucru eram hotărîţi : nu vom tăia 
Ecuatorul la vest de meridianul de 130 grade longitudine 
vestică, Aici era problema. Dacă tăiam Ecuatorul la vest 
de punctul amintit, în cazul cînd alizeele de sud-est 
aveau să bată, cum le e felul, de la sud-est, atunci am fi 
fost împinși atît de departe în zona de sub vînt a Insu- 
lelor Marchize, încît o încercare de a răzbi împotriva 
vîntului ar fi fost nebunie curată. De asemenea, nu tre- 
buia să uităm de curentul ecuatorial care se deplasează 
spre vest cu o viteză între douăsprezece și şaptezeci și 
cinci de mile pe zi. Frumoasă treabă să te trezeşti în 
partea de sub vînt a punctului nostru de destinaţie avînd 
şi un curent ca ăsta împotrivă. Nu, nici cu un minut, nici 
cu o secundă nu vom trece de meridianul de o sută 
treizeci de grade longitudine vestică pe Ecuator, Dar, 
cum te poți aștepta la alizeele de sud-est, la cinci sau 
şase grade la nord de Ecuator — ceea ce ne-ar fi obligat 
să ne strecurăm spre sud-sud-vest dacă alizecle astea 
s-ar fi menținut statornic la sud-est sau sud-sud-est — 
noi trebuia să ne menţinem cît mai mult spre est la nord 
de Ecuator, şi la nord de alizeele de sud-est, pină ce 
atingem cel puţin 128 grade longitudine vestică. 

Am uitat să amintesc că motorul nostru de benzină 
de șaptezeci şi cinci de cai, ca de obicei, nu funcţiona, 

drept care nu ne puteam pune nădejdea decît în vînt. 
Nici motorul bărcii nu funcţiona. Și dacă tot sîntem aici, 
mai trebuie să mărturisesc că motorul de cinci cai, care 
furniza energie luminilor de la bord, ventilatoarelor și 
pompelor, era și el pe lista bolnavilor. Mă obsedează un 
titlu de carte, fie că dorm, fie că sînt treaz. Mi-ar place 
să scriu într-o bună zi cartea asta care să se numească : 
Im jurul lumii cu trei motoare de benzină și o nevastă, 
Dar tare mi-e teamă că n-am s-o scriu, ca nu cumvu să 
jignesc pe cîţiva tineri din San Francisco, Honolulu şi 
Hilo care au învăţat meserie pe socoteala motoarelor de 
la bordul lui Snark. 

Pe hîrtie totul pare ușor. Aici era Hilo, iar colo ţinta 
noastră, cele 128 de grade longitudine vestică. Cu aju- 
“torul alizeelor de nord-est am putea să tragem linie 
dreaptă între cele două puncte, şi chiar să largăm puţin 
şcotele. Dar singurul necaz cu alizeele astea e faptul că 
nu ştii niciodată cînd dai peste ele și nici din care parte 
o să bată. Am prins alizeele de nord-est imediat ce am 
ieşit din portul Hilo, dar briza aceea nenorocită s-a rotit 
către est. Apoi am mai dat şi de curentul ecuatorial de 
nord, care se îndrepta spre vest ca un îluviu imens. În 
plus, o ambarcaţie mică cu vînt din spate, dar trudind 
împotriva unor valuri potrivnice, zdravene, nu prea 
ca lumea. Saltă în sus şi-n jos și nu ajunge ni 
Velele îi sînt întinse, troznesc, din cînd în cînd mai și intră 
cu balustrada de sub vint în apă, se bălăcește, se izbeşte 
în talazuri, împroașcă apă și... cam atit. În schimb, cînd 
începe să fugă, atunci se înfige într-un munte de apă şi 
nu mai mișcă nici într-o parte, nici în alta. Iar rezultanta 
dimensiunilor mici ale lui Snark, a rotirii alizeelor către 
est și a curentului ecuatorial puternic a fost un lung ocol 
spre sud. Dar n-a mers numai spre sud. Îngrijorător era 
faptul cum înainta spre est! La 11 octombrie, Snark a 

făcut patruzeci de mile spre est; la 12 octombrie, cinci- 
sprezece mile, la 13 octombrie, nici o milă spre est, la 
14 octombrie treizeci de mile spre est, la 15 octombrie 
douăzeci şi trei de mile, la 16 octombrie, unsprezece mile, 
iar la 17 octombrie a făcut chiar patru mile spre vest. 
Astfel că, într-o săptămînă, Snark a făcut o sută cinci- 
sprezece mile spre est, o medie de circa șaisprezece mile 
pe zi. Dar între longitudinea Insulei Hilo și cele 128 de 
grade longitudine vestică e o diferență de douăzeci și 
șapte de grade sau, în mare, circa o mie șase sute de mile. 
La viteza de şaisprezece mile pe zi, această distanţă ar fi 
putut fi parcursă într-o sută de zile. Dar chiar și așa, 
obiectivul nostru, cele 128 grade longitudine vestică, era 
cu cinci grade mai la nord de Ecuator, în vreme ce Nuka- 
hiva, din Arhipelagul Marchizelor, se afla la nouă grade 
mai la sud de Ecuator şi cu du udat este grade mai la 
vest. 

Nu ne răminea decit un singur lucru de făcut: să 
răzbim spre sud ieşind de sub influența alizeelor și să 
dăm de regiunea vînturilor variabile. E adevărat că la 
vremea lui căpitanul Bruce n-a întilnit nici un fel de 
vînturi variabile în timpul traversadei. sale, şi n-a putut 
să se îndrepte spre est „indiferent de aliura de navigație“. 
Noi n-aveam de ales : ori dădeam de vînturile variabile, 
ori nu mai înaintam deloc, şi ne-am rugat să avem parte 
de mai mult noroc decit căpitanul. Zona vînturilor va- 
riabile constituie un fel de briu al oceanului între re- 
giunea alizeelor și zona calmurilor ecuatoriale, şi se pre- 
supune că aceste vînturi iau naştere din curenţii de aer 
încins din 'zona calmurilor ecuatoriale, se ridică la mari 
înălțimi, mergind contra alizeelor, ca apoi să coboare 
treptat pînă ajung să şteargă faţa oceanului acolo unde 
se nimeresc. Și se nimeresc... acolo unde se nimeresc, 
pentru că sînt înghesuite între alizee şi calmurile ecuato- 

riale, care-și deplasează şi ele zona de lao zi la alta, de 
la o lună la alta. 

Noi am dat de vinturile variabile la 11 grade latitu- 
dine nordică, şi ne-am ţinut cu gelozie de latitudinea de 
11 grade nord. La sud se aflau calmurile ecuatoriale, la 
nord alizeele de nord-est care refuzau să sufle din nord- 
est. Zilele veneau şi treceau şi Snark naviga mereu un- 
deva pe paralela a unsprezecea. Vînturile variabile erau 
cu adevărat variabile, cîte un vînt potrivnic, dar ușor, 
se muia pînă murea cu totul și vreme de patruzeci și opt 
de ore ne lăsa să ne bălăcim într-un calm plat, Apoi se 
ridica din față vîntul, bătea vreo trei ceasuri şi apoi iar 
ne bălăceam într-un calm plat patruzeci şi opt de ore. 
Ca după-aceea, uraaa ! să se pornească vîntul din vest, 
tare, minunat de tare și să-l împingă pe Snark mai de- 
parte, cu toate aripile întinse, lăsînd în urmă un siaj ce ' 
bolborosea, parîma lochului întinsă bine în urmă, dar după 
o jumătate de oră, pe cînd ne pregăteam să ridicăm și 
spinakerul %, vîntul icnea bolnav de cîteva ori și apoi 
murea cu totul. Şi tot aşa. Puneam rămășaguri optimiste 
ori de cîte ori se ridica cite o boare de vînt favorabil care 
ţinea mai mult de cinci minute, dar hu ne-a folosit la 
nimic, boarea se stingea la fel de indiferentă. 

Dar au fost şi excepții. Dacă ai răbdare să aștepți 
suficient de mult, în zona vînturilor variabile se poate 
întîmpla totdeauna cîte ceva, iar noi aveam provizii atit 
de generoase de mîncare şi apă încît ne puteam permite 
să așteptăm. La 26 octombrie am făcut într-adevăr o sută 
și trei mile spre est, ispravă despre care am vorbit apoi 
zile în şir. La un moment dat am avut chiar parte de o 
furtună moderată din sud, care, după opt ceasuri, s-a 

2 Spinaker — velă balon, folosită doar la anumite poziţii ale 


iahtului faţă de vînt (aliuri), întinsă cu ajutorul unui tangon, o 
dară metalică sau de lemn, 

istovit, dar ne-a ajutat să mai facem șaptezeci şi una de 
mile spre est în acea perioadă de douăzeci și patru de 
ore. Și, taman cînd s-a muiat furtuna cu totul, se porni 
un vint chiar din nord, exact din cartul opus, care ne-a 
purtat cu încă un grad mai la est. 

De ani și ani de zile nu mai încercase nici o navă o 
astfel de traversadă, şi ne-am trezit în mijlocul uneia din- 
tre cele mai perfecte pustietăți a Pacificului. Vreme de 
şaizeci de zile cit a durat drumul, n-am zărit nici o urmă 
de velă, nici fir de fum care să şe ridice deasupra orizon- 
tului. O navă avariată poate bintui prin această întindere 
pustie preţ de zece generaţii și n-o să apară nimeni să o 
salveze. Singura şansă de ajutor nu poate fi decit o am- 
barcaţie ca Snark, iar Snark a nimerit din întimplare 
aici, numai şi numai din cauza faptului că această traver- 
sadă a început înainte să îi citit respectivul paragraf din 
instrucţiunile nautice. Stînd drept în picioare pe punte, 
în linie directă de la ochi pină la orizont sînt trei mile și 
jumătate. Deci cercul de mare în mijlocul căruia ne aflăm 
măsoară şapte mile. Cum mereu 'am stat în mijlocul 
centrului, şi cum ne-am mişcat mereu în cîte o direcţie, 
asta înseamnă că am văzut numeroase astfel de cercuri. 
Dar toate arătau la fel. Nici o zare de insuliță acoperită 
de arbori, promontorii cenușii, nici petice alburii strălu- 
citoare n-au tulburat vreodată simetria acelei curbe ne- 
ştirbite. Norii veneau și se duceau, săltîndu-se peste mar- 
ginea cercului, plutind pe deasupra spaţiului delimitat 
de el, coborind în jos şi dispărind dincolo de cealaltă 
margine. 

Restul lumii începu să cam dispară, pe măsură ce tre- 
ceau săptăminile una după alta. Restul lumii dispăru 
treptat pină cînd nu mai rămase decît lumea cea mică a 
lui Snark, purtînd în spate, pe imensitatea apelor, cele 
şapte suflete ce-i alcătuiau acum echipajul. Amintirile 

moastre din cealaltă lume, lumea cea mare, începură să 
‘mene tot mai mult cu visul despre o lume de dinainte 
„e a ne fi născut noi pe Snark. La o vreme după ce am 
rămas fără nici un fel de legume proaspete, pomeneam 
de ele cam în acelaşi chip în care-l auzisem pe tatăl meu 
vorbind de merele de care avusese el parte în copilărie, 
Omul e o ființă care trăieşte din obiceiuri şi noi cei de 
pe Snark deprinsesem obieciurile lumii lui Snark. Tot ce 
era în legătură cu el sau la bordul lui făcea parte din 
domeniul firesceului, orice altceva era un motiv de iritare 
sau chiar jignire. 

Lumea cea mare nu mai avea nici un mijloc de a se 
insinua în viaţa noastră. Clopotul nostru bătea orele şi 
nu exista nici un intrus care să ne tulbure. Nu aveam nici 
invitaţi la cină, nici telegrame, și nici ţiriitul insistent al 
telefonului nu -avea cum să dea buzna în intimitatea 
noastră. Nu aveam nici un fel de întilniri la care să ne 
ducem, nici de prins vreun tren, nu existau ziare de di- 
mineaţă cu care să ne pierdem timpul ca să aflăm ce li 
s-a mai întîmplat celorlalți un.miliard şi jumătate de 
semeni ai noştri. 

Dar nu ne plictiseam. Treburile micii noastre lumi 
trebuiau împlinite şi, spre deosebire de lumea cea mare, 
lumea noastră mică trebuia condusă în călătoria ei prin 
spaţiu, Existau tot felul de tulburări cosmice ce trebuiau 
înfruntate şi zădărnicite, care nu tulbură cu nimic 
imensul pămînt pe orbita lui, fără nici un fel de frecare 
prin vidul lipsit de vint. În plus nici nu știam de la o 
clipă la alta ce avea să se întîmple. Trăiam o viaţă plină 
de atita emoție şi neprevăzut încît ne mai şi prisoseau. 
Astfel, la ora patru dimineaţa, l-am schimbat pe Her- 
mann la timonă., 

—  Est-nord-est, îmi comunică el drumul. E cu opt 
sferturi de cart afară din drum, dar nu guvernează. 

Nici nu e de mirare. Nu există velier care să gu- 
verneze într-un calm atît de absolut. 

— Nu cu mult în urmă s-a ridicat o briză... şi poate 
revine, îmi spune Hermann plin de speranțe înainte de 
a se îndrepta către prova, spre cabină şi cușeta lui. 

Randa artimon e strinsă și legată bine. În cursul 
nopţii, din cauza ruliului în lipsa vîntului, viaţa noastră 
devenise prea groaznică pentru a mai avea chef să ne 
mai şi frecăm pînă la singe de catarg, să ne zdrobim 
oasele de greement și să batem cu braţele aerul nemișcat, 
stîrnind sunete găunoase. Randa cea mare e ridicată, 
trinchetinul, focul şi focul săgeții pocnesc și pleznesc 
ținute de școtele lor la fiecare balans. Au ieșit toate 
stelele. Aşa, într-o doară, am pus cîrma banda în celălalt 
bord față de poziţia în care o lăsase Hermann, m-am 
lăsat pe spate și am început să mă zgiiesc la stele. Altceva 
nici nu aveam ce face. Şi nu e nimic de făcut cu un velier 
care se bălăngănește într-un calm curat-curățel. 

Apoi am simţit deodată o boare pe obraji, atît de 
ușoară încît am realizat despre ce era vorba abia cînd 
a dispărut cu totul. Dar a venit altă boare, și apoi alta, 
pînă cînd a început să sufle o briză adevărată, care se 
simţea de-acum. Dar cum au reușit s-o simtă şi velele 
lui Snark, asta. mă depăşeşte cu totul, dar au simţit-o, 
așa cum a simțit-o şi Snark, pentru că roza npa 
a început încet-încet 'să se rotească în habitaclu. În rea- 
litate nu roza busolei s-a rotit, fiindcă e ţinută de magne: 
tismul pămîntului într-o singură direcţie, ci Snark se 
suceşte, făcînd să se învirtă șmecheria aceea de carton 
care plutește într-un vas închis plin cu alcool. 

Așadar Snark iar porneşte la drum. Briza se întărește, 
devenind vînt uşor, Snark îl simte şi chiar se bandează 

puţin. Deasupra apar nori alungaţi de vint, făcînd să ! 
dispară stelele. In jurul meu se stiîng pereţi de beznă, 

şi cînd şi ultima stea a dispărut, întunericul e atit de 
adinc încit parcă aș putea să întind mîna şi să-l pipăi în 
oricare direcţie, iar cind mă aplec spre el îl simt cum mi 
se lipește primejdios pe faţă. Rafalele de vint vin una 
după alta şi sînt fericit că randa artimon e strinsă bine. 
Hei ! Dar ştiu că-asta fost strașnică ! Snark saltă peste 
talazuri, pînă cînd balustrada din bordul de sub vint se 
afundă în apă și tot Oceanul Pacific dă năvală peste noi. 
Patru sau cinci rafale din astea și mă trezesc gindin- 
du-mă că mai bine ar fi să strîng și focul și focul săgeți. 
Marea se montează şi ea, grenurile % se succed tot mai 
puternice şi mai dese, iar aerul acela parcă miroase a 
umezeală, N-are nici un rost să mă zgiiesc în direcția 
din care bate vîntul. Peretele de beznă e doar la o lun- 
gime de braţ. Cu toate astea nu reușesc să mă abțin să 
nu mă uit şi să cîntărese rafalele care se năpustesc spre 
Snark. În direcţia din care se prăvale vintul simt o 
ameninţare, ceva ce nu prevesteşte nimic bun, şi mi se 
pare că de mă voi uita destul de mult şi voi scruta adine 
voi ghici despre ce e vorba. Zadarnic simţămiînt. Între 
două rafale las timona şi fug la prova pînă la tambu- 
chiul cabinei, unde aprind cîteva chibrituri şi consult 
barometrul : 29—90 arată el. Instrumentul acesta sen- 
sibil refuză să ia în seamă dezechilibrul atmosferic care 
vuieşte cu o voce răguşită în greementul nostru. Am 
ajuns din nou la timonă exact la timp pentru a întîmpina 
o nouă rafală, cea mai puternică de pînă acum. Dar vîntul 
e din travers şi Snark e pe drumul lui, înghițind milele , 
spre est, Asta cel puţin e bine. 


2 Gren — declanșare bruscă şi de scurtă durată a unui vînt 
d furtună, însoţit sau nu de averse de ploaie, schimbător ca 
recţie. 

Focul și focul săgeţii mă îngrijorează, și aş fi fost mai 
fericit să le ştiu strînse. În felul acesta iahtul va înfrunta 
mai bine furtuna, și deci cu mai puţine riscuri. Vîntul 
strănută şi împroaşcă cu picături de parcă ar fi alice. 
Trebuie să-i chem pe toţi pe punte, pentru ca în clipa 
următoare să mă gindesc să mai aştept puţin. Poate ăsta-i 
chiar sfîrșitul și-i scol pe oameni degeaba. Mai bine si 
las să doarmă. Îl stăpinese pe Snark cit pot, făcindu-l s 
vadă de drum, dar din beznă, chiar dintr-o parte, se pră- 
văleşte asupră-ne un potop de ploaie însoţit de urletele 
vîntului. Apoi totul se domolește, rămînind numai bezna 
şi acum mă bucur la gîndul că nu i-am sculat pe ceilalți. 

Dar abia se potoleşte vintul, şi marea se montează. 
Talazurile se prăvălesc, iar barca saltă ca un,dop de plută. 
Deodată, din beznă, se repede asupra noastră grenul, mai 
puternic şi mai iute ca înainte. Dacă aș putea ghici ce 
se petrece acolo în beznă în partea din vint! Snark în- 
fruntă cu greu furtuna, iar balustrada de sub vint se 
îngroapă în valuri mai des ca oricîpd. Vîntul urlă și puf- 
neşte mai tare. Ei, fie ce-o fi, scol oamenii. Am să-i scol, 
mă hotărăsc eu. Vine o rafală de ploaie, vintul slăbeşte, 
şi nu mai trezesc pe nimeni. Dar la timonă te apasă sin- 
gurătatea în vreme ce călăuzești o lume măruntă printr-o 
beznă ce urlă întruna. Şi simți pe umeri responsabilitate, 
nu glumă, să stai de unul singur de veghe pe fața unei 
lumi mărunte în vreme de restriște, și să gindești și 
pentru ceilalți locuitori ai ei care dorm. Dar dau înapoi 
în fața răspunderii atunci cînd iar se pornesc rafalele 
grenului și un talaz linge balustrada de sub vînt şi se 
aruncă apoi în cockpit. Apa mării pare ciudat de caldă 
pe trupul meu, și e măturată de vint mai departe, ară: 
tindu-și fantomaticii noduli fosforescenţi. Trebuie neapă- 
rat să-i trezesc pe toţi ca să strîngem velele. De ce naiba 
să mai doarmă ? Sînt nebun dacă mai simt vreo remuş- “ 

care în privința asta. tea își rînduieşte armel 
potriva inimii. Dar inima îmi spune: „Mai lasă-i să 
doarmă“. Da, dar tocmâi mintea îi ţine inimii partea în 
această privinţă. Atunci mintea n-are decit să judece 
complet pe dos. Şi, în vreme ce tocmai mă întrebam care 
dintre ele două comandase creierului, vintul s-a muiat cu 
totul. În viața de pe mare, amabilitatea de dragul unui 
confort fizic nu are ce căuta, mi-am spus cu cu duritate, 
în concluzie. Cintărește mai bine următoarele rafale de 
gren şi nu-scula oamenii. Dar, la urma urmei, tot jude- 
cata mea stă în spatele tuturor hotăririlor mele, amînînd 
mereu, cumpănind cele știute despre rezistența lui Snark 
şi tăria valurilor care-l izbeau acum, întirziind să cheme 
oamenii pe punte pină cînd ciocanele vintului vor de- 
veni mai puternice. 

Zorile, cenușii şi uricioase, se strecoară prin giulgiul 
de nori, scoțînd la iveală talazuri înspumate ce se turtese 
sub apăsarea rafalelor care revin mai puternice. Apoi îşi 
face apariția şi ploaia, umplind golurile de val prin care 
se strecoară vintul, aducind o ceaţă lăptoasă și turtind 
şi mai mult crestele valurilor care abia așteaptă să se 
mai domolească puţin ratalele şi ploaia ca să se arunce 
şi mai sălbatic asupra noastră..Și uite și oamenii pe punte, 
somnul a fost somn și, printre ei, şi pe Hermann, rîn- 
jind cu gura pînă la urechi, în semn de apreciere pentru 
briza strașnică pe care am prins-o. Trec timona lui War- 
ren și o pornesc spre cabină, oprindu-mă în drum ca să 
recuperez burlanul de la soba din bucătărie care o por- 
nise la plimbare. Sînt cu picioarele goale și degetele s-au 
antrenat nemaipomenit în arta de a apuca orice, dar cînd 
balustrada se afundă în apa verde mă trezesc deodată în 
fund pe puntea spălată de talaz. Cit se poate de firesc, 
Hermann găsește tocmai acum momentul nimerit să mă 
întrebe care-i pricina pentru care mi-am ales taman locul 

acela ca să șed. Apoi vine şi talazul următor, şi se așează 
şi el brusc, fără premeditare. Snark încalecă valul şi o ia 
la vale, balustrada iar se afundă în apă, iar eu şi Her- 
mann, fără să dăm drumul o clipă nepreţuitului burlan, 
sîntem măturaţi în. sabordul de sub vint. Abia după asta 
reușesc să-mi închei plimbarea sub punte, și, în vreme 
ce mă schimb, zimbesc cu toată gura plin de satisfacție ! 
Snark se îndreaptă spre est. 

Nu, nici pomeneală de monotonie. Cînd eram îngri- 
joraţi de modul cum o să ajungem la. 126 grade longitu- 
dine vest am părăsit zona vinturilor var iabile şi ne-am 
îndreptat spre sud, prin regiunea calmurilor ecuatoriale, 
unde dăinuia într-adevăr calmul şi, profitind de fiecare 
boare de vînt, am fost fericiţi cind am făcut vreo zece 
mile în tot atitea ceasuri. Cu toate astea, chiar într-o 
astfel de zi, se putea întîmpla să trecem printr-o duzină 
de furtuni. şi să vedem în jur trecînd alte duzini. Şi fie- 
care gren de felul ăsta trebuia socotit un fel de măciucă 
în stare 'să-l strivească pe Snark. Uneori. nimeream în, 
centrul grenului, alteori pe la marginile lui, şi niciodată; 
nu ştiam eam dincotro şi cum aveam să fim luaţi î în pri- 
mire. lar vijelia care se ridica deodată, acoperind jumă- 
tate din tărie, se pornea la vale spre noi, şi, de necrezut, 
se desfăcea în două grenuri care treceau fără să ne atingă 
măcar printr-un bord,şi prin celălalt, în vreme ce amă- 
ritul acela de gren, cu aerul lui inocent, ce părea să nu 
fie în stare să salte o moviliţă de apă şi să ducă vreo 
livră de vînt, se înfoia deodată, luînd proporţii ciclopice, 
ne potopea cu ploaie și ne ameţea de atita vînt. Şi apoi 
mai erau și vijeliile acelea parşive care treceau mîndre 
în spatele nostru, ca apoi să se strecoare frumușel pe 
urmele noastre și să se arunce pe noi la numai o milă 
din partea de sub vint. Sau se putea: întîmpla ca două 
grenuri diferite să gonească unul lingă celălalt, fiecare 

cîte un bord, și să ne trezim cu cîte un bobîrnac de la 
iecare dintre ele. Ei bine, după cîteva ceasuri o furtună 
ormală începe să te cam plictisească, dar grenurile nici- 
ată. Cel de-al o mielea gren e la fel de interesant 
i primul de care ai âvut parte în viaţa ta, şi uneori e 
hiar mai interesant. Numai un ageamiu nu se mai teme 
de el. Omul care a apucat să aibă parte de o mie de gre- 
inuri, respectă grenul. Ştie el cu cine are de-a face. 
b Șistaman în zona calmurilor ecuatoriale am avut parte 
e cel mai emoţionant eveniment. La 20 ndiembrie, am 
descoperit că, printr-un accident, am pierdut mai bine 
fe jumățate din rezerva de apă proaspită pe care o mai 
veam. Cum la vremea aceea aveam patruzeci şi trei de 
zile de cind plecasem din Hila, rezerva noastră de apă 
nu era prea mare. Să pierzi și jumătate din ea era de-acum 
catastrofă curată. Dacă mențineam numai rații reduse, 
ppa pe care o aveam ne-ar îi ajuns pentru douăzeci de 
zile. Şi- ne mai şi aflam în zona calmurilor ecuatoriale ! 
Deci habar nu aveam încotro ar fi putut fi alizeele de 
sud-est, şi nici cam pe unde aveam să ne întîlnim cu ele. 
De îndată am pus cătuşe pompei de apă, şi numai o 
dată pe zi se scotea apă cu portia. Fiecare primea un sfert 
de galon pentru uzul personal iar opt sferturi erau pre- 
date bucătarului. Şi acum intervine psihologia unei astfel 
de situaţii: De îndată, ce am constatat reducerea cantității 
de apă, pe mine, personal, m-a pocnit o sete cumplită. 
Mi se părea că în viața mea nu suferisem atît de mult 
de sete. Aș fi fost în stare să dau dușcă pe git dintr-o 
dată tot sfertul meu de galon de apă, și pentru a mă stă- 
ini să nw fac una ca asta aveam nevoie de toată voinţa. 
i nu numai pe mine mă atinsese boala asta. Toţi vorbeam 
numai de apă, ne gindeam numai la apă, iar cînd dor- 
meam visam apă. Am cercetat hărțile să vedem de nu 
cumva puteam ajunge in extremis la vreo insulă, dar nu 

exista nici urmă de insule. Cele mai apropiate erau în 
Arhipelagul Marchizelor, iar noi ne aflam de cealaltă parte 
a Ecuatorului, și încă în zona calmurilor ecuatoriale, ceea 
ce era şi mai rău. Eram la 3 grade latitudine nordică, pe 
cînd Marchizele se aflau la 9 grade latitudine sudică, o 
distanţă de vreo mie de mile. În plus, Insulele Marchize 
se au la vreo 14 grade mai la vest de longitudinea 
n ă. Frumoasă treabă pentru o mînă de ființe ce se 
prăjeau în mijlocul oceanului la dogoarea calmurilor tro- 
picale. 

Am întins parîme în ambele borduri între sarturile 
catargului mare şi artimon, iar de acestea am prins pre- 
lata mare de punte, săltind-o în partea din spate cu un 
mandar de velă, așa încît orice picătură de ploaie să se 
îndrepte spre prova, unde urma să fie adunată. Și pe 
cercul mării, ici și colo, se plimba cîte un gren. Le-am 
urmărit cît a fost ziua de lungă, şi apăreau cînd în tri- 
bord sau babord,. cînd iar spre prova sau în urmă. Dar 
ţi-ai găsit să se apropie vreunul de noi și să ne ude cît 
de cît. După-amiază, o mare vijelie se îndreptă spre noi. 
Pe măsură ce se apropia, se întindea tot mai mult pe 
faţa oceanului și o vedeam risipind sumedenie de galoni 
de apă în ocean. Ne-am concentrat şi mai mult atenţia 
asupra tendei şi ne-am pus pe așteptat. Warren, Martin 
şi Hermann formau un viu tablou. Stăteau grămadă, 
ţinîndu-se de sarturi, se bălăngăneau în ritmul hulei, și 
se uitau ţintă către vijelie. Fiecare postură pe care o luau 
trupurile lor trăda încordare, neliniște, și dorință ne- 
ostoită. Dar se muiară tot mai mult, parcă ofilindu-se, 
cînd furtuna se despărți în două ramuri, una trecînd prin 
prova noastră, cealaltă prin pupa şi abătindu-se spre 
partea de sub vînt. 

Și totuși, în noaptea aceea a venit și ploaia. Martin, 
pe care setea psihologică l-a îmboldit să-şi bea sfertul 

de galon de apă mult mai.devreme, acum îşi lipi gura de 
marginea tendei și luă o gură de apă, cea mai mare gură 
de apă pe care am văzut-o în viața mea. Nepreţuita apă 
veni turnînd cu găleata, și în două ceasuri am adunat 
și am depozitat în tancuri o sută douăzeci de- galoni. E 
ciudat ce spun, dar în tot restul călătoriei pină în Insulele 
Marchize n-a mai căzut o picătură de apă la bordul lui 
Snark. Dacă vijelia aceea ne-ar fi ocolit, cătușele ar fi stat 
mai departe la gura pompei, şi ne-am fi chinuit să ne 
folosim surplusul de benzină pentru a distila apă. 

Și mai era și pescuitul. Nici nu trebuia să te duci în 
căutarea peştelui fiindcă nu era prea departe, ci lîngă 
balustradă. Un’ cirlig de oţel de trei inci, la capătul unei 
strune zdravene, în loc de momeală cu o bucată de cîrpă 
albă, iată tot ce era necesar pentru a prinde bonite de 
cîte zece pînă la douăzeci și cinci de livre. Bonitele se 
hrănesc cu peşti zburători, drept care nu obișnuiesc să 
ciupească delicat din momeală. Se aruncă asupra ei cu 
tot curajul, ca cei mai curajoși pești din ocean, și prima 
lor goană după ce au muşcat e atit de brutală încît nu o 
uită nici unul din cei care a prins bonite vreodată. În plus, 
bonitele sint adevăraţi canibali. În clipa în care una din- 
tre ele se prinde în cîrlig, e atacată de semenele ei. De 
nenumărate ori le-am ridicat la bord cu urme de muşcă- 
turi cît căușul unei căni de ceai. 

Un banc de bonite numărînd mai multe mii a rămas 
lipcă lingă noi zi și noapte, vreme de mai bine de trei 
săptămîni. S-au pus, ajutate și de Snark, pe vînătoare 
mare, fiindcă au tăiat o potecă a distrugerii prin ocean, 
de jumătate de milă lăţime și o mie cinci sute de mile 
lungime. S-au încolonat frumos lingă Snark de-o parte 
și de alta, aruncîndu-se asupra peștilor zburători pe care-i 
speria Snark cu chila lui. Bonitele îi urmăreau mereu 
spre pupa pe peștii zburători care supraviețuiau preţ de 

cîteva zboruri, apoi se întorceau la Snark, încît ori de 
cîte ori te uitai în urmă, în faţa valului care pornea să 
se prăvale, vedeai sute de trupuri argintii, lunecînd fru- 
mos pe panta lui, chiar sub oglinda apei. După ce'se 
ghiftuiau bine, plăcerea bonitelor era să se rînduiască la 
umbra bărcii sau a velelor sale, şi vedeai cel puţin o sută, 
dacă nu mai mult, lunecînd alene o dată cu noi şi stind 
la răcoare. 

Dar bieţii peşti zburători ! Hăituiţi şi înghiţiţi de yii 
de către bonite și dorade, căutau scăpare în aer, unde 
păsările de mare tăbărau asupra lor făcîndu-i să se re- 
fugieze în apă. Pe lumea asta nu exista izbăvire pentru 
ei. Cînd încearcă să se salte în aer, peştii zburători nu o 
fac din joacă. E o problemă de viață şi de moarte pentru 
ei. Uneori ridicam ochii de o mie de ori într-o zi şi ur- 
măream desfășurarea tragediei. Îţi atrage poate atenţia 
un pescăruş mare care brusc începe să dea tîrcoale, o 
simplă privire dedesubtul lui îţi dezvăluie spinarea unei 
dorade care se repede spintecînd suprafața lapei, şi chiar 
sub nasul ei ţișneşte din apă în aer o așchie strălucitoare 
și tremurătoare de argint — delicat mecanism organic de 
zbor, înzestrat cu puterea de a simţi, cu instinctul di- 
recţiei şi cu dragoste de viață. Pescărușul se repede să-l 
apuce, dar dă greş, iar peştele zburător, eîştigînd altitu- 
dine ca un zmeu ce se ridică planind împotriva vîntului, 
se răsucește și face o jumătate de cerc şi se lasă să lunece 
în direcția vintului, plutind purtat de el. Dedesubt, siajul 
lăsat de doradă se vede ca o dungă de spumă. Și îl hăi- 
tuiește mai departe, zgiindu-se în sus, cu ochii ei mari, 
la micul dejun care fulgeră navigînd prin cu totul alt 
element decit îi este propriu Nu se peate ridica la înăl- 
țimea acestei situaţii privilegiate, dar dořada e de un 
empirism absolut şi ştie că mai devreme sau mai tîrziu, 
dacă nu va fi înfulecat de pescăruş, peștele zburător tot 

în apă se va întoarce. Și atunci, micul dejun e gata! 
De obicei ne era tare milă de sărmanul peștișor cu aripi. 
Mă întrista priveliștea acestui măcel singeros și josnic. 
Apoi, în cursul carturilor de noapte, cînd vreun peştişor 
zburător răzleţ se izbea de randa mare și cădea zbătin- 
du-se pe punte, unde-și căsca gura și branhiile sutocîn- 
du-se, ne repezeam și noi la fel de vioi, la fel de lacomi 
şi vorace ca şi bonitele și doradele. Fiindcă, să ştiţi, peş- 
tele zburător e un deliciu la micul dejun. Şi mă mir de 
fiecare dată că o carne atit de aleasă nu produce în tru- 
purile prădătorilor lui o carne la fel de aleasă. Probabil 
că bonitele şi doradele au/carnea cu fibră tare din cauza 
vitezei foarte mari cu care înoată pentru a-și prinde 
prada. Ei; dar şi peştele zburător goneşte cu mare viteză ! 

Uneori pescuiam și rechini, cu nişte cîrlige mari, prinse 
de lanţ, legat şi el cu o parimă scurtă. Iar rechinii în- 
semnau peşti pilot, remore şi tot felul de fiinţe parazite. 
Ciţiva rechini s-au dovedit a fi din cei care atacă oameni, 
cu ochi ca de tigru și douăsprezece şiruri de dinţi ascu- 
ţiți ca briciul. Și fiindcă veni vorba, noi, cei de pe Spark, 
sintem de acord că o bucată de rechin prăjită, înăbușită 
în bulion, nu se soppari cu multe alte soiuri de pește pe 
care le-am mincat. În zonele de calm am prins uneori 
un peşte căruia bucătarul japonez îi spunea haké. Iar o 
dată, într-un fel de lingură purtată la trenă la vreo sută 
de iarzi în pupa, am prins un pește care aducea cu un 
şarpe, de mai bine de trei picioare lungime, şi nu mai 
gros de tre? inci, avînd patru colţi în gură. S-a dovedit a 
fi cel mai delicios pește, și ca gust şi ca aromă, dintre 
toţi peştii consumaţi la bord. + 

Cel mai salutat adaos la proviziile noastre a fost o 
ţestoasă de mare, cîntărind o sută bună de livre, care a 
apărut pe masa noăstră sub forma unor fripturi foarte 

apetisante, supe şi rasol, iar la urmă, sub forma unui 
curry care i-a făcut pe toți cei de la bord să înfulece mai 
mult orez decît ar fi fost sănătos. Ţestoasa a fost zărită 
prima dată în partea din vint, dormind liniștită pe faţa 
apei în mijlocul, unui bane de dorade. Cu siguranță era 
vorba de o ţestoasă de larg pentru că cel mai apropiat 
pămînt era la o mie de mile distanţă. L-am întors pe 
Snark şi ne-am îndreptat spre ţestoasă, iar Hermann i-a 
străpuns capul și gitul cu harponul. Cînd a fost ridicată 
la bord, am văzut că de carapacea ei se țineau lipcă o 
mulțime de remore, iar din scobiturile de la baza ari- 
pioarelor au ieșit la iveală mai mulți crabi destul de 
mari. Echipajul de pe Snark n-a avut nevoie decît de 
răgazul necesar pentru prepararea mîncării pentru a 
ajunge la unanima concluzie că va întoarce iahtul cu 
mare plăcere din drum ori de cîte ori va fi vorba de o 
ţestoasă, 

Însă regele peștilor de larg e dorada. Nu întîlneşti 
niciodată două dorade care să aibă aceleași nuanţe. Cînd 
înoată în mare, această ființă eterică, de un azuriu cît 
se poate de pal, devine un miracol al nuanţelor chiar şi 
numai sub această singură culoare. Dar spectacolul acesta 
e nimic faţă de ce e ea în stare. La un moment dat pare 
să fie verde, verde pal, verde închis, verde fosforescent, 
în alt moment albastru, albastru închis, albastru electric, 
tot spectrul eulorii albastre. Dar prinde dorada în cîrlig 
şi ai să vezi cum își schimbă culoarea în galben, galben 
auriu, aur curat, Și ridic-o pe punte, și va reuși să epui- 
zeze tot spectrul, luînd nişte incredibile nuanţe de al- 
bastru, verde și galben, pentru ca, deodată, să devină de 
un alb cadaveric, pe care apar pete strălucitoare de al- 
bastru, și atunci descoperi că e pătată ca un păstrăv. Și 
de la albul acela, iar o pornește prin toată gama de culori, 
pentru ca, în cele din urmă, să se oprească la un sidefiu. 

Celor pasionaţi de pescuit, nu le pot recomanda un 
sport mai minunat decît pescuitul doradelor. Bineînţeles 
trebuie s-o prinzi cu un fir subțire, cu mulinetă și vargă, 
bună. Cel mai nimerit e un cîrlig O'Shaughnessy nr. 
pentru tarpon, în care se pune drept momeală un peşte 
zburător întreg. Ca și bonitele, doradele se hrănesc cu 
peşti zburători și atacă fulgerător momeala. Primul semn 
că a mușcat îl lansează mulineta care ţipă, şi te uiţi și 
vezi firul fugind de pe bobină și fumegînd, în unghi drept 
faţă de barcă. Înainte de a avea vreme să te neliniștești 
cu privire la lungimea firului, peștele saltă în aer, făcînd 
mai multe „lumiînări“ la rînd. Cum sigur are vreo patru 
picioare sau chiar mai mult, e uşor de înţeles ce distracţie 
poţi avea înainte de a vedea un pește atit de vioi pe 
punte. Totdeauna cînd e înţepat, devine galben. Seria 
aceea de salturi e menită să scape peștele de cîrlig, şi cel 
care a înțepat peștele trebuie să fie om de fier sau un 
decadent sadea dacă pulsul nu-i crește cu cîteva bătăi 
în plus atunci cînd zărește un peşte atit de minunat, 
strălucind în zale de aur și smucindu-se ca un armăsar 
nărăvaș cînd saltă din apă. "Tenţie la fir! Dacă nu ești 
atent și firul slăbeşte, la unul din salturile astea cîrligul 
va fi aruncat la douăzeci de picioare. Nu-l slăbi și să vezi 
cum ţișneşte într-o nouă goană, care va culmina cu altă 
serie de sărituri. Cam la vremea asta începi să fii în- 
grijorat de soarta firului, și să-dorești ca de la început 
pe bobină să fi fost nouă sute de picioare şi nu numai 
şase. Dar dacă-l lucrezi cum trebuie, reușești să cruţi 
firul, şi după o oră de emoții serioase peștele poate fi 
adus la îndemiîna gafei%. Una dintre doradele pe care 
am adus-o pe Snark măsura patru picioare şi şapte inci. 


M Gată — instrument în formă de cîrlig cu care se acroșează 
un peşte mare adus la mal. 

Hermann în schimb prindea doradele într-un chip 
mult mai prozaic. Nu avea nevoie decît de un fir pe care-l 
ţinea la mină şi de o bucată de carne de rechin. E drept 
că firul era foarte gros şi, cu toate astea, s-a rupt nu 
numai o dată, şi dus a fost şi peştele. Într-una din zile, 
o doradă s-a dus cu momeala făcută de Hermann, în care 
erau înfipte patru cîrlige O'Shaughnessy. După nici o eră, 
dorada respectivă era săliată pe punte, fiind prinsă la 
undiţă, şi cînd a fost spintecată cele patru cirlige au fost 
recuperate. Bancul de dorade care a stat cu noi maj bine 
de-o lună, ne-a părăsit la nord de Ecuator, şi în cursul 
restului traversadei n-am mai zărit nici urmă de doradă. 

Așa se scurgeau zilele. Erau atit de multe lucruri de 
făcut la bord că nici nu ştiai cînd trece timpul. Şi chiar 
dacă n-ar fi fost mare lucru de făcut, timpul tot ne-ar 
fi părut că trece repede, cînd aR înconjurat de peisajul 
atit de minunat al mării, al norilor, cînd aveai parte de 
zori care păreau niște cetăț imperiale cuprinse de flăcări, 
“sub un curcubeu care se înălța pină la zenit, "de amurguri 
care scăldau marea de purpură în rîuri de lumină roză, 
ce izvorau dintr-un soare ale cărui raze refractate se în- 
dreptau spre tării şi erau de un albastru din cel mai pur. 
Dincolo de bord, în zăpuşeala zilelor, marea devenea, o 
mătase azurie, spre adincurile căreia soarele își concentra 
lava de lumină. Cind tălea briza, în urma noastră, în 
strătunduri, un cortegiu de himere azuriu-lăptoase făcea 
marea să fiarbă — spuma siajului lăsat în urmă de coca 
lui Snark de fiecare dată cînd se izbea de un talaz. Noap- 
tea siajul devenea o dungă de foc fosforescentă, acolo 
unde stratul lipicios de meduze se împotrivea trecerii 
noastre, în vreme ce, mult mai adînc, se vedea o neostoită 
ploaie de comete, cu lungi cozi nebuloase şi unduitoare, 
provocate de săgetarea bonitelor prin același strat plin 
de meduze. Iar din cind în cind, din bezna ce ne mărgi- 

nea într-o parte şi-n alta, chiar sub. fața apei, organisme 
fosforescente mult mai mari fulgerau cu o lucire aproape 
electrică, trădînd locurile unde se ciocneau cu bonitele 
nepăsătoare, grăbite pe urmele prăzii chiar sub bom- 
presul nostru. 

Și am reușit să ne îndreptăm spre est, răzbind prin 
zona calmurilor ecuatoriale, pînă am prins vinturi priel 
nice din sud la vest. Minaţi de vînt pe o direcţie oblică 
faţă de drumul nostru, am fi trecut departe de Insulele 
Marchize, mult mai la vest, dar a doua zi, marţi, 26 no- 
iembrie, în mijlocul unei furtuni zdravene, vintul a 
virat deodată spre sud-est. În fine, prinsesem alizeele. Şi 
de atunci n-am .mai avut părte de furtuni, ci numai de 
vreme frumoasă, vînt favorabil, lochul se învîrtea con- 
tinuu, școtele stăteau largate, în vreme ce randa mare 
și spinakerul se legănau întinse de-o parte şi de alta, 
Alizeele se întăreau tot mai mult, pînă cînd începură să 
sufle dinspre nord-est, în timp ce noi tineam capul ne- 
clintit spre sud-vest. Zece zile au trecut astfel, şi în di- 
mineaţa de 6 decembrie, la ora cinci, am zărit pămînt, 
exact acolo unde se cuvenea să fie, adică drept în fața 
noastră. Am trecut în partea de sub vînt a Insulei Ua- 
huka, am şters marginea de sud a Insulei Nuku-hiva, şi 
în noaptea aceea, în plină furtună şi pe o beznă de smoală, 
ne-am chinuit să ne croim drum către un lot de ahcorare 
în golful strîmt de la Taiohae. Lanţul ancorei zurui spre 
spaima câprelor sălbatice de pe stînci, iar aerul pe care-l 
respiram era-ncărcat de mireasma florilor. Traversada fu- 
sese împlinită, Șaizeci de zile de la un țărm la altul, pe 
an ocean pustiu, deasupra orizontului căruia nu se ridică 
niciodată velele întinse ale vreunei nave. 


Capitolul X 
TYPEE. 


Către est, Ua-huka era mascată de o aversă de seară care 
curînd s-a abătut şi asupra lui Snark, dar mica noastră 
ambarcaţie, cu spinakerul umflat de alizeele de sud-est, 
profită de vijelie, gonind din răsputeri. În travers, se ivi 
curînd promontoriul cel mai sud-estic al Insulei Nuku- 
hiva, iar Golful Comptroller se deschise în fața noastră 
de îndată ce-am depășit gura largă de intrare, de unde 
Sail Rock (Stinca Velei) apărea în ochii tuturor exact ca 
vela cu spetează a unei bărci de prins somoni de pe riul 
Columbia și părea a profita din plin și curâjos de hula 
puternică de sud-est. 

— Ce crezi că se arafă într-acolo ? l-am întrebat eu 
pe Hermann care se afla la timonă. 

— O barcă de pescuit, sir, îmi răspunse el după ce 
cercetă cu atenţie. 

Și toţuşi pe hartă era limpede marcată Sail Rock. 

Dar pe noi ne interesa mai mult partea din fund a 
Golfului Comptroller, unde privirile noastre desluşiră ne- 
răbdătoare trei adincituri ale țărmului, și s-au oprit asu- 
pra celei din mijloc, unde, în lumina amurgului care se 
lăsa, se zăreau pereţii înceţoşaţi ai unei văi ce se pre- 
lungea spre interiorul insulei. De cite ori nu ne zgiisem 
noi asupra hărţii, oprindu-ne totdeauna asupra golfului 
din mijloc și asupra văii care se deschideg de acolo — 
Valea Typee. Pe hartă era scris Taipi, şi era scris corect, 
dar eu prefer Typee, şi întotdeauna am să scriu numai 

'Typee. Pe cînd eram abia un puștan, am citit o carte în 
care numele așa era seris — Typee-ul lui Herman Melville, 
şi ceasuri nesfirșite am stat visind asupra acelor pagini. 
Dar nu trăiam numai visuri. Atunci pe loc m-am hotărit, 
întimple-se orice s-ar întîmpla, cînd voi dobindi suficienţi 
ani şi putere, şi eu' voi călători spre Typee. Căci minu- 
năţia lumii pătrunsese în adincul conştiinţei mele crude, 
minunăţie care avea să mă mine spre multe țărmuri, im- 
bold care, nu păleşte niciodată. Și au trecut anii, dar Typec 
nu a fost uitată, Cînd m-am întors la San Francisco după 
o călătorie de șapte luni în Pacificul de Nord, am socotit 
că venise timpul şi pentru Typee. Bricul Galilee se in- 
drepta spre Insulele Marchize, dar avea echipajul complet, 
iar eu, care eram marinar brevetat şi destul de tinăr 
pentru o astfel de calificare ca să fiu copleșit de mîndrie, 
eram dornice să mă îmbarce chiar şi ca băiat de cabină, 
numai să fac pelerinajul pînă în Typee. Mă îndoiesc că 
acel căpitan a citit indiferenţă în privirile mele, dar pro- 
babil că şi pîinea de băiat de cabine fusese arvunită. În 
orice caz mie nu mi-a dat-o. 

Apoi a venit avalanşa anilor, plini ochi de proiecte 
reuşite și eșecuri. Dar Typee nu a fost uitată, și iată-mă 
acum aici, scrutîndu-i conturul ceţos, pînă cînd vijelia s-a 

„abătut asupra noastră şi Snark s-a înfipt în aversele 
care-ţi tăiau suflarea. Dar am izbutit să zărim un reper 
şi să luăm capul compas spre Sentinel Rock, înconjurată 
de asaltul deferlanţilor. Însă şi acest reper a fost curînd 
înecat de ploaie și întuneric. Am ţinut timona drept în- 
tr-acolo, punîndu-ne nădejdea în faptul că vom auzi la 
vreme vuietul valurilor şi vom ocoli locul, Și trebuia să 
ținem timona spre Sentinel Rock. Nu mai aveam nici un 
mijloc de a ne orienta decît acel cap compas, și dacă nu 
reușeam să nimerim Sentinel Rock nu nimeream nici 
Goltul Taiohae, şi am fi fost nevoiţi să-l aducem pe Snark 


147 


cu prova în vînt şi să navigăm în volte toată noaptea în 
largul coastei, perspectivă nu prea încurajatoare pentru 
nişte oameni care erau sfirșiți de o traversadă de şaizeci 
de zile prin pustiul Pacificului, jinduind pămîntul, jin- 
duind fructele lui, jinduind cu foamea unor ani indelun- 
gați după dulcea vale Typee. 

Brusc, cu un bubuit de valuri, Sentinel Rock se con- 
tură vag prin rafalele ploii drept în fața noastră. Am 
schimbatyămediat de drum și am ţîșnit pe lîngă stîncă 
cu randa și spinakerul umflate de vijelie. La adăpostul 
stîncii, vîntul ne-a părăsit cu totul, şi am rămas legă- 
nîndu-ne într-un calm absolut. Apoi ne-a prins o boare 
de vînt chiar în faţă, venind dinspre Golful Taiohae. Deci 
jos spinakerul, sus randa artimon, toate şcotele strinse, 
pentru ca abia să ne mișcăm, sondînd mereu adîncimea, 
cu ochii ţintă să dibuim lumina roșie de deasupra fortu- 
lui ruinat care să ne dea direcţia spre locul de ancorare. 
Vîntul era slab şi înșelător, acum de la est, acum de la 
vest, acum nord, acum sud, în vreme ce din ambdle bor- 
duri se auzea vuietul deferlanţilor nevăzuţi. De pe stîncile 
vag conturate venea behăitul caprelor sălbatice, iar deasu- 
pra capului primele stele își mijeau lumina slabă, printre 
golurile norilor de ploaie zdrențuiți. După două ceasuri, 
reuşind să înaintăm vreo milă în adîncul golfului, am lăsat 
ancora la unsprezece braţe adincime. Şi iată-ne ajunși la 
"Taiohae. 

Dimineaţa ne-am trezit pe un tărim minunat. Snark 
odihnea într-un port liniștit, cuibărit în mijlocul unui vast 
amfiteatru ai cărui pereţi ameţitori, acoperiţi de viţă, 
păreau să se ridice direct din apă. Undeva sus, departe, 
spre est, am zărit dunga subţire a unei poteci, vizibilă 
doar într-un singur loc, unde se strecura pe faţa peretelui 
de stîncă. 

— Cărarea pe unde a scăpat Toby din Type, am 
strigat noi. E E 
De îndată am fost pe țărm și călare pe cai, deşi, pen- 
tru a ne putea bucura de încheierea călătoriei, trebuia să 
mai aminăm plimbarea cu o zi. Două luni petrecute pe 
mare, mai toată vremea desculți, fără spaţiu suficient 
pentru a ne mai pune mușchii în mișcare, nu e cel mai 
bun antrenament pentru a trece imediat la pantofi din 
piele și a o lua la picior. În plus, pămîntul trebuia să în- 
ceteze să se mai clatine pînă ne întorcea stomacul pe dos 
înainte de a fi în stare să încălecăm caii aceia care se 
căţărau ca nişte capre pe potecile ameţitoare. Așa că am 
purces într-o mică plimbare de acomodare şi ne-am vîrît 
prin jungla deasă pentru a face cunoştinţă cu un venerabil 
idol acoperit de muşchi, lîngă care se întilniseră un ne- 
gustor neamţ şi un căpitan norvegian pentru a aprecia 
greutatea pomenitului idol şi a socoti cam cu cît scădea 
valoarea lui dacă ar fi fost tăiat în două. L-au tratat cam 
fără respect, profanîndu-l pe bătrînul idol în care și-au 
înfipt cuţitele ca să se convingă cît de tare şi cît de groasă 
era mantia de muşchi, pentru ca apoi să-i ordone să se 
ridice în picioare şi s-o pornească singur pînă la navă, 
scutindu-i pe ei de efort. Dar cum nu s-a întîmplat una 
ca asta, nouăsprezece băştinaşi l-au prins într-un eșafodaj 
de lemn și l-au tirit pînă la corabie, l-au fixat în cală și 
idolul a pornit la drum şi chiar şi acum taie apele Paci- 
ficului de Sud către Capul Horn, în drum spre Europa — 
“ ultimul loc de popas al tuturor idolilor, în afară de cîțiva 
ajunși în America, dintre care unul anume stă zimbind 
% Toby este eroul cărţii lui Hermann Melville, scriitor ame- 
rican (1819—1891), care poartă numele golfului de care este 
worba — Typee. Toby este luat prizonier de către băștinași şi 
set seale cu mari eforturi să părăsească insula. Pe parcursul acestui 
capitol se fac dese referiri la episoade din această carte, 

lîngă mine, în vreme ce scriu, şi care, dacă nu vom avea 
parte de vreun naufragiu, va zimbi mereu în preajma mea 
pînă la capătul zilelor mele. Şi el va cîştiga pînă la urmă. 
Va mai zîmbi chiar atunci cînd eu voi fi de mult ţărină. 
Şi tot ca un fel de bun venit, am participat la o petre- 
cere la care un oarecare Taiara Tamarii, fiul unui navi- 
gator din Hawai, fugit de pe o balenieră, comemora moar- 
tea mamei sale, femeie din Marchize, eveniment pentru 
care pusese la frigare paisprezece porci întregi şi invitase 
tot satul. Aşa că ne-am înființat și noi, anunțați de un 
emisar băştinaș, o fată, care se urcase pe o stincă înaltă 
de unde începu un fel de incantanţie prin care vestea . 
pe toată lumea că banchetul era acum fără cusur prin 
prezenţa noastră, și aceleaşi cuvinte la- repetă cu impar- 
țialitate la sosirea fiecărui invitat. Abia apucasem să ne 
așezăm cînd tonul incantaţiei fetei se schimbă, în vreme 
ce toată adunarea începu să manifeste o puternică tulbu- 
rare. Strigătele fetei deveniră mai ascuţite și mai nerăb- 
dătoare. Din depărtare se auziră drept răspuns alte stri- 
găte, voci bărbătești de astă dată, care se împleteau în- 
tr-un cîntec dezlănțuit, barbar, care răsuna nespus de 
sălbatic, duhnind a sînge și război. Apoi din desișul tro- 
pical se ivi o procesiune de sălbatici goi, doar cu o pînză 
strident colorată în jurul şoldurilor. Înaintau încet, solemn, 
scoţind urlete guturale, adinci, de triumf și exaltare. Pur- 
tau pe umeri, legate de trunchiuri de copăcei, nişte miste- 
rioase obiecte, destul de grele, ascunse vederii de un în- 
veliș de frunze verzi. În aceste pachete de frunze nu erau 
decit niște porci, nimic altceva decit nişte porci nevinovat 
de grași, fripţi la proţap, dar bărbaţii îi aduceau acum în 
tabără în amintire vremurilor de odinioară, cînd cărau 
pe umeri „porci lungi“. Şi „porcii lungi“ nu erau deloc 
porci. „Porc lung“ e un eufemism polinezian pentru carne 
omenească, şi acești descendenţi ai antropofagilor, avînd 

în fruntea lor pe fiul unei căpetenii, aduceau acum porcii 
la masă așa cum odinioară bunicii lor își aducea vrăjmaşii. 
Din cînd în cînd procesiunea se oprea, pentru a da prilej 
purtătorilor să-și lanseze strigătele lor, deosebit de fe- 
roce, exprimînd victorie, disprețul pentru dușmani și pofta 
de se înfrupta. Cu două generaţii în urmă, Melville ur- 
mărise cum erau aduse trupurile luptătorilor Happar ucişi,. 
învelite în frunze de palmier, la banchetul de la Ti. 
Altădată la Ti el băgă de seamă „un vas de lemn scobit 
în mod ciudat“ și, uitindu-se în interiorul lui, ochii îi că- 
zură „pe mădulare de schelet omenesc aruncate grămadă, 
cu oasele încă umede şi cu bucățele de carne prinse de ele 
ici şi colo“, 

Canibalismul a fost socotit întotdeauna drept o poveste 
de către indivizii ultracivilizaţi cărora probabil nu le 
convine ideea că şi strămoșii lor sălbatici, cîndva, în tre- 
cut, se dedaseră la practici similare. Căpitanul Cook era 
destul de sceptic asupra acestui subiect ; și totuși într-o 
zi, într-un port din Noua Zeelandă avu ocazia să se con- 
vingă, făcînd în mod deliberat o experiență. Un băștinaş 
a adus la bord spre vînzare un cap omenesc, foarte fru- 
mos, uscat la soare. Din ordinul lui Cook, au fost tăiate 
cîteva bucăţi de carne de pe el şi întinse băștinașului care 
le-a înfulecat cu lăcomie. Ca să nu spunem altceva, am 
putea zice că Cook era un empiric” care mergea cam de- 
parte. -În orice caz, prin gestul său furniză ştiinţei un 
argument de care aceasta avea mare nevoie. Nici nu visa 
el în momentul acela existența unui alt grup de insule, 
aflat la mii de mile distanţă, unde, la o vreme după 
aceea, avea să se işte un ciudat proces, în care o bătrină 
căpetenie din Insula Maui era acuzată de calomnie pen- 
tru că susţinea sus și tare că trupul său era locul de 
odihnă al degetului mare de la piciorul căpitanului Cook. 
Se spune că reclamanţii n-au reușit să demonstreze că 

bătrîna căpetenie nu era de fapt mormîntul unde odihnea 
degetul mare al piciorului ilustrului navigator, drept care 
procesul a fost suspendat. 

Bănuiesc că în aceste zile de degenerare n-am să am 
ocazia să văd mîncindu-se „porci lungi“, dar sînt deja 
posesorul, cu certificat în regulă, al unei tigve lunguieţe, 
cam ciudat scobite, veche de mai bine de o sută de ani, 
din care s-a băut sîngele a doi comandanţi de nave. Unul 
dintre acești comandanţi fusese un om josnic: vîinduse 
unei căpetenii dih Marchize o rablă de barcă de pescuit 
balene drept nouă-nouță, dindu-i un pospai de vopsea 
albă, şi nici n-a apucat comandantul respectiv să ajungă 
prea departe și barca cu pricina s-a desfăcut toată în 
bucăţi. Şi așa i-a fost norocul ca, după o vreme, coman- 
dantul să naufragieze chiar în insula aceea, ca și cum 
n-ar fi existat şi altele pe lume. Setul de trib din Mar- 
chize habar nu avea ce înseamnă să faci rabat, ci avea o 
concepție primitivă a echităţii şi o idee la fel de primitivă 
referitoare la economia naturală, deci a făcut balanţa 
contului înfulecîndu-l-pe cel care-l păcălise. ! 

În răcoarea zorilor am pornit spre Typee, suiţi în spi- 
narea unor bidivii sălbatici, care scormoneau pămîntul cu 
copitele, nechezau, se muşcau și se incăierau între ei, fără 
să le pese de fragilele ființe omeneşti din spatele lor şi 
nici de bolovanii lunecoși, pietrele care se desprindeau 
cu uşurinţă și hăurile ce se căscau cînd ici, cînd colo. 
Drumul ducea pe făgașul unei vechi poteci, printr-o junglă 
de arbuşti hau%, Pretutindeni se vedeau urmele unei 
dense locuiri pe vremuri. Oriunde. privirile reușeu să 
străpungă prin desișul luxuriant, zăreai fundaţii și pereți 
de piatră de şase pînă la opt picioare înălțime, zidiţi te- 

5% Hau (sau majagua) — arbust răspîndit la tropice (Hibiscus 
tiliaceus). 


152 


meinic, de mai mulţi îarzi în lăţime și adincime. Formau 
de fapt niște mari platforme de piatră pe care cîndva se 
ridicaseră locuințe. Dar şi locuințele și oamenii au dis- 
părut, uri. copaci îşi. înfig rădăcinile prin platforme, 
înălțindu-se deasupra desișului junglei. Aceste platforme 
se numesc pae-pae, acele pi-pi ale lui Melville, care tran- 
scria fonetic. N 
Marchezanii din prezenta generaţie nu au energia de 
a ridica. și zidi imensele bucăţi de piatră. Le lipseşte şi 
motivul pentru asta. Există o mulţime de pae-pae prin 
jur, şi cîteva mii neocupate sînt lăsate în părăsire. O dată 
sau de două ori, în vreme ce urcam pe firul văii, am zărit 
piteva grandioase pae-pae pe care se ridicau niște colibe 
mici din paie ce-ţi trezeau milá, proporţia dintre ele fiind 
similară cu cea dintre o urnă de vot cocoțată pe fundaţia 
piramidei lui Keops. Și asta pentru că marchezanii sînt 
pe cale de dispariţie şi, dacă judecăm după condiţiile de 
la Taiohae, ceea ce întirzie completa lor pieire e infuzia 
de singe proaspăt. Un marchezan curat e o raritate. Par 
să fie cu taţii metiși, un ciudat conglomerat format di 
duzină de rase diferite. Agentul comercial din Taiohae 
n-a fost în stare să adune decit nouăsprezece lucrători 
calificaţi Pentru încărcatul coprei la bord, iar în vinele 
acestora vurgea sînge englez, american, danez, german, 
francez, corsican, spaniol, portughez, chinez, havaian, 
lpaumotan, tahitian și din Insulele de Est. Există mai 
| ulte rase decit persoane, s-ar zice, dar, în cel mai bun 
caz, e vorba de e rase naufvagiate. Aici viața pare 
tot mai tihnită, ma otolită, mai, mai să-şi dea duhul, 
În această climă caldă, uniformă, un adevărat paradis 
terestru, unde nu există nii ată extreme de tempera- 
fură, iar aerul e ca un balsam, mereu împrospătat de ali- 
meele de sud-est încărcate de ozon, astma, ftizia şi tur 
berculoza prosperă la fel de luxuriant ca şi vegetaţia. 

Pretutindeni, din puținele colibe de iarbă, se aude tusea 
hiriită sau geamătul sfîrşit al plăminilor terminaţi. Mai 
sînt şi alte boli care prosperă, dar cele care fac ravagii 
mortale sînt bolile de plămini. Există aici o formă de 
tuberculoză numită galopantă, foarte temută. În numai 
două luni de zile ea transformă pe cel mai zdravăn om 
întreun schelet învelit cu pămîntul gropii. Vale după vale, 
vezi şi afli că ultimul locuitor a pierit, iar terenul fertil 
cade iar sub puterea junglei. Pe vremea lui Melville va- 
lea Hapaa — scrisă de el Happar — era populată de un 
trib puternic și războinic. O generaţie mai tirziu nu mai 
număra decit două sute de persoane. Astăzi nu mai e de- 
cît o junglă tropicală fără ţipenie de om, unde urlă 
pustietatea. 

Am urcat tot mai sus pe firul văii, bidiviii noștri ne- 
potcoviţi pășind cu grijă pe poteca în curs de dispariţie 
care şerpuiește prin acele pae-pae abandonate și prin 
jungla mereu flămîndă. Cînd am întîlnit merele roşii de 
munte, ohia, cunoscute nouă din Hawai, am trimis un 
băştinaș să se urce în copac după ele, așa cum s-a urcat 
apoi şi după nucile de cocos. Băusem sucul nucilor de 
cocos din Jamaica și Hawai, dar habar n-am avut cît de 
delicioasă băutură poate fi pînă cînd n-am gustat-o aici, 
în Marchize. Uneori treceam pe sub lămii și portocali 
sălbăticiți — copaci imenși care au supraviețuit acestor 
pustietăți mai mult decit țărîna oamenilor care i-au cul- 
tivat. Am mers mai departe călare printre șiruri nesfir- 
șite de arbuști de casia” cu polenul galben, numai dacă 
mers s-ar mai putea numi ceea ce făceam noi, fiindcă 
desişurile parfumate erau pline de viespi. Şi ce viespi! 
Nişte creaturi gălbui, cam de mărimea unui canar mai 
mititel, săgetînd aerul şi purtînd după ele nişte piciorușe 


31 Casia — varietate de arbore de scorţişoară, 


154 a 


de vreo cîţiva inci lungime. Deodată un bidiviu se prop- 
teşte pe picioarele de dinainte și începe să azvirle din 
cele de dinapoi către ceruri. Apoi le coboară din ceruri 
exact atita cit îi e necesar ca să facă un salt disperat 
înainte pentru ca să şi le înalțe din nou precum un semn 
de exclamare. Nu s-a întîmplat mai nimic : pielea-i groasă 
s-a ales cu o mică înțepătură provocată de acul usturător 
al virilităţii unei viespi. Apoi un al doilea şi un al treilea 
bidiviu încep să salte pe picioarele dindărăt taman unde-i 
poteca mai prăpăstioasă. Vij! Un pumnal încins la alb 
Imi spintecă obrazul. Vij ! Sînt. înjunghiat în git. Eu sînt 
în ariergardă şi încasez mai mult decit mi se cuvine. N-ai 
unde să te retragi, şi să-ți îmboldeşti calul să gonească 
înainte, pe poteca prăpăstioasă, nu e o garanţie a salvării 
Calul meu îl ajunge din urmă pe cel încălecat de Char- 
mian și sensibila creatură, înțepată chiar în acel moment 
psihologic, își proptește una dintre copite în bidiviul meu 
şi cu cealaltă mă nimereşte pe mine. Mulţumesc cerului 
că nu. era potcovit, şi m-am săltat pe jumătate din șa, la 
imboldul unui alt pumnal usturător. Cu siguranță că 
incasez mai mult decit mi-e porția, ca de altfel și bietul 
meu fugar, ale cărui chinuri și spaime sînt întrecute doar 
de aj: mele. 

— Daţi-vă la o parte din calea mea! Vinece! am 
strigat eu înnebunit, dînd cu pălăria în viperele înaripate 
din jurul-meu. 

De-o parte a potecii peretele se ridică drept în sus. 
De cealaltă parte se prăvale drept în jos. Și singurul mod 
de a se feri din calea mea e să o ţină şi ceilalți drept 
Inainte. E un miracol cum nici unuia din șirul acela de 
cai nu i-a scăpat piciorul la vale, ci au ţişnit toți înainte, 
Intrecîndu-se unul pe altul, galopînd, luînd-o la trap, po- 
|lenindu-se, sărind, căţărîndu-se şi' aruncînd metodic din 
picioare către cer, ori de cite ori ateriza pe ei cite o viespe. 

După un timp ne opream să ne tragem sufletul și să ne 
numărăm rănile, Şi asta nu o dată sau de două ori, ci 
de nenumărate ori. Pare ciudat, dar n-a fost deloc: mo- 
noton. În ce mă priveşte, ştiu 'bine că am trecut prin 
fiecare desiș cu zelul celui care zboară ca să scape de o 
moarte subită. Nu” Cel ce face pelerinajul de la Taiohae 
la Typee nu va suferi de ennui % pe drumul ăsta, 

În cele din urmă, am urcat destul ca să scăpăm de 
furia viespilor. Era mai degrabă o problemă de altitu- 
dine decit de dirzenie. Pretutindeni în jurul nostru se 
vedeau spinările ascuţite ale munților, întinzîndu-se cît 
vedeai cu ochii, azvirlindu-și piscurile în norii de alizee. 
Urmărind drumul pe care venisem, sub noi, îl vedeam pe 
Snark ca o jucărie neînsemnată pe faţa liniștită a Golfu- 
lui Taiohae. În faţă zăream linia zimţuită a Golfului 
Comptroller. Coborîm cu privirea o mie de picioare de 
cealaltă parte şi Typee zace la picioarele noastre. „Dacă 
mi s-ar fi revelat deodată grădinile raiului şi n-aş fi fost 
mai încîntat decît de această privelişte“, a spus Melville 
în momentul în care şi-a aruncat pentru prima dată ochii 
pi văi. El vedea o grădină. Noi numai o de- 
e. Unde erau cele o sută de pilcuri de copaci 
de pline pe care le văzuse el? Noi nu vedeam decit 
junglă, nimic altceva decît junglă, în afară de două colibe 
de iarbă și citeva grupuri de cocotieri care rupeau mantia 
de vegetaţie primordială. Unde erau Ti din Mehevi şi sa- 
lonul becherilor, palatul care pentru femei era tabu și 
unde el guverna împreună cu cele cîteva căpetenii ale 
sale, și unde păstra și o jumătate de duzină de bătrîni 
prăfuiţi şi adormiți ca să le reamintească de trecutul plin 
de glorie ? Dinspre piriul iute nu se auzea zvonul produs 


38 Ennui — plictis (în franceză în original), 

de fete și matroane în timp ce băteau tepa. Unde era coliba 
e care mereu se apuca s-o construiască bătrînul Narheyo ? 
n zadar mă uitam să-l văd cocoţat pe undeva, prin vreun 
palmier înalt, la vreo nouăzeci de picioare înălțime, ca 
să-şi savureze pipa de dimineaţă. 

Am început să coborîm o potecă în zigzag care ducea 
pe sub bolta încîlcită a junglei, pe unde imenşi fluturi 
pluteau în deplină tăcere. Poteca nu era păzită de nici 
un sălbatic tatuat, înarmat cu ghioagă și suliță, iar după 
ce am trecut rîul, am fost liberi s-o luăm încotro pofteam. 
In acea minunată vale nu mai domneau tabuurile, sacre 
și neîndurătoare. Ba nu, tabuul domnea încă, dar un nou 
tabu, iar cînd ne-am apropiat prea mult de cîteva băş- 
tinaşe nenorocite, am fost preveniţi că erau tabu: Și bine 
au făcut că ne-au spus. Aveau lepră. lar bărbatul care 
ne-a prevenit era şi el crunt lovit de elefantiazis. Iar cu 
toţii erau bolnavi de plămîni. Valea Typee era un locaș 
al morţii, iar cei cîţiva băştinași care mai supraviețuiau 
abia își mai trăgeau duhul, apropiindu-se de ultima su- 
lare chinuită a rasei lor. 
| Cu siguranţă că bătălia n-a fost cîştigată de cei mai 
puternici, fiindcă odinioară cei din tribul Typee erau puter- 
hici, mai puternici decît cei din tribul Happar, mai pu- 
ternici decit cei din 'Taiohae, mai puternici decît toate 
triburile din Nuku-hiva. Cuvîntul typee, sau mai degrabă 
taipe, însemna la început mîncător de oameni. Dar cum 
toți băștinașii din Marchize erau pe atunci mîncători de 
pameni, a fi numit astfel era o dovadă că cei din Typee 
erau prin- excelență antropofagi. Faima de luptători cu- 
Tajoși și cruzi a celor din Typee nu s-a extins numai în 
Nuku-hiva. În toate insulele Marchize numele lor era 
puii cu groază. Omul nu i-a putut învinge. Chiar și 

ancezii care au pus, stăpînire pe Insulele Marchize i-au 
lăsat pe cei din Typee în pace. Căpitanul Porter, de pe 

Essex, a năvălit odată în vale. Marinarii săi erau susţi- 
nuţi şi de două mii de luptători Happar și Taiohae, Au 
reuşit să pătrundă pînă la o oarecare distanţă pe firul 
văii, dar au întimpinat o rezistenţă atit de fioroasă încât 
au fost fericiţi să se poată retragă şi s-o şteargă cu flotila 
lor de nave și bărci de luptă. 

Dintre toţi locuitorii Mărilor Sudului, cei din Insulele 
Marchize erau socotiți cei mai puternici și mai frumoși. 
Despre ei Melville seria : „Am fost izbit mai ales de pu- 
terea și frumuseţea fizică pe care o vădeau... În ce pri- 
veşte formele lor frumoase, întreceau cu mult tot ceea 
ce-am văzut eu vreodată. N-am băgat de seamă nici cea 
mai mică infirmitate la toată acea mulțime care participa 
la banchet... Toți indivizii par să nu fi fost atinşi de nici 
unul din cusururile care strică uneori efectul produs de 
niște forme perfecte. Dar perfecțiunea lor fizică nu 
constă numai în lipsa unor cusururi, aproape oricare din- 
tre ei ar fi putut trece drept model pentru un sculptor,“ 
Mendaña %, cel care a descoperit Insulele Marchize, îi de- 
scrie pe băștinași ca fiind minunat de frumoşi. Figueroa, 
cronicarul călătoriei, spunea : „Ca ten sînt aproape albi, 
de o statură frumoasă și bine legaţi“. Căpitanul Cook îi 
socotea pe băștinașii din Marchize drept cei mai minunaţi 
insulari din Mările Sudului. Bărbaţii erau descriși ca 
fiind „aproape întotdeauna cu o ţinută falnică, rareori 
sub şase picioare înălțime.“ 

Iar acum toată puterea și frumuseţea lor dispăruse, 
iar valea Typee a ajuns lăcașul unei duzini de fiinţe ne- 
norocite, lovite de lepră, elefantiazis şi tuberculoză. Mel- 
ville apreciase populaţia la circa două mii de locuitori, 


3 Alvaro Mendaña — navigator spaniol, primul european care 
a pus piciorul în Insulele Solomon în 1595 şi care a denumit 
arhipelagul cu acest nume în speranţa că va găsi aici sursa aurului 
cu care a construit Solomon templul din Ierusalim. 

fără să ia în consideraţie pe cei din valea lăturalnică, 
Ho-oumi. În această minunată grădină, viaţa fusese mă- 
cinată, aici unde dăinuie o climă minunată şi sănătoasă 
cum nu se întîlneşte nicăieri în altă parte pe pămînt. 
Și băștinașii din 'Typee nu au fost numai minunaţi ca 
fizic, au fost și curaţi. Aerul aici nu cunoaşte bacilii, 
germenii și microbii bolilor care saturează aerul nostru. 
“lar cînd omul alb a adus cu navele lui aceste diferite 
microorganisme ale bolilor, băștinașii din Typee s-au 
"prăbușit şi au pierit din cauza lor, 

Selecţia naturală e cea care ne furnizează explicația. 
Noi cei din rasa albă sintem supraviețuitorii şi descen- 
denții unor mii de generații de supraviețuitori ai războa- 
ielor cu microorganismele. Ori de cîte ori între noi a 
apărut cîte unul cu o constituție deosebit de receptivă 
față de acești minusculi inamici, a răposat subit. N-au 
rezistat decit aceia care le puteau face faţă. Noi cei care 
sîntem acum în viaţă sîntem imuni, cei adaptaţi, cei mai 
bine înzestrați să trăim într-o lume a microorganismelor 
ostile. Bieţii băștinași din Marchize n-au suferit o astfel 
de selecţie. Nu erau imuni. Şi tocmai ei, care-şi făcuseră 
un obicei din a se înfrupta cu inamicii, erau acum mîn- 
caţi de nişte dușmani atit de mărunți încît erau invizibili, 
şi împotriva cărora nu se puteau război cu săgețile și 
suliţele lor. Pe de altă parte, dacă la început ar fi fost 
citeva sute de mii de băștinaşi,-s-ar fi putut să existe 
suficienți supraviețuitori pentru a pune bazele unei noi 
rase, o rasă regenerată, dacă acest botez într-o baie puru- 
lentă de otravă organică poate fi numit regenerare. 

Am scos şeile de pe cai și ne-am pregătit de masă, 
lar după ce ne-am chinuit să despărțim bidiviii — al meu 
se alesese cu cîteva mușcături pe spinare — şi după ce 
ne-am luptat zadarnic cu muştele de nisip, ne-am așezat 
şi am mincat nişte banane şi carne conservată, botezate 

cu cîteva generoase înghițituri de suc de cocos. Prea mare 
lucru nu era de văzut. Jungla dăduse năvală și înecase 
neînsemnatele urme ale strădaniilor omului. Din cînd 
în cînd te împiedicai de cîte o pae-pae, dar nu se vedea 
nici o inscripţie, nici o hieroglifă, nici o cheie pentru a 
descifra trecutut de care aminteau, doar niște pietre 
mute, ridicate și cioplite de nişte miini care erau de mult 
țărînă uitată. Pe aceste pae-pae creșteau copaci înalți, 
parcă geloşi pe cele înfăptuite de om, făcînd să crape și 
împrăştiind pietrele spre haosul începutului. 

Am lăsat jungla și ne-am îndreptat spre albia rîului, 
socotind noi că astfel o să scăpăm de muștele de nisip. 
Speranţă zadarnică ! Ca să înoți, trebuie să-ţi scoţi hai- 
nele, treabă pe care mușştele o știu, aşa că pindesc cu 
miriadele pe malul rîului. În limba .băştinaşilor li se 
spune nau-nau, transcris în engleză now-now, şi au un 
nume potrivit deoarece constituie un sicîitor prezent 4, 
Şi cînd se lipesc ele de pielea omului nu mai există nici 
trecut, nici viitor, şi sînt dispus să pun pariu pe oricît că 
Omar Khayyam î! n-ar fi fost în stare să scrie niciodată 
Rubaiyatele în valea Typee, ar fi fost imposibil din punct 
de vedere psihologie. Am făcut greșeala strategică de a 
mă dezbrăca la marginea unui mal abrupt, de unde pu- 
team sări în apă, dar nu mă puteam urca înapoi pe mal. 
Cînd m-am trezit că voiam să mă îmbrac, am văzut că 
aveam de făcut o sută de iarzi pînă la haine, La primul 
pas o mie bună de nnu-nau s-au năpustit la mine. La al 
doilea pas mergeam într-un nor întreg, la al treilea pas 
soarele s-a întunecat pe cer, iar după asta nu mai ştiu 


40 Joc de cuvinte : în engleză now (pronunţat nau) înseamnă 
„acum, în momentul de faţă“. 

4! Omar Khayyam — poet și matematician persan (mort în 
1128), cunoscut autor al Rubaiyatelor, al unui calendar, etc. 

ce s-a întîmplat. Cînd am ajuns-la haine eram de-acum 
un maniac. Şi abia acum se va vedea marea mea gre- 
şeală tactică. Cind ai de-a face cu nau-nau există o sin- 
gură lege pe care trebuie s-o respecţi : niciodată să nu 
le strivești. Fă. orice numai să nu le striveşti. Sînt atit 
de parşive încît în secunda în care sînt anihilate, slobod 
ultimul atom de otravă în trupul tău. Trebuie să le culegi 
delicat între degetul mare şi arăţător şi să le convingi 
cu blindeţe să-și scoată trompa din carnea ce ţi se în- 
fioară. E ca și cum ţi-ai scoate un dinte. Greutatea era 
însă că acești dinți îmi creșteau mai repede decit eram 
eu în stare să-i seot, așa că le-am strivit, izbindu-le cu 
palma, făcîndu-mi în felul acesta plinul cu otrâva lor. 
Asta s-a întîmplat acum o săptămînă. Acum arăt ca un 
convalescent atins de vărsat de care nu s-a îngrijit ni- 
meni şi a fost lăsat în plata domnului. 

Ho-o-umi e o vale mică, separată de Typee de o 
creastă nu prea înaltă, și într-acolo am pornit-o cînd am 
reușit să stăpîhim sălbaticele și nesătulele noastre ani- 
male de călărie. Bidiviul lui Warren, după numai o milă 
de mers, a ales cea mai. periculoasă porțiune a potecii 
pentru a face o demonstraţie care ne-a ţinut ţintuiţi de 
groază cinci minute bune, Am mers apoi pe la gurile văii 
Typee şi de acolo ne-am uitat în jos, spre țărmul de 
unde a reușit să scape Melville. Acolo se afla baleniera 
cu vislele pregătite, aproape de linia deferlanţilor, şi din- 
colo stătea Karakoee, băștinașul tabu, pînă la briu în apă 
şi se tîrguia pentru viața marinarului. Bineînţeles că 
acolo e locul unde Melville l-a îmbrățișat pe Fayaway 
în semn de rămas bun şi a fugit apoi spre barcă, iar din- 
colo e chiar promontoriul de unde Mehevi, Mow-mow şi 
însoțitorii lor au pornit înot să intercepteze barca, dar nu 

s-au ales decît cu încheietura mîinilor tăiată cu cuțitul 
cînd au dat să se prindă de copastia bărcii, iar lui Mow- 
mow i-a fost dat să se trezească cu cangea bărcii drept; 
în gîtlej, înfiptă de mîna lui, Melville. 

Am mers călare mai departe, spre Ho-o-umi. Melville 
a fost atit de strașnic păzit încît nici n-a bănuit existenţa 
acestei văi, deşi probabil că i-a întîlnit mereu pe locui- 
torii săi, pentru că aparţineau tribului Typee. Am călărit 
printre aceleași pae-pae abandonate, dar, pe măsură de 
ne apropiam de mare, întilneam din belșug arbori de 
cocos, de piine, cîte un petec de ogor cu, taro şi vreo 
douăsprezece colibe de iarbă. Pentru noapte ne-am ales 
una dintre ele și imediat ne-am apucat să facem pregă- 
tiri pentru un banchet. Am sacrificat pe dată un purcel și, 
în vreme ce se prăjea pe niște pietre încinse, iar niște 
pui se fierbeau în lapte de cocos, eu m-am apucat să-l 
conving pe unul din bucătari să se cațere într-un cocotier 
neobișnuit de înalt. Ciorchinele de nuci se afla la o înăl- 
time de vreo sută douăzeci şi cinci de picioare, dar băști- 
nașul s-a îndreptat spre copac, i-a apucat trunchiul cu 
ambele miini, s-a îndoit din mijloc ca un echer, aşa încît 
tălpile picioarelor să se așeze bine pe copac şi apoi a por- 
nit-o drept în sus și nu s-a mai oprit decit la capăt. Trun- 
chiul nu avea noduri, dar băștinașul nu s-a folosit de 
vreo frînghie, ci a urcat așa preţ de o sută douăzeci și 
cinci de picioare şi a aruncat de acolo nucile de cocos 
jos. Nu oricare dintre bărbaţii prezenţi ar fi avut destulă 
putere pentru o ispravă ca asta şi nici plămînii nu i-ar 
fi ajutat pentru că cei mai mulți tușeau de-și dădeau 
sufletul. Unele femei gemeau și hîriiau tot timpul, în- 
tr-atit de ciuruiţi le erau plămiînii. Foarte puţine dintre 
ele erau băștinașe get-beget din Marchize, cele mai multe 

erau metise, avînd fie jumătate, fie trei sferturi de sînge 
francez, englez, danez, sau chinez. În cel mai bun caz, 
această infuzie de sînge proaspăt nu făcea decit să în- 
tirzie sfîrşitul, iar ceea ce vedeai te făcea să te întrebi 
dacă merita. 

Banchetul a avut loc pe o pae- pae ird, în spatele 
căreia era coliba în care urma să dormim, Primul fel de 
mîncare era format din peşte crud și poi-poi, acesta 
din urmă mai iute şi mai acru decit cel gustat de noi în 
Hawai, şi făcut din taro, în vreme ce în Insulele Marchize 
poi-poi-ul se face din fructele arborelui de pîine. Cînd 
fructul e copt, se cu de coajă, se pune într-o tigvă și 
se zdrobeşte cu un pisălog de piatră pînă ajunge o pastă 
densă, lipicioasă. Ajunsă aici, pasta asta se învelește în 
frunze şi se îngroapă în pămint unde poate sta la păs- 
trare ani întregi. Dar înainte de a fi consumată trebuie 
să mai fie prelucrată. Se face un pachet învelit bine în 
frunze care se pune pe pietre încinse, așa cum se pune 
porcul la frigare, şi se coace bine. După aceea se ames- 
tecă cu apă rece și se diluează — nu prea subţire încît 
să curgă, dar suficient de subţire ca să poată fi mincată 
înfingîndu-ţi primele două degete în pasta aceea. Cind 
te obişnuiești, mincarea asta ți se pare plăcută și cît se 
poate de sănătoasă. Fructele coapte ale arborelui de piine 
sînt delicioase fierte sau prăjite ! Fructele arborelui de 
piine şi taro sînt produse vegetale demne de masa regilor, 
amîndouă, deși primul este greşit denumit „de piine“, 
scmănînd mai degrabă cu cartoful, cu toate că nu sint la fel 
de făinoase şi nici la fel de dulci. 

Banchetul s-a încheiat şi am urmărit luna Se e 
asupra văii Typee. Aerul era adevărat balsam, ușor parfu- 
mat de mireasma florilor. Dăinuia o noapte miraculoasă, o 

Enişte de moarte, şi nici cea mai uşoară boare nu înfiora 
frunzișul. Îţi țineai răsuflarea și simţeai o strîngere de 
inimă, într-atît de copleșitoare era frumuseţea acestei 
nopţi. Departe, se auzea vuietul înăbușit al valurilor care 
se spărgeau la mal. Nu exista nici un fel de pat şi fiecare 
a aţipit pe unde a socotit el că e dușumeaua mai moale. 
Lîngă mine gemea și giliia în somn o femeie, și în jur îi 
auzeam pe muribunzii băştinaşi tușind în noapte, 


. Capitolul XI 
OMUL NATURII 


` 

Prima oară l-am întîlnit pe Market Street în San Fran- 
cisco. Era într-o după-amiază umedă, cu ploaie măruntă, şi 
mergea cu pași mari, îmbrăcat doar cu nişte nădragi scur- 
taţi pînă la genunchi, şi cu o cămașă la fel de scurtă, ples- 
căind cu picioarele goale în mocirla trotuarului. Pe urmele 
lui se strînseseră vreo duzină de ţînci încîntaţi. Toată lumea 
— şi era vorba de mii de oameni — întorcea capul și se 
uita curioasă după el. Și eu am întors capul. Nu mai văzu- 
sem în viața mea un om atit de frumos bronzat. Şi era bron- 
zat din: cap pină-n picioare, așa cum se bronzează un 
blond cînd nu i se duce pielea cu totul. Chiar şi părul 
lung şi blond îi era ars de soare, ca şi barba care părea 
să crească dintr-un ogor nearat de nici un brici. Era ară- 
miu, arămiu-auriu, strălucind şi radiind soare. Un alt 
profet, m-am gîndit eu, a venit în oraş pentru a aduce 
vestea care va salva lumea. 

Cîteva săptămîni mai tîrziu, eram cu niște prieteni în 
cabana lor de pe înălțimile Piedmont, care domină Goltul 
San Francisco : „L-am prins, l-am prins ! începură cîţiva 
deodată să strige. L-am prins într-un copac. Dar acum s-a 
potolit şi o să mănînce din palmă. Hai, vino să-l vezi.“ 
Așa că i-am însoțit și m-am cățărat pe o coastă ameţitoare, 
spre o colibă nenorocită din mijlocul unui pile de eucalipți, 
şi l-am regăsit pe bronzatul meu profet care bătuse tro- 
tuarul oraşului. 

Veni cu mare grabă în întîmpinarea noastră, dîindu-se 
peste cap ca un gimnast. N-a dat mîna cu noi, în schimb 
salutul de bun venit luă forma unor acrobaţii. Se mai dădu 
de citeva ori peste cap, își răsuci corpul, legănîndu-se ca 
un șarpe, pînă cînd, socotind că şi-a încălzit suficient înche- 
ieturile, seîndoi de la mijloc, cu picioarele perfect drepte şi 
genunchii atingindu-se, și ajunse cu palmele la pămînt și 
începu să bată darabana. Făcu morișca, piruete, dansă și 
ţopăi ca un maimuţoi beat. Și toată căldura soarelui, strinsă 
de-a lungul vieţii lui înilăcărate, îi radia pe chip. lar acest 
cîntec fără cuvinte pe care-l interpreta voia să spună : 
„Sînt atît de fericit !“ 

Și l-a cîntat întreaga seară, semnalînd schimbarea parti- 
turii cu o nesfirșită gamă de acrobaţii. „Un nebun ! M-am 
întîlnit cu nebunul din pădure“, mă gîndeam eu. Dar s-a 
dovedit un nebun preţios. Printre salturi și piruete ne-a 
transmis mesajul care va salva lumea. Avea două părți. 
Mai intii omenirea asta plină de suferinţi să-și arunce 
hainele de pe ea și s-o pornească de capul ei prin munți și 
văi, sălbăticindu-se, iar în al doilea rînd lumea asta 
mizerabilă ar fi bine să adopte transcrierea fonetică. Prin 
minte mi-a trecut fulgerător cam ce probleme sociale ma- 
jore s-ar rezolva dacă populaţia oraşului s-ar porni să 
mișune în pielea goală pe toate coclaurile, ca să se tre- 
zească frumos că cei de la ţară trag cu armele de vină- 
toare după ea, ciinii o latră, şi la urmă mai suportă și nenu- 
mărate atacuri cu furca din partea unor miînioși fermieri. 

Anii au trecut și, într-o dimineaţă însorită, Snark şi-a 
virit prudent nasul printr-o deschidere îngustă într-un 
recif care părea să fumege sub izbiturile cumplite ale hulei 
stîrnite de alizee, şi începu să-și croiască, cu greu, drum 
spre portul Papeete. Spre noi se îndreptă de îndată o 
șalupă arborînd un pavilion galben. Ştiam că vine cu 

medicul portului. Dar la oarecare distanţă, în siajul şalupei, 
se zărea o bărcuţă cu rame care ne-a stirnit mirarea. Avea 
un pavilion roșu. Am studiat-o atent cu binoclul, temin- 
du-mă că nu cumva să semnaleze niște pericole ascunse 
pentru navigaţie, vreo epavă recentă, vreo geamandură sau 
baliză luată de ape. Doctorul se sui la bord. După ce 
cercetă starea noastră de sănătate și se convinse că pe 
Snark nu era nici urmă de şobolan, l-am întrebat ce sens 
avea pavilionul acela roșu. „A, păi acela-i Darling“, îmi 
răspunse el. Și atunci Darling, Ernest Darling, care ridi- 
case pavilionul roşu ca semn al frăţiei dintre oameni, ne 
salută : „Hei, ce faci, Jack ! Salut, Charmian !“ Visli ime- 
diat lingă noi şi abia atunci am văzut că era vorba de ară- 
miul nostru prieten de pe colinele Piedmont. Sări iute la 
bord, ca un zeu al soarelui, îmbrăcat doar cu un petec 
de pînză stacojie petrecută peste șolduri, şi ţinînd în ambele 
miîini darurile Arcadiei : o sticlă plină cu miere aurie și un 
coş din frunze împletite în care erau fructe mari, aurii, de 
mango, banane aurii, cu niște pete de un auriu și mai 
închis, fructe aurii de ananas, chitre aurii, portocale ze- 
moase, smulse din același filon de soare şi pămînt. Şi în 
acest chip, sub soarele sudului, l-am întîlnit din nou pe 
Darling, omul naturii. 

Tahiti e unul dintre cele mai minunate locuri de pe 
pămînt, populat de hoţi, bandiți şi mincinoși, printre care 
s-au rătăcit și cîţiva oameni adevăraţi, cinstiţi. Drept ur- 
mare, din cauza pacostei ce s-a abătut asu frumuseţii 
din 'Tahiti, vermina asta omenească, de care-i infestat, am 
de gînd să nu scriu despre Tahiti ca atare, ci despre omul 
naturii. Emană din el un spirit atit de blind, cumsecade, 
care n-ar face rău nimănui, nu jignește sentimentele nimă- 
nui, decit poate sentimentele prădalnice și plutocratice ale 
capitalistului, 

— Ce semnifică pavilionul acela roşu ? l-am între- 
bat eu. Á 

— Socialism, bineînțeles. 

— Da, bine, știu asta, am continuat eu. Dar ce înseamnă 
în mîinile tale ? 

— Păi, că mi-am aflat menirea. N 

— Și o împărtășeşti şi celor din Tahiti ? l-am întrebat 
eu ncîncrezător, 

— Bineînțeles, mi-a răspuns el cu simplitate, și mai 
apoi am aflat că așa şi făcuse. 

După ce-am lăsat “ancora, am coborit o barcă mai mică 
şi ne-am îndreptat spre țărm, iar omul naturii ne-a însoțit. 
Ei, aiuritul ăsta o să mă bată la cap de-o să mă ucidă, mă 
gîndeam eu. Fie că sînt treaz, fie că dorm, nu mai scap de 
individ pînă cînd n-am să ridic velele să o şterg de-aici. 
Dar niciodată în viaţă n-am greşit mai mult. Ne-am găsit 
o casă şi acolo am locuit, acolo am muncit, dar omul 
naturii nici nu s-a apropiat de mine. Aștepta să fie invitat. 
Întîi s-a dus la bordul lui Snark şi a pus stăpinire pe 
bibliotecă, încîntat de numărul mare de cărți ştiinţifice şi 
şocat în acelaşi timp de numărul exagerat de cărți de lite 
ratură. Omul naturii nu-și pierde vremea cu literatura. 

După vreo săptămînă, conștiința a început să mă mustre 
și l-am invitat să ia n cu mine la un hotel periferie. 
S-a arătat şi el, nemaipomenit de țeapăn și stinjenit de 
haina de bumbac pe care o imbrăcase. Cind l-am invitat 
să şi-o scoată s-a luminat, plin de recunoștință și bucurie, 
şi pe dată s-a și supus, dezvăluindu-și pielea aurie de la 
brîu la umeri, răminînd acoperit numai cu o bucată de 
piasă de năvod, cu ochiuri mari, țesută cu sfoară groasă. 
O bucată de pinză stacojie peste şolduri completa costumul. 
In seara'aceca l-am cunoscut mai bine și în cursul lungului 

meu popas în Tahiti această simplă cunoştinţă a devenit 
prietenie. 

— Deci așa, scrii cărţi, îmi spuse el într-o zi, cînd toc- 
mai îmi isprăvisem munca de dimineaţă şi eram obosit și 
asudat. Şi eu scriu cărţi, îmi comunică el. 

Aha, în fine începe să mă bată la cap, gîndeam eu, cu 
eforturile lui literare. Simţeam că sufletul se revoltă în 
mine. Doar nu făcusem tot drumul acesta pînă în Mările 
Sudului ca să devin catedră de literatură. 

— Uite, cartea asta o scriu eu ! îmi explică el izbin- 
du-se cu pumnul în piept încît răsună. Gorila din jungla 
africană se loveşte cu pumnii în piept de se-aude la jumă- 

Hate de milă distanță. 
à — Zdravăn piept, i-am replicat eu, plin de admiraţie. 
Ar putea-o face geloasă și pe o gorilă. 

Și atunci am început eu să aflu unele amănunte, com- 
pletate mai tirziu cu altele, despre minunata carte pe care 
scria Ernest Darling. Cu doisprezece ani în urmă zăcea pe 
moarte, avea doar nouăzeci de livre, şi era atit de sfîrșit 
că nu era în stare nici să vorbească. Doctorii renunțaseră 
să mai spere. Nici taică-său, medie practicant și el, nu mai 
wpera nimic. S-a ţinut un consult cu alţi doctori. Nu mai 
era nici o speranță. Această prăbuşire se datora efortului 
prea mare — preda la o şcoală, în vreme ce studia și la uni- 

tate — şi unor atacuri consecutive de pneumonie. Pe zi 
„arăta tot mai pierit, stomacul lui nu era în stare 
gă substanţele hrănitoare din mincarea grea pe 
ture i-o dădeau, şi pilulele şi praturile nu-i ajutau digestia. 
Nu era numai fizic o epavă umană, ci și psihic. Își exte- 
huase mintea. Era sătul peste poate de medicină, sătul de 
iumeni. Glasul omenesc îi rănea auzul, semnele de milă ale 
bumenilor îl făceau să-şi iasă din sărite. Și prin minte îi 
brecu gindul că dacă tot îi era dat să moară, măcar să 

moară în mijlocul naturii, scutit de toată sictiafa și agre- 
siunea lumii. Iar în spatele acestui gînd pîndea ideea că 
poate nici nu e condamnat la moarte, dacă va putea scăpa 
de mîncarea indigestă, de doctorii şi de oamenii bine inten- 
ționaţi care-l înnebuneau. 

'Şi așa s-a făcut că Ernest Darling, numai piele şi oase, 
și un cap de mort, cadavru ambulant, cu exact atita scînteie 
de viaţă în el cît să-l facă să umble, a întors spatele oame- 
nilor şi așezărilor omenești şi s-a tirît cum a putut cinci 
mile prin pădure, cît mai departe de orașul său, Portland, 
Oregon. Bineînțeles că era nebun. Numai un nebun s-ar fi 
ridicat de pe patul morții s-o ia la drum. 

Prin hăţişurile pădurii, Darling a găsit ceea ce căuta — 
odihna. Acum nu-l mai bătea nimeni la cap cu fripturi de 
vilă sau porc, nu mai apăreau medici care să-i chinuie 
nervii obosiţi luîndu-i mereu pulsul, și nici stomacul cu 
pilule și prafuri. Începu să simtă un fel de mîngiiere. Soa- 
rele dogorea de sus, iar el stătea și se prăjea la soare. Trăi 
senzaţia că soarele era un elixir al sănătăţii. Și deodată 
i se păru că toată epava aceea a propriului trup pierit 
începe să strige după soare. Îşi smulse hainele de pe el și 
rămase gol să se scalde în soare. Se simţi mai bine. li făcea 
bine, prima senzaţie de ușurare după îndelungate luni de 
suferință. 

Pe măsură ce se simțea mai întremat se ridică în capul 
oaselor și începu să ia seamă la cele din jur. În preajmă, 
pretutindeni, ciripeau și zburătăceau păsărele, veveriţele 
chiţcăiau și se jucau. Invidie sănătatea și vioiciunea care 
radiau din ele, existența lor fericită, fără griji. Era inevi- 
tabil să compare, pînă la urmă, starea lor cu propria sa 
situaţie, și să se întrebe de ce ele erau atit de minunat de 
viguroase, în vreme ce el ajunsese un spectru, firăv, pe 
moarte. Concluzia lui era cît se poate de evidentă și anume 

că ele duceau o viaţă conformă naturii, în vreme ce el trăia 
împotriva naturii, şi deci, dacă mai avea de gînd să tră- 
iască, trebuia să se întoarcă la natură, 

Și stînd el singur, pierdut în hățişuri, își găsi soluția 
problemelor și începu să le pună în aplicare, Renunță la 
haine, porni să țopăie, să alerge în patru labe, să se cațere 
în copaci, pe scurt să facă tot felul de acrobaţii, și să se 
îmbibe de soare în timpul ăsta. Imita animalele. Îşi dură un 
culcuş din frunze uscate și ierburi unde să doarmă noaptea, 
pe care-l acoperi cu bucăți de scoarță de copac ca să-l 
ferească de ploile de început de toamnă. „Uite un exerciţiu 
foarte bun“, îmi spuse el odată, lovindu-şi cu braţele partea 
laterală a corpului. „L-am învăţat urmărind cocoşii care 
cîntă.“ Altă dată am băgat de seamă cum bea sucul 
nucilor de cocos, cu o sorbitură puternică. Mi-a explicat că 
a fost atent la felul în care: ‘beau vacile şi s-a gîndit 
că trebuie să fie ceva și cu asta, a încercat și el, a desco- 
perit că-i plăcea şi de atunci nu bea decît în acest chip. 

A mai băgat de seamă că veveriţele se hrăneau numai 
cu fructe și nuci și s-a pus şi el pe o dietă de fructe și 
nuci, la care a adăugat și nişte piine și a văzut că-i reve- 
neau puterile și a început să se mai întremeze. Vreme de 
trei luni de zile, a continuat această existenţă primitivă, 

înă cînd ploile îndesate din Oregon l-au făcut să se 
napoieze în așezările omeneşti. Trei luni nu-s ‘suficiente 
unui supraviețuitor a două atacuri de pneumonie, ajuns la 
numai nouăzeci de livre, pentru a se fortifica suficient ca să 
infrunte o iarnă în Oregon fără nici un fel de adăpost. 

Înfăptuise mare lucru, dar acum era gonit înapoi. Nu 
avea de ales, și trebui să se întoarcă acasă la taică-său şi 
acolo, trăind în aerul închis al încăperilor, în vreme ce 
plămînii lui tînjeau după aerul curat al naturii libere, 
văzu la pat, lovit de al treilea atac de pneumonie. Ajunse 

chiar mai pierit decît înainte. În acel templu şubrezit al 
cărnii, creierul lui se prăbuşi. Zăcea ca un cadavru, prea 
sleit ca să poată îngîna ceva şi cu mintea prea pierită și 
irascibilă ea să fie în stare să-i asculte pe alţii. Singurul 
act de voinţă de care mai fu în stare a fost acela de a-și 
vîri degetele în urechi refuzînd cu încăpăţinare să mai 
asculte un singur cuvînt. Au fost chemaţi medici specialiști 
în boli mintale, a fost decretat nebun, şi s-a dat şi verdic- 
tul că nu va trăi mai mult de o lună. 

Unul dintre acești specialiști în boli mintale l-a luat cu 
el la sanatoriul de pe Muntele Tabor. Aici, după ce s-au 
convins că era inofensiv, l-au lăsat să facă ce vrea. Nu-i 
mai spunea nimeni ce să mănînce, aşa că se întoarse la 
nucile şi fructele lui, la uleiul de măsline, la margarina din 
ulei de alune americane și banane, care deveniră princi- 
palele articole ale dietei lui. Îndată ce-şi recăpătă puterile, 
se hotărî să trăiască așa cum credea el de cuviință. Dacă 
ar fi trăit ca ceilalţi, conform convențiilor sociale, cu sigu- 
ranță că avea să moară. Teama de moarte a fost unul 
dintre factorii cei mai importanţi care au dus la naştere: 
omului naturii. Ca să poată supravieţui avea nevoie de o 
dietă naturală, de aer curat şi de binecuvîntarea soarelui. 

Dar iarna în Oregon nu are prea multe tentaţii pentr 
cel care doreşte să se întoarcă la natură, aşa că Darlir 
parni în căutarea unui climat potrivit. Încălecă pe o bic 
cletă şi se îndreptă spre sud, în căutarea tărîmului soarelui, 
Universitatea Stanford însă puse stăpînire pe el vreme de 
un.an de zile. Aici se apucă să studieze și să munceasc! 
în felul lui, îmbrăcat cît mai sumar, atît cît îi îngăduiau 
autorităţile, şi punînd în practică cît mai mult principiile 
pe care le învățase în cetatea veveriţelor. Metoda. lui pre- 
ferată de studiu era să o şteargă pe dealurile din spatele 
Universităţii, să se descotorosească de haine şi să se întindă 

pe iarbă, scăldîndu-se în soare şi sănătate în vreme ce se 
scălda şi în ştiinţă. Dar iarnă e și în California Centrală, 
așa că nevoia de a căuta un climat potrivit unui om al 
naturii îl făcu să pornească mai departe. Încercă la Los 
Angeles şi în California de Sud, unde fu arestat de'mai 
multe ori şi adus dinaintea unor comisii medicale pentru 
că, vezi bine, felul lui de viață nu era copiat după modul 
de viaţă al semenilor lui. Încercă în Hawai, unde, pentru că 
nu au fost în stare să dovedească convingător că nu era să- 
nătos la minte, autorităţile l-au obligat la deportare. Şi ni 
deportare propriu-zisă n-a fost. Ar fi putut rămîne dacă ar 
fi executat o pedeapsă de un an de zile în închisoare. I-au 
dat posibilitatea să aleagă. Inchisoarea însemna moarte 
pentru omul naturii care nu prosperă decît în aer curat, și 
scăldindu-se în soare. Autorităţile din Hawai nu trebuie 
blamate. Darling era un cetăţean nedorit. Şi orice om e de 
nedorit dacă contrazice pe un altul. cînd oricare om, 
prin filozofia lui despre o viață simplă, îi contrazice pe 
ceilalţi în măsura în care a făcut-o Darling, numai atit și e 
suficientă justificare pentru verdictul de cetăţean nedorit 
acordat de autorităţile din Hawai. 

Așa că Darling a pornit mai departe în căutarea unui 
climat care să fie aşa cum îşi dorea, unde la rîndul lui 
să nu devină de nedorit. Şi l-a găsit în Tahiti, grădina 
grădinilor. Și, după cum povestește el, aici şi-a stris el 
paginile cărţii. Nu poartă decit o pinză peste șolduri și o 
cămaşă făcută dintr-o plasă de pescuit, fără mineri, gol 
țtintăreşte o sută şaizeci de livre, se bucură de o sănătate 
perfectă, ochii, socotiți altădată de nesalvat, acum văd 
excelent, iar plăminii, practic sleiţi de trei atacuri de 
pneumonie, nu numai că s-au refăcut, dar sint mai zdraveni 
ta oricind. 

N-am să uit niciodată cum, în vreme ce-mi povestea 
ceva, a strivit un țînțar. Bestia înțepătoare,i se aşezase în 
mijlocul spinării, între umeri. Fără să-şi întrerupă șirul 
vorbelor, fără să sară nici măcar o silabă, pumnul i-a 
zburat prin aer, mina s-a răsucit şi a izbit între umeri, 
zdrobind țìnțarul și făcindu-i întreaga alcătuire să răsune 
ca o tobă. Gestul mi-a amintit de năravul cailor de a izbi 
cu copitele în scindurile boxei din grajd. „Gorila din 
jungla africană se loveşte cu pumnii în piept de se-aude 
la jumătate de milă distanţă“, mă vestește el şi începe 
să bată o dărabană îndrăcită pe piept, de ţi se făcea părul 
măciucă. 

Intr-o zi a văzut niște mănuși de box agăţate de perete, 
şi ochii au început pe dată să-i lucească. 

— Ştii box ? l-am întrebat. . 

— Dădeam lecţii de box pe cînd eram la Stanford, îmi 
răspunse el. 

Și atunci, pe loc, ne-am dezbrăcat pînă la brîu şi ne-am 
pus mănușile. Buf ! O mînă lungă de gorilă zvicni înainte, 
făcînd mănușa să aterizeze în nasul meu. Jap ! Făcu o 
fentă şi mă prinse într-o parte a capului, mai-mai să mă 
dărime. Şi am avut un cucui de la lovitura aceea vreo 
săptămînă. M-am lăsat iute în jos să evit o lovitură de 
stînga și i-am plasat o dreaptă în stomac. O lovitură 
cumplită. Mă lăsasem cu toată greutatea corpului și l-am 
prins exact cînd el se avintase înainte. Mă aşteptam să-l 
văd îndgindu-se și căzind, dar în loc de asta i-am văzut 
mutra radiind încîntată : „Strașnică !“ Iar în clipa urmă- 
toare a trebuit să iau măsuri de apărare, să mă protejez 
cum puteam în faţa unui uragan de upercuturi, lovituri de 
jos, de sus. Am pindit momentul potrivit şi m-am repezit 
să-l lovesc la plex. Mi-am atins ţinta. Omul naturii şi-a 
lăsat braţele în jos, a icnit şi s-a așezat brusc jos. 

— Nu-i nimic, m-a asigurat el. Doar un minut. 

Și, în numai treizeci de secunde, a fost în picioare, ah ! 
şi a început să-și plătească poliţele, fiindcă m-a atins şi el 
la plex, am icnit, mi-am lăsat mînile în jos şi m-am aşezat 
și eu poate ceva mai brusc decit o făcuse el. Am pomenit 
toate astea pentru a sluji drept dovadă că omul cu care 
am boxat e cu totul alt om decit epava de numai nouăzeci 
de livre care fusese cu opt ani înainte, abandonată de 
medici și psihiatri, abia trăgindu-şi sufletul într-o încă- 
pere din Portland, Oregon. Și cartea pe care a scris-o 
Ernest Darling e o carte minunată, şi bine legată ! 

Ani de zile s-a plins Hawaiul de nevoia de a avea imi- 
granţi oportuni. Şi a cheltuit o groază de timp, gîndire și 
bani pentru a importa astfel de cetăţeni oportuni, iar acum, 
după atita “gălăgie, nu prea are cu ce se lăuda. Cu toate 
astea, Hawaiul l-a deportat pe omul naturii. A refuzat 
să-i ofere o şansă. Și pentru a pedepsi spiritul îngîmfat al 
Hawaiului profit de ocazie ca să-i arăt ce a pierdut refu- 
zindu-l pe omul naturii. Cînd a ajuns în Tahiti, s-a pornit 
să caute o bucată de pămînt pe care să-și cultive hrana de 
care avea nevoie. Dar pămîntul, adică pămînt care să nu 
coste mult, era greu de găsit. Omul naturii nu se scălda 
în bani. Săptămiîni în şir şi le-a petrecut colindind colinele 
abrupte, pînă cînd undeva, în munți, unde se uneau mai 
multe defileuri, a găsit opt acri de junglă care păreau să nu 
fie înregistrați drept proprietate pe numele cuiva. Func- 
ționarii guvernului i-au spus că dacă va curăța terenul și-l 
va lucra vreme de treizeci de ani, atunci o să i se acorde 
dreptul de proprietate. 

S-a apucat de lucru imediat, şi nu s-a mai pomenit vreo- 
dată o astfel de trudă. Nimeni nu mai încercase să cultive 
un teren aflat la înălțime atît de mare. Locul era acoperit 
de o junglă încilcită în care mişunau porci sălbatici și 


175 


mulţime de şobolani. De aici priveliștea spre Papeete şi 
ocean era magnifică, însă perspectiva nu era deloc încura- 
jatoare. Au urmat săptămîni întregi de muncă pentru a-şt 
croi o potecă bună ca plantaţia să fie accesibilă. Porcii şi 
şobolanii dădeau gata orice se apuca el să cultive de îndată 
ce plantele dădeau colţ. A împuşcat porci, a prins șobolani 
cu cursele, În numai două săptămîni a prins o mie cinci 
sute de șobolani. Şi totul trebuia cărat cu spinarea, Calul 
de povară pe care-l avea îl punea la muncă de obicei 
noaptea. 3 

Dar încet, încet, începu să cîştige bătălia. Și-a construit 
o colibă cu pereţii din ierburi, iar pe terenul fertil, sol vul- 
canice smuls cu greu junglei şi fiarelor junglei, au început 
să crească cinei sute de palmieri de cocos, cinci sute de 
arbori papaia, trei sute de arbori mango, o mulțime de 
arbori de piine, avocado, ca să nu mai vorbim de viţă de 
vie, diverși arbuşti şi legume. Puse în valoare surplusul de 
apă de pe dealuri făcîndu-l să se scurgă în canioane și 
construi un sistem eficient de irigații, obligind apa să 
treacă din canion în canion, săpînd şanţuri paralele la dife- 
rite altitudini. Defileurile lui înguste deveniră grădini bota- 
nice. Spinările aride de dealuri, unde mai înainte dogoare 
soarelui arsese jungla, pipernicind-o aproape una cu pè 
miîntul, acum înviaseră, pline de copaci, arbuşti și flori 
Omul naturii nu numai că avea toate cele necesare traiului 
ci devenise și un prosper agricultor cu surplus de produse 
pentru vinzare locuitorilor din Papeete. 

Şi atunci s-a descoperit deodată că acest teren despre 
care funcţionarii guvernamentali îl informaseră că nu er: 
proprietatea nimănui, avea de fapt un stăpin şi că inscris! 
rile, descrierea etc. fuseseră înregistrate. Iar toală munca 
lui părea să fi fost în van. Cînd îl luase în stăpinire, terenu 
respectiv nu avea nici o valoare, iar proprietarul său, stă- 

pîn peste numeroase întinderi, habar nu avea în ce măsură 
omul naturii pusese terenul în valoare. S-a ajuns la un 
pret acceptabil şi înserisul lui Darling a fost înregistrat, 
pe loc. 

Apoi veni cea mai zdrobitoare lovitură. Calea de acces 
spre piaţă îi fu tăiată, iar drumul barat de trei rînduri de 
garduri de sîrmă ghimpată. Unul dintre acele gesturi de 
imixtiune în treburile omenești atît de obișnuite în cele mai 
absurde dintre sistemele seciale. În spatele acestui gest se 
simţea mina acelorași elemente eonservatoare care l-au 
trimis pe omul naturii în fața Comisiei de boli mintale din 
Los Angeles, care l-au deportat din Hawai. Cei mulțumiți 
de sine nu pot înţelege pe un om-ale cărui mulțumiri sînt 
cu totul altele. Pare limpede că organele oficiale au fost 
de acord cu acele elemente conservatoare pentru că ptnă 
acum drumul pe care şi l-a croit omul naturii e tot închis. 
Nu s-a progresat cu nimic în această direcție, şi e evidentă 
în toate chipurile o rea-voinţă de neclintit..Cu toate astea, 
omul naturii dansează și -cîntă mergînd mai departe. Nu 
noaptea să se gindească ce nedreptate i se face, lasă 
grijile astea pe seama celor puși pe rele. Nu are timp să 
£ ărască. Socoate că a venit pe lumea asta pentru a fi 
t, aşa că nu are nici o clipă de pierdut în alte scopuri. 

Drumul spre plantaţia lui e blocat. Nu are cum să-şi 
taie alt drum pentru că nu există nici un fel de teren liber 
pe unde să şi-l construiască. Administraţia l-a bligat să 
se mulțumească doar cu o potecă folosită de porcii sălbatici 
ce urcă pieptiș coastele prăpăstioase ale munte] Am 
urcat și eu cu el pe poteca aceea şi am fost nevoiţi să ne 
cățărăm în patru labe pentru a ajunge sus. Iar poteca aceea 
a porcilor sălbatici nu poate fi transformată în drum ca 
lumea indiferent cît ai munci, dacă nu vine un inginer spe- 
cialist cu maşini şi cabluri să-l construiască. Dar ce-i pasă 

omului naturii ? Conform eticii sale, el răspunde cu bună- 
tatea sa acestor gesturi barbare. Și cine ar putea spune că 
nu e mai fericit decit ceilalţi ? „Lasă-i în pace cu drumul 
lor nesuferit, îmi spuse el în vreme ce ne tiram spre o 
poliţă de piatră ca să ne așezăm. Acuşi îmi fac eu şi o 
mașină de zburat și-i păcălesc. Curăţ o porţiune de teren 
pentru ca să aibă unde ateriza o mașină de zburat şi data 
viitoare cînd ajungi în Tahiti o să te aducă chiar la ușa 
mea.“ 

Într-adevăr, omul naturii are şi alte idei ciudate în 
capul lui, în afară de aceea de a se bate cu pumnii în 
piept ca o gorilă din jungla africană. Are niște idei în legă- 
tură cu levitaţia „Da, dom'le, îmi spunea el, levitaţia nu.e 
imposibilă. Şi ia gîndeşte-te ce glorie de pe urma ei ! Să 
te salţi de la pămînt printr-un act de voinţă ! Astronomii 
ne spun că sistemul nostru: solar e pe moarte, că, dacă 
înlăturăm un accident posibil, va ajunge atit de rece încît 
nu va rămîne fir de viaţă pe el. Foarte bine. În ziua aceea 
omul va fi ajuns să înfăptuiască perfect levitaţia și va 
părăsi planeta pe moarte în căutarea unor lumi! mai ospi- 
taliere. Cum poate fi înfăptuită levitaţia ? Prin posturi 
progresive. Da, am încercat și eu şi, în cele din urmă, 
simţeam cum devin tot mai uşor.“ 

Omul e maniac, mă gindeam eu. „Bineînţeles, acestea-s 
doar nişte teorii ale mele. Îmi place să mă gîndesc la viito> 
rul minunat al omului. S-ar putea ca levitaţia să nu fie 
posibilă, dar mie îmi place să cred că e posibilă.“ 

Într-una din seri, cînd l-am surprins căscînd, l-am în- 
trebat cam cît doarme. „Şapte ceasuri, mi-a răspuns el, Dar 
peste zece ani am să dorm numai şase, iar în douăzeci 
numai cinci. Vezi, reduc cîte o oră de somn la fiecare zece 
ani.“ „Atunci înseamnă că la vremea cînd vei avea o sută 
de ani n-o să mai dormi deloc“, am exclamat eu. „Exact, 
Chiar aşa. Cînd o să ajung să am o sută de ani n-o să 

mai am nevoie de somn. Atunci am să trăiesc cu aer. Doar 
știi bine, există plante care trăiesc doar cu aer.“ „Dar a 
reușit oare vreun om isprava asta ?“ Clătină din cap. „Încă 
n-am auzit s-o fi făcut. Dar e numai o teorie de-a mea 
chestia cu trăitul cu aer. N-ar fi însă minunat ? Bineînţeles 
că s-ar putea să nu fie posibilă nici asta, și mai mult ca 
sigur că nu e. Vezi, nu sint un om chiar lipsit de simţul 
realităţii. Nu uit niciodată prezentul. Atunci cînd mă arune 
în viitor, totdeauna îmi las o aţișoară cu care să-mi găsesc 
din nou drumul înapoi“. |, 

Tare mi-e teamă că omul naturii e un hîtru. În orice 
caz duce o viață simplă, nota sa de plată pentru îmbră- 
căminte s-ar putea să nu fie prea mare, sus la plantaţia lui 
se hrăneşte numai cu fructe al căror preţ de cost, bani 
gheaţă, îl apreciază la cinci cenți pe zi. Iar acum, din cauză 
că drumul de acces la piaţă îi e închis și mai e şi băgat în 
propaganda socialistă pînă peste cap, locuieşte în oraş, unde 
cheltuielile sale, inclusiv chiria, ajung la douăzeci şi cinci 
de cenți pe zi. Pentru a-și achita aceste cheltuieli, face un 
curs seral pentru chinezi. 

Omul naturii nu e un bigot. Atunci cînd nu se găseşte 
de mincare decit carne, mănîncă şi el carne, aşa cum se 
întîmplă cînd nimereşti în închisoare sau pe un vapor şi 
nucile: şi fructele s-au terminat. Dar nu pare să-şi revină 
la forma lui adevărată decit la soare. 

„Lasă ancora la apă la întîmplare și ancora va derapa, 
asta dacă sufletul ţi-e nesfirşit, mare fără fund, şi nu 
suflet de ciine, îmi spuse el. Știi, ancora mea totdeauna 
derapează. Eu trăiesc pentru sănătatea şi progresul omului, 
şi mă chinui să trag după mine ancora în direcția aceea. 
Pentru mine, şi sănătatea şi progresul sint una. Pe mine 
m-a salvat numai tiritul ancorei. Ancora n-a reușit să mă 
ţină pe patul de moarte. Am tirit după mine ancora pină 

în hăţișuri și i-am păcălit pe doctori. Cînd mi-am recă- 
pătat sănătatea și puterile, am început să-i învăţ pe bărbaţi 
și pe femei să devină oameni ai naturii, predicînd și ară- 
tîndu-le prin exemplu personal rezultatele. Dar urechea 
le era surdă la cuvintele mele. Pe vaporul cu care veneam 
spre Tahiti am întîlnit un timonier care mi-a vorbit despre 
socialism. Mi-a demonstrat că, pentru ca oamenii să poată 
trăi natural, trebuie mai întîi să se facă o dreaptă redistri- 
buire a valorilor economice. Așa că din nou am început să 
trag de ancoră, iar acum mă chinui pentru un fel de comu- 
nitate cooperatistă. Cind va fi lucru înfăptuit, atunci va fi 
uşor să oferim un trai firesc. Azi-noapte am avut: un vis, 

“continuă el ginditor, în vreme ce pe chip îi apăru un fel de 
iluminare. Se făcea că sosiseră cu vaporul din California 
douăzeci şi cinci de bărbaţi şi femei ai naturii, iar eu por- 
nisem cu ei pe poteca sălbatică spre plantație.“ 

Ei, Ernest Darling, tu care te inchini soarelui, om al 
naturii, uneori sînt nevoit să te invidiez şi pe tine și exis- 
tența ta lipsită de griji. Te văd acum dansind în vreme 
ce urci scara şi făcînd acrobaţii pe verandă, cu părul încă 
ud după baia în mare, cu ochii scînteietori, trupul aurit de 
soare strălucitor, în vreme ce pieptul îţi răsună sub lovi- 
turile de pumni şi cînţi : „Gorila din jungla africană se 
bate cu pumnii în piept de se aude la jumătate de milă 
distanță“. Și mereu am să te văd ca în ultima zi, cînd Snark 
şi-a îndreptat prova prin trecătoarea dintre reciturile 
fumegiînd de valuri, îndreptindu-se spre larg, iar eu făceam 
semne cu mîna de rămas bun celor de pe țărm. Şi plin 
de bune intenţii şi dragoste era valul pe care-l îndreptam 
către acel zeu al soarelui care stătea în picioare, încins 
cu bucata de pinză stacojie, în bărcuţa lui. 

Capitolul XI , 
SCAUNUL ÎNALT AL BELŞUGULUI 


La sosirea unor străini, fiecare încerca să-și cîştige prietenia unuia 
dintre ei şi să-l ducă spre locuința lui, unde era tratat cu cea mai 
mare bunăvoință de către locuitorii districtului ; şi-l așezau pe 
scaunul cel înalt şi-l hrăneau cu belșugul celor mai bune bucate. 


r: Cercetări polinesiene 
Snark sătea la ancoră la Raiatea, exact în largul satului 
Uturoa. Sosise în seara precedentă, cînd nu se: lăsase încă 
întunericul şi ne pregăteam să facem prima vizită la țărm. 
Dimineaţa devreme văzusem o pirogă micuță cu o velă cu 
spetează imposibilă, zburînd pe faţa lagunei. Piroga pre- 
priu-zisă avea forma unui coşciug, o canoe scobită, de pai- 
sprezece picioare lungime, de numai vreo doiprezece inci 
lăţime, şi o înălțime de douăzeci şi cinci de inci. N-avea 
niște forme nemaipomenite, doar că era ascuţită la ambele 
capete. Marginile erau drepte. Dacă rămînea fără balan- 
sier “2, s-ar fi răsturnat singură în zece secunde. Numai 
balansierul o ţinea în poziţie normală, 

Spuneam că vela era imposibilă. Şi așa era. Părea lucru 
de mirare, nu pentru că trebuia s-o vezi ca să crezi, ci 
pentru că nu puteai să-ți crezi ochilor nici după ce-o 
vedeai. Și înălțimea ei și lungimea ghiului erau de spaimă 
și așa, numai că cel care o concepuse, nemulțumit numai cu 
atit, îi făcuse și capătul de sus enorm. Atit de mare era 


42 Balansier — flotor de stabilitate la unele pirogi, confecţionat 
dintr-un lemn uşor, şi fixat cu două sau mai multe traverse de 
corpul pirogii. 

acest capăt încît o spetează obişnuită n-ar fi rezistat tensiu- 
nii asupra velei nici la un vint -obişnuit. Așa că de pirogă 
a fost fixat un școndru ce ieșea mult în spate, deasupra 
apei, iar de el a fost prinsă o balansină %, în felul acesta 
piciorul velei era ţinut de şcota randei, iar capătul de 
balansina prinsă de spetează. 

Nu mai era vorba de o simplă barcă, de o simplă pirogă, 
ci de o instalaţie întreagă de navigat. Iar omul care stătea 
în ea o conducea folosindu-și și propria-i greutate şi abili- 
tatea, mai ales aceasta din urmă. Am urmărit piroga răz- 
bind contra vintului, în vreme ce se îndrepta spre sai, 
barcagiul stînd mult în afara bordului, pe balansier, acum 
mergind cu vint strins, acum mascînd vela după cum adia 
briza. 

— Ei, un lucru știu bine, am glăsuit eu. Nu plec din 
Raiatea pînă cînd nu fac o plimbare cu barca aceea. 

Citeva minute mai tirziu, Warren îmi strigă prin gura 
tambuchiului : 

— Uite barca de care vorbeai. 

Am dat imediat buzna pe punte, şi l-am alatat pe 
proprietarul ei, un polinezian înalt, zvelt, cu o figură nevi- 
novată şi nişte ochi limpezi, inteligenți. Avea în jurul şol- 
durilor o pinză stacojie și pe cap o pălărie de pai. Ținea 
în miini cîteva cadouri : pește, o legătură de legume şi 
cîteva igname * enorme. Toate primite cu zimbete — zîm- 
betul fiind monedă de schimb în locuri izolate din Poli- 
nezia — și prin frecventa repetare a cuvîntului mauruuru 
— care în tahitiană înseamnă mulțumesc — după care am 
început să arăt prin semne că voiarn să fac o plimbare în 
piroga lui. Faţa i se lumină de încîntare şi articulă doar 


4 Balansină — cablu sau parimă care susține o vergă, sau 
un ghiu. 

+ Ignamă — plantă cu tuberculi comestibili asemănători car- 
totului,, aparţinind genului Discorea. 

un singur cuvînt — Tahaa — și se întoarse și arătă spre 
piscurile semeţe, învăluite în nori, ale unei insule aflate 
la trei mile distanţă, Insula Tahaa. Într-acolo aveam vint 
favorabil, însă înapoi trebuia să răzbim contra vîntului. Iar 
eu nu aveam chef să mergem tocmai pînă la Tahaa, aveam 
de expediat scrisori la Raiatea, persoane oficiale pe care 
trebuia să le vizitez și, în plus, în cabină mai era și Char- 
mian care se pregătea să meargă la mal. Prin gesturi insis- 
tente, i-am arătat că voiam doar o scurtă plimbare prin 
lagună. Pe faţa lui se citi deodată dezamăgirea, dar zîmbi 
totuși în semn de acceptare, 

— Hai fuga să facem o plimbare cu barca, i-am strigat 
eu lui Charmian. Dar pune-ţi și costumul de baie că s-ar 
putea să ne cam ude. 

Plimbarea nu putea să fie adevărată, era un vis. Piroga 
luneca pe apă ca o lucire de argint. M-am cățărat pe 
balansier sporind greutatea de echilibru care să-l menţină 
în apă, în vreme ce Tehei i-a împrumutat mai mult nerv. 
La cîte o rafală se arunca și el pe balansier, ţinind cîrma 
cu o vislă mare în care se proptea cu ambele miini, şi 
manevrînd școta randei cu piciorul. 

— Gata voltă ! strigă el. 

Cu mare grijă mi-am schimbat greutatea spre interio- 
rul bărcii, pentru ca să păstrăm totuşi echilibrul cînd vela 
va fi mascată. 

— Cîrma banda ! strigă el, punînd vela sub vînt. 

M-am lăsat să lunec în bordul celălalt, pe un școndru 
legat de-a curmezișul pirogii, şi am ţişnit în partea opusă. 

— Totul regulă ! îmi spuse Tehei. 

Cele trei fraze — gata voltă, cîrma banda și totul re- 
gulă — formau tot vocabularul englezesc al lui Tehei, ceea 
ce m-a făcut să bănuiesc că, într-o vreme, făcuse parte 
dintr-un echipaj de băştinaşi condus de vreun căpitan ame- 

rican. Între rafalele de vint, i-am tot făcut semne şi am 
repetat cit se poate de interogativ cuvintul marinar. Apoi 
am încercat într-o franceză cumplită. Dar cuvîntul marin 
nu părea să aibă vreun înțeles pentru el, cum nu avea nici 
cuvîntul matelot. Sau franceza mea.era păcătoasă, sau nici 
nu avea habar ce e. După aceea mi-am dat seama că ambele 
presupuneri erau adevărate. În cele din urmă, am început 
să rostesc numele insulelor apropiate. Dădea din cap, semn 
că fusese acolo. Cînd am ajuns la Tahiti, a înţeles cam ce 
voiam eu, procesul său de gindire i se citea pe faţă şi era 
o plăcere să-l priveşti cum se gindea. Dădu din cap cu 
insistenţă, da, fusese în Tahiti, şi adăugă și el unele nume 
de insule ca Tikihau, Rangiroa şi Fakarava, dovedind în 
acest fel că navigase pînă în Paumotu, fără îndoială făcind 
parte din echipajul vreunei goelete comerciale. 

După scurta noastră plimbare, cînd revenisem la bord, 
prin semne s-a interesat de destinaţia lui Snark, iar cînd 
i-am pomenit de Samoa, Fiji, Noua Guinee, Franța, Anglia 
și California, în ordine geografică, el mi-a replicat Samoa, 
şi prin gesturi şi-a făcut cunoscută dorința de a veni cu 
noi. Drept care am fost pus la grea încercare și a trebuit 
să-i explic că nu aveam loc şi pentru el. Expresia petit 
bateau a rezolvat în cele din urmă lucrurile, din nou deza- 
măgirea i-a fost confirmată de zimbetul de înţelegere, şi 
imediat își reînnoi invitația de a-l însoți pină la Tahaa. 

Eu şi Charmian ne-am uitat unul la celălalt. Încă mai 
trăiam emoţiile călătoriei de dinainte. Și uitate au fost 
scrisorile pentru Raiatea, ca și persoanele oficiale pe eare 
urma să le întîlnim. Pantofii, o cămașă, o pereche de panta- 
loni, ţigările, chibriturile, o carte de citit, toate au fost 
înghesuite iute într-o cutie de tablă pentru biscuiţi şi 
învelită într-o pinză cauciucată, și ne-am aruncat peste 
bord în pirogă. 

— Cînd să vă așteptăm ? îmi strigă Warren, cînd vîntul 
începu să umfle pinza, făcîndu-ne pe mine şi pe Tehei să 
ne refugiem iute pe balansier, 

— Nu ştiu, i-am răspuns eu. După cite îmi pot da 
seama, cînd ne-om întoarce. 

Și duşi am fost. Vîntul se mai întărise, şi goneam cu 
el din spate, lăsînd şcotele libere. Bordul liber al pirogii nu 
avea mai mult de doi inci şi jumătate, și chiar valurile mici 
treceau peste copastie. Asta însemna că trebuia scoasă apa 
cu ispolul 45, Dar treaba cu ispolul e principala obligaţie a 
unei vahine. Vahine în tahitiană înseamnă femeie, iar 
Charmian fiind singura femeie la bord, aruncatul apei din 
barcă îi reveni de drept. Nici eu, nici Tehei nu puteam 
face treaba asta, amindoi fiind cocoţaţi pe traversele ba- 
lansierului, preocupați numai de misia de a ține piroga 
în poziţie normală. Aşa că Charmian se îngrijea de apă, 
dînd-o afară cu un ispol din lemn cu un design primitiv, 
şi într-atit de bine se achită de obligaţia asta încît uneori 
se putea și odihni aproape jumătate din timp. 

Raiatea și Tahaa sînt unice în felul lor pentru că se 
află in interiorul acelui: recifului. Amîndouă 
sint insule vulcanice, care inia cerului cu pis- 
curile și minaretele lor aspirir . Cum Raiatea are 
vreo treizeci de mile cireumferintă, iar Tahaa vreo cinci- 
sprezece, îţi poţi face ușor o idee despre mărimea recilului 
care le înconjoară pe amîndouă. Între ele şi recif apar 
întinderi de apă late între una și două mile, care formează o 
frumoasă lagună. far uriașele talazuri ale Pacificului, care 
se întind uneori în linie necurmată pe vreo milă, sau o 
milă jumătate, se reped asupra recifului, înălțindu-se cople- 
şitoare, apoi prăvălindu-se asupra recifului cu un bubuit, 
şi cu toate astea, fragila structură de corali rezistă la acest 


45 Ispol — căuş cu care se scoate apa din barcă. 

șoc şi protejează uscatul insulei. Dincolo de recif pîndește 
distrugerea chiar și pentru cea mai formidabilă navă, înă- 
untru domnește calmul apelor netulburate, încît chiar şi o 
pirogă ca a noastră, cu un bord liber de numai cîţiva inni, 
reuşeşte să navigheze. 

Zburam pe apă. Și ce apă ! Limpede ca cea mai limpede 
apă de izvor, cristalină în puritatea ei, prin care strătul- 
geră o paradă înnebunitoare de culori, benzi de curcubeu 
mai minunate decît oricare curcubeu. Jad verde alternează 
cu turcoaz, albastru oțel cu smarald, şi piroga acum despică 
apele unui lac purpuriu, pentru ca apoi să plutească peste 
un altul de un alb orbitor, ameţitor, acolo unde se adună 
nisipul rezultat din fărîmarea coralilor, peste care se tîrîie 
monstruoşi melci de mare. Acum eram deasupra unor 
minunate grădini de coral, printre care zburdă peştișori 
colorați, filfiind ca niște fluturi de mare, pentru ca în clipa 
următoare să .traversăm apa întunecată a unor canale 
adinci de unde izbucnesc bancuri de pești argintii, iar apoi 
să plutim deasupra altor grădini de coral viu, una mai 
minunată decit cealaltă. Iar deasupra se întindea cerul 
tropical al alizeelor, cu norii săi scămoșaţi gonind la zenit 
şi îngrămădindu-şi pe linia orizontului masele lor de puf. 

Aproape fără să băgăm de seamă, eram lîngă Tahaa, și 
Tehei zîmbea aprobator, apreciind munca eficientă a acelei 
vahine ce se îndeletnicea cu scosul apei din barcă. Piroga 
a atins fundul nisipos al unei întinderi de apă mică, la 
douăzeci de picioare de țărm, şi am început să ne bălă- 
cim prin apă, pe un fund moale, pe care se încolăceau și 
se zvircoleau sub picioarele noastre melci mari, iar micile 
caracatițe îşi trădau existența prin moliciunea deosebită 
pe care o-simţeai sub tălpi. Aproape de țărm, în mijlocul 
unui pile de palmieri şi bananieri se vedea casa lui Tehei, 
ridicată pe niște pari, construită din bambus şi acoperită 

cu ierburi. Iar din casă se arătă o bahine, nevasta lui Tehei, 
o mînă de femeie subţirică, cu ochi blînzi și trăsături 
mongoloide, dacă nu cumva amintind de indienii nord- 
americani. „Bihaura“, o strigă Tehei. 

Aceasta o luă pe Charmian de mînă și o conduse în 
casă, urmînd să venim și eu cu Tehei după ele. Aici, prin 
sistemul neechivoc de vorbire prin semne, ne-au adus la 
cunoştinţă că al nostru era tot ce aveau ei. Nici un hidalgo 
n-a fost vreodată mai generos în exprimarea dorinţei de a 
dărui, și sînt foarte sigur că puţini hidalgos au fost vre- 
odată mai generoși în practică. Curînd ne-am dat seama că 
nici nu puteam îndrăzni să ne arătăm admiraţia față de 
averea lor, pentru că imediat ce ne manifestam această 
admiraţie față de un lucru anume, ne era dăruit. Cele 
două vahine, aşa cum e felul vahinelor, s-au angrenat în 
discutarea şi examinarea zorzoanelor femeiești, în vreme 
ce eu şi Tehei, ca bărbaţi ce eram, am trecut în revistă 
sculele de pescuit, cele pentru vînătoarea porcilor sălbatici, 
fără să mai punem la socoteală pe cele de prins bonite cu 
nişte prăjini de patruzeci de picioare, dintr-o pirogă dublă. 
Charmian admiră un coşuleț pentru cusut, cea mai reușită 
mostră de coş polinezian. Ei bine, al ei a fost. Eu m-am 
entuziasmat de un cîrlig de prins bonite, cioplit dintr-o 
bucată din cochilia unei scoici perlifere. A fost al meu. 
Charmian a fost atrasă de o împletitură din pai deosebită, 
de treizeci de picioare lungime, făcută sul, din care s-ar 
fi putut obţine o pălărie oricit de fantezistă voiai, și sulul 
acela de împletitură i-a fost dăruit. Privirea mi-a întirziat 
asupra unui pisălog de făcut poi-poi, care trebuie să' fi 
fost din vremea neolitică şi m-am căpătuit cu el. Charmian 
a zăbovit o secundă mai mult decit trebuia asupra unui: 
blid pentru poi-poi, scobit în formă de pirogă, cu patru 
picioare, totul cioplit într-o singură bucată de lemn, și s-a 

ales cu el. Am aruncat încă o privire asupra unei tigve du- 
rate dintr-o imensă nucă de cocos, şi mi-a fost dăruită, 
Atunci eu şi Charmian am ţinut un consiliu şi ne-am hotă- 
rît să nu mai admirăm nimic, nu pentru că treaba n-ar fi 
meritat, ci pentru că renta prea mult. În același timp, ne 
storcear creierii căutînd la bordul lui Snark niște cadouri 
potrivite în schimbul celor primite. Crăciunul e o jucărie 
faţă de un ceremonial al darurilor în Polinezia. 

Ne-am așezat dinaintea intrării răcoroase, pe cele mai 
bune saltele ale Bihaurei, așteptînd să se pregătească masa 
şi, în acelaşi timp, am făcut cunoștință cu locuitorii satului. 
Cite doi, cite trei sau în grupuri, aceştia s-au apropiat de 
noi și ne-am strîns mîna rostind cuvintul tahitian de bun 
venit iaorana. Bărbaţii, nişte indivizi bine legaţi, înalți, 
aveau în jurul şoldurilor o pinză, uneori chiar şi cămașă, 
în vreme ce femeile purtau nelipsitul ahu, un fel de şor- 
țuleț pentru adulţi, care se lasă în falduri grațioase de pe 
umeri pînă la pămînt. Era trist să vezi că unii erau atinşi 
de elefantiazis. Iată o femeie grațioasă, cu niște proporţii 
minunate, cu ţinută de regină, sluțită de o mină de patru 
sau ce douăsprezece ori mai groasă decît cealaltă. Alături 
de ea s-ar putea să nimerească un bărbat de șase picioare 
înălţime, drept, musculos, bronzat, cu un trup de zeu, care, 
cu toate astea, are picioarele și labele picioarelor atit de 
umflate încît parcă sint dintr-o bucată, nişte picioare 
monstruoase, ce amintesc pe cele de elefant, 

Nimeni nu pare să ştie care e cauza elefantiazisului în 
Mările Sudului. Una din teorii susține că boala e provo- 
cată de apa de băut poluată. Alta atribuie inocularea bolii 
înțepăturilor de ţințari, o a treia teorie acuză predispo- 
ziţia băștinașilor şi aclimatizarea virusului. lar cine tkă- 
ieşte cu spaima cumplită a acestei boli şi a altora similare 
“n-are ce căuta în Mările Sudului. Pentru că se vor ivi 
situaţii cînd ești obligat să bei apa asta, sau cazuri cînd 

țînţarii te vor mușca sălbatic. Și orice măsuri de precauţie 
luate de cel prins de spaima bolii vor fi inutile. Dacă 
aleargă cu picioarele goale pe plată ca să facă baie, s-ar 
putea să calce exact unde a călcat un bolnav de elefantiazis 
cîteva minute mai înainte, şi chiar dacă se închide în casă, 
fiecare bucăţică de hrană proaspătă s-ar putea să fi fost 
contaminată, indiferent că e vorba de carne, de peşte, 
păsări sau legume. În piaţa din Papeete, doi cunoscuţi le- 
proși ţin dughene și numai Dumnezeu mai știe pe ce căi 
sosesc în piaţă proviziile zilnice de peşte, fructe, carne și 
legume. Singurul mod de a fi fericit în Mările Sudului e 
să te porți cu oarecare indiferență, fără teamă perma- 
nentă, și cu o încredere în steaua propriului noroc. Cînd 
vezi o femeie atinsă de eletantiazis cum stoarce cu mîinile 
goale miezul unei nuci de cocos să extragă sucul, bea şi 
gîndeşte-te numai la cît de bun e sucul, neamintindu-ţi de 
mîinile care.l-au stors. Nu uita de asemenea că unele boli 
ca elefantiazisul şi lepra nu par să se ia prin contact 
direct. 

Am privit o femeie din Raratonga, cu nişte mădulare 
umflate, cum ne piegătea sucul de cocos, şi apoi ne-am dus 
în adăpostul unde Tehei şi Bihaura ne pregăteau masa. Și 
am fost serviţi la o masă făcută dintr-o ladă pusă în mij- 
locul casci. Gazdele noastre au așteptat pînă am terminat 
noi şi apoi şi-au întins și ei masa pe podea. Dar de ce 
masă am avut noi parte ! Fusesem poltiți pe scaunul înalt 
al belșugului. Mai întîi a fost adus niște peşte crud, mi- 
nunat, prins cu numai citeva ceasuri mai înainte din mare 
şi ținut în vremea asta în sue de lămîie cu apă. Apoi frip- 
tură de pasăre. De băut, două nuci de cocos, tăios de dulci. 
Au urmat banane care aveau un gust de fragi şi se topeau 
În gură, și banana-poi care te face să regreţi că strămoșii 
lankei s-au apucat să facă budinei. Au venit şi o ignamă 
liartă, fructe de taro tot fierte şi fei prăjite, care nu sînt 

altceva decît banane coapte, zemoase, roşietice. Ne-am 
minunat și noi de atita belşug, şi chiar pe cînd ne miram, 
a apărut şi un purcel, un purcel de lapte întreg, învelit în 
frunze verzi, şi prăjit pe pietre încinse, un fel de cuptor 
băştinaş, cel mai nobil, mai triumfal fel de mîncare din 
toată bucătăria polineziană. La urmă cafea, cafea neagră, 
o cafea delicioasă, cafea băștinașă, cultivată pe pantele 
colinelor din Tahaa. 

Pe mine mă fascinau sculele de pescuit ale lui Tehei 
și, după ce am pus la cale un pescuit împreună, eu și 
Charmian ne-am hotărit să răminem noaptea aceea acolo. 
Tehei din nou a adus vorba despre Samoa, și din nou 
argumentul meu petit bateau l-a dezamăgit, aducîndu-i 
pe faţă acel zîmbet plin de înţelegere. Următorul port în 
care ancoram era Bora-Bora. Nu era prea departe, şi 
cuterele făceau această traversadă dintr-o parte în alta, 
între Bora-Bora şi Raiatea. Așa că i-am propus lui Tehei să 
meargă cu noi pină acolo la bordul lui Snark. Atunci am 
aflat că soţia lui era născută în Bora-Bora şi încă mai 
avea o casă acolo. Așa că a fost invitată şi ea, și îndată 
veni și contra-invitaţia de a sta cu ei în casa din Bora-Bora. 
Era luni. Marţi urma să pornim la pescuit şi să ne în- 
toarcem la Raiatea. Miercuri aveam să trecem pe lingă 
'Tahaa și, la un anumit punct, aflat la vreo milă în larg, 
trebuia să-i luăm pe Tehei și Bihaura şi să ne îndreptăm 
spre Bora-Bora. Am rezolvat toate detaliile, am mai dezbă- 
tut și alte zeci de subiecte, deşi Tehei nu ştia decit trei 
fraze în engleză, Charmian şi eu vreo douăsprezece cu- 
vinte tahitiene, iar între 'noi am mai schimbat poate vreo 
altă duzină de cuvinte franceze pe care le înțelegeam toţi 
patru. Bineînţeles că o conversaţie atit de poliglotă pro- 
gresa. greu, dar am completat cuvintele cu un creion, o 
bucată de hirtie, cadranul unui ceas pe care Charmian l-a 

desenat pe spatele hîrtiei, și cu o mie de gesturi, aşa că 
pînă la urmă am reușit să ne descurcăm bine. 

De îndată ce am vădit intenţia de a ne duce la cul- 
care, băștinașii aflaţi în vizită au dispărut cu un moale 
iaorana, aşa cum s-au topit și Tehei și Bihaura. Locuința 
lor era formată dintr-o încăpere mare, care ne-a fost ce- 
dată nouă, gazdele noastre ducîndu-se să doarmă în altă 
parte. Castelul lor ne, apar ținea în adevăratul sens al cu- 
vîntului. Și aici aș vrea să spun că dintre toate primirile 
de care am avut parte pe lumea asta, făcute de tot felul 
de neamuri de oameni, n-am fost nicăieri mai frumos în- 
timpinat decit de cei doi oameni cu pielea măslinie din 
Tahaa. Nu mă refer la daruri, la generozitatea fără opre- 
liști, la belșugul mesei, ci la rafinamentul politeţii lor, 
la consideraţia și tactul de care au dat dovadă, la simpatia 
manifestată, care se vădea a fi adevărată simpatie și în- 
țelegere. N-au făcut ceea ce au făcut pentru că au gîndit 
că așa ar trebui făcut, ci au făcut tot ceea ce ati simţit că 
am fi vrut, și bănuiala lor a fost cît se poate de exactă. 
Ar fi imposibil să enumăr sutele de mici gesturi de respect 
pe care le-au făcut în cele citeva zile cît am stat împreună. 
E suficient dacă amintesc că dintre toate primirile şi ma- 
nifestările de ospitalitate pe care le-am cunoscut, ospi- 
talitatea lor nu numai că nu a fost vreodată întrecută, dar 
nici măcar egalată. Şi probabil că trăsătura cea mai îndu- 
loșătoare era faptul că nu era vorba de o ospitalitate ru- 
ținicră, născută din vreun ideal social complex, ci expresia 
wpontană a simțămintelor lor. 

A doua zi dimineaţă am ieșit la pescuit, adică eu, Tehei 
şi Charmian ne-am urcat în piroga în formă de sicriu, dar 
de data asta am lăsat acasă enorma pînză : nu se putea şi 
pa și naviga în același timp în bărcuţa aceea minusculă. 
Im citeva mile distanţă, în interiorul recifului, într-un 
ganal de douăzeci de braţe adincime, Tehei şi-a lăsat cîr- 

ligele cu momeală și pietrele folosite drept, greutate. Mo- 
meala erau niște bucăţi de caracatiţă, pe care le tăia 
dintr-o caracatiţă vie ce se zbătea pe fundul pirogii. Aşeză 
nouă undiţe de acest fel, fiecare legată la capăt de o 
bucată scurtă de bambus care plutea la suprafață. Cînd 
un pește era prins în cîrlig, un capăt al băţului de bambus 
era tras sub apă şi, bineînțeles, celălalt capăt sălta în aer, 
țopăia, semnalind disperat să venim mai repede. Şi repede 
veneam, chiuind, strigînd şi trăgînd la padele, alergînd de 
la un bambus care ne semnala captura la altul, și din 
adînc săltam pești strălucitori, mari şi frumoși, între două 
şi trei picioare lungime. 

Dinspre est, se ridica statornic o furtună care nu pre- 
vestea nimic bun, norii acoperind cerul luminos al ali- 
zeelor. Iar noi ne aflam la trei mile distanţă de casă şi 
încă în partea de sub vînt. Am pornit imediat ce prima 
rafală de vînt a albit apele. Și veni şi ploaia, o ploaie cum 
numai tropicele şi-o pot permite, cînd toate baierele ce- 
rului se desfac şi, ca să pună capac la toate, însăși matca 
apelor cerului dă pe de mărgini, născînd un 'orbitor potop. 
Charmian era în costum de baie, eu în pijama şi Tahei 
numai cu învelitoarea lui de briu. Bihaura era pe mal şi ne 
aştepta, şi o conduse pe Charmian în casă, cam așa cum 
şi-ar conduce o mamă fiica neascultătoare ce s-a jucat 
prin noroi. 

În vreme ce se pregătea kai-kai, noi ne-am schimbat 
veștmintele și le-am uscat. Kai-kai este termenul poline- 
zian pentru mîncare, sau a mînca, sau e forma rădăcinii 
originare, indiferent cum o fi fost ea la început, care s-a 
răspîndit în lungul și latul Pacificului, pe o mare întin- 
dere, În Insulele Marchize se spune kai, ca și în Raratonga, 
Manahiki, Niue, Falaato, Tonga, Noua Zeelandă și Vate, 
În Tahiti a mînca se spune amu, în Hawai şi Samoa ai, în 
Bau kana, în Niua kaina, în Nongone kaka, şi în Noua 

Caledonie ki. Dar indiferent cum ar fi sunat sau ce sim- 
boluri ar fi avut, după ce-am tras atit la padele prin ploaia 
aceea, suna plăcut auzului nostru. Din nou am fost puși 
în scaunul înalt al belşugului pînă cînd am regretat că nu 
sintem şi noi asemeni girafei sau cămilei. 

Cind ne-am pregătit să ne întoarcem la Snark, cerul 
spre partea din t se întunecă și altă vijelie se abătu 
asupra noastră. De data asta însă a fost cu puţină ploaie şi 
mult vînt, care suflă ore întregi, şuierind prin palmieri, 
iind și chinuind şubreda locuinţă din bambus, în 
vreme ce reciful exterior porni să bubuie, înfruntind 
forţa sălbatică a talazurilor dezlănţuite. În interiorul re- 
cilului, deşi era mai adăpost, laguna era albă de furie, şi 
nici măcar îndeminarea marinărească a lui Tehei n-ar fi 
putut face ca mica lui pirogă să supravieţuiască în vil- 
toarea aceea. 

Spre apusul soarelui, vijelia își frînse înverșunarea, dar 
era totuși prea puternică pentru o plimbare cu piroga. 

şa că l-am trimis pe Tehei să găsească vreun băștinaş 
dornic să se aventureze cu cuterul lui pînă la Raiatea 
nitoare de doi dolari chilieni, sumă echi- 
ntă la noi cu nouăzeci de cenți. Jumătate de sat a 
pus să care darurile cu care Tehei şi Bihaura şi-au 
rat oaspeții la plecare : găini în tu peşti gala 
aţi şi înveliţi în frunze verzi, legături aurii, mari 
nan€, coșuri împletite din frunze din care aproape 
că se revărsau portocalele, chitrele, fructele de avocado 
«tele de unt, numite și perele aligatorului), uriaşe co- 
de igname, legături de taro şi nuci de cocos, și la 
urmă, legături de crengi şi tr unchiuri într egi de copac — 
lemn de foc pentru Snark. 

În timp ce ne îndreptam spre cuter, ne-am întîlnit cu 
singurul alb din Tahaa, şi nu cu oricine, ci taman cu 
George Lufkin, băștinaş din New England ! Zicea că are 

„optzeci și şase de ani, din care şaizeci, cei mai buni, și-i pe- 
trecuse în insulele Societăţii, cu mici întreruperi, ca de 
exemplu pe vremea goanei după aur din '49, și o scurtă 
perioadă cînd se ocupase de o fermă în California, lîngă 
Tulare, cînd i se dăduseră doar încă trei luni de viaţă de 
către doctori. Dar el se reintorsese în Mările Sudului şi 
trăise pînă la optzeci şi şase de ani, și chicotea cind se 
gîndea la medicii amintiţi care acum cu toţii odihneau în 
groapa lor. Avusese şi fee-fee, termenul băştinaş pentru 
clefantiazis. Cu vreun sfert de secol mai înainte, boala 
asta se agăţase de el și avea s-o ducă cu el pînă la mor- 
mint. L-am întrebat dacă mai avea rude. Alături de el 
stătea o domnişoară vioaie, de vreo șaizeci de ani, fiica 
lui. „Numai pe ea o am, murmură el pe un ton plingăreţ, 
şi nici ea nu are vreun copil măcar !* 

Cuterul era o sărăcie minusculă, cu greement de slup 46, 
dar faţă de piroga lui Tehei părea foarte lată. lar apoi 
cînd am ieșit pe lagună şi a dat peste noi altă vijelie, 
cuterul se făcu mic, mic de tot, în vreme ce Snark, în ima- 
ginaţia noastră, părea să ne promită stabilitatea și trăi- 
nicia unui continent. Dar cei de pe cuter erau pricepuţi 
în ale mării. Tehei şi Bihaura veniseră şi ei cu noi să ne 
conducă pînă acasă, iar Bihaura se dovedise o bună bar- 
cagiță și ea. Cuterul era bine echilibrat cu balast, așa că 
am înfruntat vijelia cu toate pinzele sus. Se cam lăsase 
seara, laguna era plină de petice de recifuri, iar noi go- 
neam. Taman cind îşi făcea furtuna mai tare de cap, a 
trebuit să facem volta, pentru a parcurge o mică distanță 
în direcţia vîntului, ca să ocolim un mic recif de corali, 
care era doar la un picior sub oglinda apti. Pe cînd cu- 
terul prindea vintul cu murele în bordul opus, şi deci era 
într-un punct mort pînă avea să pornească, vintul l-a cul- 

% Siup — velier cu un greement simplu : un arbore, un foc, 
o randă şi un trinchetin. 

cat cu totul pe fața apei. Au fost lăsate liber școtele 
randei și focului și ambarcaţia a revenit imediat pe chilă 
dreaptă, cu prova în vint. De trei ori a fost culcat la faţa 
apei și de trei ori au fost slobozite școtele, înainte*de a 
putea prinde suficientă viteză în noua direcţie. 

Cind am făcut următoarea voltă, se lăsase bine întu- 
nericul. Ne aflam acum în partea din vînt a lui Snark. 
Furtuna urla. Jos cu focul, jos cu randa, și pe cuter nu 
rămase decit o pinză cit o faţă de pernă. Din greşeală am 
trecut pe lingă Snark, care „tinea piept furtunii cu două 
ancore, și ne-am pus pe uscat, pe partea interioară a reci- 
fului. Am întins de la Snark parîma cea mai lungă pe care 
o aveam, cu ajutorul bărcii celei mari și, după un ceas 
bun de trudă, am reuşit să scoatem cuterul de pe uscat 
şi să-l ancorăm la loc sigur în pupa lui Snark. 

În ziua cînd am pornit spre Bora-Bora, bătea un vînt 
ușor şi am traversat laguna folosind motorul pînă în locul 
unde urma să-i întîlnim pe Tehei și Bihaura. Dar cînd 
ne-am apropiat de insulă, printre bancurile de coral, 
degeaba am cercetat țărmul în căutarea prietenilor noştri, 
nu se vedea nici urmă. 

— Nu mai putem aștepta, am zis eu. Briza asta nu ne 
duce pînă în Bora-Bora înainte de lăsarea nopţii și nu mai 
vreau să consum benzină dacă nu e neapărat nevoie. 

Pentru că, vedeţi, în Mările Sudului benzina e o pro- 
blemă, și nu știi niciodată cînd vei mai avea prilejul să-ţi 
completezi rezervele. Dar chiar atunci apăru Tehei, 
coborînd printre copaci spre plajă. Îşi scosese cămaşa de 
pe cl şi ne făcea semne disperate. Se părea că Bihaura 
nu era gata de drum. Cum ajunse la bord, Tehei ne in- 
formă prin semne că trebuia să urmăm linia țărmului 
pînă cînd ajungeam în spatele casei. Luă chiar el timona 
şi-l strecură pe Snark printre recifuri, dublind promon- 

priu după promontoriu, pînă ce trecurăm şi de ultimul. 
Dinspre țărm ne întimpinară strigăte de bun venit, și 
Bihaura, ajutată de mai mulți săteni, veni la iaht cu două 
canoe pline cu tot belșugul : igname, taro, fei, fructele ar- 
borelui de piine, nuci de cocos, portocale, chitre, ananas, 
pepeni, avocado, rodii, pește, păsări cu toptanui, care 
cîntînd cucurigu, care coteodăcind și făcînd ouă pe puntea 
noastră, ba chiar și un purcel viu, care guița infernal, cu 
spaima în suflet că-l păștea cuțitul şi o ţinu aşa tot 
drumul. 

La lumina lunii care abia răsărise, ne-am angajat pe 
canalul periculos dintre recifuri, la intrarea spre Bora- 
Bora şi am aruncat ancora în largul satului Vaitape. Cu 
nerăbdarea ei de gospodină, Bihaurei i se părea că n-o 
să ajungă destul de repede la țărm, la casa ei, pentru 
a ne pregăti altă primire îmbelșugată. Barca cea mare îi 
duse pe ea și pe Tehei la micul debarcader. Peste lagună se 
împrăștia zvonul unei muzici. Pretutindeni în Insulele So- 
cietăţii fusesem informaţi că vom descoperi. pe pielea 
noastră că Bora-Bora era un tărîm foarte vesel. Eu și Char- 
mian ne-am dus la țărm şi, în satul numai verdeață, lingă 
morminte uitate pe plajă, am dat de băieţi și fete dan- 
sînd, cu cununi de flori pe cap, cu ghirlande de flori pe ei, 
în păr cu niște flori fosforescente care acum se aprin- 
deau, acum se întunecau, ca iar să strălucească în lumina 
lunii. Ceva mai departe am dat de o imensă locuinţă con- 
struită din ierburi, de formă ovală, cu o lungime de vreo 
şaptezeci de picioare unde bătrînii satului cîntau himine. 
Şi aceștia erau împodobiţi cu flori, veseli nevoie mare și 
ne-au primit în adunarea lor ca pe niște biete oi rătăcite, 
venite din întuneric. 

A doua zi dimineaţă, devreme, Tehei era la bord, cu un 
şirag de peşti abia prinși şi cu invitația de a veni în 
seara aceea la cină. În drum spre locul unde urma să luăm 

cina, ne-am oprit puţin la locuința unde se cîntau himine. 
Cîntau aceiaşi bătrîni, şi doar ici, colo se vedea cîte un 
flăcău sau vreo fată pe tare nu-i zărisem în seara pre- 
cedentă. După toate semnele, se pregătea o mare sărbă- 
toare. Pe podea se ridica # movilă impresionantă de fructe 
şi legume, flancată de o parte şi de alta de numeroase 
găini priponite cu sfori făcute din fibre de cocos. După ce 
au fost intonate citeva himine, s-a ridicat un bărbat şi 
a început un discurs. Discursul ne era adresat nouă și, cu 
toate că nu înţelegeam boabă, am priceput că făcea un fel 
de legătură între noi şi muntele acela de bunătăţi 

— Şi chiar crezi că toate sint numai pentru noi ? mă 
întrebă în șoaptă Charmian. 

— Imposibil ! i-am spus eu mormăind. Ce motiv ar 
avea să ne cadorisească pe noi cu ele ? Şi, pe deasupra, 
nici nu e loc pe Snark pentru toate cîte-s aici. N-am putea 
consuma nici o zecime, restul s-ar strica. Probabil că de 
fapt ne invită la petrecerea lor. În orice caz e imposibil 
să ne ofere nouă tot ce vezi tu aici. 

Şi totuși ne-am trezit o dată mai mult pe scaunul 
cel înalt al belșugului. Oratorul, cu gesturi neîndoiel- 
nice, indica pe rind toate cîte erau strînse în grămada 
aceea şi ni le oferea în dar, iar apoi ni le-a mai oferit 
o dată cu ridicata. Fu un moment stiînjenitor. Ce-aţi 
face dacă aţi locui într-o odăiță și un prieten v-ar dărui 
un elefant alb ? Snark nu era decit odăiţa de care vor- 
beam, şi deja era încărcat pînă la refuz cu darurile din 
Tahaa. Acest nou transport de provizii era prea mult. 
Ne-am roșit, ne-am bilbiit şi am tot spus mauruuru. Am 
spus mauruuru, adăugînd și o mulţime de nui, care tre- 
buia să întărească sensul  mulţumirilor noastre pentru 
care nu găseam destule cuvinte. În același timp, prin 
semne, am făcut gestul cutremurător de încălcare a etiche- 
tei și n-am acceptat darurile. Dezamăgirea cîntăreţilor de 

himine era evidentă, dar în seara aceea, ajutaţi și de 
Tehei, am ajuns la un compromis şi am primit o găină, 
o legătură de banane, o legătură de taro, şi aşa mai de- 
parte, cîte ceva din toată grămada de daruri. 

Dar nu aveai cum să te fercşti de prea plinul acestui 
belșug. Cumpărasem o duzină de găini de la un băștinaș 
de pe insulă și a doua zi dimineaţă mi-a adus treispfe- 
zece găini, laolaltă cu o pirogă plină de fructe. Negus- 
torul francez de pe insulă ne-a cadorisit și el cu rodii 
şi ne-a împrumutat calul cel mai bun pentru plimbare. 
Chiar și jandarmul ne-a împrumutat un cal, la care ţinea 
ca la lumina ochilor, și toţi ne-au încărcat de flori. Snark 
devenise un fel de magazin de fructe, o tarabă de legume, 
deghizată în chip de seră. Ne plimbam de colo colo cu 
ghirlande de flori pe noi mai tot timpul. Cind cîntăreţii 
de himine veniră la bord să ne cînte, fetele ne-au sărutăt 
în semn de bun venit, şi toţi bărbaţii echipajului, de. la 
căpitan la băiatul de cabine, au simţit că le rămîne inima 
la fetele din Bora-Bora. În cinstea noastră, Tehei a pus 
la cale o mare partidă de pescuit şi am mers cu o pirogă 
la care visleau vreo duzină de amazoane. Am fost 
că nu s-a prins nici un peşte, fiindcă altfel Snark 
s-ar fi scufundat chiar pe locul unde stătea la ancoră. 

Zilele treceau, dar revărsarea belşugului nu se oprea. 
În ziua plecării, porniră de la țărm spre noi pirogă după 
pirogă. Tehei ne-a adus castraveți și un copăcel de papaia, 
încărcat cu splendide fructe. Iar pentru mine a venit spe 
cu o canoe dublă micuță, cu toate sculele de pes 
buincioase. În plus a cărat și fructe și legume, cu 
generozitate ca și la Tahaa. Bihaura a adus difer 
douri special pentru Charmian, perne din bumbac mătă 
sos, evantaie și rogojini fanteziste. Iar întreaga populaţie 
a satului s-a prezentat cu fructe, flori şi păsări. Bihaura 

a mai adăugat la toate astea şi un purcel de lapte. Băști- 
nași de care nu-mi aminteam să-i fi zărit vreodată au 
trecut peste balustrada lui Snark şi ne-au dăruit tot 
felul de lucruri, ca de exemplu prăjini de pescuit, fire 
de pescuit, cîrlige cioplite din cochilii de scoici per- 
litere. 

Cind Snark a pornit să iasă prin trecătoarea din recif, 
avea la remorcă un cuter. Era ambarcația care urma s-o 
ducă pe Bihaura înapoi la Tahaa, dar nu şi pe Tehei. 
În cele din urmă, nu rezistasem şi devenise și el membru 
al echipajului lui Snark. Cînd cuterul şi-a desfăcut re- 
morca şi s-a îndreptat spre est, iar Snark a pornit spre 
vest, Tehei a îngenuncheat în cockpit și s-a rugat în tăcere, 
în vreme ce. lacrimile îi curgeau pe obraji. O săptămînă 
mai tirziu, cînd Martin s-a apucat să developeze şi să 
copieze filmele, i-a arătat lui Tehei nişte fotografii. Și 
tuciuriul fiu al Polineziei, uitindu-se la imaginea mult-- 
iubitei sale Bihaura, a izbucnit în lacrimi. 

Și ce belşug pe noi! Era prea mult. Nu puteam să 
umblăm pe punte pentru a-l manevra pe Snark din cauza 
fructelor de care ne împiedicam la tot pasul. Era garnisit 
peste tot cu fructe. Barca de salvare și barca mare erau 
pline. Sarturile gemeau de ele. Dar de îndată ce am ajuns 
în zona în care alizeele băteau din plin am început să ne 
mai uşurăm. La fiecare balans, Snark arunca în mare 
ba o legătură de banane, ba una de nuci de cocos, ba un 
coş cu chitre. În bordul de sub vînt, sabordurile suportau 
avalanșa aurie a chitrelor. Coşurile cele mari cu igname 
au pleznit, iar fructele de ananas și rodii se rostogoleau 
dintr-un bord în celălalt. Păsările scăpaseră şi dădeai 
peste ele pretutindeni, cotcodăcind suite pe tendă, dînd din 
aripi şi cîriind pe ghiul randei, sau încercînd să-și men- 

ţină echilibrul pe tangonul 7? spinakerului, ispravă foarte 
periculoasă. Erau păsări sălbăticite, obişnuite să zboare 
de colo-colo. Cind încercam să punem mina pe ele, zbu- 
rau pe deasupra valurilor oceanului, făceau un ocol şi 
se întorceau la iaht. Uneori însă nu mai apucau să se 
întoarcă. Şi în hărmălaia asta, fără ca cineva să bage 
de seamă, purcelul de lapte a scăpat şi a căzut peste bord. 


„La sosirea unor străini, fiecare încerca să-și cîştige prietenia 
unuia dintre ei și să-l ducă spre locuinţa lui, unde era tratat cu 
cea mai mare bunăvoință de către locuitorii districtului ; şi-l așezau 
pe scaunul cel înalt şi-l hrăneau cu belșugul celor mai bune 
jucate.“ 


47 Tangon — bară de lemn sau metalică cu care se întind unele 
vele, focuri, velastraiuri sau spinaker, 

Capitolul XIII 
PESCUITUL CU PIETRE LA BORA-BORA 


La ora cinci dimineața, începură să se audă sunete scoase 
din cochiliile în care suflau băștinașii. De pretutindeni 
dinspre țărm răsunau aceste sunete ciudate, ca niște vechi 
strigăte de luptă, vestindu-i pe pescari să se scoale și să 
se pregătească să pornească spre larg. Și noi cei de pe 
Snark ne-am trezit, fiindcă în zarva aceea nebună, stir- 
nită de cei ce suflau în scoici goale, nu mai putea fi 
vorba de somn. În plus şi noi mergeam la pescuitul cu 
pietre, deşi aveam mai puţine pregătiri de făcut. 

Pescuitul cu pietre e numit tautai-taora, tautai în- 
semnînd instrument de pescuit, iar taora, de aruncat. 
Dar tautai-taora împreună are sensul de pescuit cu pie- 
tre, pentru că instrumentul care e aruncat e piatra. Pes- 
cuitul cu pietre e de fapt o metodă de hăituire a peștelui, 
asemănătoare cu hăituirea iepurilor, sau cu strîngerea 
vitelor laolaltă, numai că în aceste cazuri și animalele și 
cel care le gonește trăiesc în acelaşi mediu, pe cînd la 
pescuitul cu pietre oamenii trebuie să stea în aer pentru 
a respira, iar peştii sînt adunaţi laolaltă în apă. Nu 
contează dacă apa are o sută de picioare adincime, pentru 
că oamenii de la suprafaţă gonesc peştele încotro vor tot 
atit de bine. 

Şi iată cum se procedează. Pirogile se rînduiesc la o 
sută sau două sute de picioare distanţă una de alta. La 
prova fiecărei pirogi se află un om care miînuieşte piatra, 
un bolovan de citeva livre legat cu o fringhie scurtă. 


201 


Omul bate apa cu piatra, o aruncă, o ridică și iar lo- 
veşte apa, și tot așa. La pupa pirogii, un alt bărbat. vis- 
lește cu padela, făcînd barca să înainteze și, în același 
timp, să nu iasă din formaţie. Linia de pirogi înaintează 
pentru a se întilni cu o altă linie de pirogi allată la vreo 
milă distanță, capetele celor două șiruri grăbindu-se să 
se apropie pentru a închide cercul, arcul cel mai depărtat 
fiind ţărmul. Cercul începe să se stringă către plajă, unde 
femeile, intrate în apă, formează către larg un lung gard 
de picioare menit să împiedice fuga peştilor înnebuniţi. 
La. momentul potrivit, cînd cercul e suficient de strîns, 
dinspre mal țişnește o canoe care lasă în urmă o împle- 
titură din frunze de palmier şi înconjoară cercul cu ca, 
întărind astfel palisada formată de picioarele femeilor. 

— Très jolie, îmi spunea jandarmul, după ce-mi 
explicase prin semne că în felul acesta sint prinși mii de 
peşti de toate mărimile, de la cei mai mărunți la re- 
chini, care vor începe să facă marea să fiarbă, sărind 
singuri pe nisipul plajei. 

E o metodă de pescuit plină de succes, cu toate că 
seamănă mai mult cu un festival, un picnic, decît cu o 
banală partidă de dobindire a hranei. Un astfel de spec- 
tacol de pescuit are loc cam o dată pe lună în Bora-Bora, 
şi e o îndeletnicire care vine din adincul veacurilor. Nu 
se mai > cine a imaginat sistemul acesta, oamenii își 
amintesc doar că așa se procedează de cînd se știu. Dar 
nu poţi să nu te gîndeșşti la sălbaticul de care nu-și mai 

aduce nimeni aminte și în mintea căruia, cu atita vreme 
înainte, a fulgerat ideea acestui procedeu atit de lesni- 
cios de a pi inde mari cantităţi de peşte, fără cîrlige, fără 
năvod, fără suliță. Dar știm cu siguranţă un lucru despre 
el: era un radical. Putem fi siguri că era socotit cam 


4 Très jolie — foarte frumoasă (în franceză în original), 


aturit şi cam anarhist de către semenii lui conservatori 
din sînul tribului. A avut de întimpinat diticultăţi mult 
mai mari decit inventatorul modern care nu trebuie să 
convingă dinainte decit pe unul sau doi capitaliști. Acel 
inventator de pe vremuri a fost nevoit să convingă mai 
întii întregul trib, pentru că sistemul lui nu putea fi 
pus în aplicare decit cu colaborarea întregului trib. Sint 
uşor de imaginat nestirşitele consilii de noapte de pe 
insula aceea primitivă, pe cînd inventatorul nostru le 
arunca în faţă celorlalţi că sînt nişte vechituri putrezite, 
iar ei strigau după el că e nebun, aiurit, un sucit, și-l 
acuzau că provine din Kansas. Numai cerul mai știe cit 
păr alb l-a costat şi cîte înjurături o fi fost nevoit să folo- 
sească pentru ca, în cele din urmă, să reușească să con- 
vingă un număr suficient de mare de semeni pentru a 
pune măcar la încercare ideea lui. În orice caz, experi- 
enţa a reușit. A trecut testul adevărului, s-a dovedit va- 
labilitatea ei. Şi putem fi convinşi că nu găseai om care 
să nu fie încredințat că procedeul are sorţi de reușită. 

Bunii noştri prieteni Tehei şi Bihaura, care puseseră 
la cale această partidă de pescuit în onoarea noastră, ne 
promiseseră că vor veni să ne ia. Eram în cabină cînd de 
pe punte ni s-a adus la cunoștință că prietenii noștri 
veniseră. Am ieşit repede pe ușa tambuchiului și am 
rămas cu gura căscată cînd am dat ochii cu acea ambar- 
caţie polineziană cu care urma să pornim la drum, Era o 
pirogă dublă, lungă, cele două canoe fiind prinse între 
ele cu grinzi de lemn, păstrînd îhtre ele un interval în 
care se vedea apa, şi era împodobită de sus în jos cu 
flori şi ierburi aurii. O duzină de amazoane, cu coroane 
de flori pe cap, ţineau padelele în mînă, iar la cîrma fic- 
cărei canoe se afla cîte un bărbat falnic te ţinea cirma. 
Toți erau împodobiţi cu ghirlande de flori aurii, purpurii, 


portocalii, iar în jurul coapselor erau încinși cu o pînză 
stacojie — pareo. Erau flori peste tot, flori, flori, flori, 
potop de flori. Totul era o orgie de culori. Pe platforma 
din faţă, ridicată pe prova celor două pirogi, dansau 
Tehei şi Bihaura. Toate glasurile intonau un sălbatic cîn- 
tec de bun venit. 

De trei ori au dat ocol lui Snark înainte de a se lipi 
de coca lui ca să ne ia pe mine şi Charmian la bord. 
Apoi înainte, spre terenurile de pescuit, cinci mile de 
tras la padele, drept împotriva vîntului ! Pretutindeni 
în Insulele Societăţii se spune că în Bora-Bora toţi sînt 
minunaţi şi într-adevăr, am văzut că toţi erau cît se 
te de minunaţi. În ritmul în care afundau padelele în 
ă, se intonau cîntecele pirogii, cîntecele rechinului, cîn- 
ele pescuitului, participînd cu toţii la acest cor ce se 
șca la unison. Din cînd în cînd, răsuna un strigăt: 
o ! după care toţi se opinteau în padele ca apucați. 
o înseamnă rechin, iar atunci cînd se arată rechinul 
ncurilor, băștinașii trag la padele spre țărm cu dispe- 
ea celor care vor să scape cu viaţă, ştiind prea bine 
icolul care-i paşte dacă firava lor pirogă se răstoarnă 
— pedeapsa de a îi devoraţi. Bineînţeles că acum nu era 
a de nici un rechin, dar strigătul mao avea meni- 
ı de a-i îmboldi să tragă mai cu forță la padele, ca 
inci cînd îi urmărește rechinul. Hoé ! Hoé ! răsună alt 
ăt care făcu piroga să ţişnească lăsind o diră de 
spumă. 

z Pe platforma din față, Tehei şi Bihaura dansau mai 
departe, acompaniaţi de cîntece, coruri, sau de bătaia 
ritmică a palmelor. Alteori ritmul melodiei era bătut cu 
a padelelor în marginea bărcii. O fată sări deodată pe 
platformă şi începu să dânseze hula, şi în vîrtejul dən- 
sului se legăna, se răsucea și ne lăsa pe obraji sărutul de 
bun-venit. Unele cîntece, himine, erau religioase, deose- 

bit de frumoase, vocile adînci de bas ale bărbaţilor imple- 
tindu-se cu cele de altiste și soprane ale femeilor, și 
împreună aveau o rezonanţă care amintea mult de sunetul 
orgii. Cei ce iau lucrurile în zeflemea numesc aceste 
himine „orga kanaka.“ Însă alte cîntece sau balade erau 
foarte sălbatice, și proveneau din epoca precreştină. 

Şi astfel, cîntînd, dansind şi trăgînd la padele, acești 
veseli polinezieni ne-au dus la pescuit. Jandarmul — îm- 
puternicitul francez al Insulei Bora-Bora — împreună 
cu familia, ne-a însoţit și el într-o canoe dublă, pro- 
prictate personală, la care trăgeau la padele cei condam- 
naţi la închisoare, pentru că jandarmul nu e numai îm- 
puternicilul suprem al insulei, ci şi temnicer, iar în 
acest minunat tărim, cind lumea pornește la pescuit, 
atunci pornesc cu toţii, fără excepţie. Alături de noi îna- 
intau, la padele, vreo zece pirogi simple cu balansier. 
De după un promontoriu apăru o pirogă mare cu vele, 
gonind cu vintul din spate și venind în întimpinarea 
noastră. Legănindu-se periculos pe grinzile balansierului, 
trei tineri ne-au salutat cu un sălbatic răpăit de tobe. 
După următorul promontoriu, jumătate de milă mai de- 
parte, am ajuns la locul de întîlnire. Aici barca noastră 
cea mare, cu care veniseră Warren şi Martin, reţinu aten- 
ţia tuturor. Cei din Bora-Bora nu puteau înţelege cum de 
mergea. Pirogile au fost trase pe plajă și toţi au pornit 
să bea suc de nuci de cocos, să danseze şi să cînte. Nu- 
mărul nostru a sporit o dată cu sosirea altora, veniţi pe 
jos din așezările din preajmă. Era o plăcere să vezi atitea 
fete cu cununi de flori pe creştet, venind cîte două, trei, 
ţinîndu-se de mină, de-a lungul plajei nisipoase. 

— De obicei prind peşte din belşug, ne-a încredinţat 
Allicot, un negustor metis. La stirșitul partidei, apa fierbe 
de atita peşte. E o petrecere de pomină. Bineînţeles, ştiţi 
probabil că tot peştele e al dumneavoastră ! 

— Tot? am gemut eu, pentru că Snark era încăr 
pînă la refuz cu darurile nespus de generoase, pirogi în- 
tregi de fructe, legume, porci şi păsări. 

— Totul, pînă la ultimul peștişor ! îmi răspunse Al- 
licot. Ştiţi, cind peştele e adunat tot în ocol, dumnea- 
voastră, ca oaspete de onoare, trebuie să luaţi un harpor 
şi să străpungeţi primul peşte. Aşa-i obiceiul, Apoi intră 
toţi în apă şi apucă peştele cu mina și-l aruncă pe p. 
O să fie o movilă de peşte. Apoi una dintre căpetenii © 
să cuvinteze şi o să vă facă plocon toată captura. Dar 
nu sînteţi obligat să luaţi chiar totul. O să vă ridicaţi şi 
o să ţineţi și dumneavoastră o cuvîntare, o să alegeţi cît 
pește credeţi că aveţi nevoie, iar restul îl dăruiţi. Și 
atunci toți o să spună că sînteţi foarte generos. 

— Dar dacă m-aș apuca să păstrez eu tot darul, ce-ar 
ieși din asta ? l-am întrebat eu. 

— Treaba asta încă nu s-a întimplat, îmi răspunse 
el. Obiceiul aici e să dărui și să primeşti înapoi. 

Slujba băștinașilor a început cu o rugăciune pentru 
succesul pescuitului, şi toţi şi-au descoperit capetele. Apoi, 
conducătorul partidei de pescuit a desemnat pirogile şi 
arlizat pe toţi la locul lor. După care ne-am urcat 
ci și am pornit. Cu noi n-a venit nici o femeie, în 
afară de Charmian şi Bihaura. În vremurile de demult, 
chiar şi pentru ele pescuitul ar fi fost tabu. Femeile au 
rămas pe țărm, urmînd să intre în apă și să formeze 
palisada aceea cu picioarele. Piroga dublă, a rămas la 
țărm şi noi ne-am urcat în barca noastră cea mare. 
Jumătate din numărul pirogilor au început să se îndrepte 
în partea de sub vînt, în vreme ce noi şi restul pirogilor 
am luat-o în partea din vînt, parcurgînd cam o milă și 
jumătate, pînă cînd capătul şirului nostru de bărci ajunse 
la recif. Conducătorul expediției se afla într-o canoe cam 

la mijlocul şirului şi se ridicase în picioare — minu- 
nată siluetă de bătrîn — ținînd un steag în mînă. Dirija 
poziţia bărcilor şi formaţia celor două şiruri doar suflind 
într-o seoică. Cînd totul a fost gata, a făcut semne cu 
steagul spre dreapta. Cu un singur plescăit toți aruncă- 
torii de pietre din partea dreaptă au izbit apa cu ele şi 
în vreme ce aceştia trăgeau piatra înapoi, manevră care 
dură doar un moment pentru că piatra se afunda doar 
la mică adincime, steagul flutură spre stînga și, cu o 
minunată precizie, toate pietrele din partea aceea au 
izbit apa. Şi tot așa, înainte şi-napoi, la dreapta și la 
stinga, şi la fiecare fluturare a steagului urma un lung 
şir de pleznituri pe suprafaţa apei lagunei. În același 
timp oamenii de la padele împingeau bărcile înainte, şi 
ceca ce se petrecea pe şirul nostru se întîmpla şi pe celă- 
lalt șir de pirogi aflat la o milă și ceva distanţă. 

La prova bărcii noastre, Tehei, ĉu ochii ţintă la condu- 
cător, miînuia piatra la unison cu toți ceilalţi. Ea Uh 
moment dat piatra se desfăcu din legătură și în aceeași 
secundă Tehei fu peste bord, în apă, după ea. Nu ştiu dacă 
piatra aceea a ajuns la fund sau nu, dar în secunda urmă- 
toare Tehei ieşi din apă cu piatra în mînă, lingă barcă. 
Am observat că același accident s-a întîmplat de mai 
multe ori și la pirogile din apropiere, și de fiecare dată 
cel ce scăpa piatra se ducea după ea şi o aducea înapoi. 

Capetele- dinspre recif ale celor două șiruri şi-au 
mărit viteza de înaintare, capeţele dinspre mal au rămas 
în urmă, totul petrecindu-se sub veghea neslăbită a con- 
ducătorului expediției, pînă cînd vír furile dinspre larg S-au 
unit, formînd cercul. După ăsta începură manevřele de 
strîngere a cercului, bieţii peşti înnebuniți se îndreptară 
spre țărm, mînaţi de linia plezniturilor în apă. În acelaşi 
fel sînt mînaţi elefanții prin junglă de către cete de oa- 

meni care se ghemuiesc în ierburile înalte sau se ascund 
după copaci şi scot sunete ciudate. Palisada aceea de 
picioare se şi constituise şi vedeam capetele femeilor for- 
mind un lung șirag de puncte pe suprafaţa placidă a apei 
lagunei, Femeile mai înalte ieșeau mai la larg, așa că în 
afară de cele care se aflau mai aproape de țărm, toate ce- 
lelalte stăteau cu apa pînă la gît. 

Şi cercul se strîngea mereu, pînă cînd pirogile ajun- 
seră să se atingă una de alta. Dinspre țărm ţișni o canoe 
prelungă, care urmă linia cercului. Înainta iute, cit de 
iute erau în stare să tragă la padele cei aflaţi în ea. De la 
pupa, un bărbat arunca în apă un gard continuu de frunze 
de palmier. De pirogi nu mai era nevoie și bărbaţii săriră 
cu toţii în apă să întărească palisada formată de picioare, 
pentru că paravanul de frunze nu era de fapt un năvod și 
peştii ar fi putut trece prin el dacă ar fi încercat s-o 
facă. Dé aceea picioarele trebuiau să agite acel paravan, 
miinile să pleznească apa şi gitlejurile să scoată strigăte, 
Pe măsură ce capcana se stringea, se dezlănţui balamucul. 

Dar nici un peşte nu a tulburat oglinda apei și nici 
nu s-a izbit de picioarele oamenilor. În cele din urmă, 
conducătorul expediției intră în mijlocul capcanei. Merse 
prin apă în diferite direcţii cu mare băgare de seamă, dar 
nu se văzu nici un peşte care să tulbure apa sau să se 
arunce pe țărm. Nu se prinsese nici o sardină, nici o 
fiță, nici un mormoloc. Probabil ceva stricase rosturile, 
poate rugăciunea, sau, mult mai probabil, aşa cum spunea 
un bătrin încărunţit, vîntul nu bătuse de unde trebuia, 
-iar peștii se strînseseră în altă parte a lagunei. Aşa că nu 
se nimeri nici neam de pește în ocol. 

— Cam o dată la cinci bătăi, se dă chix la pescuitul 
ăsta, mă consolă Allicot, 

Fi bine, venisem la Bora-Bora tocmai ca să vedem 
pescuitul cu pietre şi aşa ne-a fost nouă norocul să nime- 
rim şansa chioară din cinci posibile. Ei, de-ar fi fost lo- 
terie adevărată, s-ar fi schimbat calimera. Nu sînt pesi- 
mist, Nici nu mă ridic îndignat față de planurile univer- 
sului. Dar mă încearcă acel simțămint familiar celor mai 
mulți pescari care se întorc cu mina goală după o zi grea 
de muncă, 


Capitolul XIV 
NAVIGATORUL AMATOR 


Există comandanţi și comandanţi, iar unii — nemaipo- 
meniţi comandanţi, numai că șirul de comandanţi la bordul 
lui Snark a fost de cu totul altă factură. Din experienţa 
mea cu comandanții am învăţat că pe o barcă mică e mai 
ușor să ai grijă de doi bebeluşi. decit de un singur co- 
mandant. Bineînțeles că era de așteptat una ca asta. 
Comandanții pricepuţi au deja o situaţie, și e puţin pra- 
babil să renunţe la un post de comandă pe o navă deo 
mie pînă la cincisprezece mii de tone pentru Snark, cu cele 
zece tone netto ale sale. Snark a fost nevoit să-şi aleagă 
navigatorii de pe țărm, iar un navigator ajuns pe țărm e, 
de regulă, nefolositor, om care o ia pe ghicite, zadarnic, 
cîte două săptămîni pentru a da de o insulă în mijlocul 
oceanului şi se întoarce raportind că insula s-a scufun- 
dai cu toţi ai ci, genul de om pe care temperamentul sau 
setea neostoită de ape mai tari îl fac să piardă angaja- 
mentele mai repede decit izbutește el să se afirme. 

Snark a avut pină acum trei comandanţi şi prin mi- 
lostenia divină nu va mai avea nici unul. Primul co- 
mandant la care am fost nevoiţi să apelăm era atit de 
senil încît n-a fost în stare să-i spună unui dulgher ce 
dimensiune aveau coarnele ghiului. Era atit de bătrin și 
ncajutorat încît nu i-a dat prin minte să spună unui 
marinar să arunce pe punte citeva găleți de apă de mare, 
Vreme de douăsprezece zile, stînd la ancoră sub un soare 
tropical care îţi bătea în creştet, puntea a rămas uscată. 
Era o punte nouă. M-a costat o sută trezeci şi cinci de 

dolari călătfătuitul ei din nou. Al doi:ea comandant era 
un veşnic nemulțumit. „Papa e totdeauna nemulţumit“, 
mi l-a descris fiul său, un metis. Al treilea era atit de 
necinstit că cra în stare să se păcălească singur. N-avea 
nici o relaţie cu adevărul, obișnuita cinste nu trecuse pe 
lingă el, şi era la fel de departe de corectitudine și inte- 
gritate pe cît de departe a fost de drumul adevărat al lui 
Snark atunci cînd aproape că l-a făcut să eșueze în Insulele 
Ringgold. 

Cînd am ajuns în Suva, Fiji, l-am concediat pe cel 
de-al treilea comandant şi mi-am reluat rolul de naviga- 
tor umator. Mai făcusem încercarea asta o dată, pe vremea 
primului comandant, care, de îndată ce am ieșit în largul 
coastei de la San Francisco, l-a făcut pe Snark să sară 
pe harlă atît de uluitor încît am fost nevoit să aflu și eu 
despre ce naiba era vorba. Și mi-a fost ușor să aflu pentru 
că aveam o etapă de două mii o sută de mile înaintea 
noastră. Habar nu aveam de navigaţie, dar după citeva 
ceasuri de citit și jumătate de oră de practică cu sextantul 
am fost în stare să aflu latitudinea lui Snark după înăl- 
țimea meridianului, şi longitudinea prin metoda simplă 
a înălțimilor egale. Nu e o metodă foarte exactă. Nici 
măcar nu e o metodă prea sigură, însă comandantul meu 
încerca după metoda asta să navigheze, şi era singurul 
la bord care ar fi trebuit să-mi spună-că era o metodă care 
trebuia evitată. L-am dus pe Snark pînă în Hawai, dar 
condiţiile mi-au fost favorabile. Soarele se afla în decli- 
naţia sa nordică, aproape drept deasupra capului. Nici 
nu auzisem de metoda recunoscută de a afla longitudinea 
după citirea cronometrului, ba da, auzisem, primul meu 
comandant a pomenit foarte vag de ca şi, după una sau 
două încercări de a o pune în aplicare, a renunţat. 

În insulele Fiji am avut timp să compar cronometrul 
meu cu alte două cronometre. Cu două săptămîni înainte, 

în Pago Pago, îi cerusem comandantului meu să compare 
cronometrul nostru cu cronometrele de la bordul cruci- 
şătorului american Annapolis. Mi-a spus că şi făcuse 
treaba asta, dar bineînțeles că nu făcuse nimic, şi mă 
mai și aiurise subliniind că diferenţa găsită de el era de 
ordinul unei mărunte subdi mi de secundă. Şi-mi 
adusese toate astea la cunoștință cu o prefăcută încîntare, 
jucată atit de bine, adăugind şi nişte cuvinte apreciative 
pentru minunatul meu cronometru. Aminteşce toate astea 
acum, şi nu-mi pot reţine cuvintele de laudă la adresa 
felului cum știa să mintă fă a roşi, pentru că, fiţi 
atenţi, la numai două săptămini după accea, în Suva, am 
comparat cronometrul meu cu cel de pe Atua, un vapor 
australian, şi am descoperit că al meu mergea înainte cu 
treizeci şi una de secunde. Iar treizeci și una de secunde, 
transformate în arc de cerc, echivalează cu şapte mile şi 
un sfert. Ceea ce înseamnă că, dacă aş fi navigat spre 
vest, în cursul nopţii, iar poziția mea, conformă cu es- 
tima făcută după-amiază după propriul cronometru mi-ar 
fi indicat să mă aflu la şapte mile în largul coastei, exact 
în clipa aceea m-aș fi zdrobit de recif. Apoi am comparat 
cronometrul meu cu cel al comandantului Wooley. Co- 
mandantul Wooley, comandantul portului, indică timpul 
de la Suva punind să se tragă o lovitură de tun la ora 
douăsprezece, la amiază, și asta de trei ori pe săptămînă, 
Comparativ cu cronometrul lui, al meu era cu cincizeci 
şi nouă de secunde înainte, ceea ce ar veni, dacă aș na- 
viga spre vest, că m-aş zdrobi de recif tocmai cînd aș 
socoti eu că sint la cincisprezece mile departe spre larg. 

Am ajuns la un compromis, scăzînd treizeci şi una 
de secunde din totalul erorii cronometrului meu, şi am por- 
nit spre Tanna, în Noile Hebride, hotărît ca atunci cind 
mă voi apropia de uscat, la vreme de noapte întunecoasă, 
să nu uit şi celelalte şapte mile cu care s-ar putea să 

fiu mai în larg, conform instrumentului comandantului 
Wooley. Tanna se află acum la şase sute de mile vest-sud- 
vest de Insulele Fiji, și nutream credinţa că, în vreme ce 
aveam să parcurg distanţa asta, aș putea destul de ușor 
să-mi vir în cap suficientă navigaţie ca să nimeresc 
insula respectivă. Ei bine, am nimerit-o, dar mai întîi 
ascultați de ce buclucuri am avut parte. Navigaţia este 
uşoară, am să susţin întotdeauna treaba asta, dar cînd 
un om ia cu el trei motoare cu benzină şi nevasta pe dea- 
supra, pornind într-o călătorie în jurul lumii, şi mai și 
scrie din greu în fiecare zi pentru ca motoarele să aibă 
benzină suficientă, iar nevasta perle şi un peisaj cu vul- 
cani, ei bine, de unde să mai aibă bietul om destul timp 
să mai înveţe și navigaţie ? În plus, s-ar putea ca numita 
știință să poată fi deprinsă mai uşor pe țărm, unde lati- 
tudinea şi longitudinea nu se schimbă, într-o locuinţă 
care stă nemișcată, decît pe o barcă gonind zi și noapte 
către uscatul pe care te străduieşti să-l descoperi și pe 
care s-ar putea să-l descoperi în chip dezastruos, exact; 
în clipa în care te aştepţi mai puţin. 

Pentru început să spunem că există compasurile și 
trasarea drumului pe hartă. Am pornit din Suva sîmbătă, 
6 iunie 1908, după-amiază şi am avut nevoie de o mulţime 
de timp, pînă după lăsarea întunericului, pentru a trece 
prin canalul îngust, mărginit de reciluri, dintre insu- 
lele Viti Levu şi Mbengha. Dinaintea mea se întindea 
oceanul. Nu mai aveam nimic în faţă decît Vatu Leile, o 
insuliță amărită, care se străduia şi ea să-și scoată nasul 
din talazuri la vreo douăzeci de mile vest-sud-vest, exact 
în direcţia în care voiam şi eu să merg. Părea destul de 
simplu, bineînţeles, să o evit, ţinînd un cap compas care 
să mă ducă cu opt sau zece mile mai la nord de ea. Era 
o noapte chioară și goneam cu vîntul din spate. Timonie- 
rului trebuia să-i spun ce cap să țină pentru a evita insula, 

Dar ce cap ? M-am dus la cărţile de navigaţie. Drum ade- 
vărat, exact peste asta am dat. Taman ce aveam eu nec- 
voie ! Nu voiam altceva decit drumul adevărat. Și am 
citit cu întrigurare : „Drumul adevărat este unghiul for- 
mat cu meridianul de o linie dreaptă trasată pe hartă 
care uneşte punctul ce indică poziţia navei cu locul des- 
tinaţiei.“ 

Exact ce doream și eu. Poziţia lui Snark era la intrarea 
de vest a pasajului dintre Viti Levu şi Mbengha, iar 
punctul următor către care se îndrepta era un loc de pe 
hartă aflat la zece mile nord de Vatu Leile. Am înțepat 
harta în locul ales cu compasul și cu riglele paralele am 
descoperit că drumul adevărat era vest la sud. Nu-mi 
rămînea decît să-i indic și omului de la timonă, iar 
Snark avea să-şi croiască drum prin apele sigure ale 
largului. 

Numai că, vai, din fericire, am citit mai departe. Am 
descoperit că busola, acest prieten de nădejde dintot- 
deauna al marinarului, nu e făcută să arate exact nordul, 
Variază. Uneori indică nord la est, alteori vest la nord, şi 
uneori chiar se întoarce cu totul și arată sudul. Decli- 
naţia în acel punct anume al globului unde se afla Snark 
era de 9 grade 40 de minute est. Ei, și trebuia să ţin 
seama şi de asta înainte de a indica capul compas omului 
de la timonă. Şi am mai citit : „Drumul magnetic adevărat 
se deduce din drumul adevărat ţinînd seama de decli- 
nație.“ 

Aşadar, gindeam eu, dacă compasul indică cu 9 grade 
şi 40 de minute mai spre est față de nord şi eu vreau să 
merg drept spre nord, atunci trebuie să țin capul cu 
9 grade şi 40 de minute mai la vest față de nordul indicat 
de compas, care nu e defel nordul. Așa că am mai adău- 
gat şi cele 9 grade şi 40 de minute lå drumul meu vest la 

sud, aflind astfel drumul magnetic adevărat, şi eram din 
nou gata s-o pornesc spre largul oceanului. 

Dar vai ! Drumul magnetic adevărat nu era totura cu 
drumul după compas. Mai exista încă un drăcuşor par- 
şiv care abia aștepta să mă prindă și să mă facă să mă 
zdrobesc de reciturile de la Vatu Leile. Acest drăcușor 
poartă numele de deviaţie. Am citit : „Drumul compas 
e drumul pe care-l urmează nava și se deduce din drumul 
magnetic adevărat la care se ţine seama de deviaţie.“ 
Iar deviația înseamnă variaţia acului magnetic provo- 
ată de distribuţia fierului la bord. Această variaţie 
cu caracter doar local am stabilit-o cu ajutorul tablei de 
deviații a compasului meu standard şi am aplicat-o la 
drumul magnetic adevărat. Rezultatul a fost stabilirea 
drumului compas. Și totuși încă n-am terminat. Com- 
pasul meu standard era montat la mijlocul iahtului, pe 
scara tambuchiului. Compasul de drum era la pupa, în 
cockpit, lingă timonă. Cînd compasul de drum arăta vest 
la sud, trei sferturi de cart sud (drumul compasului ti- 
monci), compasul standard arăta vest jumătate sfert de 
cart nord, ceea ce nu corespundea deloc cu drumul com- 
pasului timonei. Și am pus timona banda pînă cind 
Snark a venit la vest la sud, trei sferturi de cart sud, 
după compasul standard, ceea ce pe compasul timonei în- 
semna sud-vest la vest. 

Operaţiile amintite mai' înainte formează mica bucă- 
tărie pentru stabilirea drumului. Iar cel mai amarnic e 
faptul că fiecare pas trebuie făcut corect, pentru că alt- 
fel ajungi să auzi „Brizanţi în faţă !“, într-o noapte cit 
se poate de plăcută şi să fii nevoit să faci o minunată 
baie și să ai parte și de distracţia de invidiat de a-ţi croi 
drum pînă la țărm prin mijlocul unei haite de rechini 
mâîncători de oameni. 

Şi pe cît de înşelător e compasul care se străduiește 
să-l aiurească pe bietul marinar arătind în toate direc- 
ţiile, numai spre nord nu, tot pe atit de încăpăținat se 
arată și stilpul indicator al cerului, soarele, care se încă- 
păţinează să nu fie acolo unde ar trebui să fie la un 
moment dat. Și această neglijență a soarelui e cauza 
multor necazuri, sau cel puţin mie mi-a făcut destule. 
Ca să afli cam pe unde te afli pe suprafața pămîntului, 
trebuie să afli unde se află soarele pe cer exact în același 
moment. Numai că soarele, care pentru oameni e crono- 
metrul cel mai veritabil, nu merge exact. Cînd am desco- 
perit una ca asta am dat într-o adincă melancolie și în- 
tregul cosmos a început să fie populat cu îndoieli. Legi 
imuabile ca gravitația, conservarea energiei, au devenit 
nesigure şi eram gata să asist la violarea lor în orice 
moment fără să mă mai mir. Fiindcă vedeți, dacă com- 
pasul minţea iar soarele nu-şi mai respecta momentul 
întâlnirii, de ce atunci toate lucrurile să nu ignore atrac- 
ţia reciprocă şi de ce să nu fie anihilate citeva baniţe 
acolo de forță? Chiar şi perpetuum-ul mobile devenea 
posibil. Ajunsesem în așa hal încît eram gata să cumpăr 
acţiuni de la Keeley-Motor de la primul agent destul de 
întreprinzător ca să ajungă pe puntea lui Snark. Iar cînd 
am mai aflat că pămîntul se învîrte într-adevăr de 366 
de ori în jurul propriei axe într-un an, dar nu sînt decit 
365 de răsărituri şi apusuri, eram gata să mă îndoiesc de 
propria mea identitate. 

Așa se poartă soarele! E atît de nestatornic încît 
omul nu poate închipui un ceas care să arate timpul soa- 
relui. Soarele cînd se grăbeşte, cînd întirzie, încît nu 
există ceas care să poată merge cînd mai repede, cînd 
mai încet o dată cu el. Uneori soarele o ia înaintea pro- 
priului orar, alteori rămîne în urmă, iar în alte cazuri 
sparge bariera vitezei pentru a se ajunge din urmă, sau, 

mai bine zis, pentru a ajunge acolo unde ar trebui el să 
fie pe bolta cerului. În acest din urmă caz nu reuşeşte 
să-și încetinească mersul destul de repede iar drept rezul- 
tat o ia razna înainte, depășind locul unde ar trebui să fie. 
De fapt numai în patru zile dintr-un an soarele e la locul 
unde ar trebui el să fie. În celelalte 361 de zile soarele se 
fițiie prin toată hardughia. Omul, fiind mai exact decit 
soarele, a reușit să facă un ceas care să arate precis timpul. 
Pa mai mult, el calculează și cam cu cît òia soarele înainte 
sau rămîne în urmă. Diferenţa dintre poziţia soarelui şi po- 
ziţia unde ar trebui să fie soarele dacă ar fi fost un soare 
mai cumsecade, care se respectă, a fost numită de oameni 
ecuaţia timpului. În felul acesta, navigatorul care se 
străduiește să afle poziţia navei pe mare, se uită la cro- 
nometru, pentru a vedea exact unde ar trebui să fie soa- 
rele conform custodelui soarelui de la Greenwich. Apoi 
faţă de acea poziţie el aplică ecuația timpului şi află 
locul unde ar trebui să fie soarele și nu e. 

Snark a pornit din Fiji sîmbătă 6 iunie, iar a doua 
zi, duminică, în largul oceanului, departe de orice țărm, 
am început să mă străduiesc să aflu poziția, longitudinea 
— prin observaţii astronomice comparate cu cronome- 
trul — şi latitudinea — prin măsurarea înălţimii la meri- 
dian. Observaţia astronomică cu cronometrul am făcut-o 
dimineața, cînd soarele era la vreo 21 de grade deasupra 
orizontului. M-am uitat în Almanahul Nautic și am aflat 
că exact în ziua aceea, 7 iunie, soarele era în întirziere 
cu un minut și 26 de secunde, și recupera întirzierea cu 
14,67 secunde la oră. Cronometrul îmi arăta că exact în 
momentul în care luam înălțimea soarelui, la Greenwich 
era ora 8 şi 25 de minute. Cu aceste date părea o treabă 
de şcolar să rezolv ecuaţia timpului. Din păcate nu eram 

şcolar. Era evident că în mijlocul zilei, la Greenwich, 
soarele era cu un minut și 26 de secunde în întirziere. 
Şila fel de evident, dacă ar fi fost ora 11 ziua, soarele ar 
ii fost în întîrziere cu un.minut 26 de secunde plus 14,67 
secunde. Dacă ar fi fost ora zece dimineața, ar fi trebuit 
să adaug de două ori cite 14,67 secunde. Iar dacă ar fi 
iost 8.25 dimineaţa trebuia să adaug de 3!/, ori cele 14,67 
secunde. Cit se poate de limpede atunci, dacă în loc să fie 
8.25 dimineața ar fi fost 8.25 seara, trebuia nu să adaug, 
ci să scad de 8!/⁄ ori cele 14,67 secunde, fiindcă dacă la 
amiază soarele era cu un minut și 26 de secunde în în- 
tîrziere şi se grăbea să ajungă la punctul unde ar fi trebuit 
să fie cu 14,67 secunde pe oră, atunci la ora 8.25 seara 
trebuia să fie mult mai aproape de locul unde ar fi trebuit 
să fie decit fusese la amiază. 

Pină aici toate bune şi frumoase. Dar acel 8.25 al cro- 
nometrului indica ora de dimineaţă sau de seară ? M-am 
uitat la ceasul lui Snark. Arăta 8.09 şi era cu siguranță 
dimineaţă, pentru că abia îmi terminasem micul dejun. 
Deci dacă era ora opt dimineaţa la bordul lui Snark, ora 
opt a cronometrului (care indica ora de la Greenwich) 
trebuia să fie cu totul altă oră opt decît ora opt a lui 
Snark. Dar care oră opt ? Nu putea fi ora opt a acestei 
dimineţi, m-am gîndit eu, așa că ori e ora opt a acestei 
seri ori ora opt de ieri seară ! 

Şi abia în acel moment m-am prăbuşit eu în puţul fără 
fund al haosului intelectual. Sîntem în emisfera estică, 
m-am gindit eu, deci sîntem înaintea meridianului Green- 
wich. Dacă am fi în urma lui Greenwich, atunci astăzi ar 
fi ieri, dacă am fi înaintea lui Greenwich, atunci ieri este 
astăzi, dar dacă ieri e azi, atunci unde Dumnezeu e ziua de 
azi ? Miine ? Absurd ! Dar trebuie să fie corect totuși, 
Cind am luat eu înălțimea soarelui în această dimineață 

la 8.25, custodele soarelui de la Greenwich tocmai se 
ridica de la cină. 

— Atunci nu-ţi rămîne decit să faci corecţia ecuației 
timpului pentru ziua de „ îmi spune mintea mea logică; 

— Dar azi e azi, insistă mintea mea prozaică. Trebuie 
să fac corecţia soarelui pentru ziua de azi şi nu pentru 
cea de ieri. 

— Dar astăzi e ieri, mă îmboldeşte mintea mea logică. 

— Bine, bine, intervine mintea mea prozaică. Dacă 
aş fi fost la Greenwich, s-ar putea să fiu în ziua de ieri. 
La Greenwich se petrec tot felul de lucruri ciudate. Dar 
așa cum știu că sînt viu, tot așa știu că sînt aici, acum, 
astăzi, 7 iunie, și că am luat înălțimea soarelui aici, a 
tăzi, 7 iunie. Aşadar trebuie să fac corecţia soarelui 
acum, astăzi, 7 iunie. 

— Vax! replică scurt mintea mea logică. Lecky 
spune... 

— Nu-mi pasă mie de-ce spune Lecky, o întrerupe 
mintea mea prozaică. Ia să-ţi spun en acum ce zice Alma- 
nahul Naytic. Almanahul Nautic zice să astăzi, 7 iunie, 
soarele era cu un minut 26 de secunde în urmă și că re- 
cuperează cu 14,67 secunde la oră. Yot el spune că ieri, 
6 iunie, era cu un minut 36 de secunde în urmă și recu- 
pera cu 15,66 secunde la oră. Ştii, e caraghios să corectezi 
soarele de azi cu orarul de ieri. 

— Eşti nebun ! 

— Eşti idiot ! 

Şi se luptară tot așa mai departe pînă cînd capul începu 
să mi se-nvîrtă şi eram gata să cred că azi e ziua de dina- 
intea săptămînii care urmează ! Mi-am adus aminte doar 
un singur lucru, avertismentul comandantului portului 
Suva : „În emisfera estică, din Almanahul Nautic ia ele- 
mentele zilei de dinainte.“ 

Atunci însă alt gînd mi-a trecut prin minte. Am făcut 
corecția ecuaţiei timpului și pentru sîmbătă şi pentru 
duminică, rezolvînd două rînduri separate de operaţii 
pentru fiecare, și vai, cînd am comparat rezultatele între 
ele era o diferență de numai patru zecimi de secundă ! 
Eram cu totul alt om acum. Găsisem ieşirea din subte- 
rană. De-acum bietul Snark abia de era în stare să mă 
ducă pe mine cu experiența mea cu tot. Patru zecimi de 
secundă însemna o distanță de numai o zecime de milă, 
un cablu ! 

Vreme de zece minute totul a fost minunat, pînă am 
dat cu ochii de următorul catren pentru uzul navigato- 
rilor : 

„Greenwich scăzînd, 
„Est însemnînd, 
Greenwich cu plus 
E spre apus.“ 

Dumnezeule ! Timpul de pe Snark nu corespunde cu 
cel de la Greenwich. Cînd era 8.25 la Greenwich, la bor- 
dul lui Snark era doar 8.09. „Greenwich cu plus, E spre 
apus !* Atunci asta-i! Eram în emisfera vestică, fără 
îndoială. 

— Prostie ! strigă mintea nea prozaică. Tu eşti la 8.09 
dimineața, iar la Greenwich e 8.25 seara. 

— Bine, bine, intervine mintea mea logică. Pentru 
a fi corecți, 8.25 seara înseamnă ora 20.25 de minute, 
ceea ce e mai mult decît 8.09. Nu, nu încape nici o dis- 
cuţie, te afli în emisfera vestică. 

Atunci triumfă mintea mea prozaică : 

— Am plecat din Suva, Insulele Fiji, așa-i ? întreabă 
ea și mintea mea logică e de acord cu asta. Iar Suva e în 
emisfera estică ! şi din nou mintea mea logică e de acord. 
Şi am navigat spre vest (ceea ce înseamnă că am înain- 

tat şi mai mult în emisfera estică), nu-i așa ? Ei, asta-i, 
acum nu mai ai nici o scăpare, ne aflăm în emisfera 
estică. A 

— „Greenwich cu plus, E spre apus“, fredonează 
mintea mea logică, și trebuie să fii de acord că ora 20.25 
e mai mult decit 8.09. 

— Gata, am întrerupt eu ciorovăiala,o să luăm înălți- 
mea soarelui şi atunci o să vedem. 

Și am luat şi înălțimea, doar ca să aflu că eram la 
184 de grade longitudine vestică ! 

— Doar am zis eu ! pufni mintea mea logică. 

Sînt năucit, la fel şi mintea mea prozaică, vreme de 
cîteva minute. Cind deodată aceasta din urmă intervine : 

— Dar nu există 134 de grade longitudine vestică, nici 
estică, nici de alt fel. Cel mai lung meridian e de 180 de 
grade, după cum bine ar trebui să ştiţi. 

În acest moment de tensiune, mintea mea prozaică se 
prăbuşeşte, din cauza efortului, mintea mea logică rămîne 
zăpăcită, iar despre mine, ce să mai spun, am o privire 
sumbră şi înghețată, și umblu de colo-colo, întrebindu-mă 
dacă mă îndrept spre coasta Chinei sau spre Golful 
Darien. Cînd deodată o voce subţirică, anemică, pe care nu 
o.recunosc, venind de nu se știe unde din conştiinţa mea, 
glăsuieşte : 

— Numărul total de grade e de 360. Scade 184 longi- 
tudine vestică din 360 de grade şi obţii 176 grade longi- 
tudine estică. 

— E pură speculație, obiectează mintea mea prozaică. 

— Nu e nici o regulă în asta, protestează mintea mea 
logică. 

— La naiba cu regulile ! exclam eu. Sînt aici sau nu 
sînt ? E evident ! continui eu. 184 de grade longitudine 
vestică înseamnă că am trecut dincolo, în emisfera estică, 
cu patru grade. În plus, tot timpul am navigat în emisfera 

estică, Am plecat din Fiji, iar Fiji se află în emisfera 
estică, Ei bine, acum o să trec pe hartă poziţia noastră 
şi am s-o dovedesc prin estimă. 

Dar mă așteptau alte necazuri şi îndoieli. Iată una 
dintre ele. În emisfera sudică, cînd soarele se află în 
declinaţie nordică, înălţimea astrului, ținînd seama de 
cronometru, trebuie luată dimineața devreme. Eu am 
luat-o la ora opt. Ei bine, unul dintre elementele necesare 
pentru calcularea acestei înălțimi e latitudinea. Dar lati- 
tudinea se ia la ora douăsprezece, la amiază, printr-o 
observaţie a înălţimii astrului cînd trece la meridian. E 
limpede că pentru a calcula observaţiile făcute la ora opt 
am nevoie de latitudinea de la ora opt. Bineînţeles că dacă 
Snark ar merge drept spre vest cu şase noduri la oră, 
pe parcursul celor patru ore pînă la amiază, latitudinea 
nu s-ar schimba. Dar dacă ar naviga chiar spre sud, 
latitudinea s-ar schimba cu douăzeci şi patru de mile, 
caz în care, cu ajutorul unei mici operaţii de adunare sau 
scădere, s-ar converti latitudinea de la ora douăsprezece 
în latitudinea de la ora opt. Dar ia închipuiţi-vă că Snark 
ar porni spre sud-vest. Atunci trebuie consultate tabelele 
de navigaţie estimată compusă. 

Și iată ilustrarea celor discutate. La ora opt am luat 
înălțimea astrului. În acelaşi moment s-a notat distanța 
înregistrată de loch. La ora douăsprezece, la amiază, cînd 
se măsoară înălțimea astrului pentru a afla latitudinea, 
am notat din nou distanța dată de loch, care mi-a arătat 
că de la ora opt Snark a parcurs douăzeci și patru de mile. 
Drumul adevărat a fost vest trei sferturi de cart sud. 
M-am oprit la tabela I în coloana distanțelor, la pagina 
cu trei sferturi de cart, şi am coborit pină la cifra 24, 
numărul de mile parcurse. În dreptul cifrei, pe următoarele 
două coloane, am descoperit că Snark făcuse 3,5 mile spre 
sud, adică de latitudine, şi 23,7 mile spre vest, Era treabă 


222 


ușoară să aflu acum latitudinea la ora opt. Nu aveam 
decit să scad 3,5 mile din cifra latitudinii de la amiază. 
Avînd acum toate elementele, am calculat longitudinea. 

Dar aceea era longitudinea de la ora opt. De atunci şi 
pînă la amiază, am mai făcut 23,7 mile spre vest. Care 
era longitudinea mea la amiază ? Am respectat regula 
şi m-am dus la tabela nr. II de navigaţie estimată com- 
pusă. Consultind tabela după tipic, şi neocolind nici un 
detaliu, am aflat că diferenţa de longitudine pentru cele 
patru ore este de 25 de mile. Eram năucit. Am consultat 
tabela din nou, am consultat tabela de vreo şase ori, 
după toate regulile, şi de fiecare dată am aflat că dife- 
rența de longitudine era de 25 de mile. Te las pe tine, 
iubite cititor, să judeci. Să zicem că ai navigat 24 de, mile, 
şi în vremea asta ai pârcurs 3,5 mile de latitudine. Atunci 
cum e posibil să faci şi 25 de mile de longitudine ? Chiar 
dacă ai fi făcut acele 24 de mile exact spre vest, şi n-ai 
fi schimbat cu nimic latitudinea, cum să-ţi fi schimbat 
longitudinea cu 25 de mile ? În numele raţiunii omeneşti, 
cum naiba să faci cu o milă de longitudine mai mult decit 
numărul de mile parcurse în total ? 

Erau niște tabele de navigaţie estimată recunoscute, 
chiar cele ale lui Bowditch. Regula de consultare a tabele- 
lor era simplă, așa cum sînt toate regulile pentru naviga- 
tori, nu făcusem nici o greşeală. O oră mi-am bătut capul 
cu calculele, pentru ca la urmă să mă zgiiesc în faţa impo- 
sibilului : navigasem douăzeci şi patru de mile, pe par- 
cursul cărora făcusem 3,5 mile de latitudine şi 25 de lon- 
pgitudine. Și mai rău era faptul că nu aveam pe nimeni 
in jur ca să mă ajute. Charmian şi Martin nu ştiau navi- 
gaţie nici cît mine. Iar în vremea asta Snark gonea ca un 
nebun spre Tanna, în Noile Hebride. Trebuia să fac ceva. 

Cum s-a întîmplat de m-am luminat, n-aş putea să 
spun. Ziceţi că-i vorba de inspiraţie dacă vreţi. Dar deodată 

mi-a venit un gînd : dacă mergînd spre sud se modifică 
latitudinea, atunci spre vest e longitudinea ? De ce soco- 
tisem eu că mergînd spre vest se modifică longitudinea ? Și 
atunci totul s-a lămurit în mintea mea. Meridianele de 
longitudine se află la 60 de mile nautice distanță între 
ele la Ecuator. La poli se unesc. Deci, dacă m-aș plimba 
să zicem pe meridianul de 180 de grade longitudine pină 
aş ajunge la Polul Nord, iar astronomul de la Greenwich 
ar călători şi el de-a lungul meridianului de O grade 
pînă la Polul Nord, atunci am putea da mina la Polul 
Nord, deși în momentul în care pornisem la drum între 
noi erau citeva mii-de mile distanţă. Deci dacă un grad 
de longitudine are 60 de mile la Ecuator, iar același grad 
la pol este zero, atunci undeva între pol şi Ecuator 
gradul acela de longitudine poate avea jumătate de milă, în 
altă parte o milă, două mile, zece mile, ee de mile 
şi, bineînţeles, șaizeci de mile. 

Acum totul era limpede. Snark se ară la 19 grade 
latitudine sudică. Aici distanţa dintre două meridiane 
nu mai e chiar aşa de mare ca la Ecuator.| Deci fiecare 
milă parcursă spre vest, la 19 grade latitudine sudică 
era mai mult de un minut de longitudine, fiindcă şai: 
de mile sint şâizeci de mile, dar șaizeci de minute nu mai 
înseamnă şaizeci de mile decit la Ecuator. George Fran- 
cis Train a bătut recordul lui Jules Verne în jurul lumii, 
dar oricine potteşte poate bate recordul lui George Francis 
Train. Cine doreşte una ca asta nu are decit să pornească 
la drum cu un vapor rapid la latitudinea Capului Horn, 
şi să navigheze” spre est pînă dă ocol pămîntului. La 
latitudinea aceea distanța pe paralelă nu e prea mare şi 
nici nu există vreun petec de uscat care să-l oblige să 
facă vreun ocol. Dacă vaporul va păstra o viteză de croa- 
zieră de șaisprezece noduri, va înconjura Pămintul cam 
în vreo patruzeci de zile. 

Dar, după atîta bătaie de cap, omul mai are şi el 
compensaţiile lui. Miercuri seara, 10 iunie, am folosit 
poziţia de la prînz pentru a estima pe cea de la ora opt 
seara, după care am trasat drumul parcurs de Snark şi 
se va lovi de Futuna, una dintre cele mai 
insule din Arhipelagul Noilor Hebride, un con 
vulcanice de două mii de picioare înălţime care se ridică 
drept din adîncul oceanului. Am schimbat drumul iahtu- 
lui în aşa fel încît Snark să treacă la vreo zece mile mai 
la nord de insulă. După care i-am zis lui Wada, bucătarul, 
care era la timonă în fiecare dimineaţă de la patru la 


Ş Ẹ 


ase : 


— Wada San, mîine dimineață, î în Pneu cartului tău, 
să te uiţi foarte atent în bordul din vint şi ai să vezi 
uscatul, 

După care m-am dus la culcare. Zarurile erau arun- 
cate. Îmi pusesem la bătaie reputaţia mea de navigator. 
Ia gîndiți-vă puţin că dimineaţa nu s-ar fi văzut nici zare 
de uscat. Unde s-ar fi dus faima mea de navigator ? Şi 
je am fi fost noi ? Şi cum ne-am mai fi aflat locul, 
reun alt petec de pămînt ? Prin minte mi-a trecut 
a cumplită a lui Snark navigind luni întregi prin 
agurătatea oceanului și căutind în zadar pămîntul, în 
vreme ce proviziile noastre s-ar fi terminat şi ne-am fi 
apucat, cu nişte chipuri sălbatice, să privim în ochi 
-speetiva canibalismului. 

Recunosc că somnul nu mi-a fost : 
„ca un cer de vară 
în care mai dăinuie cintecul ciocîrliei“, 

Mai degrabă aş putea spune că „trezitu-m-a bezna 
fără glas“, şi am tras cu urechea la troznetul coastelor iah- 
tului, la plescăitul apei de-a lungul cocii, în vreme ce 
Snark înregistra statornic pe loch cele şase mile pe oră. 

Mi-am revăzut calculele, apoi le-am luat iar de la capăt, 
chinuindu-mă să găsesc vreo greşeală, pînă cînd mintea 
mi s-a încins atît de tare că am aflat zeci de greșeli, 
nu una. Ia gindiţi-vă că totuşi calculele mele de navigaţie 
ar fi fost cu totul eronate şi că în loc de şaizeci de mile 
pînă la Futuna nu erau de fapt decît şase. Situaţie în 
care drumul trasat de mine ar fi şi el greşit, iar din cîte 
puteam eu să-mi dau seama atunci Snark mergea drept 
spre Futuna. Din cîte-mi puteam da eu seama atunci, 
Snark putea să se izbească de Futuna chiar în clipa 
următoare. La gîndul acesta am sărit din cuşetă şi, cu 
toate că am încercat să mă stăpînesc, o vreme am stat 
încordat, cu nervii strună, aşteptînd să simt şocul. 

Somnul mi-a fost întrerupt de coşmaruri nenorocite, 
Calamitatea cea mai prezentă în visurile mele era cutre- 
murul de pămînt, deşi mai apărea şi un individ, cu o 
iţă în mînă, care n-a încetat să mă piseze toată noaptea 
o achit. Ba mai voia şi să se bată cu mine, iar Char- 
mian mă tot îndemna să-l las dracului în pace. În cele 
din urmă omul cu veşnica lui poliţă a făcut greşeala 
să-mi apară într-un vis din care lipsea Charmian. Am 
profitat de ocazie şi ne-am. pus pe treabă cu tot zelul, 
şi ne-am bătut pe trotuar şi în mijlocul străzii pînă cînd 
individul a strigat că-i era de ajuns. Atunci i-am zis: 
„Dar cu poliţa cum rămîne ?“ Pentru că tot învinsesem, 
eram dispus să plătesc, dar individul se uită la mine şi 
gemu: „A fost doar o greșeală, poliţa era pentru casa 
de alături.“ 

Cu asta s-a încheiat coșmarul, pentru că individul nu 
m-a mai plictisit deloc în vis, dar s-a încheiat şi pentru că 
în momentul acela m-am trezit rizînd de cele visate. Era 
ora trei dimineaţa. M-am dus pe punte. La timonă era 
Henry, băștinaş din Insula Rapa. M-am uitat la loch: 
înregistrase patruzeci și două de mile, Snark nu slăbise 

deloc pasul şi făcuse constant cele şase mile la oră şi încă 
nu se izbise de Futuna. La cinci şi jumătate eram din 
nou pe punte. La timonă era Wada, dar nu zărise nici 
umbră de uscat. M-am aşezat pe balustrada cockpitului, 
pradă unor bolnăvicioase îndoieli vreme de vreun sfert' 
de oră. Cind, deodată, am zărit pămîntul, o fărimă de 
pămint, un pisc înalt, exact acolo unde trebuia să se 
afle, ridicîndu-se încet din ape, în bordul din vînt. La 
ora şase am putut să disting exact despre ce uscat era 
vorba — minunatul con al insulei Futuna. La ora opt, 
cînd insula se afla în traversul nostru, am măsurat dis- 
stanţa cu sextantul şi am aflat că erau 9,3 mile. lar cu 
stabilisem drumul cu gîndul să trec la o distanţă de 
10 mile ! SR A 

Apoi spre sud se ridică din mare Aneiteum, după care, 
spre nord, se ivi Aniwa, și chiar dinaintea noastră Tanna. 
Tanna nu putea fi confundată cu nici o altă insulă pentru 
că fumul scos de vulcanul ei se înălța pînă la ceruri. Acum 
era la patruzeci de mile distanţă, iar spre amiază, apropiin= 
du-ne mai mult, pentru că făceam mai departe cele şas 
noduri după loch, am văzut că era o insulă muntoasă, 
pierdută într-o piclă uşoară, fără nici un fel de golf pe 
coastele sale, după cîte se vedea. Eu căutam portul 
Resolution, deşi eram pregătit sufletește să descopăr 
că locul de ancoraj fusese distrus. În ultimii patruzeci 
de ani, cutremurele de pămînt şi activitatea vulcanică 
făcuseră să se ridice fundul, așa încît acolo unde odinioară 
stăttau la ancoră cele mai mari nave, acum, după ultimele 
informaţii, de-abia de erau loc şi adincime suficientă pentru 
Shurk. Şi de la ultimele relatări, de ce să nu fi avut loc 
alte-convulsii care să fi închis portul cu totul ? 

M-am apropiat de coasta care nu prezenta nici un 
intrând, ci se arăta înconjurată de stînci de care se spărgeau 
talazurile stirnite de alizee, aruncînd jerbe de apă şi spumă 

la mare înălțime. Am cercetat coasta cu binoclul pe mile 
şi mile întregi, dar n-am văzut nici o intrare spre vreun 
port. Am luat un relevment compas spre Futuna, altul 
spre Aniwa şi le-am pus pe hartă. Acolo unde se inter- 
sectau cele două relevmente trebuia să fie poziţia lui 
Snark. Apoi cu ajutorul riglelor paralele am trasat un 
drum de la poziţia lui Snark pînă la Port Resolution. După 
ce-am făcut corecţiile necesare de drum pentru deviația 
magnetică şi variaţie, m-am dus pe punte şi, vai ! drumul 
stabilit de mine mă ducea drept spre coasta neştirbită, 
în care explodau talazurile. Spre disperarea băştinașului 
din Insula Rapa, am ţinut drumul ales pînă cînd stîncile 
spălate de valuri nu erau decit la o optime de milă 
distanţă. 

— Nici o intrare aici, mă avertiză el clătinînd din 
cap a semn rău. 

Atunci am schimbat de drum şi am mers paralel cu 
coasta. La timonă era Charmian, Martin se afla lîngă 
motor, gata să dea drumul elicei. Deodată s-a arătat 
o tăietură îngustă. Prin binoclu am văzut limpede tala- 
zurile spărgîndu-se la gura aceea. Henry, băştinaşul din 
Insula Rapa, se uita şi el cu o privire speriată, la fel 
Tehei, cel din Tahaa. 

— Pe aici nu trecere, spuse Henry. Dacă merge acolo 
noi iute terminat. 
se că şi eu gindeam același lucru, dar am 
mers pînă am ajuns în dreptul deschiderii, uitîndu-mă 
atent să văd dacă şirul de valuri dintr-o parte a intrării 
nu se suprapune peste şirul din cealaltă parte. Bineînţeles 
că da. Se arătă o trecere îngustă, unde valurile nu se 
spărgeau de! nimic. Charmian puse cîrma banda și apoi 
îndreptă iahtul spre intrare. Martin porni motorul, în 
timp ce toţi ceilalţi, cu bucătarul in frunte, au sărit să 
strîngă velele, 

Într-o adîncitură a golfului se vedea un fel de prăvălie, 
Pe țărm, la vreo sută de iarzi distanţă, un gheizer arunca 
o coloană de aburi. De îndată ce am ocolit un mic promon- 
toriu, în babord se ivi clădirea misiunii. 

— Trei braţe ! strigă Wada care era cu sonda în mînă, 

— Trei braţe, două braţe, ânunţă el iute. 

Charmian răsuci timona, Martin opri motorul, Snark 
se întoarse, și ancora zornăi, afundiîndu-se la trei brațe. 
Nici n-am apucat noi să ne tragem sufletul şi un roi de 
piei tuciurii, ale băştinaşilor din Tanna, erau lingă noi 
sau chiar cățăraţi la bord, toţi numai zîmbet, ca niște 
maimuțe, cu păr creţ, ochi tulburi, şi purtînd în urechile 
crestate ace de siguranţă şi tubuleţe de lut; cît despre 
rest, la spate nu aveau nimic, iar dinainte nici atît, 

Şi nu mă deranjează să recunosc că în noaptea aceea, 
pe cînd toţi ceilalţi dormeau duşi, eu m-am strecurat pe 
punte, am admirat priveliștea stăpînită de linişte, şi 
m-am lăsat cuprins de încîntare, da, cuprins de încîntare 
gîndindu-mă Ia cunoştinţele mele de navigaţie, R 


Capitolul XV 
CROAZIERĂ PRIN INSULELE SOLOMON 


— Şi de ce să nu veniţi cu mine acum ? ne spuse căpitanul 
Jansen la Pendutfryn, Insula Guadalcanal. 

Eu şi Charmian ne-am uitat unul la celălalt şi am 
dezbătut propunerea în tăcere, jumătate de minut. După 
care am dat amîndoi din cap odată. Avem noi un fel al 
nostru de a ne hotărî atunci cînd vrem să facem un 
lucru, şi e un mod foarte nimerit atunci cînd .nu eşti 
temperamental făcut să verşi lacrimi pentru că s-a 
vărsat ultima cutie de lapte condensat (în vremea noastră 
miîncăm mai mult de la cutie, și cum se zice că inteligența 
e o manifestare a materiei, în mod firesc şi comparaţiile 
împrumută din sfera caselor de comenzi) “9. 

— E bine să-ţi iei şi revolverele şi vreo două puști, 
îmi spuse căpitanul Jansen. Eu am la bord cinci puşti, 
numai că mauserul nu mai are muniții. Ai cumva vreo 
cîteva cartuşe în plus ? 

Ne-am dus la bord pușştile, cîţiva pumni de cartuşe 
de mauser, şi i-am luat cu noi și pe Wada și Nakata, bucă- 
tarul și respectiv băiatul de cabină. Pe Wada şi Nakata 
fi cam răzbise spaima. Ca să nu spunem mai mult, per- 
spectiva nu prea îi entuziasma, deși Nakata nu se arătase 
temător în faţa primejdiei. Insulele Solomon nu se pur- 
taseră prea blind cu ei. Mai întii, pe amîndoi îi potcovise 


+ Aluzie la expresia engleză care, tradusă cuvint cu cuvînt, 
sună aşa : n-are rost să plingi pentru laptele deja vărsat (în cazul 
de față e lapte praf). 

cu ulceraţii tip Solomon. Ca şi pe noi toţi ceilalţi (la 
vremea respectivă, tocmai îmi tratam două noi bube cu 
sublimat corosiv), dar cei doi japonezi avuseseră parte 
de mai multe necazuri decît li se cuvenea. Şi bubele 
astea nu-s deloc plăcute. Ar putea fi descrise ca nişte 
ulceraţii extrem de active. O muşcătură de ţînțar, o 
tăietură, o rosătură cît de mică e suficientă pentru a 
sluji drept ţintă otrăvii cu care pare să fie încărcat 
aerul aici. De îndată ulceraţia începe să roadă. Şi roade 
în toate direcţiile, mîncînd pielea și muşchii cu o rapidi- 
tate uluitoare. Ulceraţia cît o gămălie de ac din prima 
zi ajunge cît o monedă de zece cenți a doua zi, iar după 
o săptămînă nici măcar cu un dolar de argint nu poţi 
acoperi suprafața atinsă. 

Dar mai rău decît de bube, cei doi japonezi suferiseră 
de febra Insulelor Solomon. Fiecare dintre ei făcuse mai 
multe crize şi în momentele cînd, slăbiţi, se mai puteau 
ridică în picioare, se tîrau cum puteau amîndoi spre acea 
parte a lui Snark care era mai aproape de îndepărtata 
Japonie şi se uitau cu jind în acea direcţie. 

Şi capac peste toate, se vedeau acum luaţi la bordul 
navei Minota pentru a participa la o croazieră de recru- 
tări pe coasta sălbaticilor din Malaita. Wada, cel mai spăi- 
mos, era sigur că nu va mai vedea niciodată Japonia şi 
urmărea cu priviri mohorite, lipsite de orice entuziasm, 
cum erau încărcate armele la bordul Minotei. Mai ştia el 
cîte ceva despre Minota-şi despre croazierele ei de recru- 
tare în Malaita. Aflase că, în urmă cu şase luni, iahtul 
fusese capturat pe coasta Malaitei, căpitanul ei fusese tăiat 
bucățele cu tomahawkurile, şi că, în conformitate cu bar- 
barul „sentiment de echitate de pe acea insulă suavă, 
Minota mai datora sălbaticilor încă două capete. De ase- 
menea, un muncitor de pe plantaţia de la Penduftryn, un 
băiat din Malaita, murise de disenterie, iar Wada ştia 

că în felul acesta Penduftryn era acum dator cu încă un 
cap faţă de Malaita. Ba, mai mult, în vreme ce ne trans- 
porta bagajele şi le depozita în micuța cabină a skiperu- 
lui, văzu crestăturile de topor în uşă pe unde sălbaticii 
își croiseră triumfători drum înăuntru, iar apoi bucătăria 
fără burlan, burlanul cu pricina făcînd parte din prada 
luată tot atunci. 

Minota era un iaht australian construit din lemn de 
teck, great în keci, prelung și îngust, cu o chilă adîncă, 
proiectat pentru concursuri în radă şi nu pentru recruta- 
rea de mină de lucru băștinașă. Cînd eu şi Charmian am 
urcat la bord, am văzut că era cam multă lume. Cele două 
echipaje ale bărcii, inclusiv marinarii de schimb, numă- 
rau cincisprezece oameni, la care se adăugau alți vreo 
douăzeci de băieţi ce se întorceau în satele lor din junglă 
după ce-și încheiaseră perioada de lucru pe plantație. 
Dacă te uitai la ei, vedeai că-s nişte adevăraţi canibali 
vînători de capete. Prin nările găurite aveau trecute oase 
şi așchii de lemn de mărimea unui creion. Unii dintre 
ei îşi găuriseră partea cărnoasă a vîrfului nasului din 
care ieșeau ţepuşe făcute din carapace de broască ţes- 
toasă sau mărgele înşirate pe sîrme. Ciţiva își găuriseră 
nasul de-a binelea, practicînd un şir de orificii care urmau 
curba nărilor deasupra buzei, pînă la vîrf. Fiecare ureche 
avea de la două la o duzină de găuri, destul de mari ca 
să poată fi împodobite cu dopuri de lemn de vreo trei 
inci diametru, pînă la găurele în care purtau tubuleţe 
din lut și alte flecuşteţe. Aveau atît de multe găuri încît 
nu făcuseră rost de suficiente ornamente pentru a le pune 
în ele, iar a doua zi cînd, apropiindu-ne de Malaita, ne-am 
încercat armele să vedem dacă funcționau ca lumea, au 
dat cu toții buzna după cartuşele goale, care de îndată 
au fost introduse în numeroasele găuri din urechile pasa- 
„gerilor noştri care jinduiau după vreo podoabă. 

Cînd am început să ne încercăm puştile, am pus şi 
balustrada din sîrmă ghimpată. Minota, care avea o punte 
bombată, fără nici un ruf, şi o balustradă de şase inci 
înălțime, era mult prea ușor de abordat, aşa că în balus- 
iradă au fost înşurubaţi niște pontili din alamă, iar de 
jur împrejur au fost întinse două şiruri de sirmă ghim- 
pată, de la etravă la pupa. Balustrada asta oferea o pro- 
tecție bună împotriva sălbaticilor, dar pentru cei de pe 
iaht deveni foarte incomodă în momentul în care Minota 
începu să salte pe talazuri. Cind nu vrei să ajungi în 
sîrma ghimpată a balustradei din partea de sub vînt, dar 
nu ai nici curajul să te apuci de balustrada de sîrmă 
ghimpată din bordul din vînt, ca să nu mai luneci în 
partea opusă, și cînd din cauza înclinațiilor iahtulu! te 
trezeşti pe o punte fără nici un obstacol, înclinată la 
patruzeci și cinci de grade, abia atunci începi să înţelegi 
cîteva din plăcerile croazierei prin Insulele Solomon. Şi 
mai trebuie să amintesc că pedeapsa de a nimeri în 
sîrma ghimpată nu e numai aceea că te alegi cu nişte 
zgîrieturi, pentru că în mod sigur fiecare zgaibă se va 
transforma într-o scîrboasă ulcerație. Prudenţa nu te 
scapă de sîrma ghimpată, lucru pe care l-am descoperit, 
într-o frumoasă dimineaţă pe cînd navigam de-a lungul 
coastei Malaitei cu un vînt dinapoia traversului. Vîntul 
se întărea şi începuseră să se ridice niște talazuri fru- 
moase. La timonă era un tînăr negru. Căpitanul Jansen, 
domnul Jacobsen, secundul, Charmian și eu tocmai ne 
așezasem pe punte pentru micul dejun. Ne-au luat în 
primire trei valuri succesive neobișnuit de mari. Băiatul 
de la timonă și-a pierdut capul, Minota a fost de trei 
ori măturată de talaz, micul dejun a zburat spre bordul 
de sub vînt, cuţitele și furculiţele s-au dus prin găurile 
saborzilor, un băiat de la pupa a ajuns drept în mare 
şi a fost tras din nou pe iaht, iar viteazul nostru skiper s-a 

trezit jumătate pe punte şi jumătate dincolo de ea, prins 
în sîrma ghimpată. După păţania asta, pe tot parcursul 
croazierei am folosit laolaltă cele citeva tacimuri, un 
minunat exemplu de comunitate primitivă. Pe Eugenie 
totuși a -fost şi mai rău, fiindcă aveam doar-o singură 
lingură pentru toţi patru, dar cu Eugenie e altă poveste. 

Primul port în care am intrat a fost Su'u, pe coasta de 
vest a Malaitei, În Insulele Solomon totul e pe muchie 
de cuţit. E cît se poate de greu să navighezi noaptea prin 
canalele pline de recituri ascuţite, printre curenţii alan- 
dala, cînd nu ai nici lumini de coas după care să te 
orientezi (de la nord-vest la sud-est, Arhipelagul Insulelor 
Solomon întinde pe o mie de mile şi pe toate miile de 
mile de coastă nu există nici un far), iar toate dificultăţile 
sînt sporite şi de faptul că zona nu e cartată corect. Su'u 
e un bun exemplu. Pe harta amiralităţii, unde e trecută 
Malaita, coasta în acest punct merge drept, fără nici un 
întrînd. Şi unde era consemnată această linie dreaptă 
neîntreruptă, Minota naviga în ape cu adincimea de două- 
zeci de braţe, iar acolo unde trebuia să fie! uscatul sa 
vedea un golf adînc și îngust. Am pătruns în el, crengile 
mangrovelor se stringeau tot mai mult în jurul nostru 
pînă cînd am ancorat într-un ochi de apă ca o oglindă. 
Căpitanului Jansen nu-i plăcea locul de ancorare. Era 
prima dată cînd venea aici şi Su'u se bucura de o proastă 
faimă. Nu pătrundea pînă aici nici o boare de vint ca 
să putem fugi în cazul unui atac, iar oamenii din echipaj 
care ar fi încercat să ne remorcheze trăgind la rame în 
balenieră ar fi fost hăcuiţi cu securile pină la ultimul. 
Dacă ieşea cu balamuc, intrasem într-o frumoasă capcană. 

— Ia gîndeşte-te că Minota se pune pe uscat. Ce-ai 
să faci ? l-am întrebat eu. 

—- N-are să se pună pe uscat, mi-a răspuns căpita- 
nul Jansen. 

— Dar să zicem că s-ar pune ? am insistat eu. 

Cîntări pentru o secundă ideea şi-şi mută privirea 
spre secundul lcare își încingea revolverul şi apoi spre 
membrii echipajului ce se urcau în balenieră fiecare cu 
cite o puşcă în mină. 

— Ne urcăm în balenieră și o ştergem de aici cît de 
iute sîntem în-stare, veni cu întirziere răspunsul coman- 
dantului. 

Ne explică pe larg că nici un alb nu se poate baza pe 
echipajul lųj recrutat din Malaita în caz de nevoie, că sàl- 
baticii socoteau orice epavă drept proprietatea lor perso- 
nală, că deţineau numeroase carabine Snider, că la bord 
mai avea şi o duzină de băieţi din Su'u ce se întorceau 
acasă și că era sigur că, la o adică, aceştia s-ar fi alătu- 
rat cu bucurie prietenilor şi rudelor lor de pe țărm dacă 
ar fi fost să treacă la jaful asupra Minotei. 

Prima sarcină a balenierei era să-i ducă pe băștinași 
la țărm, împreună cu lăzile lor de cumpărături. În felul 
acesta unul dintre pericole era înlăturat. În timp ce 
avea loc această operaţie, de iahtul nostru se apropie o 
pirogă în care erau trei băștinași goi. Și cînd zic goi 
vreau să zic că erau goi puşcă. Nici o umbră de veşmint 
pe ei, în afară de cazul în care am socoti drept veșminte 
podoabele din nas, cele din urechi şi brăţările din scoici. 
Conducătorul celor din canoe era un bătrin şef, chior de 
un ochi, ce avea reputația de a fi prietenos, dar ărăta atit 
de jegos încît răzuitoarea cu eare se curăţă fundul unei 
bărci s-ar fi rupt pe el. Misia lui era să-l avertizeze pe 
comandant să nu làse pe nici unul din oamenii lui să 
coboare pe țărm, iar în noaptea ce a urmat bătrinul şi-a 
repetat avertismentul. 

În zadar baleniera s-a tot plimbat pe lîngă țărmul 
golfului în căutare de recruți. Desişurile erau pline de 

băştinaşi înarmaţi, toţi dornici să stea de vorbă cu cel 
ce voia să recruteze oameni, dar nici unul nu se arăta 
dispus să se angajeze să muncească trei ani de zile pe 
plantație cu şase lire pe an. Totuşi ardeau de nerăbdare 
să-i vadă pe oamenii noştri la țărm. A doua zi, pe plaja 
de pe promontorul golfului s-a înălţat o coloană de fum. 
Acesta era semnalul că existau oameni dispuși să se anga- 
jeze, așa că a fost trimisă barca într-acolo. Dar n-a ieşit 
nimic din manevra asta, nimeni nu s-a prezentat la recru- 
tare şi nici unul dintre oamenii noştri nu a fost momit 
pe țărm. Puțin mai tîrziu, am zărit niște băștinași înar- 
maţi deplasîndu-se pe țărm. Dar în afară de aceste rare 
apariţii, nimic nu trăda numărul celor care stăteau la 
pindă în desiș. Ochiul nu putea răzbate prin jungla aceea 
virgină. După-amiază, căpitanul Jansen, Charmian şi eu 
ne-am dus să prindem peşte cu dinamită. Fiecare din 
oamenii din barcă avea cu el o carabină Lee-Enfield. 
„Johnny“, recrutorul băștinaş, ţinea lingă el, la timonă, 
o carabină Winchester. Ne-am apropiat cu barca de țărm, 
într-o zonă care ni s-a părut pustie. Cînd am ajuns, am 
întors barca cu prova spre larg şi ne-am apropiat cu pupa 
de țărm: în caz de atac barca era gata să ţişnească, 
îndepărtindu-se. Cît timp am stat în Malaita, n-am văzut 
o dată măcar o barcă venind la țărm cu prova înainte. 
De fapt se folosesc cite două bărci atunci cînd e vorba 
de recrutări : una pentru a se duce la țărm, cu oameni 
înarmaţi, bineînţeles, şi cealaltă cu misiunea de acoperire 
a celei dinții, dşteptind la o distanţă de cîteva sute de 
picioare în larg. Dar Minota era o navă mică, aşa că nu-şi 
permitea să aibă și barcă de acoperire. 

Eram aproape de țărm și îndintam în continuare, cu 
pupa înainte, cînd am zărit un bane de peşti. A fost 
aprins fitilul şi s-a aruncat dinamita. O dată cu explozia, 
o mulţime de peşti au ţișnit spărgînd fața apei şi, în 

aceeaşi clipă, desișul a prins viață: vreo duzină de 
sălbatici goi, înarmaţi cu arcuri şi săgeți, cu puşti Snider, 
au dat buzna pe plajă. Cele două tabere s-au trezit faţă 
în faţă, în vreme ce băieţii noştri s-au scufundat în căuta- 
rea peștilor năuciţi de explozie. 

Am petrecut la Swu trei zile fără nici un rezultat : 
Minota n-a obţinut nici un recrut din rîndurile băștinași- 
lor, iar băștinașii n-au dobîndit nici un cap de pe Minota, 
Numai Wada s-a ales cu ceva, o frumoasă criză de febră. 
Am scos iahtul afară din golf remorcat de balenieră şi 
apoi am luat-o de-a lungul coastei spre Langa Langa, un 
sat mare de pescari, ridicat, după o muncă enormă, pe un 
banc nisipos din lagună, oamenii construind, la propriu, o 
insulă artificială, ca un refugiu în faţa sîngeroşilor băști- 
nași ai desișurilor. Tot aici, în partea dinspre țărm, era 
şi Binu, locul unde cu un an înainte fusese capturată 
Minota şi comandantul ei ucis de băştinaşi. Cînd pătrun- 
deam prin canalul îngust, se apropie de noi o canoe care 
ne aduse vestea că în dimineața aceea ridicase ancora şi 
părăsise laguna o navă de război după ce incendiase trei 
sate, ucisese vreo treizeci de porci şi provocase înecarea 
unui copil. Era vorba de nava Cambrian, comandată de 
căpitanul Lewes. Ne întilnisem în Coreea prima dată, în 
timpul războiului ruso-japonez, iar de atunci drumurile 
noastre se intersectaseră fără însă ca noi să ne mai vedem. 
În ziua în care Snark intra în portul Suva am zărit nava 
Cambrian îndepărtindu-se. La Vila, în Noile Hebride, 
doar o zi ne-a despărțit şi am trecut noaptea unul pe lingă 
celălalt, în largul Insulei Santo. lar în ziua în care 
Cambrian sosea la Tulagi, noi plecam din Pendulfryn, 
aflat la vreo douăsprezece mile distanţă, iar aici, la Langa 
Langa, ne-au despărțit doar citeva ceasuri. 

Cambrian venise să pedepsească pe băștinași pentru 
uciderea comandantului Minotei, dar n-am aflat ce ispravă 

a făcut decît mai tîrziu în ziua aceea, cînd s-a apropiat 
de noi, cu baleniera “sa, domnul Abbot, un misionar: 
fusesei într-adevăr incendiate satele şi ucişi porcii. 
Băștinaşii scăpaseră nevătămaţi. Ucigașii n-au putut fi 
prinşi, deşi au fost recuperate pavilionul Minotei şi cîteva 
lucruri de pe ea. Copilul s-a înecat din cauza unei neînţe- 
legeri. Johnny, căpetenia din Binu, refuzase să slujească 
drept călăuză prin desișuri grupului de oameni debarcaţi, 
aşa cum refuzaseră şi ceilalți bărbaţi. Drept care căpitanul 
Lewes, pe bună dreptate indignat, îi spuse căpeteniei că 
ar fi meritat să-i incendieze şi lui satul. Cu engleza lui 
bêche de mer, omul n-a reţinut cuvintul meritat, ci a 
priceput că satul urma să fie ars oricum, drept care băşti- 
naşii au luat-o buluc la togi cu atîta grabă încît copilul a 
căzut în apă și s-a înecat. În timpul acesta Johnny, căpe- 
tenia, a dat fuga la domnul Abbot, i-a pus în mînă paispre- 
zece monede de aur de o liră şi i-a cerut să se ducă la 
bordul navei Cambrian şi să încerce să-i cumpere bună- 
voinţa căpitanului Lewes. Satul lui Johnny n-a fost 
incendiat, deşi căpitanul Lewes n-a văzut cele paisprezece 
lire fiindcă mai apoi le-am zărit tot la Johnny cînd s-a 
urcat la bordul Minotei. Johnny s-a scuzat că n-a putut să 
se ducă să-i călăuzească pe militari prin junglă fiindcă 
făcuse un furuncul mare, pe care mi l-a arătat cu multă 
mindrie. Adevăratul motiv, şi după mine cît se poate de 
întemeiat, deşi nu l-a mărturisit, a fost teama de răzbuna- 
rea sălbaticilor. Dacă el sau oricare altul din satul lui i-ar 
fi îndrumat pe marinari, s-ar fi putut aştepta la o sînge- 
roasă răzbunare imediat ce Cambrian ar fi ridicat ancora. 

Ca o ilustrare a condiţiilor din Insulele Solomon, 
Johnny a venit la bord pentru ca, în schimbul tutunului, 
să restituie un ghiu, o randă şi un foc ale unei baleniere. 
Mai tirziu în aceeaşi zi, șeful Billy veni la bord să nego- 
cieze, tot pe tutun, restituirea catargului şi ghiului mare, 

Toate acestea aparțineau unei baleniere pe care căpita- 
nul Jansen o recuperase în călătoria precedentă. Barca în 
discuţie aparținuse plantaţiei Meringe, de pe Insula 
Ysabel. Unsprezece muncitori care încheiaseră contract 
să lucreze pe plantație, oameni din Malaita şi băştinaşi ai 
junglei, se hotăriseră să fugă. Cum erau doar oameni ai 
junglei, habar nu avean de marinărie, nici cum se mínu- 
ieşte o barcă pe mare, așa că au convins pe doi băştinaşi 
din San Cristoval, oameni ai mării, să fugă cu ei, Şi le-a 
fost învăţătură de minte celor din San Cristoval, şi ar 
fi trebuit să ştie de la început. După ce-au dus barca furată 
în Malaita, pentru toată strădania lor li s-a retezat gru- 
mazul. Erau tocmai barca şi accesoriile pe care le recupe- 
rase căpitanul Jansen. 

Dar n-am făcut tot drumul acesta destul de lung-pină 
în Insulele Solomon degeaba. În fine am văzut şi eu o 
dată spiritul mîndru al lui Charmian umilindu-se şi aerul 
ei de regină îngenuncheat în ţărină. Treaba s-a întîmplat 
la Langa Langa, pe țărmul acelei insule construite de 
mîna omului, fapt de care nu-ţi dai seama de la început 
din cauza locuinţelor de pe ea. Ne preumblam şi noi 
pe-acolo să admirăm ce era de văzut, înconjurați de sute 
de băştinași, bărbaţi, femei şi copii, toţi goi puşcă, negăsind 
vreun motiv să roşească pentru asta. Ne încinsesem la 
briu revolverele, iar oamenii din echipajul bărcii, cu pupa 
spre țărm, bineînţeles, toţi înarmaţi pînă-n dinţi, stăteau 
la visle pregătiţi pentru orice eventualitate. Dar lecţia pe 
care nava de război le-o servise băștinașilor era prea re- 
centă pentru ca să ne temem de necazuri. Ne plimbam 
peste tot, am văzut cam tot pînă cînd ne-am apropiat 
de un trunchi mare de copac ce slujea de punte peste un 
estuar destul de puţin adînc. Tuciurii băștinași făcură zid 
dinaintea noastră și refuzară să ne lase să trecem. Am 
vrut să ştim care era motivul pentru care ne-au oprit. 

Atunci băștinașii ne-au spus că noi puteam trece mai 
departe, N-am înţeles ca lumea ce voiau şi am dat să 
trecem, dar ne-au oprit şi ne-au explicat: căpitanul 
Jansen şi eu puteam trece, pentru că eram bărbaţi, Mary 
însă nu avea voie, i se îngăduia doar să treacă prin apă 
pe lingă punte, Mary în dialectul bêche de mer înseamnă 
femeie. Charmian era o Mary. Pentru ea puntea era 
tambo, cum se spune în limba locală 'a tabu. Ei, cum mi 
s-a mai umflat pieptul de mîndrie ! Sentimentul meu de 
bărbat era în fine răzbunat. Aparţineam într-adevăr cla- 
sei de stăpîni. Charmian se putea ţine pe urmele noastre, 
dar noi eram BĂRBAȚI, şi ne era îngăduit să trecem pe 
punte, în vreme ce ea trebuia să o ia pe ocolite şi să 
traverseze cu baleniera. 

N-ar trebui să-mi pese că s-ar putea să fiu înţeles 
greşit în privinţa celor ce urmează, dar în Insulele Solo- 
mon ştie toată lumea că adesea crizele de friguri sînt 
urmarea unui şoc. La numai jumătate de oră după ce nu 
i s-a îngăduit să treacă pe punte, Charmian a fost dusă 
în grabă pe Minota, înfotolită în pături şi tratată cu 
chihină. Nu știu ce fel de şoc ar fi suferit Wada şi Nakata, 
dar şi ei au fost doboriţi de friguri. Insulele Solomon 
s-ar putea să fie unul dintre acele locuri care pun sănă- 
tatea la încercare. 

În timpul atacului de febră, Charmian s-a ales şi cu o 
ulceraţie Solomon. Asta a pus capac. Toţi ceilalţi de pe 
Snark*avusesem parte de bucuria asta, numai ea nu. La 
un moment dat am crezut că am să-mi pierd laba picioru- 
lui din cauza unei ulceraţii perforate la gleznă, deosebit 
de virulentă. Henry și Tehei, băştinaşii din Tahiti, avu- 
seseră numeroase astfel de ulceraţii. Wada le număra cu 
zecile, Nakata se procopsise numai cu cite unul, de cîte 
trei inci mărime, Martin era convins că fluierul picioru- 
lui începuse să i se necrozeze de jos, unde izbutise să 

cultive o colonie uluitoare de astfel de buboaie. Numai 
Charmian pînă atunci reușise să scape. Datorită acestei 
imunităţi care o apărase atita vreme, începuse să aibă un 
fel de dispreţ față de noi ceilalți. Eul ei se simţea atit 
de flatat încît într-una din zile îmi aduse la cunoştinţă, cu 
timiditate, că în chestiunea asta era doar o problemă care 
privea puritatea sîngelui. Cum noi toți ceilalți ne căpă- 
tuisem cu astfel de plăgi, iar ea nu... În orice caz, plaga 
ei era doar de mărimea unui dolar de argint, iar purita- 
tea singelui îi îngădui să se vindece... abia după multe 
săptămîni de îngrijire neostoită. Şi-a pus toată speranţa 
în sublimatul corosiv. Martin s-a închinat iodoformului, 
Henry foloseşte doar sucul de lămîie nediluat, iar eu socot 
că dacă sublimatul corosiv acţionează atit de încet atunci 
pansamentele alternative” cu apă oxigenată sint exact ce 
trebuie. Există albi în Insulele Solomon care își pun 
toată nădejdea în acid bor iar alţii înclină în favoarea 
Iysolului. Am şi eu slăbiciunea de a crede într-un 
panaceu — California. Pariez cu oricine că nu-i în stare 
să facă rost de un buboi de tip Solomon în California. 

Am pornit din Langa Langa în josul lagunei, înaintind 
printre mlaștini din care creşteau mangrove, prin treceri 
inguste, pe unde Minota de-abia putea răzbi, pe lingă 
satele Kaloka și Auki, ridicate pe recifuri. Ca și fondatorii 
Veneţiei, acești oameni ai mării erau la origine refugiaţi 
de pe uscat. Fiind prea slabi ca să-şi poată apăra obirşia 
în mijlocul junglei, cei care au supraviețuit masacrelor 
au fugit pe bancurile de nisip ale lagunei. Din aceste 
bancuri de nisip au reușit ei să facă adevărate insule. 
Apoi au fost nevoiţi să-și agonisească hrana din mare, 
iar cu vremea au devenit adevăraţi oameni ai mării. Au 
învăţat cum să prindă peşte şi să âdune scoici, au inventat 
cirlige şi fire de pescuit, năvoade şi capcane. De aseme- 
nea au perfecționat canoele. Cum nu prea aveau pe unde 

să umble şi-şi petreceau mai toată viaţa în canoe, au 
ajuns să aibă braţe vînjoase, umeri laţi, şolduri înguste 
şi nişte picioruşe ca fusele. Deoarece controlau toată zona 
de coastă, au ajuns bogaţi, comerţul cu cei din interiorul 
insulelor trecînd în mare măsură prin mîinile lor. Dăinuie 
însă o permanentă dușmănie între ei şi oamenii junglei. 
De fapt singurele perioade de armistițiu sînt în zilele de 
tîrg, care au loc la intervale stabilite dinainte, de obicei 
de două ori pe săptămînă. Femeile junglei şi femeile 
mării fac tîrguiala. La o sută de iarzi mai în inima junglei, 
înarmaţi pină-n dinţi, pîndesc bărbaţii junglei, iar dinspre 
mare, în canoe stau bărbaţii mării. Numai rareori se 
întimplă ca armistițiul din zilele de tîrg să fie încălcat. 
Oamenii junglei sînt mult prea „dornici să mănînce pește, 
în vreme ce oamenii mării jinduiesc organic după legu- 
mele pe care nu le pot cultiva pe insuliţele lor înghesuite. 

După ce-am parcurs vreo treizeci de mile de la Langa 
Langa, am ajuns la trecătoarea dinspre insula Bassakanna 
şi uscat. La căderea serii, vintul ne-a părăsit cu totul, 
aşa că întreaga noapte ne-am chinuit să răzbim mai 
departe, punînd baleniera să ne ducă la remorcă şi 
oamenii spetindu-se la visle. Fluxul era însă împotriva 
noastră. Pe la miezul nopţii, pe cînd ne aflam prin mijlo- 
cul trecătorii, ne-am întîlnit cu Eugenie, o goeletă plecată 
să recruteze mînă de lucru, remorcată şi ea de două 
baleniere. Comandantul ei, căpitanul Keller, un neamţ 
tînăr şi zdravăn, de vreo douăzeci şi doi de ani, veni la 
noi la taclale, şi s-au vînturat cele mai noi veşti din 
Malaita. Avusese omul noroc, reușind să strîngă douăzeci 
de oameni pentru plantaţia din satul Fiu. În vreme ce se 
afla acolo, se petrecuse una dintre obișnuitele crime 
spectaculoase. Băiatul ucis era ceea ce se cheamă jumate- 
om al mării, jumate-om al junglei, adică un insular care 
e pe jumătate om al junglei şi locuieşte la malul mării. 

dar nu pe una dintre: insulițe. În vreme ce individul 
în cauză lucra în grădina lui, s-au ivit trei oameni ai jun- 
glei. S-au arătat prietenoşi şi, după un timp, au făcut 
aluzie-la kai-kai. Kai-kai înseamnă mîncare, Victima a 
aprins un foc și a pus nişte taro la fiert. Cînd s-a aplecat 
deasupra oalei, unul dintre ceilalți trei l-a împuşcat în 
cap. Omul s-a prăbușit peste flăcări, după care ceilalţi l-au 
străpuns cu o suliță prin burtă, au răsucit-o şi apoi au 
șters-o, 

— Pe cuvintul meu, exclamă căpitanul Keller, n-aş 
vrea să mă împuște vreunul cu un Snider. Pulverizat !, 
I-a făcut o gaură prin ţeastă de puteai trece prin ea cu 
cal și căruță cu tot ! 

Un alt caz de „curajoasă“ crimă despre care am auzit 
la' Malaita a fost cea comisă asupra unui bătrîn. O căpe- 
tenie a băștinașilor din junglă murise de moarte naturală, 
numai că oamenii junglei nu cred în moartea naturală. 
N-au auzit niciodată ca un om să moară de moarte natu- 
rală. Singurul fel de a muri e fie de glonţ, fie de secure, 
sau de suliță. Cind un om moare în orice alt chip e 
limpede că e vorba de o vrăjitorie care a cauzat moartea. 
Cind căpetenia și-a dat obştescul sfirşit în mod natural, 
tribul lui a aruncat vina pe o anumită familie. Şi cum 
nu contează care anume membru al familiei e ucis, l-au 
ales pe un bătrîn tare locuia singur. Treaba era şi mai 
ușoară în felul acesta. Mai mult, bătrînul nu avea nici 
carabină Snider, în plus mai era și orb. Bătrînul a cam 
aflat el ce-l aștepta și și-a “făcut o provizie serioasă de 
săgeți. Trei bravi războinici, fiecare cu cîte un Snider, 
l-au încolţit la vreme de seară, şi s-au bătut vitejeşte cu 
el întreaga noapte. Ori de cîte ori făceau cîte o mişcare, 
un zgomot sau se auzea un foşnet, bătrînul slobozea cite 
o săgeată în direcţia aceea, dar dimineaţa, după ce trase 

şi ultima săgeată, cei trei eroi s-au furişat în apropierea 
lui şi i-au zburat creierii. 

Dimineaţa încă ne chinuiam să răzbim prin trecă- 
toare. În cele din urmă, din disperare, am întors iahtul în 
direcţia opusă şi am fugit spre larg, dublind Bassalkanna 

şi îndreptindu-ne spre ţinta noastră, Malu. Aici la Malu era 
un loc de ancorare foarte bun, numai că se afla între 
țărm şi un recif care arăta cam urit, în plus, deşi era uşor 
„de intrat în golf, de ieşit era mai greu. Băteau alizeele 
de sud-est ce te obligau să mergi cu vîntul din faţă, capătul 
recifului se lățea mult, apa era puţin adîncă, şi exista un 
curent permanent care se îndrepta spre promontoriu. 

Domnul Caulfeild, misionarul din-Malu, se arătă şi el, 
venind după o călătorie făcută în josul coastei. Era un 
bărbat zvelt, delicat, dar plin de entuziasm pentru mese- 
ria lui, echilibrat şi practic, un adevărat misionar al 
secolului XX. După cum ne povestea, atunci cînd venise 
pentru prima dată în Malaita acceptase postul numai pen- 
tru şase luni. Apoi a comunicat că, dacă la sfîrşitul 
acestei perioade va mai fi încă în viață, va rămîne mai 
departe tot aici. Trecuseră de-acum şase ani şi nu se 
dădea dus. Cu toate astea avea motivele lui să se îndoiască 
de pe acum că va mai n viaţă peste şase luni. Înaintea" 
lui în Malaita fuseseră alți trei misionari, şi încă înainte 
de a se încheia jumătatea anului doi fuseseră răpuşi de 
friguri, iar al treilea se întorsese acasă o epavă. 

— Despre care crimă vorbiţi ? interveni deodată dom- 
nul Caulfeild, în mijlocul unei conversații cam confuze 
cu căpitanul Jansen, 

Căpitanul Jansen îi explică. 

i crima despre care ştiu eu, glăsui domnul 
veche de-acum, s-a petrecut în urmă cu 


două săptămîni. 

Aici la Malu am ispăşit eu bucuria răutăcioasă de care 
mă făcusem vinovat atunci cînd Charmian se căpătuise cu 
ulceraţiile acelea gen Insulele Solomon la Langa Langa. Și 
chiar domnul Caulfeild a fost cauza indirectă a acestei 
ispăşiri. Ne-a dăruit o găină după care m-am luat cu 
pușca şi am urmărit-o pînă în junglă. Aveam de gînd să-i 
retez căpăţina. Am reuşit, numai că tocmai cînd mă 
îndeletniceam cu treaba asta m-am împiedicat de un 
buştean şi m-am julit, Urmarea : trei ulceraţii Solomon. 
În total acum erau cinci care îmi împodobeau persoana. 
Căpitanul Jansen şi Nakata s-au ales cu gari-gari. Tradus 
mot-ă-mot, gari-gari înseamnă scarpină-scarpină. Dar noi 
n-aveam nevoie de nici o traducere, pentru că gimnastica 
pe care o făceau căpitanul şi Nakata ne traducea fără 
cuvinte sensul. 

Ei bine, nu, Insulele Solomon nu sînt chiar atit de 
sănătoase pe cît ar putea să fie. Scriu acest capitol pe 
Insula Ysabel, unde l-am dus pe Snark pentru a-l carena 
și a-i curăța învelişul de aramă. Am scăpat de ultima criză 
de febră în dimineaţa asta, iar între crize la mine e un 
răgaz de numai o zi. Charmian are un răgaz de cîte două 
săptămîni, Wada a ajuns o epavă din cauza acelorași 
friguri, iar azi-noapte a început să arate toate semnele 
că a făcut şi o pneumonie. Henry, un munte de tahitian, 
abia şi-a revenit după ultima criză de friguri şi se tiriie pe 
punte ca un măr pădureţ de anul trecut. Şi el şi Tehei 
au adunat o meritorie colecţie de buboaie Solomon. În 
plus au făcut şi o formă nouă de gari-gari, un fel de otră- 
vire de la vegetale, cum e veninul iederei otrăvitoare sau a 
stejarului. Dar nu numai ei au păţit-o. Cu cîteva zile 
înainte, Charmian, Martin şi eu am pornit la vînătoare 
de porumbei pe o insuliţă, iar de atunci am gustat în 
prealabil cam cum arată chinurile iadului. Tot pe o 
insuliță, Martin şi-a tăiat călciiul fişii-fişii într-un banc 

de corali, în vreme ce se chinuia să vîneze un rechin — cel 
puţin așa spunea el, dar, după cum l-am văzut eu, am 
socotit că de fapt a fost exact invers. Toate tăieturile 
acelea provocate de corali s-au transformat în buboaie 
Solomon. Înainte de ultima mea criză de friguri, mi-am 
jupuit pielea de la încheietura miinilor în vreme ce tră- 
geam de o parimă, aşa că acum am trei buboaie prospete. 
Ce să mai zicem de bietul Nakata ! De trei săptămini nu 
mai poate sta în șezut. Ieri s-a aşezat şi el pentru prima 
dată, şi a reuşit să nu se clintească vreme de un sfert de 
oră. Declară încîntat că speră să scape de gari-gari într-o 
lună. În plus, de la atita scărpinat-scărpinat entuziast, 
gari: “i-a adus plocon o mulțime de buboaie Solomon. 
Să mai amintim că taman acum l-a apucat şi a şaptea 
de friguri. Dacă aş fi rege, cea mai aspră pedeapsă 
pe care aş putea s-o dau unui duşman ar fi să-l exilez în 
Insulele Solomon. Dar, dacă mă gîndesc mai bine, chiar 
de-aș fi rege, chiar de n-aş fi, bănuiesc că n-aş avea eu 
inima aceea s-o fac. 

Nu e deloc plăcut să porneşti la recrutarea lucrători- 
lor pentru plantație pe un iaht mie şi îngust, făcut doar 
pentru plimbări prin rada portului. Puntea mişună de 
muncitori şi familiile lor, în cabina principală stau înghe- 
suiţi claie peste grămadă — noaptea acolo dorm +—, iar 
intrarea în cabina noastră, cabina cea mică, e prin cabina 
cea mare, şi ne facem loc cu coatele sau sintem nevoiți 
să trecem peste ei. Nici asta nu-i prea plăcut. Toţi ca unul 
au reușit să se căpătuiască cu toate bolile urite de piele. 
Unii au bube dulci, alţii bukua, această din urmă maladie 
fiind provocată de un parazit vegetal care invade pie- 
lea şi începe s-o roadă, producînd o mîncărime insupor- 
tabilă, iar cei atinşi se scarpină pînă cînd aerul e plin 
de scuame uscate. Apoi mai au un fel de ulceraţii luetice 

şi tot felul de alte ulceraţii. Oamenii urcă la bord cu nişte 
buboaie Solomon la tălpi atit de mari încît nu pot păşi decit 
în vîrtul degetelor, sau cu niște găuri în carnea piciorului 
atit de groaznice încît ar putea să-și bage pumnul, ajun- 
gînd pînă la os. Infecţiile singelui sint foarte frecvente, 
iar căpitanul Jansen, cu un cuţit şi un ac de cusut vele, 
îi operează cu generozitate pe toţi. Indiferent cît de 
disperătă ar fi boala pacientului lui, după ce deschide și 
curăţă rănile, comandantul pune deasupra şi o cataplasmă 
din biscuiţi marinărești muiați în apă. Ori de cite ori ne 
cad ochii pe cîte un caz groaznic, ne retragem într-un 
colţ şi ne turnăm cu generozitate deasupra propriilor noas- 
tre ulceraţii sublimat corosiv. Şi în chipul acesta ne ducem 
zilele şi mîncăm și dormim pe Minota, riscînd mereu şi 
prefăcîndu-ne că e bine așa. 

La Suava, altă insulă artificială, am făcut-o pe Char- 
mian să înghilă pentru a doua oară- hapul. Mare cap 
marg la Suava — ceea ce voia să însemne marea căpe- 
tenie a Insulei Suava — veni la bord, Dar mai întîi trimise 
un emisar căpitanului Jansen cerîndu-i o fişie de stambă 
imprimată ca să-și poată acoperi regala lui goliciune. În 
vremea asia stătea așteptînd în canoea lui lipiță de iaht. 
Jur că regalul său jeg de pe piept era de vreo jumătate 
de inci, şi aş paria și aș cîştiga mizind pe faptul că stra- 
turile de jeg de dedesubt aveau între zece și douăzeci 
de ani vechime. Își trimise ambasadorul din nou la bord 
și acesta ne explică pe larg că Mare cap mare la Suava 
catadicsea să dea mîna cu căpitanul Jansen și cu mine și 
cerşi să i se dea măcar o păpușă de tutun cu prilejul âsta. 
Totuşi înălțimea sa se afla la o astfel de altitudine de 
unde nu se putea coborî la un asemenea grad de înjosire 
încît să dea mina şi cu o biată femeie. Sărmana Cbar- 
mian ! După experienţele de care a avut parte în Malaita 
a devenit cu totul altă femeie. Modestia şi umilinţa îi stau 

cutremurător de bine și nu m-aș mira dacă, odată întorși 
în lumea civilizată, cînd om porni noi să ne preumblăm 
pe trotuar, o s-o văd cu capul plecat, mergînd la un iard 
în urma mea. 

La Suava nu s-a mai întîmplat nimic deosebit. Pichu, 
bucătarul băşștinaș, a dezertat. Minota își tot tîra ancora ce 
derapa. Ne-au prins vijelii puternice și ploi. Secundul, 
domnul Jacobsen, şi Wada zăceau doboriţi de friguri, 
cu nişte figuri aiurite. Ulceraţiile Solomon s-au înmul- 
ţit şi răsînmulţit. Iar gîndacii negri de bucătărie au găsit 
de cuviinţă să serbeze și patru iulie şi parada încoronării 50 
deodată. Pentru această manifestare şi-au ales miezul 
nopţii, iar ca loc de desfășurare cabina noastră. Libărcile 
erau cam de doi-trei inci lungime, în număr de sute, şi 
se plimbau peste tot peste noi. Cînd am încercat să le 
gonim, au părăsit terenul ferm, s-au ridicat în aer, şi au 
început să fifie în jur ca nişte colibri. Erau mai mari 
decit libărcile noastre neaoşe de pe Snark. Dar ale noastre 
sînt probabil încă mici, n-au avut timp suficient să crească 
şi ele ca lumea. Pe Snark au apărut şi miriapozi, din aceia 
mari, de cîte șase inci lungime. Din cînd în cînd reuşeam 
să-i mai omorîm, de obicei în cuşeta lui Charmian. Pe 
mine m-au muşcat de două ori, de fiecare dată în chip 
mîrşav, pe cînd dormeam. Sărmanul Martin n-a fost 
însă la fel de norocos. După ce-a stat în pat trei săptămîni, 
doborit de boală, imediat ce s-a ridicat s-a şi aşezat pe 
un miriapod, 

După o vreme ne-am întors la Malu, am luat șapte 
recruți, am ridicat ancora şi am început să ne chinuim 
a ne croi drum spre ieşirea aceea parşivă. Vîntul nu se 
hotărise din care parte să bată, iar curentul din dreptul 

acelui promontoriu hain format de recif se pornise puter- 
nic. Taman cînd eram gata-gata să scăpăm prin gura 
pasajului şi să ieşim la larg, vintul a sărit cu patru car- 
turi, Minota a încercat să. facă volta în vînt, dar a eşuat 
manevra. Două ancore pierduse la” Tulagi, aşa că a fost 
lăsată ultima ancoră ce mai exista la bord. A fost filat 
lanţ suficient pentru ca ancora să prindă bine în coral. 
Chila i s-a izbit de fund, arboretul mare a început să se 
bălăngăne, gata-gata să ni se prăbușească în cap, iar 
lanţul ancorei se întinse chiar cînd un deferlant uriaş 
luă iahtul şi-l aruncă spre țărm. Lanţul se rupse. Era sin- 
gura ancoră pe care o mai aveam. Minota se răsuci pe 
chilă şi se îndreptă cu prova spre talazurile de resacă, 

În clipa aceea se dezlănțui balamucul. Toţi muncitorii 
recrutaţi pentru plantație, oameni ai junglei şi deci 
speriaţi de mare, dădură buzna pe punte, cuprinși de 
panică, iar toată lumea se împiedica de ei. În acelaşi 
moment, membrii echipajului se repeziră să-şi ia armele. 
Ştiau ei ce înseamnă să te trezeşti pe țărmul Malaitei. 
Şi cu o mînă încercau să facă tot ce se mai putea face 
pentru navă, iar cu cealaltă se luptau cu băștinașii. Nici 
acum n-am habar de ce se ţineau, şi trebuiau să se ţină 
de ceva cînd Minota sălta, se apleca pe-o parte şi pe alta 
şi apoi se izbea de reciful de coral. Băştinaşii se agăţaseră 
de straiuri şi sarturi, și nu le mai trecea lor prin minte 
să se uite la arboretul care amenința să cadă. A fost 
pusă imediat baleniera la apă cu o parimă de remorcă, 
pentru a încerca, cu puţinele forțe, să împiedice Minota 
să fie aruncată şi mai mult către recif, în vreme ce căpi- 
tanul Jansen şi secundul, acesta din urmă încă palid şi 
slăbit de friguri, se străduiau să încropească o ancoră din 
resturile de fier folosite drept balast, ca apoi să-i lege şi o 
traversă. A venit şi domnul Caulfeild cu băieții lui de 
la misiune să ne dea o mînă de ajutor. 

Cind Minota s-a izbit prima oară de fund, nu se vedea 
nici urmă de canoe, dar canoele au început să se arate 
imediat, venind din toate părţile, ca nişte vulturi care dau 
tircoale, apărînd din seninul cerului. Echipajul bărcii, 
cu carabinele la îndemînă, îi făcură să se ţină la distanţă 
de o sută de picioare, unde se rînduiră cu toţii, ameninţin- 
du-i cu moartea dacă s-ar fi apropiat mai 'mult. Și se 
strînseră canoele la o sută de picioare distanţă, negre, 
rău prevestitoare, pline de bărbaţi care le stăpîneau cu 
padtlele în zona aceea primejdioasă a 'talazurilor de 
resacă, În vremea asta se strinseră şi oamenii junglei, 
coborînd de pe coline la vale, înarmaţi cu sulițe, carabine 
Snider, săgeți, măciuci, pînă cînd ţărmul se înnegri de 
ei. Pentru ea treburile să fie și mai încurcate, vreo 
zece dintre oamenii recrutaţi de noi erau chiar din satul 
celor adunaţi pe țărm acum, care aşteptau, jinduind la 
prada de tutun, la articole de schimb, ca şi la toate cele- 
lalte aflate la bord. 

Minota era o ambarcaţie construită pe cinste, lucru 
esenţial pentru orice barcă ce se izbeşte de un recif. Ca 
să vă daţi seama de ce a fost în stare să îndure iahtul ăsta, 
amintesc faptul că, în primele douăzeci şi patru de ore, 
ar pt două lanțuri de ancoră şi opt odgoane. Echipajul 
bărcii noastre a trudit mai toată vremea, scufundîndu-se 
după ancore şi legînd parîme. Cind se opintea în ele, iahtul 
rupea lanţurile dublate de odgoane. Şi, cu toate astea, 
iăhtul încă mai rezista. Pentru ca să i se cruţe chila şi 
zona de santină, de la mal au fost aduse trei trunchiuri 
de copac care au fost băgate sub Minota, dar trunchiyrile 
aŭ fost roase şi făcute surcele, iar funiile cu care fuseseră 
legate erau ferfeniţă, Şi iahtul era izbit mai departe 
de recit şi încă rezista. 

Eram însă mai norocoşi decit Ivanhoe, oeletă mare 
pentru recrutarea muncitorilor, care se pusese pe uscat în 

Malaita cu cîteva luni înainte şi fusese invadată de 
băștinași cît ai clipi. Comandantul ei şi echipajul au reuşit 
să scape în baleniere, iar oamenii junglei și oamenii mării 
au jefuit tot ce se putea căra. 

Vijeliile s-au succedat una după alta, lovind Minota, 
ploaia cădea în averse orbitoare, iar talazurile deveniră 
din ce în ce mai mari. Eugenie stătea la. ancoră la cinci 
mile distanţă, dar se afla în cealaltă parte a promontoriu- 
lui și nu ştia de ghinionul nostru. La sugestia căpitanului 
Jansen, i-am scris un bilet căpitanului Keller, rugîndu-l 
să vină în ajutorul nostru şi să ne aducă ancore şi mijloace 
de salvare. Dar nici o canoe nu s-a lăsat înduplecată 
să ducă biletul. Am oferit jumătate de ladă de tutun, dar 
băștinașii au prins a zimbi şi au rămas mai departe cu 
prova spre talazurile care se spărgeau furioase. O jumă- 
tate de ladă de tutun valora trei lire. În două ceas k 
chiar şi cu vîntul şi valurile mari împotrivă, inaş 
ar fi putut duce scrisoarea şi ar fi primit arn care 
făcea cît jumătate din ceea ce ar fi încasat el pentru 
jumătate de -an de muncă pe plantație. Am izbutit să 
urc într-o canoe și am trăs la padele, îndreptindu-m: 
locul unde domnul Caulfeilă ducea o ancoră în balenicra 
sa. Mă gindeam că el ar fi putu avea mai multă influență 
asupra sălbaticilor. Făcu semne celor din canoe să se 
apropie, se strînseră vreo douăzeci în jurul lui şi ascultară 
oferta de jumătate de ladă de tutun care li se făcea, dar 
nici unul nu scoase o vorbă. . 

— Ştiu eu la ce vă gîndiţi voi, le spuse domnul Caul- 
feild. Socotiţi că pe goeletă e o mulţime de tutun şi că o 
să puneţi voi mîna pe el și aşa. Ascultaţi la mine, pe 
woeletă sînt o mulțime de arme. N-o să vă alegeţi cu 
tutun, o să vă alegeţi cu gloanţe. 

- În cele din urmă, un băşștinaş care era singur într-o 
canoe mică luă biletul şi plecă. În speranţa ajutorului, cei 
de pe Minota munceau cu tragere de inimă. Au fost 
golite tancurile de apă, iar şcondrii, velele şi balastul 
porniră spre țărm. Pe Minota erau momente din cele mai 
vesele atunci cînd iahtul se legăna într-o parte şi apoi 
în cealaltă şi vedeai douăzeci de oameni sărind în sus ca 
ă-şi salveze viața şi picioarele cînd lăzile pline cu mărfuri, 
ghiurile sau calupurile de cite optzeci de livre de fontă 
pentru balast se porneau cînd spre un bord, cînd spre 
celălalt şi iar înapoi. Sărmanul iaht de port ! Puntea şi 
manevrele mobile erau făcute praf, în cabină toate se 
smulseseră de la locul lor, podeaua cabinei fusese destă- 
cută pentru a se scoate balastul, iar apa ruginie din santină 
plescăia dintr-o parte în alta. Lămiile dintr-un coş 
răsturnat, într-un talmeş-balmeş de făină şi apă, au 
început să gonească încoace şi-ncolo ca niște găluşti lipi- 
cioase scăpate din oala cu fiertură. În cabina din faţă, 
Nakata făcea de strajă, păzindu-ne armele şi muniţia. 

La trei ceasuri din clipa în care pornise la drum mesa- 
gerul nostru, îşi croia drum, prin vijelia care izbucnise 
şuierînd, o balenieră cu o imensitate de vele ridicate. Era 
căpitanul Keller, ud leoarcă de ploaia de sus şi de stropii 
de apă de mare spulberată de vint, cu revolverul în cingă- 
toare, și cu un echipaj înarmat pînă-n dinţi, aducînd 
ancore şi parîme de remorcaj, puse grămadă în mijlocul 
bărcii. Şi veneau cît de tare le îngăduia vintul — omul 
alb venind în ajutorul omului alb. 

Cercul acela de canoe, ca nişte vulturi la pîndă, ce 
aşteptaseră atita vreme, se risipi şi dispăru la fel de 
iute cum se formase la început. Cadavrul nu era chiar 
mort de tot! Acum aveam la dispoziţie trei baleniere, 
două care făceau curse regulate între navă şi țărm, şi 
una care lansa ancore, înnoda odgoane rupte şi recupera 

ancorele pierdute. După-amiază, tirziu, după un consiliu 
în care am ţinut seama că un număr de oameni din echi- 
pajul nostru şi zece dintre oamenii recrutaţi aparţin 
tribului din acele locuri, le-am luat armele tuturor celor 
din echipaj. În felul acesta aveau amîndouă mîinile libere 
şi puteau munci la salvarea iahtului. Armele au fost lăsate 
în grija a cinci băieţi de la misiunea, aparţinînd domnului 
Caulteild, și în mijlocul talmeş-balmeșului din cabină, 
misionarul şi credincioşii lui se rugau pentru salvarea 
Minotei. Era o scenă impresionantă : misionarul, fără 
nici o armă asupra lui, se ruga cu toată seninătatea, iar 
sălbaticii care-l urmau întru credinţă se aplecau asupra 
armelor şi murmurau amin. În jurul lor pereţii cabinei 
se suceau în toate părţile, iahtul se ridica şi se izbea 
de reciful de coral la fiecare talaz. De pe punte veneau 
glasurile celor care munceau, se opinteau, rugindu-se în 
cu totul alt fel, cu voinţa şi puterea braţelor îndreptate 
spre un ţel anume. 

În aceeaşi noapte, domnul Caulfeild ne puse în gardă : 
pe capul unuia dintre oamenii recrutaţi de noi se pusese 
o răsplată de cincizeci de coţi de scoici-monedă de schimb 
și patruzeci de porci. Văzînd că dorința lor de a pune 
mîna pe iaht fusese zădărnicită, sălbaticii din junglă se 
hotărîseră să dobîndească măcar capul acelui nenorocit, 
Iar atunci cînd începe crima, nimeni nu ştie cum se vor 
sfirşi lucrurile, așa că, imediat, căpitanul Jansen lăsă 
la apă o balenieră şi puse oamenii să vislească pînă în 
apropierea țărmului. Odată ajunși aici, Ugi, unul dintre 
membrii echipajului, se ridică în picioare și ținu un discurs, 
Ugi era tulburat. El transformă într-o belicoasă declaraţie 
de război cuvintele de avertizare ale căpitanului Jansen, 
încropind o peroraţie cam cu următorul sens : „Voi omoare 
căpitan al meu, eu beai sîngele la el şi moare cu el!“ 

Băştinaşii au trebuit să se mulțumească doar cu incen- 
dierea unei locuinţe părăsite a misiunii, după care au 
dispărut în junglă. A doua zi, Eugenie intră şi ea în golf 
şi lăsă ancora: Trei zile şi trei nopţi în şir se izbi Minota 
de recif, şi totuși rămăsese încă întreagă, pentru ca, în cele 
din urmă, coca goală să fie scoasă de pe recif şi ancorată 
în ape liniștite. Noi ne-am luat la revedere de la Minota 
și de la toți cei aflaţi la bordul ei și am plecat cu Eugenie, 
care se indrepta spre Insula Florida. 

Pentru ca să dovedesc că noi cei de pe Snark nu eram 
nişte prăpădiţi, cum s-ar putea crede aflind de numeroasele 
boli care ne mistuiau, am să citez următoarele pe care 
le-am spicuit cuvînt cu cuvînt din jurnalul de bord al 
navei Eugenie, şi care pot fi socotite un exemplu a ceea ce 
înseamnă să călătoreşti prin Insulele Solomon : 

„Ulava, joi, 12 martie, 1908. 

Dimineaţa, bărcile s-au dus la țărm. Încărcat două 
bărci cu nuci de cocos de ivoriu, 4.000. de copra. Secundul 
doborit de febră. | 

Ulava, vineri 13 martie 1908. 

Cumpărat nuci de la băştinaşi, o tonă jumătate. Coman- 
dantul şi secundul doboriţi de febră. 

Ulava, simbătă, 14 martie, 1908. 

La amiază am virat în vînt și am pornit cu o briză 
ușoară de E.N.E., îndreptindu-ne spre Ngora-Ngora. Anco- 
rat la apă cu adîncimea de 8 braţe, fund de scoici şi 
coral. Secundul doborit de febră. 

Ngora-Ngora, duminică, 15 martie, 1908. 

La ivirea zorilor, am văzut că tinărul negru Bagua 
murise în timpul nopţii de disenterie. Era bolnav de 
14 zile. La apusul soarelui, vint puternic de N.V, furtună. 
Pregătilă şi a doua ancoră. A durat o oră şi jumătate. 

Pe mare, luni, 16 martie 1908. 

La patru după-amiază pus capul pe Sikiana. S-a pornit 

vîntul. În cursul nopţii, grenuri puternice. Comandantul 
bolnav de disenterie, la fel şi un om din echipaj. 

Pe mare, marţi, 17 martie 1908. 

Comandantul şi doi oameni din echipaj la pat, bolnavi 
de disenterie, secundul de friguri. 

Pe mare, miercuri 18 martie 1908. 

Valuri mari. Balustrada de sub vînt tot timpul în apă. 
Randa, velastraiul și focul mic terțarolate. Comandantul 
şi trei oameni la pat cu disenterie. Secundul friguri. 

Pe mare, joi, 19 martie 1908. 

Ceaţă groasă, nu se vede nimic. Tot timpul furtună 
neostoită. Pompele înfundate, scoatem apa cu găleţile. 
Comandantul şi cinci oameni bolnavi de disenterie. 

Pe mare, vineri, 20 martie 1908. 

Noaptea, genuri cu forţa uraganului. Comandantul şi 
şase oameni bolnavi de disenterie. 

Pe mare, sîmbătă 21 mariie 1908. i 

Întors la Sikiana. Toată ziua grenuri cu ploaie toren- 
țialä şi valuri mari. Comandantul şi cea mai mare parte 
a echipajului bolnavi de disenterie. Secundul! friguri.“ 

Și jurnalul continuă tot aşa, zi de zi, majoritatea celor 
de la bord sînt doboriţi de boală. Singura variaţie în 
jurnal s-a întîmplat la 31 martie, cînd secundul a căzut la 
pat doborit de disenterie şi comandantul de friguri. 


Capitolul XVI 
ENGLEZA BECHE DE MER 


Fie un număr oarecare de negustori albi, o imensă în- 
tindere de pămînt, zeci de limbi ale sălbaticilor băștinași, 
în consecință negustorii o să încropească un limbaj cu 
totul nou, neștiinţitie, dar cît se poate de adecvat scopu- 
rilor lor. Așa au făcut negustorii și cînd au inventat lim- 
bajul Chinook, pentru a fi folosit în Columbia Britanică, 
Alaska și Teritoriul de nord-vest. Aşa s-a întîmplat şi în 
cazul limbajului băștinașilor Kroo din Africa, Pidgin En- 
glish din Estul Îndepărtat şi Bâche de Mer din partea de 
vest a Mărilor Sudului. Acest dialect e numit uneori 
Pidgin English, dar nu e nici pe departe asemănător cu 
acest din urmă dialect. Pentru a ârăta cît de deosebit e 
acesta din urmă, trebuie să menţionez că acel clasic una 
bucată din dialectul chinezesc nu are ce căuta în dialectul 
bêche de mer. 

O dată s-a întîmplat ca un comandant să aibă nevoie 
de prezența unui tuciuriu potentat la el în cabină. Po- 
tentatul cu pricina se afla pe punte. Porunca comandan- 
tului către stewardul chinez suna cam așa : „Ei, băiete, 
tu urci pe casă şi prinde la mine una bucată rege“. Dacă 
stewardul ar fi fost din Noile Hebride sau un locuitor al 
Insulelor Solomon, atunci porunca ar fi sunat astfel : „Hei, 
tu băiat mare la tine, du-te cu ochi mari la tine deasupra 
la punte şi aduci la mine unu mare căpetenie la om 
negru.“ 

Cei dintii albi care s-au aventurat prin Melanesia, după 
primii exploratori, au pus la punct dialectul bâche de 
mer ; aceştia erau pescuitorii de castraveți de mare (bêche 
de mer), negustorii de lemn de santal, pescuitorii de perle, 
cei care recrutau muncitori pentru plantaţii. În Insulele 
Solomon, de exemplu, se vorbesc numeroase limbi și 
lecte. Netericit va fi neguţătorul care va încerca le 
înveţe pe toate, pentru că în următorul grup de sate peste 
care va da va descoperi numeroase alte dialecte. A fost 
nevoie de un limbaj comun, un limbaj destul de simplu 
încît să poată fi învăţat chiar și de un copil, cu un vocabu- 
lar restriîns ca să-l poată deprinde și folosi și băștinașii. 
Negustorii nu s-au gîndit ei la toate astea. Engleza bêche 
de mer a fost rezultatul condiţiilor și circumstanțelor lo- 
cale. Funcţia naște organul, și nevoia de a avea o limbă 
universal înțeleasă în Melanesia a născut engleza bâche 
de mer. Această limbă s-a constituit pur întimplător, dar 
întîmplător într-un chip bine determinat. Faptul că din 
nevoia de a avea o astfel de limbă s-a constituit engleza 
bêche de mer e un argument deosebit de important pen- 
tru entuziaștii limbii esperanto. 

Un vocabular redus înseamnă că fiecare cuvînt va fi 
folosit şi răsfolosit. Astfel, în bêche de mer expresia tu 
camarad conţine tot sensul expresiei una bucată, ba chiar 
şi mai mult decit atit e folosit în orice context posibil. 
Un alt cuvint răstolosit e cuvintul a fi (al cuiva). Nimic 
nu rezistă singur, totul este în relaţie, iar cuvintul dorit 
este indicat prin relaţia lui cu alte lucruri. Un vocabular 
primitiv înseamnă expresii primitive, astfel încetarea 
ploii se indică prin ploaie el oprește, aşa cum soare el 
iese afară nu poate fi înţeleasă greșit cu nici un chip, şi 
totodată propoziţia poate fi folosită, fără nici un efort 
mintal, într-o mie de feluri diferite. De aceea, cînd un 
băștinaş dorește să-ţi spună că sînt peşti în apă, exprimă 

ideea prin pește el opreşte. Pe cînd mă ocupam cu negoţul 
în Insula Ysabel, am învăţat şi eu cît de valoros .e acest 
limbaj. Aveam nevoie de două sau trei perechi de cochilii 
de scoici mari, măsurînd fiecare cîte trei picioare diametru, 
dar nu-mi trebuia și carnea dinăuntru. În schimb aveam 
nevoie de carnea unor scoici mai mici, pentru o budincă de 
peşte cu moluște. Iar băștinașilor le-am glăsuit cam așa : 
„Tu camarad, aduce la mine mare camarad scoica, kai-kai 
nu opreşte la el, el plece. Tu camarad, aduce la mine mic 
camarad scoica, kai-kai opreşte la el.“ 

Kai-kai înseamnă în polineziană mîncare, carne, a 
mînca, dar e greu de spus dacă acest cuvînt a ajuns în 
Melanesia adus de negustorii de lemn de santal sau de 
polinezienii împinși spre vest. Expresia el plece e destul 
de ciudată. Astfel, dacă cineva poruncește unui marinar 
din Insulele Solomon să mai reducă din școtă el spune: 
„Camarad ăla ghiu el plece prea mult“. Iar dacă numitul 
marinar cere permisiunea să coboare la țărm, atunci spune 
că „doreşte el plece“. Sau dacă cumva același marinar e 
doborit de rău de mare, el explică situaţia în care se află 
spunînd : „Stomac la mine plece prea mult.“ 

De tapt prea mult nu arată ceva în exces. E doar un 
superlativ. Dacă un băştinaș e întrebat care e distanţa pină 
la un anumit sat, va răspunde într-unul din următoarele 
patru feluri : „Aici, apropiere“ ; „Drumul la el nu de- 
parte“ ; „Drumul la el departe puţin“ ; „Drumul la el 
departe prea mult“. Drumul departe prea mult nu în- 
seamnă că nu poți merge pe jos pînă la satul respectiv, ci 
doar că trebuie să mergi ceva mai mult decit dacă drumul 
la el departe puţin. 

Gammon înseamnă a minţi, a exagera, a-și bate joc. 
Mary e femeie. Orice femeie e Mary. Toate femeile sint. 
Mary. Fără îndoială că primul aventurier alb, uitat de 
mult, o fi numit într-o doară cea dintii femeie băştinaşă 

întilnită în cale Mary, şi probabil că în același fel s-au 
născut numeroase alte cuvinte din engleza bêche de mer. 
Toți albii erau marinari şi au introdus în limbajul acesta 
a răsturna și a ţipa. Unui bucătar din Melanesia n-ai să-i 
spui niciodată să arunce apa de vase, ci o să-i zici să răs- 
toarne apa de vase. A țipa înseamnă și a striga tare, a 
chema, dar şi a vorbi. Creștinii băştinaşi nu se gîndesc că 
Domnul l-a chemat pe Adam în grădina Edenului, ci în 
mintea lor Domnul l-a pipat pe Adam... 51 


5! În continuare autorul se ocupă numai de probleme cu aspect 
strict lingvistic privind dialectul bêche de mer. Neprezentind nici 
un interes pentru cititorul român, restul capitolului a fost elimi- 
nat din prezenta traducere. 

Capitolul XVII 
MEDIC AMATOR 


Cind am plecat cu Snark din San Francisco, știam despre 
boli tot atit cît știe amiralul Elveţiei despre navigația 
pe mare. Și de la început vreau să dau niște sfaturi oricui 
se gîndeşte să se preumble pe la tropice. Du-te la un far- 
macist de prima mînă — unul dintre cei care au pe statul 
de salarii specialiști ce ştiu de toate. Discută cu el pe în- 
delete. Pune pe hîrtie tot ce-ţi spune. Fă-ţi o listă cu tot 
ce-ţi recomandă. Scrie un cec cu totalul cheltuielilor şi 
desprinde-l din carnet. 

Aș vrea să fi făcut și eu la fel. Aș fi fost mult mai 
înțelept acum, ştiu bine, dacă aș fi cumpărat una dintre 
acele truse medicale gata făcute, garantate, din cele cău- 
tate de comandanții de nave de mîna a şaptea. Într-o astfel 
de trusă fiecare sticluţă are un număr. În partea int 
rioară a capacului există un simplu tabel cu indicaţii 
nr. 1 — dureri de dinţi, nr. 2 — vărsat de vînt, nr. 3 — 
dureri de burtă, nr. 4 — holeră, nr. 5 — reumatism, și așa 
mai departe, continuînd cu lista tuturor bolilor omeneşti. 
Şi aş fi putut să folosesc trusa așa cum a făcut un anume 
venerabil comandant care, atunci cînd a terminat picăturile 
din sticluţa nr. 3, a amestecat picături din sticluța nr. 1 cu 
picături din sticluţa nr. 2, sau atunci cînd a terminat sti- 
cluţa nr. 7 a administrat echipajului picături din sticluțele 
4 și 3, iar atunci cînd a terminat şi sticluţa nr. 3 a folosit 
sticluţele 2 şi 5. 

Pină acum, cu excepţia sublimatului corosiv, reco- 
mandat drept antiseptic în vederea operaţiilor, și pe care 
eu nu l-am folosit în acest scop, trusa mea medicală s-a 
dovedit inutilizabilă. Ba chiar mai rău decit inutilizabilă, 
fiindcă a ocupat atît de mult loc pe care l-aş fi putut folosi 
în alte scopuri. 

În ce priveşte instrumentele mele chirurgicale, asta e 
altă poveste, Deși n-am avut necazuri deosebit de serioase 
în care să le folosesc, totuși nu regret spaţiul pe care l-au 
ocupat. Numai gîndul la ele mă face să mă simt mai bine. 
Constituie un fel de poliţă de asigurare pe viaţă, numai 
că mult mai cinstită decit adevărata poliţă de asigurare 
deoarece în cazul acesta nu trebuie să mori pentru ca 


cîştigi. Bineînțeles că habar nu am cum trebuie folosite, 
şi cu ceea ce nu iu eu în materie de chirurgie o duzină 


de șarlatani şi-ar deschide o prosperă cariei Dar cînd 
dracul vrea vire coada, trebuie să fii pregătit, iar noi, 
cei de pe Snark, habar nu avem cînd are de gînd dracul 
să-şi bage codiţa, și ne aflăm la o mie de mile de țărm și 
la douăzeci de zile pînă la cel mai apropiat port. 

Despre dentistică nu știam nimic, dar un prieten de-al 
meu m-a înzestrat cu clești de stomatologie şi alte instru- 
mente similare, iar cînd am ajuns în Honolulu am dat 
de-o carte despre dinţi. De asemenea, în orașul acela sub- 
tropical am găsit și un craniu și i-am extras dinţii iute 
şi fără dureri. Înzestrat astfel, eram pregătit, deşi nu prea 
mă trăgea inima, să viu de hac oricărui dinte mi-ar fi ieşit 
în cale. Primul caz s-a ivit în Nuku-hiva, în Arhipelagul 
Marchizelor, şi era vorba de dantura unui chinez bătrin, 
minuscul. Dar mai întîi şi mai întîi m-a apucat febra neo- 
fitului, și las la latitudinea oricărui om cu mintea întreagă 
să judece dacă febra neofitului, cu tot cortegiul ei — pal- 
pitaţii de inimă, tremurături ale miinii — e cel mai nimerit 
lucru pentru un om care se străduieşte să pară deașcă 

bătrînă în meseria respectivă ! Dar n-am vrut să-l păcă- 
lese pe bătrînul chinez. Era la fel de înspăimîntat ca şi 
mine, numai că tremura ceva mai tare. Aproape că am 
uitat de spaima mea, de frică să nu-l văd pe pacientul meu 
luînd-o la sănătoasa. Jur, dacă ar fi încercat una ca asta, 
m-aș fi urcat călare pe el şi aş fi stat aşa pînă cînd se res- 
tabileau calmul şi rațiunea. 

'Țineam să am dintele ăla, iar Martin ţinea și el să 
facă o fotografie în care să se vadă cum scot eu un dinte. 
In consecință și-a adus şi Charmian aparatul fotografic. Și 
a început operaţia. Stăteam pe atunci într-o locuinţă care 
slujise drept club pe vremea cînd Stevenson 52 fusese în 
Insulele Marchize cu nava Casco. Pe veranda unde petre- 
cuse el atîtea ceasuri nu era lumină suficientă, pentru 
fotografiat vreau să zic. Așa că am pornit spre grădină, 
ţinînd într-o mînă un scaun şi în cealaltă cleşti de toate 
felurile, în vreme ce genunchii mei se loveau unul de 
celălalt în chipul cel mai ruşinos. După mine venea bătrinul 
chinez şi bietul de el tremura la fel. Ariergarda era for- 
mată din Charmian și Martin, înarmaţi cu aparate Kodak. 
Ne-am aplecat ca să trecem pe sub arborii de avocado, 
am trecut printre palmieri şi am ajuns la un loc care părea 
să satisfacă ochiul de fotograf al lui Martin. 

M-am uitat la dintele cu pricina şi am descoperit că nu 
eram în stare să-mi amintesc nimic despre dinţii pe care-i 
scosesem cu cinci luni înainte din maxilarele craniului. 
Avea o singură rădăcină, două, sau trei ? Ceea ce mai ră- 
măsese din dinte părea să fie foarte putred, și ştiam că 
trebuia să apuc mai de jos dintele, din partea de sub 
gingie. Era imperios necesar să știu cite rădăcini avea 
dintele respectiv. Atunci fuga în casă, să mă uit în cartea 


& Robert Louis Stevenson, scriitor englez (1850—1854) care a 
călătorit prin Pacific, autorul romanului Comoara din insulă. 

de dentistică. Biata victimă arăta ca în fotografiile văzute 
de mine cu condamnaţi ce aşteptau în genunchi lovitura 
de graţie a sabiei care să le reteze gitul. 

— Să nu-l laşi să-ţi scape, l-am prevenit eu pe Martin. 
Vreau dintele ăla. 

— Nici o grijă, nu scapă! mi-a răspuns el cu entu- 
ziasm, din spatele aparatului de fotografiat. Şi eu vreau 
să fac fotografia asta. 

Pentru prima oară mi s-a făcut milă de bietul chinez. 
Deși cartea cu pricina nu spunea nimic despre scosul 
dinţilor, mi-a folosit pentru că la una din pagini am găsit 
o schemă cu toți dinţii, inclusiv cu rădăcinile lor şi felul 
în care erau așezate pe maxilar. Apoi a venit vremea să 
aleg cleștele potrivit. Aveam șapte perechi de clești, dar 
nu știam pe care s-o folosesc. Nu voiam să comit nici o 
greşeală. Cind am răsturnat cutia cu instrumente și toate 
au zăngănit, biata victimă şi-a cam pierdut curajul şi s-a 
făcut verde la față. S-a plins că-l supără soarele, dar 
n-aveam ce-i face pentru că era nevoie de soare pentru 
fotografii. Deci trebuia să suporte. Am fixat cleştele în 
jurul dintelui, pacientul s-a făcut mic, mic de tot. 

— Gata ? i-am strigat eu lui Martin. 

— Gata ! mi-a răspuns el. 

Am tras. Doamne, Dumnezeule ! Dintele abia se mai 
ținea. A ieșit într-o clipită. Jubilam şi ţineam dintele sus, 
prins în forceps. 

— Te rog, te rog, pune-l la loc! mă imploră Martin, 
L-ai scos prea iute şi eu n-am tăcut fotografia. 

Şi bietul bătrîn a stat cuminte în vreme ce eu i-am pus 
dintele la loc şi iar i l-am scos. Martin a declanșat. Fapta 
fusese împlinită. Bucurie ? Mindrie ? Nici un vinător n-a 
fost mai mindru de primul lui cerb cu două coarne decit 
eram eu de măseaua aceea cu trei rădăcini. Am făcut-o 


263 


şi pe-asta! Cu mîinile mele şi cu un forceps am făcut 
isprava asta, ca să nu mai amintesc de craniul mortului, 

Al doilea pacient a fost un marinar din Tahiti. Un 
mărunţel, într-o stare de prostraţie după zile şi nopţi în- 
tregi de suferință din cauza dinţilor. Întii am despicat 
gingia cu bisturiul. Nu prea ştiam eu cum se face treaba 
asta, dar am făcut-o. Și am tras apoi de dintele acela multă 
vreme, din răsputeri. Marinarul a fost un erou. Gemea și 
miriia, de am crezut că va leşina, dar a stat, bietul de el, cu 
gura căscată și m-a lăsat să trag de dinte. În cele din 
urmă l-am scos. 

După experienţele astea, eram în stare să înfrunt orice 
pacient — exact starea de spirit necesară pentru orice 
Waterloo. Și a venit și Waterloo-ul. Se numea Tomi, un 
uriaş bine legat, un păgîn cu o reputaţie nu prea bună. 
li cam plăceau isprăvile violente. Între altele îşi bătuse 
două dintre neveste cu pumnul pînă le omorise. Mai- 
că-sa și taică-său fuseseră canibali get-beget. După ce s-a 
aşezat pe scaun, iar eu i-am pus forcepsul în gură, am 
văzut că șezind era la fel de înalt ca mine cînd stăteam 
în picioare. Uriaşii ăștia, înclinați spre violenţă, adesea 
au ceva parşiv în ei, așa că nu prea aveam eu încredere în 
pacientul meu. Charmian l-a apucat de un braț, Warren l-a 
apucat de celălalt, și lupta a început. În clipa în care 
fălcile cleștelui s-au fixat pe dinte, şi fălcile pacientului 
s-au încleștat pe forceps. Amîndouă braţele i-au zvicnit 
în aer și s-au încleștat de mîna cu care trăgeam de dinte, 
'Trăgeam eu, trăgea și el, Charmian trăgea, Warren trăgea 
şi el. Și ne-am luptat toţi grămadă. 

Eram trei contra unu, dar nu apucasem cum trebuie 
dintele dureros. În ciuda dezavantajului evident, indi- 
vidul s-a scuturat de noi. Forcepsul a lunecat, izbindu-se 
și scrîşnind printre dinţii de sus, cu un zgomot care-ţi 
zgîria auzul. Apoi forcepsul îi zbură din gură, pacientul 

se ridică, urlînd de ne îngheţă sîngele în vine. Noi cei tref 
ne-am tras înapoi. Ne aşteptam să fim masacrați. Dar săl- 
baticul acela, cu o reputaţie atit de sîngeroasă, se pribuși 
din nou pe scaun. Își lăsă capul în mîini şi începu să 
geamă, să geamă, să geamă continuu. Dar nici nu voia să 
asculte glasul raţiunii. Eram un cirpaci. Faima mea de 
dentist care scoate dinţii fără dureri era o amăgire, o cup- 
cană, o șmecherie de reclamă josnică. Doream atît de mult 
să văd şi dintele acela scos odată, încît aş fi fost în stare 
să-l și mituiesc pe pacient. Dar gestul era potrivnic min- 
driei mele profesionale, aşa că l-am lăsat să plece cu 
dintele intact, singurul caz în care a scăpat cineva din 
mîinile mele. Numai cu o zi înainte fusesem în stare să 
mă angajez să navighez preț de trei zile cu un vînt din 
faţă numai ca să scot dintele unei misionare. Sper ca înainte 
de a se încheia croaziera lui Snark, să mă apuc de îmbrăcat 
dinţi, de făcut punți şi pus coroane de aur. 

Nu ştiu dacă e vorba de ulceraţii de genul treponema 
pertenue 5 sau nu — un medic din Insulele Fiji așa spu- 
nea, în vreme ce un misionar din Insulele Solomon zicea 
că nu — cu toate astea pot să jur că sînt cît se poate de 
incomode. Așa mi-a fost mie norocul să iau la bord, în 
Tahiti, cînd am pornit din nou în larg, un marinar francez 
care s-a dovedit a fi atins de această nenorocită boală de 
piele. Snark era prea mic, și toţi formam o familie prea 
pt însă pentru ca să-mi pot permite să-l păstrez la 

ord, dar, silit de împrejurări, pînă cînd am putut să atin- 
gem uscatul și să-l debarcăm, am fost nevoit să-l dofto- 
ricesc eu. Mi-am aruncat ochii prin cărţi și am început să-l 
tratez, avînd grijă ca după aceea să mă spăl bine cu o so- 
luţie antiseptică. Cind am ajuns la Tutuila, nu numai că nu 


53 Treponema pertenue — boală tropicală provocată de spi- 
tocheta cu același nume. 

em putut scăpa de pacientul nostru, în plus medicul 
portului l-a pus sub carantină și nu i-a îngăduit bolnavului 
să coboare la țărm, Însă la Apia, în Samoa, am reuşit să-l 
expediez pe un vapor către Noua Zeelandă. Aici, la Apia, 
m-au mușcat cumplit de gleznă niște ţînțari şi mărtu- 
risesc că m-am cam scărpinat, așa cum făcusem de o mie 
de ori înainte. Cînd am ajuns în Insula Savaii, in talpă 
mi-a apărut o ulceraţie. Am crezut la început că apăruse 
din cauza rosăturii şi a fumului acid ce ieșea din lava peste 
care am trecut. M-am gindit că o să fie de ajuns dacă am 
să dau cu niște alifie și o să se vindece. Alifia a făcut să se 
închidă rana, numai că a apărut o inflamație urită, pielea 
s-a dus din nou și a apărut o ulceraţie și mai mare. Și așa 
s-a întîmplat de mai multe ori la rînd : de fiecare dată rana 
prindea coajă, după care urma o inflamație, ca apoi cir- 
cumferința ulceraţiei să crească. Eram mirat şi înspăi- 
mîntat. Toată viaţa fusesem încîntat că am o piele care se 
vindeca iute, şi uite că de data asta nu voia să se vindece. 
Ba din contra, în fiecare zi ulceraţia rodea şi mai mult 
în piele, dar şi în adincime rodea, răzbind prin piele şi 
ajungind acum la mușchi. 

În vremea asta Snark pornise la drum pe mare şi se 
îndrepta spre. Insulele Fiji. Mi-am adus aminte de ma- 
rinarul francez şi pentru prima dată am fost îngrojorat. 
Între timp apăruseră alte patru ulceraţii asemănătoare, 
sau răni, iar usturimea nu mă lăsa noaptea să dorm. 
Mi-am făcut planuri să-l las pe Snark la ancoră în Fij 
şi eu să mă indrept cu primul vapor spre Australia, să 
găsesc un medic profesionist. În vremea asta, eu, ca 
medic amator, am făcut cum m-am priceput mai bine. 
Am citit toate lucrările medicale aflate la bord, N-am 
găsit nici un rînd, nici un cuvînt în care să se vorbească 
despre ceva asemănător. Mi-am adunat toată înţelep- 
ciunea, punind-o la treabă să rezolve această problemă. 

Era vorba de nişte ulceraţii deosebit de active, care mă 
măcinau continuu. Trebuie să fi fost o otravă organică, 
foarte agresivă. Am ajuns la concluzia că trebuiau făcute 
două lucruri : mai întii să găsesc un agent care să dis- 
trugă această otravă, în al doilea rînd ulceraţiile nu se 
puteau vindeca tratindu-le din afară, tratamentul trebuia 
să fie intern. Am hotărit să mă lupt cu otrava respectivă 
folosind sublimatul corosiv. Chiar și numai numele ali- 
fici mi s-a .părut parșiv. Să stingi focul folosind tot focul ! 
Pe mine mă măcina o otravă corosivă și prin minte mi-a 
trecut să neutralizez otrava asta cu altă otravă corosivă. 
Vreme de mai multe zile am tot pus alternativ cînd un 
pansament cu sublimat corosiv, cind apă oxigenată. Și 
iată, atunci cînd am ajuns în Insulele Fiji, patru dintre 
cele cinci ulceraţii se vindecaseră, iar a cincea era doar 
de mărimea unui bob de mazăre. 

Din clipa aceea m-am simţit îndreptăţit să mă consi- 
der pe deplin calificat în vindecarea unor astfel de ulce- 
raţii. În plus, dobîndisem și un total respect față de boala 
asta. Nu acelaşi lucru s-a întîmplat cu ceilalți din echi- 
pajul lui Snark., Deşi au văzut cu ochii lor, n-au crezut 
o iotă. Văzuseră cu toţii în ce hal ajunsesem, dar nutreau 
în subconştientul lor convingerea că minunata lor consti- 
tuţic fizică și personalitatea lor superbă nu va îngădui 
vreodată ca în trupul lor să se aciueze o otravă atît de 
groaznică, aşa cum s-a întîmplat în cazul anemicei mele 
constituţii și a mediocrei mele persoane. La Port Resolu- 
tion, în Noile Hebride, lui Martin i-a venit să se plimbe 
cu picioarele goale prin pădure și s-a întors la bord cu 
mai multe tăieturi și zgîrieturi, mai ales la glezne. 

— Ar trebui să nu le neglijezi, l-am prevenit eu. Am 
să pregătesc niște sublimat corosiv ca să-ţi speli rănile. 
Ştii, nu strică un dram de prevedere, 

Dar Martin mi-a aruncat un zimbet plin de superiori- 
tate. Deşi n-a spus-o, mi-a dat totuşi de înţeles că el nu 
era ca alţii — iar eu eram singurul la care se putea referi 
în sensul acesta — şi că în citeva zile zgirieturile acelea 
se vor vindeca singure. Pe deasupra, mi-a mai ţinut şi o 
dizertaţie despre puritatea sîngelui său, și despre puterea 
remarcabilă de a se vindeca. Cînd a terminat, mă sim- 
team cam umilit. Era limpede, în ce priveşte puritatea 
sîngelui mă deosebeam de ceilalţi oameni. 

În timp ce călca nişte rufe, Nakata, băiatul nostru 
de cabină, a conlundat suportul mașinii de călcat cu 
gamba propriului picior şi s-a ales cu o de vreo 
trei inci lungime şi jumătate de inci lăţime. Și el mi-a 
trimis același zimbet plin de superioritate cînd i-am oferit 
niște sublimat corosiv și i-am amintit ce pătimisem cu. 
Cu toată politeţea și blindeţea, mi s-a dat a înțelege că 
indiferent ce s-o fi întîmplat cu singele meu, sîngele lui 
de japonez, din care s-a vărsat și la Port-Arthur, era 
așa cum trebuie și ridea în nas lacomilor microbi. 

Wada, bucătarul, era şi el în barcă atunci cînd am 
avut pare de o debarcare nenorocită și a fost nevoit să 
sară în apă şi să ţină barca prinsă într-o resacă zdrobi- 
toare să nu se izbească de țărm. Şi-a rănit frumos picioa- 
rele în scoici și coral. I-am oferit sticluța cu sublimat 
corosiv. Din nou am fost nevoit să suport același zimbet 
superior, şi mi s-a dat de înţeles că sîngele lui era din 
acelaşi izvor care învinsese Rusia % și care, cîndva, va 
învinge și Statele Unite, iar dacă sîngele lui nu va fi în 
stare să vindece nişte julituri acolo, atunci îşi va face 
singur harakiri ca să nu-mai îndure rușinea. 


% E vorba de războiul ruso-japonez din 1905, ale ci: amin- 


tiri erau încă proaspete. 

Din toate păţaniile astea am tras concluzia că un 
medic amator nu va dobîndi nici o cinstire, nici măcar 
la bordul propriei lui nave, chiar dacă a reuşit să se vin- 
dece pe sine. Toţi ceilalţi din echipaj au început să se 
uite la mine ca la un fel de blind maniac, bîntuit de o 
singură idee fixă în privinţa ulceraţiilor şi a sublimatului, 
Numai faptul că sîngele meu nu era prea curat nu consti- 
tuia un motiv suficient ca să-mi închipui că și al altora 
era la fel. De atunci nu m-am mai oferit să acord asis- 
tență medicală. Microbii şi timpul lucrau pentru mine, 
şi nu-mi răminea nimic altceva de făcut decit să aştept. 

— Mi se pare că mi-a intrat nişte murdărie în rănile 
acelea, mi-a zis prevenitor Martin după citeva zile. O să 
le spăl frumos şi totul o să fie bine, a adăugat el cînd a 
văzut că nu mușc din momeală. 

Au mai trecut vreo două zile, dar tăieturile nu se 
vindecau deloc, şi l-am surprins pe Martin pe cînd își 
doftoricea picioarele într-o găleată cu apă fierbinte, 

— Nimic nu e mai bun decit nişte apă fierbinte, se 
pronunţă el plin de entuziasm. E mai bună decit toate 
farafasticurile pe care ţi le prescriu doctorii. Miine dimi- 
neaţă rănile astea-s vindecate de tot. 

Dimineaţă avea însă o privire cam îngrijorată, şi am 
simtit că se apropie ceasul triumfului. 

— Mă gîndesc să încerc și eu cu doftoria aceca, spuse 
el ceva mai tîrziu. Nu-mi închipui să fie mare lucru, 
glăsui el ca o autoritate, dar am să încerc. 

A doua zi şi sîngele mîndru al Japoniei se prezentă, 
vugindu-se să încerce doctoria pe ilustrele sale răni, iar 
eu am mai pus ceva paie pe foc şi le-am explicat în 
înunțime, cu un aer de înţelegere, felul în care tre- 
să urmeze tratamentul. Nakata a urmat orbește 
toate indicaţiile şi, din zi în zi, ulceraţiile deveneau tot 

mai mici. Wada era mai moliu şi s-a vindecat mai greu; 
Martin însă se îndoia și pentru că nu se vindecase ime- 
diat încropi o teorie cum că doctoria medicului era bună, 
dar asta nu însemna că aceeaşi doctorie se potrivește la 
toată lumea. Lui personal, sublimatul corosiv nu-i folo- 
seşte. Şi pe deasupra, de unde ştiam eu că era ceea ce-i 
trebuia ? Nici măcar n-aveam o experiență mai de 
doamne-ajută. Numai faptul că eu mă vindecasem în 
timp ce foloseam medicamentul nu era o dovadă că 
acesta avusese vreun merit în tămăduire. Există uneori 
tot felul de coincidenţe. Fără îndoială că exista şi un me- 
dicament care să vindece ulceraţiile, și cînd avea să dea 
peste un medic adevărat, o să găsească el şi doctoria 
care-i trebuie. 

Cam la vremea asta am ajuns noi în Insulele Solomon. 
Nici un medic nu va recomanda vreodată insulele : 
pentru invalizi sau pentru ridicarea unor sanatorii. Nici 
n-am apucat bine să stau prea mult acolo şi, de îndată, 
pentru prima oară în viaţă, am priceput cît de fragil şi 
nesigur e țesutul omenesc. Întii am ancorat la Port Mary, 
în Insula Santa Anna. Ne întîmpină singurul alb, un 
negustor din partea locului. Se numea Tom Butler, și era 
un splendid exemplu de ceea ce sînt în stare să facă 
Insulele Solomon dintr-un om zdravăn, Zăcea pe fundul 
balenierei sale la fel de neajutorat ca un muribund. Pe 
faţa lui nu se citea decit foarte puţină inteligenţă, cit 
îi mai rămăsese, și nici urmă de zîmbet. Avea un chip 
de mort, arăta sumbru şi era prea pierit ca să mai încerce 
să zîmbească. Avea și el ulceraţii, și încă din cele mari. 
Am fost nevoiţi să-l săltăm peste balustrada lui Snark, 
singur nu putea. Zicea că se bucura de o sănătate bună, 
nu mai avusese friguri de o vreme, şi în afară de o mînă 
care-l supăra în rest era bine. Se părea că-i paralizase o 

mină, dar omul nostru respinse cu vehemenţă ideea pa- 
raliziei. Mai avusese el şi înainte ceva asemănător şi se 
vindecase. Era o boală destul de frecventă pe Santa 
Anna, spunea el, în vreme ce era ajutat să coboare scara 
cabinei, iar mîna cu pricina se lovea, poc, poc, de fiecare 
treaptă. A fost oaspetele care aducea cel mai mult cu o 
fantomă din toţi cîți am avut noi la bord, şi doar fuseseră 
pe Snark nu puţini leproși şi bolnavi de elefantiazis. 

Martin începu să-l interogheze asupra ulceraţiilor, 
fiindcă iată un om care trebuia să ştie. Şi știa într-ade- 
văr, dacă ar fi fost să judecăm numai după cicatricele de 
pe braţe și picioare, ca și după ulceraţiile care se vedeau 
în mijlocul cicatricelor. Ei, ajungi să te obişnuiești cu 
ulceraţiile, spunea Tom Butler. Nu sînt cu adevărat pri- 
mejdioase decît atunci cînd ajung să roadă adînc în 
carne, atunci se întind şi la pereţii arterelor, arterele 
pleznesc și gata înmormîntarea. Ciţiva băștinași muri- 
seră pe insulă din cauza asta nu de multă vreme. Dar 
ce contează? Dacă nu te doborau ulceraţiile, atunci 
mureai din altă cauză... în Insulele Solomon. 

Am băgat de seamă că, din acekmoment, Martin începu 
să manifeste faţă de ulceraţiile lui un interes care sporea 
iute. Porni să se doftoricească mult mai des cu sublimat 
corosiv, iar în timpul discuţiilor pomenea mereu, cu un 
sporit entuziasm, de climatul sănătos din Kansas, și de 
tot ceea ce era din Kansas, în vreme ce eu şi Charmian 
socoteam că în special California era buricul pămîntului, 
Henry jura pe Insula Rapa, iar Tehei își punea toată 
nădejdea în Bora-Bora, de dragul sănătăţii propriului 
sînge, și Wada și Nakata închinau imnuri de salvă cli- 
matului sănătos al Japoniei. 

Într-una din seri, pe cînd Snark dubla punctul cel 
mai sudic al Insulei Ugi, căutînd un vestit loc de ancorare, 

se arătă deodată lingă noi un oarecare domn Drew, mi- 
sionar al bisericii anglicane, care pornise cu baleniera lui 
spre Insula San Cristobal, trase barca lingă iahtul nostru 
şi se opri să ia cina cu noi. Martin, care avea picioarele 
întășurate în bandaje ale Crucii Roşii, astfel încit păreau 
să aparţină vreunei mumii, aduse vorba despre ulceraţii. 
Da, spunea domnul Drew, sînt destul de frecvente în 
Insulele Solomon. Toți albii se căpătuiese cu ele. 

— Aţi avut și dumneavoastră ? se interesă Martin 
destul de şocat în sufletul lui la ideea că un misionar al 
bisericii anglicane se poate potcovi cu o boală atit de 
vulgară. 

Domnul Drew încuviinţă dînd din cap, și apoi adăugă 
că nu numai că a avut parte de ele, dar chiar în momentul 
acela trebuia să se îngrijească de citevi 

— Şi ce folosiţi pentru ele ? arun 
următoarea întrebare. 

Mie aproape că mi se oprise inima aștepiînd să aud 
răspunsul. În funcţie de acel răspuns, faima mea de 
medic profesionist avea să se întărească sau să se spul- 
bere. Din cîte pricepeam eu, Martin era aproape sigur 
că se va spulbera. Și atunci veni și răspunsul, binecuvîntat 
răspuns : 

— Sublimat corosiv, făcu domnul Drew. 

Martin se dădu bătut cu eleganţă, recunosc, și sînt 
convins că dacă în clipa a ş fi rugat să-mi dea 
voie să-i scot și un dinte nu s-ar fi opus. 

Toți albii care ajung în Insulele Solomon fac ulce- 
raţii, şi fiecare tăietură sau julitură înseamnă o altă 
ulceraţie. Toţi cei pe care i-am întîlnit avu ă așa 
ceva, iar nouă din zece aveau ulceraţii active. A existat 
şi o pție, un tinăr care era în insule de cinci luni 
de zile, căzuse doborit la pat de friguri la zece zile după 
sosire, iar de atunci crizele de friguri se ţineau de el atît 


Martin fulgerător 


272 


de strîns încît bietul om n-a mai avut vreme cînd să facă 
şi ulceraţii. 

În afară de Charmian, toţi ceilalți de pe Snark am 
avut ulceraţii. Ea însă beneficia de același egoism mani- 
festat de Japonia și Kansas. Pusese şi ca imunitatea 
proprie pe seama purtăţii sîngelui și, pe măsură ce tre- 
ceau zilele, își afirma tot mai des și tot mai tare puritatea 
sîngelui. În forul meu interior puneam imunitatea ei pe 
seama faptului că, fiind femeie, scăpase de cele mai 
multe tăieturi şi rosături de care noi, bărbaţii, avusesem 
parte în cursul navigaţiei cu Snark în jurul lumii. Dar 
nu i-am spus. Știţi, n-am vrut să-i rănesc cul cu brutali- 
tatea faptelor. Fiind medic, deşi numai amator, ştiam 
mai multe despre această afecţiune decît ea, aşa cum 
ştiam că timpul era aliatul meu. Dar, vai, ce i-am făcut 
aliatului meu atunci cînd a căpătuit-o cu o mică şi dră- 
suţă ulceraţie pe gambă. M-am repezit atit de iute cu 
tratament antiseptic asupra ei încît ulceraţia s-a vin- 
decat înainte ca Charmian să se încredinţeze pe deplin 
că avusese şi ea parte de una. Apoi, iar m-am trezit că, 
în calitate de medic, nu prea mă bucur de cinste la bordul 
iahtului meu, ba chiar mai rău, am fost acuzat că am 
încercat s-o pervertese încît s-o fac să creadă şi ea că 
avusese o ulceraţie. Puritatea sîngelui ei devenise mai 
agresivă ca oricînd, așa că mi-am băgat nasul în cărţile 
mele de navigaţie şi am tăcut. Și veni și ziua cea mare, 
La vremea aceea navigam în apropierea coastelor 
Malaitei. 

— Ce ai acolo la gleznă ? am întrebat eu. 

— Nimic, îmi răspunse ea. 

— In regulă, am făcut eu. Pune totuşi niște sublimat 
corosiv. Şi peste două sau trei săptămîni de acum încolo; 
cînd se va vindeca şi o să rămînă doar o cicatrice pe care 

ai s-o porţi pînă cînd vei intra în mormiînt, ei bine, atunci 
s-o lași baltă cu puritatea sîngelui tău şi cu toată istoria 
strămoșilor tăi, şi să-mi spui cam ce gîndeşti tu despre 
ulceraţiile astea. 

Ulceraţia ei era cam de mărimea unui dolar de argint, 
și au trecut trei săptămîni încheiate pină să se vindece. 
Au fost perioade cînd Charmian nici să meargă nu putea 
din cauză că ulceraţia îi provoca dureri, şi îmi explica 
de nenumărate ori că cel mai nenorocit loc unde poate 
să-ți apară ulceraţia e glezna. La rîndul meu i-am ex- 
plicat că, deoarece nu mi s-a întimplat niciodată să am o 
ulceraţie în regiunea aceea, din experienţa mea cel mai 
nenorocit loc e în scobitura tălpii. L-am cercetat și pe 
Martin care n-a fost de acord cu nici unul dintre noi şi a 
argumentat cu înfocare că cel mai sensibil loc, cu ade- 
vărat dureros, e la fluierul piciorului. 

Dar, după o vreme, ulceraţiile n-au mai prezentat chiar 
atât de mare interes. În momentul în care scriu, am cinci 
ulceraţii la miini şi încă trei la fluierul piciorului 
Charmian are cîte una de fiecare parte a tălpii piciorului 
drept. Tehei face crize din cauza bubelor lui ; cultura de 
acum de ulceraţii de pe fluierul piciorului lui Martin o 
eclipsează pe cea de dinainte, iar Nakata s-a procopsit 
cu cîteva zeci care-i mănîncă alene pielea. Dar povestea 
lui Snark în Insulele Solomon e de fapt povestea tuturor 
navelor care au ajuns aici de cînd au fost ele descoperite. 
Citez din Cartea Pilot : „Oamenii din echipajele navelor 
care stau mai multă vreme prin Insulele Solomon se aleg 
cu răni și bube care se pot transforma în ulcere maligne.“ 

Nici în privinţa frigurilor, Cartea Pilot nu e mai încu- 
rajatoare, pentru că citim : „Noii sosiți, mai curînd sau 
mai tirziu, vor suferi din cauza frigurilor. Chiar şi băşti- 
naşii suferă de friguri. În anul 1897, numărul deceselor 

în rîndul albilor a fost de 9 dintr-un total de 50 de 
oameni.“ 

Numai că unele decese s-au datorat accidentelor. 

Nakata a fost cel dintii doborit de friguri. Boala l-a 
ajuns la Pendultryn. I-au urmat Wada și Henry, Apoi 
a. depus armele Charmian. Eu am reuşit să scap vreo 
două luni, dar cînd, în cele din urmă, am ieșit și eu din 
joc, din simpatie, Martin mi s-a alăturat și el cîteva zile 
mai tîrziu. Din toţi șapte cîți sintem la bord, numai Tehei 
e singurul care a scăpat de friguri, dar bietul de el suferă 
de nostalgie mai rău decit ar fi suferit de friguri. Ca de 
obicei, Nakata a urmat cu sfințenie buchea prescripţiilor 
medicale, așa încit după al treilea atac era în stare să 
nădușească vreme de două ceasuri, să înghită treizeci 
sau patruzeci de drame de chinină și, după douăzeci și 
patru de ore, mai era el slăbit, dar se ridica în picioare, 

În schimb Wada şi Henry erau niște bolnavi cu care 
te descurcai mai greu. Mai întîi de toate Wada intra 
într-o panică groaznică, și nu-i mai putea clinti nimeni 
convingerea că steaua lui apusese și oasele o să-i rămînă 
în Insulele Solomon. Vedea că pe aici viaţa nu avea mare 
preț, la Pendufiryn fusese martor la ravagiile pe care le 
făcea disenteria și, spre nefericirea lui, fusese de faţă 
cînd una dintre victime fusese cărată pe o foaie de tablă 
galvanizată și aruncată în groapă fără sicriu, fără fune- 
ralii, ă nimic, Toată lumea avea friguri, toată lumea 
avea disenterie, toată lumea avea de toate. Moartea era 
ceva foarte obișnuit. Azi erai aici, miine nu mai erai 
deloc, iar sărmanul Wada uita cu totul ziua de azi și 
gindul lui era numai la cea de miine. Nu se mai îngrijea 
de ulceraţiile lui, nu le mai ștergea cu sublimat corosiv 
și, tot scărpinîndu-se fără rost, reuşise să facă să se în- 
tindă ulceraţiile astea pe tot corpul. Nu voia să respecte 

prescripțiile medicale nici pentru friguri, drept urmare 
zăcea cîte cinci zile în şir, cînd într-o singură zi ar fi 
putut să-și revină. 

Henry, un zdrahon de om, era la fel de rău la boală. 
Retuza pe faţă să ia chinină, pe motiv că, în urmă cu 
ani şi ani, suferise de friguri şi doctorul îi dăduse nişte 
pilule de cu totul altă mărime și culoare, și nu semănau 
cu tabletele de chinină pe care i le ofeream eu. Așa că 
Henry ajunse la fel ca Wada. 

Dar i-am păcălit eu pe amindoi şi i-am bătut pe 
amîndoi cu propriile lor convingeri. Singura convingere 
din mintea lor era spaima că aveau să moară. Le-am 
turnat o groază de chinină pe git şi apoi le-am luat tem- 
peratura. Foloseam pentru prima dată termometrul din 
trusa medicală și am descoperit de îndată că nu era bun 
de nimic, că fusese fabricat pentru ca cineva să cîştige 
niște bani, nu pentru ca să funcţioneze. Dacă m-aș fi 
trădat şi cei doi pacienţi ai mei ar fi aflat că termometrul 
nu era bun de nimic, aş fi avut parte de două înmormin- 
tări la scurt timp una după alta. Jur că aveau 10555 
grade. Atunci cu un aer solemn i-am pus termometrul 
sub limbă unuia, apoi celuilalt, un zîmbet de satisfacție 
mi-a iluminat chipul, şi cu multă încîntare le-am spus 
că aveau doar 94 de grade. După care le-am turnat pe 
git altă doză de chinină, i-am convins că orice stare de 
slăbiciune sau de rău se datorează chininei, şi i-am lăsat 
în pace să se vindece. Și s-au vindecat, Wada chiar în 
ciuda propriei lui convingeri. Dacă un om poate muri 
dintr-o eroare, e oare ceva imoral să-l faci să trăiască 
folosindu-te tot de o eroare ? 

Cînd e vorba de tărie de caracter și supravieţuire, 


%î E vorba de grade Fahrenheit, 105” Fahrenheit echivalează cu 
40,5: Celsius, iar 94” Fahrenheit cu 34,5 C. 

prefer să am de-a face cu cei din rasa albă. Unul dintre 
japonezii noștri şi amindoi tahitienii s-au lăsat copleșiți 
de spaimă, încît a trebuit să-i încurajez mereu, să-i în- 
viorez sau să trag de ei cu forța ca să nu moară. Char- 
mian şi Martin şi-au privit suferințele cu oarecare amu- 
zament, le-au dat cît mai puţină importanţă şi şi-au 
văzut cu calm mai departe de viaţa lor. Cind în mintea 
îmi Wada şi Henry s-a cuibărit ideea că vor muri, au 
creat o atmosferă lunebră ce l-a dat gata pe Tehei, care 
începu să se roage cu disperare şi să plingă ceasuri în- 
tregi. Pe de altă “parte, Martin s-a apucat să blesteme și 
s-a făcut iute bine, iar Chramian gemea, dar îşi făcea 
planuri pentru perioada cînd avea să se facă bine. 

Charmian fusese educată să respecte regimul vege- 
tarian şi curăţenia. Mătuşa ci Netta, care o crescuse şi 
trăise toată viața într-o climă sănătoasă, nu credea în me- 
dicamente. Nici Charmian nu credea, ba mai mult, nu se 
împăca deloc cu ele, îi făceau mai rău medicamentele 
decit boala pe care ele ar fi trebuit s-o vindece. Dar 
ascultase argumentele în favoarea chininci, o acceptase 
ca un rău mai mic decit boala în sine, în consecință avu- 
sese crize de friguri mai scurte, mai puţin chinuitoare 
şi mai rare. Am întilnit și pe un domn Caultfeild, misionar, 
care avusese înaintea lui doi misionari ce muriseră în mai 
puţin de şase luni de şedere în Insulele Solomon. Ca și 
ei, credea cu tărie în homeopatie, dar asta numai pină la 
prima criză de friguri, cînd, spre deosebire de ci, a făcut 
un salt mare spre alopatie și chinină, s-a ătuit cu 
friguri, dar și-a implinit menirea lui de misionar mai 
departe. 

Ei, dar sărmanul Wada ! Picătura care a făcut să se 
verse paharul curajului bucătarului a intervenit în mo- 
mentul în care cu și Charmian l-am luat cu noi într-o 
croazieră spre Insula Malaita, recunoscută ca fiind popu- 

lată de canibali. Am plecat cu un iaht micuţ, al cărui 
precedent comandant fusese ucis cu jumătate de an 
înainte, Kai-kai înseamnă și a mînca, iar Wada era con- 
vins că el va ajunge să fie kai Am pornit la drum 
înarmaţi pînă-n dinţi, nici o clipă n-am lăsat vigilența 
să ne slăbească, și chiar şi atunci cînd ne-am dus să ne 
scăldăm la gurile unui rîu am pus niște băieți tuciurii 
să ne păzească cu puștile în mînă. Am întilnit şi nave 
de război englezești care incendiaseră şi bombardaseră 
sate drept pedeapsă pentru crimele comise de băștinași. 
Ni s-a întîmplat ca la bordul iahtului nostru să se refu- 
„gieze băştinaşi pe capul cărora se pusese preţ de sînge, 
pe țărm pîndea moartea, în locuri dosnice am fost aver- 
țizaţi de unii băştinași care ne erau prieteni asupra 
unor iminente atacuri. Se părea că iahtul nostru datora 
Malaitei două capete, şi în orice moment s-ar fi putut 
întîmpla să apară cei dornici să le ridice. Şi, capac la 
toate, am mai și naufragiat pe un recif, am fost nevoiţi 
i stäm cu pușca într-o mină, ținînd la respect canoele 

băștinaşilor dornici să jefuiască epava, iar cu cealaltă 
mînă trudind să salvăm nava. Toate astea au fost prea 
mult pentru Wada care s-a ţicnit cu totul şi, în cele din 
urmă, a plecat de pe Snark, refugiindu-se în Insula 
Ysobel, în mijlocul unei furtuni amarnice, între două 
atacuri de friguri, ameninţat să facă și o criză de pneu- 
monie. Dacă are şansa să scape şi să nu ajungă kai-kai, 
dacă supravieţuieşte ulceraţiilor și frigurilor care la 
țărm sînt mai agresive, atunci poate spera, dacă e cit de 
cît norocos, să ajungă pe insula învecinată într-un in- 
terval de la şase pînă la opt săplămini. Niciodată n-a avut 
el mare încredere în medicină, în ciuda faptului că am 
reuşit cu succes să-i scot din prima încercare două mă- 
sele care-l dureau. 

Vreme de luni întregi, Snark a fost un spital, şi 
mărturisesc că ne-am obişnuit şi cu asta. La laguna Me- 
ringe, unde l-am carenat pe Snark pentru a-i curăța coca 
dublată cu tablă de cupru, se întimpla uneori ca numai 
unul dintre noi să fie în stare să intre în apă să se apuce 
de treabă, în vreme ce ceilalţi trei albi erau la plantaţia 
de pe țărm, doboriţi de friguri. În momentul în care scriu 
aceste rînduri, ne aflăm undeva la nord-est de Insula 
Ysobel, încercînd în zadar să dăm de Insula Lord Howe, 
un atol foarte puţin înalt care nu poate fi văzut de pe 
mare decit atunci cînd dai cu nasul de el. Cronometrul 
ni s-a stricat, soarele nu se mai vede pe cer în nici o 
parte, nu pot face nici măcar observaţii astronomice 
noaptea, nu mai avem parte decît de furtuni și ploi 
de zile, întregi. Bucătarul ne-a părăsit. Nakata, care s-a 
străduit să tie în acelaşi timp şi bucătar şi băiat de cabine, 
acum zace “doborit de febră, Martin tocmai s-a ridicat 
şi el din pat după o criză și se pregătește pentru urmă- 
toarea, Charmian, care suferă de crize periodice, se uită 
în carneţelul ei de notițe ca să vadă cînd o să vină urmă- 
torul atac de friguri, Henry s-a apucat să dea chinină pe 
git cu un aer răbdător, iar eu, pentru că atacurile mă 
picnesc pe neașteptate, ca o măciucă, nu ştiu de la o clipă 
la alta cînd o să mă doboare criza de friguri. Dintr-o 
imprudenţă am dat ultimele fărime de făină unora care 
nu mai aveau deloc, iar acum habar n-avem cînd o 

"să ajungem la țărm. Ulceraţiile ne supără mai rău ca 
oricînd şi s-au înmulţit ca niciodată. Din greșeală am 
gitat sublimatul corosiv la Penduitryn, apa oxigenată 
s-a terminat și acum încerc să văd ce pot face cu acid 
boric, lysol și antiphlogystine. În orice caz, chiar dacă 
n-am să reuşesc să ajung un medic cu reputaţie, asta nu 
se va întîmpla pentru că am dus lipsă de practică, l 

P. S. Au trecut două săptămîni de la cele scrise mai 
sus, iar Tehei, singurul care vădea imunitate, a zăcut 
zece zile prins de o criză de friguri mai gravă decît am 
avut oricare dintre noi și încă nu s-a ridicat nici acum 
din pat. De mai multe ori a ajuns la 104° Fahrenheit şi 
la un puls de 115 bătăi pe minut. 

P. S. Pe mare, între atolul Tasman şi Strîmtoarea 
Manning. 

Criza de friguri a lui Tehei s-a agravat de a ajuns să 
urineze sînge, cea mai severă formă de malarie, iar curtea 
de medicină mă asigură că se datorează unei infecții 
externe. După ce m-am chinuit cît am putut să-l scot 
din friguri, acum mi-am pierdut și eu capul, iar el nu mai 
e conștient deloc. M-am apucat de medicină de prea 
puţină vreme ca să încerc să tratez și bolile mintale. 
Acesta e al doilea caz de demenţă din cursul acestui scurt 
voiaj. 

P. S. Odată şi odată am să scriu eu o carte — pentru 
profesionişti — intitulată În jurul lumii cu nara-spilai 
Snark. N-au scăpat nici animalele noastre favor Din 
laguna Meringe plecasem cu două mascote la bi 
terrier irlandez şi un papagal cacadu alb. Ter 
căzut pe scara cabinei şi a rămas șchiop de un pici 
dinapoi, apoi a repetat figura şi a păţit același lucru la 
un picior de dinainte. În clipa de faţă merge numai în 
două picioare, din fericire sînt așezate pe părţi opuse, 
aşa că merge șontic-şontic de colo-colo. Papagalul a fost 
strivit de capacul spiraiului şi am fost nevoiţi l sa- 
crificăm. A fost de fapt prima înmormîntare, deşi, dacă 
veni vorba, am mai avut citeva găini din care am fi 
făcut o supă binevenită, numai că şi-au luat zborul de pe 
iaht şi s-au înecat. Numai gindacii negri de bucătărie 
prosperă. Nu dă nici boala peste ei, nici n-au parte de 
accidente, şi pe zi ce trece se fac tot mai mari şi mai 

carnivori, iar cînd ne prind dormind ne red unghiile de la 
miîini și de la picioare. 

P. S. Charmian are din nou crize de friguri. În culmea 
in s-a apucat să se doftoricească în legea 
dă ulceraţiile cu piatră vînătă şi binecuvîntează 
Insulele Solomon. După ce că trebuie să mă ocup de 
navigaţie, de doftoriceală, și mai şi scriu scurte povestiri, 
ei bine, nici eu nu mă simt prea bine. În afară de cei care 
s-au ţicnit, eu reprezint următorul caz grav la bord. Tre- 
buie să prind următorul vapor către Australia şi să mă 
salt pe masa de operaţii. Pe lingă micile mele afecțiuni, 
trebuie să mai menţionez una foarte misterioasă: în 
ultima săptămînă mîinile mi s-au umflat de parcă aş avea 
hidrvpizie. Numai cu mare chinuială și efort reuşesc să 
string degetele. Dacă sînt nevoit să manevrez vreo parimă 
e un calvar, senzaţia seamănă cu cea provocată de niște 
degerături zdravene. Pielea mi se ia de pe amîndouă 
miinile într-un ritm îngrijorător, iar pielea care crește 
după aceea e groasă şi tare. În cartea mea de medicină nu 
e nici vorbă despre boala asta. Nimeni nu știe ce-o fi. 

P. S. Ei bine, am vindecat cronometrul. După opt 
zile în şir de furtuni şi ploaie, stind la capă cea mai mare 
parte din vreme, am reușit în fine să iau oarecum înăl- 
ţimea soarelui la amiază. Cu datele obținute, am calculat 
latitudinea, apoi cu ajutorul lochului am stabilit latitu- 
dinea care mă desparte de Insula Lord Howe, după care 
am comparat cele două rezultate. Apoi mi-am verificat 
cronometrul cu ajutorul unor observaţii astronomice prin 
care am stabilit longitudinea şi am descoperit o dife- 
rență de circa trei minute. Cum fiecare minut echiva- 
lează cu vreo cincisprezece mile, se poate aprecia eroarea 
totală. Făcînd repetate observaţii astronomice la Lord 
Howe am verificat cronometrul și am descoperit că ră- 
mînea zilnic în urmă cu șapte zecimi de secundă. Întim= 

plarea face că, cu un an în urmă, cînd am plecat din 
Insulele Hawai, acelaşi cronometru dădea aceeași eroare 
de şapte zecimi de secundă. Cum această eroare s-a acu- 
mulat statornic în fiecare zi, şi nu s-a modificat de atunci, 
ce naiba l-a apucat pe cronometrul meu s-o ia acum 
înainte și să ajungă să recupereze trei minute ? Se poate 
întîmpla și una ca asta ? Ceasornicarii hîrşiți în meserie 
spun că nu, dar eu zic că nici unul dintre ei nu s-a apucat 
să repare și să regleze un ceas în Insulele Solomon. Ei 
bine, cronometrul l-am vindecat eu cu succes, chiar dacă 
nu m-am descurcat la fel de bine cu cazurile de demență 
şi ulceraţiile lui Martin. 

P. S. Martin încearcă acum să se doftoricească cu 
piatră acră, și binecuvîntează Insulele Solomon mai rău 
ca oricînd. 

P. S. Între strîmtoarea Manning și Insulele Pavuvu. 

Henry a făcut o criză de reumatism la spinare, de pe 
miini mi s-au dus zece rînduri de piei, iar acum se 
jupoaie şi a unsprezecea. Tehei e mai dement ca nici- 
odată şi se roagă zi şi noapte Domnului să-l cruţe. Eu și 
Nakata ne zvircolim cuprinși din nou de friguri. Și, ca să 
pună vîrf la toate, Nakata s-a intoxicat aseară cu pto- 
maină și ne-am distrat jumătate de noapte chinuindu-ne 
să-l salvăm. 


ÎNCHEIERE 


Bnark avea patruzeci și trei de picioare la linia de plutire, 
cincizeci şi cinci lungime totală, lăţimea la cuplul maestru 
de cincisprezece picioare — bordurile invazate — și pes- 
cajul de șapte picioare opt inci. Era great în keci şi ca 
velatură avea : focul săgeții, focul, velăstrai, randa mare, 
panda artimon şi un spinaker, Cabina avea pină la grindă 
șase picioare înălțime, puntea era bombată, fără nici o 
suprastructură pe ea. Existau patru compartimente ce 
pretindeau a fi etanșe. Un motor auşiliar de șaptezeci 
de cai, pe benzină, ne-a furnizat din cînd în cînd energia 
necesară propulsiei la un preţ de douăzeci de dolari la 
milă ; un motor de cinci cai putere punea în mișcare 
pompele atunci cînd funcţiona şi, în două împrejurări, 
s-a arătat chiar în stare să furnizeze energia necesară 
reflectorului. În decurs de doi ani, bateriile ne-au dat 
curent de vreo patru sau cinci ori. Şalupa noastră se 
spune că a și mers, dar ori de cîte ori am pus şi eu 
piciorul în ea n-a mai mers. 

Cu toate astea Snark a navigat cu pînze. Numai așa 
se putea deplasa. A navigat vreme de doi ani şi niciodată 
nu s-a atins de vreo stîncă, recif sau bane submarin. Nu 
avea balast interior, chila de fier cîntărea două tone, dar 
pescajul mare și bordul liber de asemenea mare făceau 
iahtul greoi la manevre. Fiind surprins de furtuni tropi- 
cale cu toată velatura ridicată, şi-a virit balustrada 
sub valuri de nenumărate ori, dar a refuzat cu încăpăţi- 

nare să se răstoarne. Cirma se manevra ușor, şi a gonit 
uneori zile și nopţi în şir fără să stea nimeni la timonă, 
mergînd cu vint strîns, vînt de bulină, sau travers. Cu 
vîntul dinapoia traversului și velele bine aşezate, iahtul 
mergea singur cu cîrma pusă la două grade într-un bord, 
iar cînd avea vîntul aproape din pupa, nu-i trebuiau decit 
trei grade la timonă ca să ţină singur drumul. 

Snark a fost în parte construit la San Francisco. Dimi- 
neaţa in care urma să i se toarne chila de fier a coincis 
cu dimineaţa marelui cutremur. A urmat apoi anarhia. 
Construcţia a întîrziat cu șase luni, şi am pornit cu coca 
aproape goală la drum, urmînd să fie terminat în Hawai, 
cu motorul legat pe fundul calei, iar alte materiale de 
construcţie amarate pe punte. Dacă aș fi rămas în San 
Francisco pînă avea să se încheie lucrarea, şi acum aș 
mai fi acolo. Şi așa, abia parţial terminat, iahtul m-a 
costat de patru ori mai mult decit ar fi trebuit să mă 
coste. 

Snark s-a născut ghinionist. A fost poprit la San 
Francisco, unele cecuri au fost contestate fca false în 
Hawai, iar în Insulele Solomon a fost amendat pentru 
încălcarea carantinei. Pentru a câștiga, ziarele au fost ne- 
voite să nu spună adevărul despre Snark. Cînd am de- 
barcat un căpitan incapabil, ziarele au spus că l-am bătut 
măr, cind unul dintre cei aflaţi la bord s-a întors înapoi 
pentru a-și continua studiile la colegiu, s-a afirmat că 
aş fi un veritabil Lup Larsen și întregul echipaj ar fi 
dezertat pentru că pe toţi i-am bătut măr. De fapt sin- 
gura lovitură de pumn dată la bordul lui Snark a fost 
atunci cînd bucătarul a fost maltratat de un căpitan care 
s-a îmbarcat pe iaht in mod fraudulos și l-am depus la 
țărm în Insulele Fiji. De asemenea, eu şi Charmian mai 
făceam din cînd în cînd exerciţii de box, dar nimeni n-a 
fost lovit mai serios. 

Am pornit în această călătorie pentru a ne mai aerisi. 
Eu am pus să fie construit Snark şi eu am plătit pentru 
el, aşa cum am achitat toate celelalte cheltuieli ale călă- 
toriei. Am încheiat cu o revistă un contract angaji 
du-mă să scriu o relatare a călătoriei de treizeci și cinci 
de mii de cuvinte, iar revista urma să-mi plătească la 
acelaşi tarif cu care îmi erau plătite povestirile scrise la 
mine acasă. Dar deodată revista a început să-şi facă re- 
clamă susținînd că sînt trimisul ei special în această 
călătorie întreprinsă în jurul lumii. Şi fiind o revistă 
care cîştiga din plin, fiecare individ care a făcut cîte ceva 
pentru Snark ne-a taxat de trei ori preţul pentru că, 
vezi Doamne, revista își putea permite una ca asta. Şi 
mitul acesta a prins chiar pînă hăt ! în cea mai îndepăr- 
tată dintre insulele Mărilor Sudului, drept care am fost 
taxat și acolo la fel. Pînă în ziua de azi, toată lumea 
crede că revista a plătit toate cheltuielile şi că din voiajul 
acesta mi-am încropit o avere. Iar acum, după atîta re- 
clamă, e foarte greu să mai intervin eu în conștiința omu- 
lui şi să-l conving că toată călătoria a fost întreprinsă 
numai din plăcerea de a o face. 

Am ajuns în Australia unde m-am internat în spital, 
am stat cinci săptămîni, mi-am petrecut alte cinci luni 
de boală nenorocită prin hoteluri. Medicii australieni nu 
i-au dat de cap misterioasei boli care-mi chinuia mîinile. 
Era necunoscută în analele medicinei, nu fusese relatat 
niciodată nu caz asemănător. Şi de la miini mi s-a întins 
la labele picioarelor, încît uneori eram neajutorat ca un 
prunc, Uneori miinile mi se umflau ajungînd să fie de 
două ori mai mari și, în același timp, mi se luau şapte 
rînduri de piei de pe ele. Alteori unghiile degetului mare 
de la picioare, în numai douăzeci şi patru de ceasuri, mi 
se umflau şi ele de ajungeau să fie la fel de groase pe cît 

de lungi erau, iar după ce le pileam subţiindu-le, în două- 
zeci și patru de ceasuri erau la fel de groase ca înainte, 

Specialiștii australieni au fost de acord asupra unui 
lucru — boala nu se datora unui parazit, așa că nu putea 
fi decit pe bază nervoasă. Boala nu ceda şi drept urmare 
mi-a fost imposibil să-mi continui călătoria. N-aş fi putut 
s-o continui decît într-un singur mod — legat în cuşeta 
mea, deoarece, neputînd să mă apuc cu mîinile de nimic, 
nu mă puteam mişca pe o ambarcaţie mică ce se clătina 
permanent. În plus, mi-am spus că iahturi sînt mai 
multe, la fel și călătoriile, dar nu aveam decît o pereche 
de miini şi un rind de unghii la picioare, M-am mai 
gîndit că în climatul meu obișnuit din California întot- 
deauna m-am bucurat de echilibru nervos. Aş că m-am 
întors. 

După ce m-am întors mi-am revenit complet. Și am 
descoperit și ce mi se întimplase. Am dat de o carte a 
locotenentului colonel Charles E, Woodruff, din armata 
Statelor Unite, intitulată Efectul luminii de la tropice 
asupra albilor. Și atunci am aflat. Mai apoi l-am întîlnit 
pe colonelul Woodruff în persoană şi am descoperit că 
şi el păţise la fel. Era el însuși medic militar și împreună 
cu alţi șaptesprezece medici militari din Filipine au stu- 
diat cazul, dar, la fel ca şi specialiştii din Australia, s-au 
văzut neputincioşi. Pe scurt, aveam o puternică predispo= 
ziţie către distrugerea țesuturilor sub influența soarelui 
tropical. Fusesem doborit de razele ultraviolete, așa cum 
au fost doboriţi numeroși specialişti de către razele X. 

În trecere, aș putea aminti că, printre alte multe 
afecțiuni care și-au dat mîna pentru ca voiajul să fie 
abandonat, a mai fost și una care e denumită în mai 
multe feluri: boala omului sănătos, lepră europeană, 
sau lepră biblică. Spre deosebire de lepra autentică, despre 

această maladie nu se ştie chiar nimic. Nu există nici un 
medic care să se poată lăuda că a vindecat vreun caz, 
deşi au fost consemnate cazuri de vindecare spontană. 
Apare şi nimeni nu ştie cum. Există şi nimeni nu ştie ce e. 
|Dispare şi nimeni nu ştie de ce. Fără să folosesc nici 
jun fel de medicament, beneficiind numai de climatul 
sănătos al Californiei, pielea aceea argintie mi-a dispărut, 
Doctorii nu mi-au- dat nici o speranţă, decît o vindecare 
spontană, şi aşa m-am și vindecat. 

Și acum .un ultim cuvînt: proba călătoriei. Mie sau 
oricărui bărbat i-ar fi destul de uşor să spună că voiajul 
a fost plăcut. Dar există un martor și mai bun, femeia 
care a făcut această călătorie de la început pînă la capăt. 
[Cind i-am spus, la spital, lui Charmian vestea că trebuia 
"să mă întorc în California, lacrimi au început a-i izvori 
din ochi. Două zile în şir a fost zdrobită, epavă, numai 
la gîndul că fericita, fericita călătorie era abandonată. 
t 

Glen Ellen, California 
7 aprilie 1911 

Cina Minota s-a izbit primo cară de 
fund, nu se vedea nici urmă de canoe, 
dor concele au inceput să se orate 
imediat, venind din toate părțile, 
nişte vulturi care dau tircoale, apărind 
din seninul cerului. Echipajul bărcii, cu 
carabinele la indemină, îi făcură ső se 
ţină lo distanța de o sută de picioare, 
unde se rinduiră cu toţii, ameninţindu-i 
cu moartea docă s-or fi apropiat ma 
mult. Și se strinseră canoele la o sută 
de picioare distanţă, negre. rău preves. 
titoare, pline de bărbați care le stă 
pineau cu padelele in zona oceea pri 
mejdioos a talazurilor de resacă. În 
vremea osta se strinseră şi oomenii 
junglei,  coborind de pe coline le 
vale, inormaţi cu sulițe, carabine Snider 
săgeți, măciuci, pină cind țărmul se 
nnegri de ei. Pentru ca treburile să fe 

mai incurcate, vreo zece dintre c 

nii recrutați de noi erau chiar din 

ul celor adunaţi pe țărm acum, core 
asteptau. Jinduind la prodo de tutun, lo 
rticolele de schimb, co şi lo t 
celelalte oflote la bord 


